
নাদির শাহ 


ভোরের আলো তখনো ফোটেনি ভালভাবে । একদল অশ্বারোহী পারস্যের সীমানা অতিক্রম 
করে হিন্দুস্থানের প্রত্যন্ত গ্রাম মুকুরের ভেতরে প্রবেশ করল। তার পেছনে একটু পরে দুতিন 
হাজারের একটি দল দোলায়, শকটে এবং অনেকে পায়ে হেঁটে ঢুকে পড়ল। তাদের আপাত 
দৃষ্টিতে দেখতে সিপাহীদের মত। কিন্তু চলনে যেন সেই দাপট বা চ্টপটে ভাব নেই। তাদের 
আলাদাভাবে বোঝা যাচ্ছে না আলোকাভাবে। পুবের ওই পাহাড়টি যার সবটাই হিন্দুস্থানের 
অন্তর্গত, সেটির অস্তিত্ব না থাকলে হয়ত এদিকের দৃশ্য অনেক স্পষ্ট হত। কারণ সেটির 
পশ্চাতে এতক্ষণে নিশ্চয়ই পূর্বাকাশে রক্তিমাভার আভাস সূচিত হয়েছে। 

মুকুর গ্রাজ্জজর কোন কুটিরের এক যুবক হয়ত প্রাকৃতিক তাগিদে কুটিরের বাইরে 
এসেছিল । এসেই এত মানুষের নিঃশব্দ চলনে আকৃষ্ট হয়ে দাঁড়িয়ে পড়েছিল। অবাক হয়ে 
চেয়েছিল দোলায় শকটে আর পায়ে হাটা আবছা মূর্তিগুলোর দিকে। বন্দুক গর্জে উঠল। 
প্রকৃতির স্তব্ধতা খান্থান্‌ হয়ে ভেঙে পড়ল । যুবকটি অসহায়ের মত আকাশের দিকে দুহাত 
তুলে হাঁকুর্পাকু করে কী যেন ধরতে গেল, পারল না। তার দেহ আছড়ে পড়ল সামনের শক্ত 
মাটিতে। মাথাটা আঘাত পেল একটি বড় পাথরে। তাতে কিছু এসে যায় না। কারণ প্রাণবাস্ু 
আগেই নির্গত হয়েছিল। 

অজ্ঞাতে যুবকটি মহা অপরাধ করেছিল। একটি শকটের কথোপকথনের মধ্যে তার প্রমাণ 
মিলল। শকটের কণ্ঠস্বর নারীর । আসলে ওই কয়েক হাজারের দলের সবাই নারী । তাদের 
আধকাংশ তুরক্ষের। স্থানীয় কিছু সুন্দরীও দলের সংখ্যা বাড়িয়েছে। 

একজন নিন্নস্বরে অপরজনকে বলে -- হারাম অপবিত্র । জান তো একথা? 

_- নাজানার কি আছে? 

-_- হারামকে স্পর্শ করতে নেই। জানো 

__ জানি। 

-- আমরাও সেই রকম। 

--_ আমরা অপবিত্র £ 

মেয়েলি হাসিতে শকট বঙ্কৃত হয়। হাসি থামলে নারী বলে- আপত্তি থাকলে বলতে পার, 
অতি পবিভ্র। আমাদেরও স্পর্শ করতে নেই। 


-_ কিন্তু ওই তরতাজা তরুণটি কি অপরাধ করল? 

-_-ও আমাদের দিকে চেয়ে চেয়ে দেখছিল। 

-__-এই অন্ধকারে ও কি জানে, আমরা কে? | 

__ না জানুক। আমাদের দল যখন চলবে, তখন তার কাছাকাছি আসার শাস্তি হল, মৃত্যু 
এর অন্যথা হয় না কখনো। সেই তুরস্ক থেকে দেখ আসছি। আজকের এই ঘটনা প্রথম নয়। 

_- আগেও এমন হয়েছে? 

__ কতবার। 

_-কিস্ত কেন? 

-__ ওই যে বললাম, আমরা সাধারণের অস্পৃশ্য। 

-- আমরা সতাই হারাম £ 

-- না, কিন্তু তার কাছাকাছি বলে আমাদের দলকে বোধহয় বলা হয় হারেম। নাদির 
শাহের হারেম। যত রাজ্য উনি জয় করেন, ওঁর হারেম তত পরিপুষ্ট হয়। 

__ তোমার কষ্ট হয়নি? 

_- খুব। একজন সান্ত্বনা দিয়েছিল। তারপর সয়ে গেল। নারীদের এও এক ধরনের 
পরিণতি । 

_- মাতৃত্ব? 

খিল খিল করে হেসে ওঠে অন্যজন। বলে-_ ভাগ্যে থাকলে হতে পারে বৈকি। তবে সেই 
ভাগ্য কয়েক হাজারের মধ্যে কয়জনের হবে? সুলতান নাদির শাহ মাঝরাতেব আগে খুব কমই 
হারেমে পদার্পণ করেন। সূর্য ওঠার আগেই হারেম ছেড়ে চলে যান সিপাহীদের কুচকায়াজ 
দেখতে। শৃঙ্খলাবদ্ধ জীবন। অন্য পুরুষদের মত তিনি উচ্ছৃঙ্খল নন আদৌ। 

_- অনেক তাজ্জব কাহিনী শুনেছি তার নামে। 

__ তাও সত্যি। 

শকট অনেকটা এগিয়েছে। ওরা পেছনে ফিরে দেখতে পায় একটি কুটির থেকে এক রমণী 
এবং একটি শিশু ছুটতে ছুটতে আসে । রমণী যুবকের ওপর হুমড়ি খেয়ে পড়ে। শকট পথের 
বাঁকে চলে আসায় দৃশাটা আড়ালে পড়ে যায়। তবু ওরা অনুমান করতে পারে রমণী এতক্ষণে 
যুবকের মৃতদেহ আষ্ট্েপৃষ্ঠে জড়িযে ধবে আকুল স্বরে কাদছে। পাশের শিশুটি আসল সত্য 
অনুমান করতে না পেরেও দাঁড়িয়ে দীড়িয়ে কাদছে মায়ের দেখাদেখি। 


হিন্দুস্থানের সীমানায় পা দিতে নাদিরের অনেক দ্বিধা ছিল। সেই দ্বিধা কাটিয়ে উঠতে তিনি 
কম সময় নেননি। অথচ তিনি ভালভাবে জানেন মোগল-সুর্য অনেকদিন আগে থেকেই 
অস্তাচলের পথে ঢলে রয়েছে। বাদশাহ আলমগীরের শেষ জীবন থেকে তার সূত্রপাত। 
তারপর মসনদ নিয়ে আত্মীয়-স্বজনদের মধ্যে বিবাদ-বিসংবাদ। সেই বিবাদে অনেক যুদ্ধ, 
অনেক গুপ্ত খুনও ঘটে গিয়েছে । অবশেষে দ্বিতীয় শাহজাহানের মৃত্যু হলে তার পুত্র রওশন 

আখতার তক্ততাউসে বসে হলেন আবুল ফতে নাসিরুদ্দিন মহম্মদ শাহ্‌ গাজী বা শুধুই মহম্মদ 
শাহ। নাদির শাহ পারসোর অধিপতি হওয়ার সতেরো বৎসর আগে তিনি বাদশাহ হয়েছেন। 
তবু নাদির শাহ ভালরকম খবর রাখেন যে প্রবীণ হলেও মহম্মদ শাহ আত্মবিশ্বাসহীন 
দুর্বলচিন্তের মানুষ । তাই তার অন্তহীন উচ্চাশা এতে প্রেরণা পায়। হিন্দুস্থান জয় করতে পারলে 
সেকেন্দার শাহ আর তৈমুরের মত যশশ্বী হবেন তিনি। কিন্তু হিন্দুস্থানের বিশাল আয়তনের 
কথা চিস্তা করলে মনে সংশয় জাগে। এ কি সম্ভব? যতই অপদার্থ হোন না কেন দিল্লীর 
বাদশাহ ওদেশে আরও অনেকে রয়েছে। 

এই দ্বিধাও কেটে গেল কতকগুলো কারণে। তুরস্কের সঙ্গে ক্রমাগত যুদ্ধ করতে করতে 
অর্থভাণ্তার প্রায় শূন্য । প্রশাসনেও ভাঙন ধরার উপক্রম । সৈনাদের প্রাপ্য মিটিয়ে দেওয়া 
যাচ্ছে না। তাদের মধ্যে ধীরে ধীরে একটা অসস্তোষ ধূমায়িত হতে শুরু করেছে। কিছুদিনের 
মধ্যে তারা হয়ত দলছেড়ে দেশের দিকে পাড়ি জমাবে, অধিকাংশই তো' আশেপাশের রাজ্য 
থেকে ভাড়া করে আনা হয়েছে। যুদ্ধবিদ্যায় এরা সবাই ওস্তাদ। এটা তাদের পেশা । সুতরাং 
যুদ্ধের বিনিময়ে নগদ অর্থ চাই তাদের। শেষ পর্যস্ত বাধ্য হয়ে নাদির শাহকে হিন্দুস্থানে 
. অভিযান চালানোর সিদ্ধান্তে আসতে হয়। তবে মহম্মদ শাহকে কখনই বুঝতে দেওয়া হবে না 
প্রথমে যে তার বিরুদ্ধে শক্রতাবশত এই অভিযাণ। যতদিন সম্ভব বন্ধুত্বের মুখোশ পরে থাকতে 
হবে। বু 

তাই অত্যন্ত বিনীতভাবে তিনি দিল্লীর বাদশাহকে একখানি পত্র প্রেরণ করেন। লেখেন : 
বহুদিন ধরে আফগানিস্তান থেকে দুর্বৃত্তরা প্রায়ই এসে আমাদের দেশে হানা দিয়ে যায়। তাদের 
এই হামলায় ধনসম্পত্তি এবং প্রাণের প্রভূত ক্ষতি হয়। বছরের পর বছর এইভাবে এসে তারা 
আমাদের অতিষ্ঠ করে তুলেছে । আমি অনেকবার তাদের পেছনে ধাওয়া করেছি। তারা তখন 
আফগান সীমান্ত পেরিয়ে আপনার দেশে গিয়ে আশ্রয় নেয়। আমি সেখানে যেতে পারি না। 
হতাশ হয়ে ফিরে আসতে হয়ে। ওরা এই সুযোগ বারবার নিতে শুরু করেছে। আমার 
সীমাবদ্ধতা ওবা জেনে গিয়েছে। তাই আরও দুর্দম হয়ে উঠেছে। আপনার কাছে আমার 
অনুরোধ সীমান্ত বন্ধ করে দিন। ওদের একজনও যেন আপনার দেশে গিয়ে আশ্রয় নিতে না 
পারে। আমি ওদের শায়েস্তা করতে চাই। ওদের মেরুদণ্ড গুঁড়িয়ে দিতে চাই । আমি আগে 
এজন দুত পাঠিয়েছিলাম তাকেও ফিরিয়ে দিলেন না। সে বেঁচে আছে কি না তাও বুঝছি না। 


সম্রাজ্ঞী মালিকা-আল্-জুমানি নিদ্রাভঙ্গের অনেক পরে বাদশাহের কক্ষে প্রবেশ করে 
দেখেন বাদশাহ মহম্মদ শাহ তখনো গভীর নিদ্রায় মগ্ন । তাঁর খেয়াল হয় আজ সকালে বিশেষ 
কোন কারণে দরবার বসার কথা । তিনি বাদশাহের গায়ে আলগোছে হাত রাখেন। বাদশাহের 

নিদ্রা একটু বিদ্বিত হওয়ায় তিনি অন্যদিকে ফিরে পাশ-বালিশ আঁকড়ে ধরেন। বেগম জানেন 
বাদশাহ বরাবরই ঘুম-কাতুরে। প্রথম যৌবনে, যখন তাঁর অন্য কোন বেগম বা উপপত্ীর 
উদয় হয়নি, তখনো সারা রাত তাকে অস্থির করে দিয়ে ভোরের দিকে এইভাবে ঘুমিয়ে 
পড়তেন। তখন তার নাকে সুড়সুড়ি দিয়ে ঘুম ভাঙিয়ে দিতেন আজকের মালিকা-অল-জুমানি। 
কারণ তখন তো অন্য কোন প্রতিদ্বন্দ্বী আসেনি তলার । তারপর যখন একজন-দুজন করে জুটতে 
লাগল, তখন তার নিজের চাঞ্চল্য হাস পেল, দুষ্টুমিও কমে গেল। কারণ তখন একদিন উত্তক্ত 
হয়ে অন্য বেগমের কক্ষে চলে গিয়েছিলেন মহম্মদ শাহ। সেই থেকে তিনি পৃতুল-বেগম। 
আর কখনো বাদশাহের সঙ্গে প্রেমের খেলা খেলতে যাননি। তবে তার মর্যাদার আসনটি 
আজও অক্ষুপ্ন। সেই আসনের দিকে তার এককালের অতি প্রিয় রওশন আখতার, কাউকে 
এগিয়ে যেতে দেননি। তাই আজও বাদশাহের শয়নকক্ষের পার্শে তার প্রকোষ্ঠ। 

প্রথম যৌবনে সত্যই ভালবেসেছিলেন বেগম মানুষটিকে । তারপর কেন যেন সেই 
ভালবাসা ধীরে ধীরে ফিকে হয়ে আসতে লাগল। আজ তাদের উভয়েরই যৌবন বলতে গেলে 
অকিক্রান্ত। আজ দীর্ঘদিন পাশাপাশি থাকার অভ্যাসের জন্য একটা সাধারণ মমতা ছাড়া কিছুই 
অবশিষ্ট নেই। অথচ থাকতে পারত, যদি মানুষটা আগের দিনের কোন বাদশাহের মত শৌর্য- 
বীর্যে অতুলনীয় হতে পারত। বিবাহের কিছুদিন পর থেকেই বুঝতে পেরেছিলেন বেগম যে 
মানুষটির মধ্যে বংশ গরিমা ব্যতীত আর কিছুই অবশিষ্ট নেই। শৌর্য বীর্য দূরের কথা সাধারণ 
তৎপরতারও অভাব। বংশপরম্পরায় বিপুল এশ্বর্ধ আর তোয়াজের মধ্যে থাকলে মানুষের 
বোধহয় এমন দশা হয়। অস্তত বেগমের সেই ধারণা । নইলে এতবড় দেশের মালিক হয়েও 
ইনি এত পরনির্ভরশীল হলেন কি করে? এত নির্লিপ্তই বা থাকেন কি করে? 

একসময়ে বাদশাহের নিদ্রাভঙ্গের জন্য অন্য ব্যবস্থা ছিল। এখন তিনি নিজেই সেই সব 
বাতিল করে দিয়েছেন। বলেছেন, নিজেই উঠবেন। কিন্তু শেষ পর্যস্ত উঠতে পারেন না। আজও 
যেমন উঠছেন না। অথচ ব্গেম জানেন আজ গুরুত্বপূর্ণ দরবার রয়েছে। পারস্যের শাহ 
নাদির শাহের নিকট থেকে একজন দূত এসেছে। সে দেখা করবে বাদশাহের সঙ্গে। তাই বেগম 
মহম্মদ শাহের গায়ে ধাক্কা দিলেন আবার। 

ধাক্কা খেয়ে মহম্মদ শাহ জেগে উঠে সম্মুখে দণ্ডায়মান বেগমকে দেখে বলেন -_ কি হল? 

-__- আজ তোমার দরবার রয়েছে সকালে। 

বাদশাহ কিছুক্ষণ ওপরের 'দিকে চেয়ে ভাবতে থাকেন। তারপর বলেন-_ হ্যা। যেতেই 
হবে। 

দেশে দল উপদলের সীমা সংখ্যা নেই। নানা দলের মধ্যে খেয়োখেয়ি। এক এক প্রান্তে এক 
একজন প্রভাব বিস্তারের চেষ্টায় ব্পৃত। তবু কেউ-ই সীমা ছাড়াতে পারে না। মোগল বংশের 
অতীত প্রতাপ না থেকেও অনেকখানি রয়ে গিয়েছে। নামেই কাজ হয় এখনো । ইজ্জত রয়েছে 
আজও, যেমন মজুত রয়েছে ময়ূর সিংহাসন। 
সেই ময়ুর সিংহাসনে বংশগত গান্তীর্য নিয়ে এসে উপবিষ্ট হালেন বর্তমান বাদশাহ মহম্মদ 


৯২. 


শাহ। তার প্রবেশের পূর্বমুহূর্তে চিরাচরিত ঘোষণা যেমন হয়, হগ। সবাই আসন পরিত্যাগ 
করে উঠে দীড়িয়ে মোগল রীতিতে অভিবাদন জানাল যেমন বরাবর জানিয়ে এমেছে। কিন্ত 
আগের অভিবাদনের মধ্যে যে ত্রযস্ত ভাব থাকত তার কিছুই নেই। এ যেন অনেকটা 
নিয়মরক্ষা। উপস্থিত যারা রয়েছে তারা সবাই বাদশাহকে সম্মান জানায় ঠিকই, সম়ীহও করে। 
কিন্ত কখনো ভাবে না তক্ততাউসে উপবিষ্ট ব্যক্তিটি বিদ্যা বুদ্ধি ও অন্যান্য গুণাগুণে তাদের 
চেয়ে অনেক অনেক উঁচুতে । এই বাদশাহের চোখের দিকে তাকাতে তাদের বুক কাপে না। 
কারণ তাদের মধ্যে অন্তত দুতিনজন চারজন বাদশাহকে পরপর ওই আসনে উপবিষ্ট হতে 
দেখেছে। সৈয়দ আবদুল্লা খা ও সৈয়দ ছসেন আলি খা এই দুই সৈয়দ ভাই দিল্লীর তক্ততাউস 
নিয়ে কিছুদিন ছিনিমিনি খেলেছে । যাকে যখন খুশি বসিয়েছে। কাউকে বন্দীদশা থেকে মুক্ত 
করে, কাউকে যৌবনপ্রাপ্তির পূর্বেই ত্রাতৃদ্বয় নিহত হওয়ার আগে অবধি এইভাবেই চলেছে। 
যে বংশের ধমনীতে তৈমুরের রক্তধারা বয়ে চলেছে সেই বংশের মর্ধাদাকে তারা যতদূর সম্ভব 
নীচে নামিয়ে দিয়েছিল। ফলে প্রথমে দেখা গেল ফারুকসিয়ারকে, তারপর পাঁচমাসের জন্য 
 রফিউ-দ-দরাজতকে। তারপর তারই দ্বিতীয় ভ্রাতা রফিউদ্দৌলাকে বন্দীদশা থেকে মুক্ত করে 
এনে বসানো হল তক্ততাউসে। উপাধি দেওয়া হল দ্বিতীয় শাহজাহান । তারপর তারই পুত্র 
এখনকার মহম্মদ শাহ। সুতরাং এই চার বাদশাহের পরিবর্তন যারা স্বচক্ষে দেখেছে, তাদের 
কাছে ময়ূরসিংহাসনের ওঁজুল্য, তার মণিমাণিক্যের দ্যুতি কেন যেন অনেক নিষ্প্রভ বললে মনে 
হয়। তবু এইসব আমীর-ওষরাহদের মধ্যে রয়েছে ধারাবাহিক শৃঙ্খলাবোধ, বংশপরম্পরায় 
তারা মোগল বাদশাহকে মর্যাদা দিয়ে এসেছে। তাই আজও দেয়, আগের মতই দেয় । 

কিন্তু শুধু তারাই তো নয়। আরও রয়েছে, যারা নতুন এসেছে। তাদের মধ্যে 
আভিজাত্যবোধ নেই। তারা দরবারকক্ষকে খোশগল্পের স্থানে পরিণত করার প্রচেষ্টায় থাকে। 
আজ তাদের মধ্যে একজন যেমন তক্ততাউসের একটি পায়ার দিকে আত্তুল দিয়ে দেখিয়ে 
বলে,__“ওখানে ময়লা ধরেছে। সাফ করা হয়নি ঠিক মত।” আর একজন হেসে বলে-_ 
“ময়লা না, কবুতর" । সে ওপরের দিকে দেখিয়ে দেয় একটা পায়রা বসে রয়েছে চুপ করে। 
একটি তির্যক আলো তার গায়ে প্রতিহত হয়ে ছায়া ফেলেছে সিংহাসনের পায়ায়। ওমরাহদের 
মুখ গম্ভীর। বাদশাহ এসব দিকে দূকপাতই করলেন না। একজন মনে মনে চিন্তা করে, মহম্মদ 
শাহ এই প্রগলভতাকে বিন্দুমাত্র আমল না দিয়ে উচিত কাজ করেছেন। কিন্তু আজ যদি আকবর 
বাদশাহ থেকে গুরঙজেবের মধ্যে যে কেউ একজন এখানে উপবিষ্ট থাকতেন তাহলে ওই 
দুইজনের একজনও প্রাণে বাচত না। মহম্মদ শাহ তো তাঁদের সমপর্যায়ের নয়। 

মহম্মদ শাহ মোগল বাহিনীর প্রধান অর্থাৎ আমির-উল-উমর সামসামুদ-দৌলা খান 
দউরানকে বলেন, পারস্যের নাদির শাহ একবছর আগে যে বার্তা পাঠিয়েছিলেন, তার কিছু 
করা হয়নি। তিনি বলেছিলেন, তার সীমান্তে নাকি হানা দেয় দুর্বৃস্তরা। 

-- হ্যা জাহাপনা। কিন্তু তখন যে স্থির হল কান্দাহারের ঝামেলা মিটিয়ে তবে তাকে খবর 
দেওয়া হবে? 


১৩ 


__ ঝামেলা তো মিটেছে। আমরা কি আমাদের সীমানা বন্ধ করেছি? একটা ব্যবস্থা এখন 
করা দরকার। 

সবাই বলে ওঠে, নাদির শাহ বড় অল্পে ব্যস্ত হন। 

মহম্মদ শাহ বলেন -_ কি জানি। 

তিনি নিজামুল-মুল্ক-এর অভাব অনুভব করেন। ত্বাকে ওরঙ্গাবাদ থেকে ডেকে পাঠানো 
হয়। একমাত্র উনিই সুপরামর্শ দেন। কারণ নাদির শাহ যদি অল্পে ব্যস্ত হতেন, তাহলে ছয়মাস 
আগে মহম্মদ খাঁ তুর্কোমান নামে দূতকে কখনো পাঠাতেন না দরবারে। 

বাদশাহ প্রশ্ন করেন -_ সেই তৃর্কোমানের খবর কি ? সে তো বলেছিল চল্লিশদিনের বেশি 
দিল্লীতে থাকতে নাদির শাহ নিষেধ করেছিলেন। তাব তো আমার পত্র নিয়ে যাওয়ার কথা 
ছিল। 

কয়েকজন দরবারের ভব্যতা জলাপ্লি দিয়ে দাত বের করে নিঃশব্দে হাসে। সেই দিকে 
দৃষ্টি পড়তে বাদশাহের ভ্রুকুঞ্চন হয়, তার বেশি কিছু নয়। 

একজন বয়স্ক আমির বলে-_সে সম্ভবত তার কর্তব্য ভুলে গিয়েছে । সে এখন আশনাই 
বাইজীর সৌন্দর্যে নিমগ্ন । 

__ নাদির শাহ ওকে নিষ্কৃতি দেবেন? 

-_ কখনো নয়। তবে ও এখানে থেকে যাওয়ায় আমাদের দ্রুত কোন সিদ্ধান্ত নিতে হয়নি। 

__- তবু একটা কিছু করতে হয়। আমি বরং নিজামুল মুল্ককে খবর পাঠাই। তিনি একটা 
পরামর্শ দিতে পারবেন। 

নিজামুলের নাম শুনে খান দউরান মনে মনে জুলে ওঠে । ওই লোকটিকে সে সহ্য করতে 
পারে না। সে বাদশাহের আমির-উল্-উমর। তাই তার বাসনা বাদশাহ তার ওপর সবচেয়ে 
বেশি নির্ভরশীল হোন। অথচ সমস্যা দেখা দিলেই নিজামের কথা মনে পড়ে বাদশাহের। 

সে বলে- ওঁকে অতদূর থেকে ডেকে পাঠিয়ে কি হবে £ আমরাই আপনাকে পরামর্শ দিতে 
পারব। 

_- তা তো জানি। তবু উনি বুদ্ধিমান ব্যক্তি। কাছে থাকলে ভাল লাগে। 

__ তুর্কোমান যখন প্রথম এসেছিল তখন নিজামুল মুল্ক এখানে ছিলেন। 

_- হ্যা, তিনি কিন্তু বলেছিলেন পত্রের জবাব দিয়ে দিতে । দিলে হয়ত ভালই হত। 
কান্দাহারের যুদ্ধের ফলাফলের জন্য বসে না থাকলেও চলত। 

আমির আজিম-আল্লাহ্‌ খা বলে -_ আপনি যথার্থই বলেছেন জীহাপনা। লাহোরের 
শাসনকর্তা জ্াবেরিয়া খ' আমাকে একথার বলেছি লাদির শাহ দর্া্ত বা্তি। 

--- দুর্দাস্ত মানে? 

__ দুর্ধর্ষ । তুকীদের অস্তির করে তুলেছে। অসাধারণ যোদ্ধা। রণকৌশল চমকপ্রদ । 

মহম্মদ শাহ একটু হেসে বলেন-- তাই বুঝি ? ওসব রণকৌশল এদেশে দেখাক। মোগল 
শক্তির সামনে কখনো পড়েনি! 


আমতা আমতা করে আজিম আল্লাহ বলে-_ তা অবশ্য ঠিক। তবে পর্যটকরা বলেছে 
পারস্যেব আশেপাশের সমস্ত রাজ্য তার ভয়ে কাপে। 

-_ কাপুক যত পারে। তাতে নাদির ভাববে সে একজন বিবাট ব্যক্তি। 

কথাটা লুফে নিয়ে সৈয়দ নিয়াজ খা বলে ওঠে ঠিক বলেছেন জীহাপনা । নাদির শাহকে 
পত্র দেবেন কি করে? ভাকে সম্বোধন করবেন কি বলে? 'শাহ' বলে? তাতে আপনার মর্যাদা 
ক্ষুপ্ন হবে না? 

_-ঠিক। কি বলে সম্বোধন করব তাহলে? 

খান জুমান খা বলে-_ তার চাইতে লোকটি আশনাই বাইজীর কাছে পড়ে থাকুক যত দিন 
খুশি। 

-_ থাকুক। নাদির শাহ এত বড় যোদ্ধা যখন তখন সামান্য কয়েকজন হানাদারের জন্য 
দূত পাঠিয়ে চিঠি পাঠিয়ে অস্থির করে তোলেন কেন? 

আমির সৈয়দ ইয়াকুব খা বলে __ এটাই সার কথা বলেছেন খোদাবন্দ। 

আমির আজিম আল্লাহ খাঁ একটু ইতস্তত করে বলে ফেলে -_ কাবুলের সুবাদার নাসির 
খায়ের কাছে লোক পাঠালে বোধহয় ভাল হয়। নাদির শাহ সম্বন্ধে তার পরিষ্কার ধারণা আছে 
বলে শুনেছি। তাছাড়া সীমান্তের সর্বশেষ খবর পাব আমবা। 

মীর গুলাম একটু হেসে বলে __ নাসিব খা? তাহালই হয়েছে 

আরও কয়েকজন ওমরাহের মুখে হাসি দেখা গেল। এই হাসি বাদশাহকে তুষ্ট করার জন্য। 
কারণ নাসির খাঁ যখনই কাউকে দিল্লীতে পাঠায় বুঝতে হবে অর্থের জনা । কোন্‌ কোন্‌ বাবদ 
কত অর্থের প্রয়োজন তার একটা বিরাট ফর্দ দিয়ে পাঠায় ৷ তাই মহম্মদ শাহ একবার মত্তবা 
করেছিলেন নাসির খায়ের লোক মানে ভিক্ষার ঝুলি। খুব পছন্দসই কথা। সবাই লুফে 
নিয়েছিল মত্তব্যটিকে। 

আজিম আল্লাহ খা চুপ করে যায়। 


মোগল দরবারে নাদির শাহকে নিয়ে যতই জল্পনা-কল্পনা হোক না কেন, তার শতাংশের 
একাংশ সম্বন্ধেও সম্যক ধারণা নেই কারও । প্রথমেই তারা ভুল করেছে এই ভেবে যে তিনি 
ংশপরম্পরায় এম্র্য আর সমৃদ্ধির মধ্যে সুখে লালিত-পালিত হয়েছেন। এটাই তাদের 
গোড়ায় গলদ । তিনি অতি বৃদ্ধও নন। আবার তরতাজা তরুণও নন। পঞ্চাশ পার হয়েছে, 
অথচ দেহে অমানুষিক শক্তি। মনের শক্তি তার চেয়েও বেশি। সাধারণের চেয়ে অনেক বেশি 
দীর্ঘদেহী তিনি। ফর্সা চেহারা, মুখখানা রক্তিম। আয়ত চক্ষুদ্বয় কৃষ্তবর্ণের। একটু আয়েশ 
করলে দেহ মেদযুক্ত হয়ে ওঠার প্রবণতা । তার কণ্ঠস্বর বলিষ্ঠ এবং সুউচ্চ। কুচকা ওয়াজের 
সময় যথেষ্ট দূর থেকে সৈন্যদের আদেশ শোনান। অতবড় বাহিনীর প্রত্যেকের কর্ণে সেই 
আদেশ পরিষ্কারভাবে প্রবেশ করে। 

তার হাতে সব সময় একটি যুদ্ধ-কুঠার। কারও প্রতি বিরূপ হলে কিংবা তাঁর ধৈর্যচ্যুতির 
ঘটনা ঘটলে সেই কুঠার কখনো-সখনো শিরচ্ছেদ ঘটায়। তিনি নিজে চূড়ান্ত কষ্ট সহ্য করতে 
পারেন। তাই তার সৈন্যদলের অনেকে ভাড়াটে হলেও তার মত কষ্ট সহ্য করতে বাধ্য হয়। 
হিমের রাতে উন্মুক্ত প্রাস্তরে ভাজা মটরশুঁটি চিবোতে চিবোতে ঘোড়ার জিনকে মাথার বালিশ 
করে নিয়ে তিনি অনেক রাত কাটিয়েছেন। আসলে কামিজের থলিতে সব সময় ভাজা মটর 
মজুত থাকে। কারণ দুএকদিন অনাহারে থেকে ওই মটর চিবিয়ে দিন কাটাতে অভ্যস্ত তিনি। 
অমন অনেক ঘটেছে। 

নাদির জন্মেছিলেন পারস্যের খোরাসান প্রদেশের ক্যালট নামে একটি ক্ষু্র জনপদে। পিতা 
ছিলেন একটি উপজাতের নেতা । তার অধীনে একটি ক্ষুদ্র দুর্গ ছিল। এই দুর্গ থেকে লক্ষ্য রাখা 
হত যাতে উজবেক তাতাররা গিরিপথ ধরে দেশে প্রবেশ করতে না পারে । বেশ কয়েকটি 
গিরিপথ দেখাশোনার ভার ছিল নাদিরের পিতার ওপর। 

পিতার মৃত্যু হলে নাবালক নাদির খুল্লতাতের দৌরাস্ম্যে তিষ্ঠাতে পারলেন না। তিনি চলে 
গেলেন খোরাসানের শহর মুশাদে। তখন তিনি শুধু নাদির খাঁ বা সংক্ষেপে কুলি খাঁ। খুব 
একটা সম্মানজনক পরিচয় নয়। কারণ “কুলি' কথাটার অর্থ বলতে গেলে প্রায় ক্রীতদাসের 
পর্যায়ে পড়ত। তবু তিনি সেখানে সুলতানজাদার সঙ্গে দেখা করে, ব্যবহারে তাকে সম্তুষ্ট করে 
একটি অশ্বরোহী দলের দলপতি হলেন। তারপর থেকে তীর উন্নতির সৃচনা। তাতাররা দেশ 
আক্রমণ করলে তিনি এমন বীরত্ব দেখালেন যে তাকে সেনাধ্যক্ষের পদে উন্নীত করা হল। 

তবু কিন্তু তার জীবন মসৃণ রইল না। তিনি খুল্পতাতের কাছ থেকে তখনো দুর্গটি নিতে 
পারেননি। এদিকে কোন কারণে সুলতানজাদার কোপদৃষ্টিতে পড়ে তার সৈন্যবাহিনীর পদটিও 
গেল। তখন অনন্যোপায় হয়ে তিনি গিরিপথে পর্যটক এবং অন্যান্য রাজকীয় যাত্রীদের ওপর 
ডাকাতি শুরু করলেন। কারণ তাঁকে সৈন্যদল ফলাখতেই হবে। না রাখলে পৈতৃক দুর্গ দখল 
করতে পারবেন না কিংবা শাহের দৃষ্টি আকর্ষণ করতে পারবেন না। 

অবশেষে তিনি সফল হলেন। নিজের দুর্গ দখল করলেন। শাহের প্রিয় পাত্র হয়ে উঠলেন। 
এবং দুর্বলচিত্ত শাহের দৌলতে শেষ পর্যন্ত পারস্য দেশের আধিপতি। এই ছিল মোটামুটি তার 
জীবনের পশ্চাংপট। এই জীবনের সঙ্গে দিল্লীর বাদশাহ মহম্মদ শাহের জীবনের আসমান- 
জমিন ফারাক। 

মুকুরের কাছে হিন্দুস্থানের জমিতে পদার্পণ করে নাদির শাহ অনেকখানি এগিয়ে বেশ 
কিছুদিনের জন্য গজনীর আঠারো ক্রোশ দক্ষিণ-পশ্চিমে কারাবাগে শিবির স্থাপন করলেন। 
তার পত্র দিল্লীশ্বরের কাছে পৌছোতে আরও কয়েকদিন লাগবে। আর পৌঁছোলেই বা কি? 
মহম্মদ শাহ যে কতটা গুরুত্ব দেবেন জানা আছে নাদির শাহের। আগেও কয়েকবার একই 
অনুরোধ জানিয়েছেন দিল্পীকে, পর্যটকদের মারফত। এইসব পর্যটকেরা দূতের মতই সম্মানীয় 
ব্যক্তি ছিল। দিল্লী ্ক্ষেপ করেনি। নাদির শাহ জানেন, বহুবছর ধরে বংশপরম্পরায় একটা 
বিশাল দেশের অধীশ্বর হলে ভুয়ো আত্মস্তরিতায় আক্রান্ত হওয়া খুব স্বাভাবিক। এমন না হলে 

তো এক একটা সাম্রাজ্য চিরকাল ধরে টিকে থাকত। তাদের পতন হত না। আর পতন না হলে 
নাদির শাহদের উচ্চাশা পূর্ণ হবে কি করে? সুতরাং পত্রের জবাব আসুক, না আসুক এসে যায় 
না। বরং না আসাই ভাল। তিনি যে সীমান্ত অতিক্রম করে ঢুকে পড়েছেন, এ খবর এখনো 
জানানো হয়নি বাদশাহকে। এবারে জানাতে হবে সময়মত । আর পত্ত্রের জবাব না এলে 
এদেশে প্রবেশের অজুহাত আরও পাকাপোক্ত হবে। তবে কোন সময়ে ভূল করেও বন্ধুত্বের 
মুখোশ খুলে ফেললে চলবে না। আর ষে বংশ-মর্যাদাবোধ দিল্লীর শাহকে নিদ্্রিয় করে 
রেখেছে, সেই বোধকে আরও তোয়াজে রাখতে হবে। 

অবসর কাকে বলে মনে নেই নাদির শাহের। রাত্রি ব্যতীত মানুষের জীবনে অবকাশ বলে 
কিছু থাকতে পারে. সেকথা ভুলে গিয়েছেন তিনি। তবে রাত্রিকে শুকনো করে রাখতে তিনি 
কখনই রাজি নন। রাত্রি হবে রঙিন। সেখানে সুরা ও নারী থাকবেই থাকবে। আর নারী বলতে 
যাকে সামনে হাজির করা হবে সে হলেই চলবে এমন হতে পারে না। তিনি নিজে প্রতি রাতে 
খুঁটিয়ে খুঁটিয়ে দেখে বেছে নেবেন। সুরা তিনি পান করেন, তবে কখনই অত্যধিক নয়। খুব 
বেশি হলে তিন পোয়া। 

আজ কিন্তু রাত্রির আগেই অপরাহর শেষ বেলায় নাদির শাহের হাতে কাজ নেই। এ এক 
দুর্ভি মুহূর্ত । এই মুহূর্ত কিভাবে অতিবাহিত করতে হয় সে অভিজ্ঞতা তার নেই। তাবু খাটানো 
হয়ে গিয়েছে। িসদ-সামগ্রী সংগ্রহ করা হয়েছে। আরও কিছু লোক বেরিয়েছে অতিরিক্ত 
রসদের সন্ধানে। এদের খাদ্য এবং অর্থ এই দুটো জিনিস চাই। পারস্যের সীমান্তবর্তী দেশগুঙ্গো 
তেমন উর্বর নয়। তাই সেখানকার মানুষেরা পরিশ্রমী এবং অকুতোভয়। হুমকি দিয়ে তাদের 
কাছ থেকে কাজ আদায় করা দুরূহ। অথচ অর্থ পেলে তারা জান লড়িয়ে দেয়। নিজেদের 
পরিবারের মধ্যে তারা প্রেমময় পতি আর শ্নেহময় পিতা । কিন্তু ঘরের বাইরে তারা নির্মম, 
নিষ্ঠুর। কিন্তু এত কিছুর মধ্যেও তারা যুদ্ধক্ষেত্রে শৃঙ্খলাপরায়ণ। এরা প্রায় সবাই পারস্যের 
সীমারেখার বাইরের অধিবাসী । অর্থ পাবে বলে যুদ্ধ করতে এসেছে। এরা ঘোর পেশাদার । 
নাদির এদের ভীষণ পছন্দ করেন। কারণ এরা ভয়ে পালায় না আর হুকুম অমান্য করে না। 
তবে এদের শৃহ্খলাপরায়ণ করে তুলতে যোগ্য দলপতির প্রয়োজন। এদের যত গুণাবলী 
রয়েছে দলপতির সেই সব গুণগুলো তার চেয়ে অনেক বেশি পরিমাণে থাকা জরুরী । আর 
প্রয়োজন লৌহমানবের ব্যক্তিত্ব । নাদির শাহের তা রয়েছে। ওরা কথায় ভোলে না, বাজিয়ে 
দেখে 

নাদির শাহের আকাশের চাদ ও তারা কখনো কখনো নজরে পড়ে যায়। বিশেষ করে 
্রুবতারা তার কাজে লেগেছে মাঝে মাঝে। কিন্ত দিনের আকাশ কবে দেখেছেন ভূলে 
গিয়েছেন। কারণ তখন তিনি থাকেন কর্মব্যস্ত। আজ তাঁবুর বাইরে পা ছড়িয়ে বসে হঠাৎ 
দেখে ফেলেন সেই আকাশকে দেখে অবাক বিস্ময়ে চেয়ে থাকেন। ভাবখানা, পৃথিবীতে এমন 
রোমাঞ্চকর কিছু রয়েছে নাকি ? জানতাম না তো? হ্যা হ্যা মনে পড়েছে। অনেক শৈশবে মা 
যেমন চাদ দেখাত, তেমনি এমন লাল হয়ে ওঠা আকাশও দেখাত। আশ্চর্য, মায়ের কথাই 

মানে ছিল না এতদিন। আজ আকাশ দেখতে দেখতে আশেপাশে চোখ যায়। আর সেই সময় 
একদিকে দৃষ্টি আটকে যায়। ওই ছোট্ট পাহাড়টি আর পাহাড়ের পথে ওই গাছটি-_ দুটোই 
যেন তার গ্রাম ক্যালট থেকে তুলে এনে বসিয়ে দেওয়া হয়েছে। এমন হুবহু মিলও থাকতে 
পারে দুটি সম্পূর্ণ ভিন্ন স্থানের দুটি দৃশ্যের মধ্যে। নাদির শাহের মত মানুষও মন্তরমুগ্ধের মত 
চেয়ে থাকেন। 

ধীরে ধীরে অন্ধকার নামে । আজ নাদির শাহের নিজের কোন সব্রিয়তা নেই বলে এত 

'খ্য তবুও যেন স্তবধ। কোথাও প্রাণের সাড়ী নেই। কোথাও অগ্নি প্রজ্বলিত হতেও দেখা 
যাচ্ছে না। অথচ সবার সজাগ মন পড়ে রয়েছে এখানে । দূরে অদূরে তার বিশ্বস্ত দেহরক্ষীরা 
অশ্বারোহীরা সবাই মজুত এবং কান পেতে রয়েছে কখন সেই বজ্নির্ধোষ শোনা যাবে। সঙ্গে 
সঙ্গে ছুটে এসে সামনে অভিবাদন জানিয়ে দাড়াবে। 

অন্ধকার একটু গাঢ় হতেই শোনা গেল সেই গর্জন-__ হাজি খাঁ। 

মুহূর্তের মধ্যে উদয় হয় হাজি খাঁয়ের। বলে-_ হুজুর। 

__ সরাব। 

সরাবেব আয়োজন হয়। সাকী সুরা পরিবেশন করে। খেয়াল হলে নাদির শাহ কোন 
সঙ্গী বেছে নেন। আজ তিনি একা । আজ তিনি হারেমে যাবেন। হারেম তাঁর শিবিরের 
সন্নিকটে। একটু আগে যাবেন। কারণ প্রথমে তিনি হারেম পরিদর্শন করে নেবেন। মুকুর ছাড়ার 
পরে তারা সবাই কিভাবে রয়েছে দেখা হয়নি। একজন খোজাকে তিনি পাঠান হারেমের 
ভারপ্রাপ্ত অপর খোজার কাছে। হুকুম দেন, সবাই যেন তাদের দেওয়া পোশাক পরে তাবুর 
বাইরে এসে দীড়ায়। সাধারণত রাত গভীর হলে তিনি হারেমে যান। কিন্তু আজ তো শুধু 
নিজের জন্য নয়, আজ তাদের সম্বন্ধে খোজখবর নেবেন। তাই অনেক আগেই রওনা হন। 

তারা সবাই দাড়িয়ে ছিল খোলা আকাশের নীচে। ঠিক যেন একদল সৈন্য কোথাও 
যাওয়ার জন্য প্রস্তুত। দেখলে সৈন্য বলেই মনে হয়। বাইরের কারও পক্ষে এদের নারী বলে 
চেনার সাধ্য নেই। তাদের স্বাভাবিক পোশাকের ওপর বাররানি বা বর্ষাতি। কটিবন্ধ বা মেখলা 
জাতীয় পরে রয়েছে প্রতোকে। প্রত্যেকের মুখ সূক্ষ্ম কাপড়ে ঢাকা, আর মাথায শাল টুপির মত 
করে বাঁধা। সিপাহীর মত পাদুকা এবং হাতে অন্ত্র রয়েছে। এর! দল বেঁধে চললে সাধারণ 
মানুষের সাধ্য নেই নারী বলে চেনে । সবাই ভাববে নাদির শাহের সৈন্যদল চলেছে। পুরুষের 
দাপটের অভাব সহসা কেউ লক্ষ্য করবে না। 

সব দেশেশুনে নাদির শাহ নীরব থাকেন অর্থাৎ তিনি মোটের ওপর সন্তুষ্ট হয়েছেন। তার 
পার্শচরেরা স্বস্তির নিঃশ্বাস ফেলে। 

নাদির শাহ রাতের জন্য একজন তুরক্কের সীমান্তের নারীকে বেছে নেন। কারণ তুকী ভাষা 
তার মাতৃভাষার মত। কথা বলে সুখ। আফগান সুন্দরীদের সঙ্গে কথোপকথনে অসুবিধা হয়। 
তাদের উচ্চারণভঙ্গি অন্য ধরনের। তাদের কিছু জিজ্ঞাসা করলে একবারে উত্তর মেলে না। 
উ' “এ্র্যা' বলে জিজ্ঞাসা করবে। একজন রমণীর সঙ্গে প্রেমের অভিনয় করার সময় এই “উ 

'এ্্া' বড়ই বিরক্তিকর। এই বয়সে অত উচ্ছাসও নেই সব বাধাবিল্ন চুরমার করার মত। একটা 
সময়ে ছিল বটে। তবে তখন নারী অত সহজলভ্য ছিল না। তাই চিন দেশের সুন্দরী হঠাৎ 
পেয়ে গেলেও কোন বাধা বাধা হয়ে দীড়াত না। মুহূর্তে মিলেমিশে একাকার । জাতটাও 
তেমনি । স্থানকালের পার্থক্য নেই কোন। একাকার হওয়ার জন্য যেন সদাই প্রস্তত। হয়ত 
কখনো স্বামীর সঙ্গে ঘর করার স্বাদ পায়নি বলে, এমন অদ্ভুত ধরনের হয়ে ওঠে তারা। 
ভাগেযোগে জীবনে কয়বারই বা পুরুষের সংস্পর্শে আসার সুযোগ পায়? আজকের এই রমণী 
যেন অন্য ধরনের। তার গায়ের ঘ্রাণও দেশী দেশী পরিচিত। হওয়াই স্বাভাবিক। কারণ তুরস্ক 
আর পারস্যের সীমান্ত থেকে তাকে সংগ্রহ করা হয়েছে। পারস্যের গাছপালা, পাথর-মাটি 
ফুল-ফলের গন্ধ যেন এরও গায়ে। 

-__ তোমার সাদি হয়েছিল? 

_-ত্টা। 

__ কতদিন? 

_- এক বছর। 

-- বাচ্চা হয়নি? 

_-না। 

- কেন? জী 

_- নসিব। 

-_ তোমাকে এনেছি বলে কষ্ট হচ্ছে না? 

__ হলেই বাকি £ 

-- ধর তোমাকে ফিরিয়ে দিয়ে আসি যদি? 

মেয়েটি অদ্ভুত হাসে। 

- হাসলে যে? 

-_ আপনি কাউকে ফিরিয়ে দিয়েছেন কখনো? 

-__ না। এভাবে কারও সঙ্গে কথা বলিনি। তাছাড়া তোমার দেশ আমার দেশের এত 
কাছে। এখনো বল। ফিরিয়ে দিতেও পারি। 

-_ আপনার এখানে খাওয়ার কষ্ট পাব না? 

-_- কখনো না। প্রত্যেকের ব্যবস্থা আমি করি। 

-_ তাহলে আর ফিরব না। 

-" অশ্চর্য! 

-_ আমার স্বামী আর শাশুড়ি ভীষণ অত্যাচার করে। তাছাড়া ওরা বড় গরিব।, খেতে 
পাই না। 

নাদির শাহ নীরব থাকেন। বহুদিন পরে তার শরাবের নেশা সেভাবে জমে উঠতে পারল 
না। অথচ মেয়েটি মোটামুটি সুন্দরী । সুন্দরী না হলে তো হারেমে স্থান হয় না। 

নাদির শাহ ধীরে ধীরে অগ্রসর হন। হিন্দস্থানের মধ্যে প্রবেশ করেও মনের দ্বিধা একেবারে 
কাটিয়ে উঠতে পারেননি এখনো । কী বিশাল দেশ। কত জাতি। সর্বোপরি রয়েছে রাজপুত 
জাঠ আর শিখ। আর রয়েছে মারাঠী | 

তিনি বাদশাহকে আর একটি পত্র লেখেন। তিনি যে এদেশে ঢুকে পড়েছেন সেটা জানানো 
জরুরী। 

তিনি লেখেন : আমার একটি পত্র ইতিমধ্যে নিশ্চয় আপনার হস্তগত হয়েছে। কিন্তু 
পত্রবহক আপনার কোন পত্র নিয়ে ফিরে আসেনি । আরও অপেক্ষা করা আমার দেশের পক্ষে 
বিপজ্জনক হয়ে উঠছিল দেখে আমি বাধ্য হয়ে আপনাব সীমানায় প্রবেশ করেছি। এতে 
আপনার বিন্দুমাত্র ক্ষতিবৃদ্ধি হবে না। অনুপ্রবেশকারীদের শান্তি দেওয়াই আমার উদ্দেশ্য। 
আমি আপনার সুহৃদ। আপনি এক বৃহৎ সাম্রাজ্যের অধীম্বর বলে আমার নিকট খুবই 
সম্মানীয়। আপনার পত্রের জন্য অধীর আগ্রহে অপেক্ষা করে রইলাম। 

দুজন অশ্বীরোহীকে পাঠালেন পত্রসহ। 

এবারে আসল অভিযান শুরু হবে। প্রথমে কাবুল। কাবুলের সুবেদার নাসির খাঁ। লোকটি 
বাদশাহের বিশ্বস্ত এবং ভাল যোদ্ধা। প্রথমেই তার কাছে অপদস্থ হলে বাহিনীর মনোবল ধাক্কা 
খাবে। তাই তার কয়েকজন সেনানায়ককে ডেকে প্রত্যেককে তাদের মতামত প্রকাশ করতে 
বলেন। এদের মধ্যে দুজন আছে যাদের নাদির শাহ কোনদিনও পছন্দ করেন না। তিনি লক্ষ্য 
করেছেন তারা সবসময় বিপরীত মতামত প্রকাশ করে গম্ভীর ভাবে। তারা কোন কিছুতে 
এগিয়ে যেতে গেলেই বাধা দেয়। নানা বিপদের গন্ধ পায় সব কিছুতে। নাদির শাহের কতবার 
মনে হয়েছে তাদের শেষ করে দিতে । কারণ তারা যেভাবে আশঙ্কা প্রকাশ করে থাকে, অন্য 
সব সেনানায়করাও তাতে প্রভাবিত হয়। এই দুজনার মন সন্দেহপ্রবণ। ওদের মতামত 
কোনদিনই উৎসাহব্যঞ্জক হয় না। তবু এরা রয়েছে। কারণ যুদ্ধক্ষেত্রে এরা অসাধারণ। এদের 
একজনের নাম হুসেন, অপরজন জাফর। বহুদিন ধরে রয়েছে। মাঝে মাঝে নাদির শাহের 
ওপর নিজেদের মতামত জোর করে চাপিয়ে দিতে চায়। কারণ তিনি যখন শুধু নাদির খাঁ বা 
কুলি খা ছিলেন তখন থেকেই জাফর আর হুসেন রয়েছে। তেমনি রয়েছে তাদের খবর্দারি। 

এবারে হিন্দুস্থান আক্রমণের আগে তারা রীতিমত জোরের সঙ্গে প্রতিবাদ জানিয়েছিল। 
তাদের স্পর্ধা দেখে অন্য সবার রক্ত হিম হয়ে গিয়েছিল। অবাক হল, এভাবে বলেও দুজনা 
নিষ্কৃতি পেয়ে গেল দেখে। 

আজ তারা দুজনা যখন উপস্থিত হয়, তখন অন্য সবাই অপাঙ্গে তাদের বেজার মুখ দেখে 
বুঝল আজও উল্টোপাণ্টা কিছু বলার জন্য প্রস্তুত হয়ে এসেছে। আলোচনা একটু এগোতেই 
জাফর বলে ওঠেঁ- মারাত্মক ভুল হচ্ছে। এখনো সময় বয়েছে দেশে ফেবার। 

হুসেন বলে __ হ্যা, হিন্দস্থানের শাহাজনশাহ ওৎ পেতে রয়েছেন। বেশি দূর এগিয়ে 
গেলেই ঝাপিয়ে পড়ে টুকরো টুকরো করে ফেলবেন । এখনো সাবধান করছি শাহ। 

নাদির শাহের হাতের যুদ্ধ-কুঠার একবার ওপর দিকে উঠেই নেমে গেল। তিনি 
কয়েকজনকে হুকুম করেন ফাঁসিতে লটকানোর মত দ্রুত মঞ্জ তৈরি করতে। কিছুক্ষণের মধ্যেই 
মঞ্চ প্রস্তত। 

নাদির শাহ ক্রুর হেসে বলেন __ এরা দুজনা নাদির শাহ আর নাদির কুলির মধ্য পার্থকা 
বারবার ভূলে যায়। এভাবে চলা অসম্ভব। 

তাঁর অঙ্গুলি হেলনে তখনই দুজনকে দ্রুত ফাসিতে লটকে দেওয়া হল। ঝুলে পড়ার আগে 
অবধি ওদের চোখে বিস্ময়ের ঘোর লেগে ছিল। 

তাদের দেহ দুটি ঝুলতে থাকে। তারই সামনে নাদির শাহ ভবিষৎ কর্মপন্থা নিয়ে গভীর 
আলোচনায় রত হন অন্য সবার সঙ্গে। 


দিল্লীর বাদশাহ মহম্মদ শাহের পুত্র সুলতান আহমেদ পরিপূর্ণ যুবক। দীর্ঘকায় এবং মুখে 
চোখে চেহারায় মোগল বংশের আদল। সবাই বলে তাকে দেখতে নাকি বাদশাহ জাহাঙ্গীরের 
মত। খুব গর্ব সেঁজন্য। ইয়ার দোস্তদের বলে, বেগম একটা আছে বটে. কিন্তু নূরজাহানের 
ধারে কাছে নয়। সবাই হাসে । তোয়াজে রাখে। ভবিষ্যতের বাদশাহ বলে কথা । খোশামোদ 
করলে আখেরে কাজ হবে। 

বেগমকে সুলতান আহমেদের পছন্দ না হলেও অন্য সব নারীদের ওপর তার নজর । ফুলে 
ফুলে মধু পানের সাধ তার । এক এক ফুলের এক এক ধরমের ঘ্াণ। বেশ বৈচিত্র্য রয়েছে। 
বেগম তার পরিচিত হয়ে গিয়েছে। একঘেয়ে । তার খাঁজখুজ সবই বড় বেশি পরিচিত। কথার 
মধ্যেও মিষ্টত্ব নেই। বড চড়া । আমিরের মেয়েরা বোধহয় অমনই হয়। বিনয়ভাব কম। 
নিজেকে সমর্পণও করে গোছগাছ করে নিয়ে। সেখানেও সাবধানতা । আকুলতা নেই বলে 
অসংবৃত ভাবও নেই। 

হারেমে মায়ের তদারকি করে এক বীঁদী। নাম তার ফুলজান। হ্যা, একবার দেখলে চোখ 
ফেরানো যায় না। তাই বলে কি সে সুন্দরী? কখনই নয়। কিন্তু তার দেহখানা ? রীতিমত ফুটস্ত 
আর বন্য । মা মালেকা-আল-জুমানি বুঝতে পেরেছিলেন ছেলের মনোভাব। হেসে ফুলজানের 
ওপর থেকে নজর তুলে নিতে বলেছিলেন। অতই সহজ নাকি। ফুলজানও যেন ধরা দিতে 
ব্স্ত। শাহাজাদার প্রথম দিনের দৃষ্টি তার কাছে জলের মত সহজ বলে মনে হয়েছিল। তাই 
অনেকের সহযোগিতায় হারেমের শেষ প্রান্তে সেই আলাদা একটি কক্ষে উভয়ের দেখা। 
শাহাজাদা সুলতান আহমেদ রীতিমত উত্তেজিত হয়ে ওঠে। বেগমের সঙ্গে প্রথম রাতের 
মিলনেও এর অর্ধেক রোমাঞ্চ অনুভব করেনি। বেগম হল শীর্ণতনু। আর ফুলজানের যৌবন 
যেন ফেটে বের হয়ে আসতে চায়। 

তার কথার ধরনও অন্যরকম। নতুনত্বের স্বাদ। 

-_ আমাকে আপনার ভাল লাগছে শাহাজাদা? 

-_ খুব। 

_-- মোজাহারও ওকথা বলত। 

সুলতান থমকে যায়। বলে __ কি বললে? 

__ না। মোজাহারও বলত, তোকে খুব ভাল লাগেরে ফুলজান। 

-_ মোজাহার তোমাকে ছুঁয়েছে? 

_- হ্যা, ছুঁয়েছে । তবে বেশি না। একবার শুধু জড়িয়ে ধরেছিল । আমি হাত ছাড়িয়ে 
পালিয়ে এসেছিলাম। 

_- কেন? 

-_- গায়ে যা বিশ্রী বাস! আপনার গা শুঁকলে আরামে চোখ বন্ধ হয়ে আসে । আর ওর? 
থুঃ। 

-- ওর গায়ে সুগন্ধ থাকলে ধরা দিতে? 

_- তাহলে ভেবে দেখতাম । তাগড়াই চেহারা ছিল তো? লোভ হত। 

-- আমি তোমার কাছে আবার যদি আসি? 

-- আসবেনই তো। আপনি এসেছেন, আমার কত বড় ভাগ্য । আমি আপনার কেনা 
বাঁদী। জন্মিয়ে যে কত আনন্দ কত সুখ আজ বুঝলাম। আল্লার কিরে। 

ফুলজানের কাছে প্রেমালাপের নতুন পাঠ নিল শাহজাদা । 


নাদির শাহ হিন্দুস্থানে প্রবেশের পরে প্রথম যে পত্র বাদশাহকে লিখেছিলেন সেটি এসে 
পৌঁছোয়। তাতে তিনি উল্লেখ করেননি যে বাদশাহের সান্রাজ্যে প্রবেশ করেছেন। পত্রবাহককে 
অতিথিশালায় পাঠিয়ে দিয়ে পত্রটি পাঠ করা হয়। অধিকাংশ আমির সেটি পড়ে ঠোট উ্টোয়। 
বাদশাহ হাসেন। শুধু আমির আলি-হামিদ খা গম্ভীর হয়ে বলে __ অশুভ সঙ্কেত! তুচ্ছ করা 
উচিত নয়। 

কয়েকজন তার কথায় টিপ্লনি কাটতে শুরু করে। 

বাদশাহ বলেন -_ আপনার এমন মনে হওয়ার কারণ? 

__ আরব দেশের এক পর্মটকের সঙ্গে আমার আলাপ হয়েছিল। বলা যায় বেশ ঘনিষ্ঠতা 
হয়েছিল। আমার বাড়িতে সে অতিথি হয়ে কয়েকদিন ছিল। 

একজন বলে ওঠে -_ আপনি অতিথি বসল বলে নাম ডাক আছে। বিশেষ করে অতিথি 
বিদেশী হলে। 

আলি হামিদ খা বলে -_ বিদেশীরা বাইরের তাজা খবর আনে। তাদের প্রতি আকর্ষণ 
থাকা স্বাভাবিক। অন্তত আমার ভাল লাগে। 

মুজাফফর খা বলে -- দেখবেন, ঘরের কথা ফাস করে দেবেন না। কোন্‌ শাহের কাছ 
থেকে কোন প্রস্তাব এরা আনবে ঠিক কি £ প্রস্তাবের সঙ্গে যদি প্রাপ্তিযোগ থাকে _- 

মুজাফফরের কথায় হামিদ খায়ের মুখ গম্ভীর হয়ে যায়। সে আশা করেছিল বাদশাহ এই 
অপমানজনক উক্তিতে অসন্তুষ্ট হবেন এবং প্রতিবাদ করবেন। কিন্তু ময়ুরসিংহাসন নির্ধাক। 

নিজেই সে তখন বলে -_ খোদার কৃপায় বংশ পরম্পরায় অনেক রয়েছে আমার । আর 
প্রয়োজন নেই। তাছাড়া আমি অনেক পুরুষ ধরে হিন্দুস্থানের অধিবাসী । দরবারে তো দেখি, 
কেউ পারসিক, কেউ তৃক্ধী আর কেউ উজবেকী। খুব বেশি হলে দুই পুরুষ রয়েছে এদেশে । 
তাদের কত উপদল। মমতা আছে কি তাদের এই দেশের প্রতি? বাদশাহের প্রতি কর্তব্যবোধ? 
আছে কি তাও? তাদের কি টান আছে হিন্দুস্থানের প্রতি £ 

দক্ষিণের নিজামুদ্দিন-মুল্ক, অযোধ্যার অধিপতি সাদাত খা সবাই হাল আমলের । তারা 
উপদল নিয়ে সব সময় বাস্ত। দিল্লীতে অবস্থান কালে তাদের মধো কোন্দল লেগেই থাকে। 
হামিদ খায়ের কথায় তাদের আতে ঘা লাগে। ভাবে আলি হামিদ খা তাদের উদ্দেশেই বলেছে। 
তাই দুজনাই প্রতিবাদ করে ওঠে। 

এবারে বাদশাহ বলেন -_ ওঁকেও তো একটু আগে অপবাদ দেওয়া হল। উনি তো উন্যা 
প্রকাশ করেননি । ওর কথায় আপনারা চটছেন কেন? সত্যি কথা বলে ফেলেছেন নাকি ? 
_.- নারজীহাপনা সে কথা নয়। তবু এভাবে -- 

__ উপদল নেই বলতে চান? সবাই তো জানে আছে। 

__ তা আছে। কিন্তু তাই বলে তারা হিন্দুস্থানের বিরুদ্ধে ? এদেশের দুশমন? 

__ সে কথা ঠিক নয়। ঠিক হলে আপনারা এত সম্মানজনক পদে থাকতেন না। কিন্তু 
আলি হামিদের দিকেও সেই ইঙ্গিত করা হয়েছিল। তখন আপনারা নীরব ছিলেন কেন? 

আলি হামিদ বুঝতে পারে মোগল রক্তের ধারা স্তিমিত হয়ে এলেও এখনো রুদ্ধ হয়ে 
যায়নি। তাই দেরিতে হলেও তাকে রক্ষা করলেন। 

বাদশাহ তার দিকে চেয়ে বলেন - আপনি বললেন, অশুভ সঙ্কেত। কেন বললেন 
একথা। 

__ সেই বিদেশী, নাদির শাহের রাজধীনীতে বেশ কিছুদিন ছিল। নাদির শাহ সম্বন্ধে তার 
কাছ থেকে অনেক কিছু শুনলাম। 

বাদশাহের প্রশ্ন _- কি শুনলেন? 

__ লোকটা অত্যন্ত দুঃসাহসী, জেদী, অসাধারণ যোদ্ধা, কৌশলী । লোকটা শান্ত থাকতে 
পারে না। আশেপাশের রাজাকে অস্থির করে তোলে। অত্যন্ত উচ্চাভিলাষী । 

একজন টিট্কারি দিয়ে বলে ওঠে --_ বাকি থাকল কী £ 

আলি হামিদ খা তার দিকে তির্যক দৃষ্টিতে তাকিয়ে বলে - আরও একটু বাকি আছে। 
সেকেন্দার শাহ আর তৈমুরের মত তারও লক্ষ্য হিন্দুস্থান বিজয় । 

কয়েকজন হেসে উঠলেও সিরবুলিন্দ খা, কামরুদ্দন খাঁ, খান দউরান প্রভৃতি সবার 
কপালে ভাজ পড়ে । খান দউরান বলে -- আপনার সেই অতিথি সাধারণ পর্যায়ের নন 
নিশ্চয়। 


একটু হেসে হামিদ খা বলে -_ রাস্তার লোককে আমি সাদর আমন্ত্রণ জানাই না। 

এবাদে বাদশাহ নিজে সব কিছু হালকা করে দেন। তিনি বলেন -__- আকাশের চাদও 
পেতে ইচ্ছা করে অনেকের। তাই বলে কি সেটা পাওয়া সম্ভব? হিন্দুস্থান বিজয়ের স্বপ্ন 
অনেকেই দেখতে পারে, বাস্তবে সেটা সম্ভব নয়। ওসব নিয়ে মাথা ঘামাতে হবে না । পত্রের 
উত্তর একটা দিতে হবে। নিজামুল-মুলক যখন রয়েছেন দিল্লীতে মুসাবিদা করে রেখে দেবেন। 
দুএকদিনের মধ্যে পাঠিয়ে দেব। সেই সঙ্গে মহম্মদ খা তুর্কোমান যদি চলে যেতে চায় ভালই 
হাবে। 

একজন ফোড়ন কাটে -_ আশনাই বাইজীকে ছেড়ে? 


একমাসের মধ্যে নাদির শাহের দ্বিতীয় গত্র আসে। তাতে তিনি লিখেছেন মুকুরের কাছে 
বাধ্য হয়ে সীমান্ত অতিক্রম করেছেন। দুবৃত্তরা তিষ্টোতে দিচ্ছিল না। তবে এতে বাদশাহের 
ক্ষতিবৃদ্ধি হবে না। 

বাদশাহ বলেন -_ পারস্যের শাহকে শুধু শুধু কষ্ট করতে হল। আমরা আর একটু আগে 
ব্যবস্থা নিলে ভাল হত। আপনারাই তখন বললেন, কান্দাহারের ব্যাপারটা মিটে যাক। অথচ 
উনি কবে থেকে বলছেন। 

নিজামুল-মুল্ক দিল্লীতেই রয়েছে মাসখানেকের ওপর। সে মন্তব্য করে _ এমন আর কি 
হয়েছে? নাদির শাহ নিজেই তো লিখেছেন, ওদের শায়েস্তা করে ফিরে যাবেন। 

খান দউরান বলে __ উনি আমাদের শক্র নন বলেছেন বটে, তবে ফিরে যাবেন এমন 
কথা একবারও বলেননি । ওটা শুধু মুখের কথা হতে পারে। 

একজন আমির বলে ওঠে __ তাই বলে কি আপনি ধরে নিচ্ছেন উনি হিন্দুস্থান আক্রমণ 
করলেন? 

-_ সেকথা জোর দিয়ে এখনো বলা যাচ্ছে না। তবে আশঙ্কা তো রয়েছেই। 

আলি হামিদ খাঁ বিষণ্ন কণ্ঠে বলে __ হিন্দুস্থানের ওপর চরম বিপদ ঘনিয়ে এসেছে। 

একসঙ্গে কয়েকজন আমির বিরক্তি প্রকাশ করে বলে __ আপনি সব সময় দড়িকে সর্প 
ভ্রম করেন। 

হামিদ খ! বলে __ আপনাদের সর্পকে দড়ি বলে ভেবে নেওয়া মজ্জাগত হয়ে দীড়িয়েছে। 
এতে নড়াচড়ার প্রয়োজন হয় না। রাজধানীতে বসে অলস দিন যাপন করা যায়, আর দরবারে 
বসে লম্বা চওড়া কথা বলা যায়। 

কয়েকজন বাদশাহের সামনে লাফিয়ে উঠে বলে -_- অত্যন্ত অপমানজনক কথা । আপনি 
নিজে কি করছেন £ আপনি যাবেন নাদির শাহের বিরুদ্ধে? 

-- হুকুম হলেই যাব। আমার ধারণা এই মুহূর্তে আমাদের সীমান্তে বড় একদল সৈন্য 
পাঠালে ভাল হয়। কাবুলের নাসির খাঁকে এখনি সাহাযা পাঠানো প্রয়োজন। 

কয়েকজন হেসে উঠে বলে -_ আবার সেই নাসির খাঁ? ওর তো তাহলে সুদিন আসবে। 

তহবিল থেকে কিছুটা খসাতে পারবে। 

হামিদ খা বলে __ বাইরের আক্রমণ প্রতিরোধ নাসির খাঁকেই করতে হবে। তার প্রতিরোধ 
চূর্ণ করতে পারলে যে কোন শত্রু অনেক সহজে জালালাবাদ পর্যন্ত চলে আসবে। 

সাদাত খা আগের রাতে অযোধ্যা থেকে এসেছে । সে বলে __ আক্রমণটা করছে কে? 
নাদির শাহ তো আক্রমণ করেননি। 

হামিদ খাঁএর মুখে বিষণ্ন হাসি ফুটে ওঠে । সে বলে -__ আপনিই সব চেয়ে ভাল বলতে 
পারেন। কারণ আপনি খাঁটি পারসিক। শৈশবে পিতার সঙ্গে এদেশে এসেছিলেন। পারস্যের 
শাহের মনোভাব আপনি যত তাড়াতাড়ি বুঝবেন নিজামুল-মুলক ততটা বুঝবেন না। কারণ 
তার জন্ম মধ্য-এশিয়ায়। 

নিজামুল-মুলক খোঁচাটা নীরবে হজম করল। 

বাদশাহ মহম্মদ শাহ এতক্ষণ এই সব কথোপকথন বেশ উপভোগ করছিলেন। এবারে 
তিনি বলেন -_ তাহলে কি সাব্যস্ত হল? 
আজিম আল্লাহ খা এতক্ষণ একটিও কথা বলেনি । যদিও মনে মনে সে হামিদ খাঁকে সমর্থন 
জানিয়ে এসেছে । অনেক আগেই সে নাসির খাঁকে সাহায্য পাঠাতে বলেছিল। আজকের মত 
সেদিনও সবাই হেসে উড়িয়ে দিয়েছিল। 

সে ক্ষোভ প্রকাশ করে বাদশাহকে বলে -_ কিছুই সাব্স্ত হল না জাহাপনা। নাসির খায়ের 
পতন আমরা বসে বসে দেখব। তারপর আরও কত কি যে দেখব কে জানে। 

_- আপনি কি বলতে চান কৌশলে আমাদের নিদ্রিয় করে দেওয়ার চেষ্টা চলছে? 

-_ অতবড় কথা বলার দুঃসাহস আমার নেই। তাহলে দরবারেরই কাউকে সন্দেহ করতে 
হয়। আমার ধারণা নাদির শাহের এই অভিযানের গুরুত্ব কেউ বুঝতে পারছেন না, যতটা 
পেরেছেন হামিদ খাঁ। আমিও শুনেছি নাদির শাহ সাধারণ লোক নন। 

বাদশাহ মহম্মদ শাহ ময়ূর সিংহাসন থেকে সেদিনের মত গাব্রোথান করে বলেন -- 
আপনারা সবাই ভাবুন। কয়েকদিনের মধ্যে একটা সিদ্ধান্তে আসতে হবে। 
খানার দিকে এগিয়ে যাচ্ছে। দূর থেকে পুত্রকে দেখে মনে মনে তারিফ করেন তিনি তার 
দেহসৌষ্টবের জন্য। তবে দেহ অনুপাতে সে মজবুত নয়। কোথায় চলেছে সুলতান একা একা? 
ইয়ার দোস্তরা কোথায় গেল? সেকি নাদির শাহের কথা শুনেছে? মনে হয় না। ওসব দিকে 
তার আগ্রহ নেই। তার গর্ভধারিনী বলেন, নিজের বেগম থাকা সপন্ও সুলতানের মন 
উদ্ভুউডু। নহবতখানার পেছনে কোন সুন্দরীর সন্ধান পেয়েছে নাকি - “টু কৌতুক অনুভব 
করেন বাদশাহ। 

কদিন পরে দরবারে আবার নাদির শাহ নিয়ে আলোচনা শুরু হয়। সেদিন একটি পত্র 
আসে কাবুনের সুবাদার নাসির খায়ের কাছ থেকে । শুনেই কয়েকজন হেসে ওঠে । আরও 
অনেকে সেই হাসির সঙ্গে যোগ দেয়৷ বিশেষ করে সাদাত খা ও নিজামু-উল মুল্ক। 

আজিম আল্লাহ্‌ খা বলে -- আপনারা সম্মানীয় ব্যক্তি। যে কোন বিষয়ে বাদশাহের 
সামনেও আপনাদের হয়ত হাসির হক আছে। তবে একটা কথা মনে রাখলে বোধহয় ভাল 
হয়। নাসির খাঁ কাবুলের সুবাদার হয়েছিলেন নিজের যোগ্যতায় । তিনি একটু চেষ্টা করলে 
এখানকার আমির-ওমরাহদের মত আরামে দরবারের শোভাবর্ধন করতে পারতেন। কিন্ত তা 
করতে চাননি । 

সাদাত খা বলে ওঠে -_ নাসির খায়ের বাড়ি ওইদিকে। দিল্লীর ওপর আকর্ষণ কম। 

__ আপনার আকর্ষণ আরও কম হতো তাহলে। আপনি পারস্য থেকে এসেছেন। 
অযোধ্যায় গিয়ে ভালই আছেন। যখন তখন দিল্লীতে এসে হালচাল দেখে যেতে পারেন। 
নাসির খাঁকে নিয়ে ঠাট্টা-তামাসা করতে পারেন। মাঝে মাঝে নিজামের পা ধরে টানতে 
পারেন। 

সাদাত খাঁকে চটে উঠতে দেখে ময়ূর সিংহাসন থেকে বাহু ওঠে চুপ করার জন্য! তারপর 
বাদশাহ বলেন -_- পত্রটি পাঠ করা হোক। 

নাসির খাঁ-এর পত্রের মর্মার্থ : নাদির শাহ এগিয়ে আসছেন। ফিরে যাওয়ার জন্য তিনি 
আসছেন না। আমি প্রবল প্রতিরোধ গড়ে তুলতে পারতাম। কিন্তু আমার অবস্থা হল শীতের 
হাওয়ায় শুকিয়ে যাওয়া রক্তগোলাপের ঝোপের মত। আমার সৈন্যদলের অবস্থা আরও 
শোচনীয়। তাদের পোশাক-পরিচ্ছদ ছিন্ন। তারা বহুদিন বেতন পায় না। সব চেয়ে বড় কথা 
তাদের মনোবল বলতে বোধহয় অবশিষ্ট কিছুই নেই। আমার একাস্ত প্রার্থনা, পাঁচ বসরের 
যে বেতন প্রাপ্য রয়েছে, তার মধ্যে অস্তৃত এক বছরের বেতন মিটিয়ে দেওয়ার বাবস্থা করা 
হোক। নইলে নাদির শাহ অগ্রসর হলে আমি বোধহয় কিছুই করতে পারব না। 

দরবার স্তব্ধ। বাদশাহ প্রতিটি আমিরের মুখের দিকে চেয়ে চেয়ে দেখতে থাকেন, কেউ 
কোন আশার বাণী শোনায় কি না। কিন্তু সবাই মুখে কুলুপ এঁটে বসে রয়েছে। 

তখন বাদশাহ খান দউরানকে উদ্দেশ করে বলেন -_ আপনি হচ্ছেন আমির উল-উমর। 
আপনি তো কিছু বলবেন। কারণ সমস্ত সৈন্যবাহিনীর অধিকর্তা হলেন আপনি। 

খান দউরান তখন বলে -_ আমার মনে হয় নাসির খা অযথা ভয় পেয়েছেন। নাদির 
শাহ নিজে লিখেছেন, অন্য কোন উদ্দেশ তার নেই। হানাদারদের শান্তি দিয়েই তিনি ফিরে 
যাবেন। 

হামিদ খা বলে ওঠে -_ সেই ভরসাতেই থাকুন । 

উত্তেজিত খান দউরান বলে ওঠে -_ আপনি বলতে চান নাদির শাহ মিথ্যাবাদী? 

আজিম আল্লাহ্‌ এবারে বলে -_ রাজনীতিতে আবার সত্যমিথ্যা। সৈন্য নিয়ে যে এগিয়ে 
আসছে তার কথায় বিশ্বাস করার মত মূর্খতা আমাদের না দেখানোই ভাল। পরে পস্তাতে হবে। 

আমীর-উল-উমর এবারে বলে __ দেশটা ক্ষুদ্র নয়। দিল্লী পৌঁছোতে অনেক নদ নদী 
পাহাড় পর্বত অতিক্রম করতে হয়। 

হামিদ খা একটু চড়া গলায় বলে __ অর্থাৎ আপনি বলতে চান দেশের অন্যত্র যা হয় 
হোক দিল্লী বাচলেই হলো? 

__ না আমি তা বলতে চাইনি। আমি বলছি আর একটু দেখা যেতে পারে। 

বাদশাহ হঠাৎ কেন যেন খান দউরানের ওপর নির্ভর করে বসেন। তিনি বলেন -_- বেশ 
তো, দেখাই যাক না আর কয়েকটা দিন। 

আজিম আল্লাহ্‌ বলে -_ নাসির খাকে সাহায্যের কী হবে? 

-_ হবে হবে, সব হবে। 


হিন্দুস্থান জয় করে একটা অতুল কীর্তিস্থাপনের বাসনা নাদির শাহের যে একেবারে নেই 
তা কথনো নয়। তবে খ্যাতনামা হওয়াই মূল উদ্দেশ্য বললে ঠিক বলা হবে না। অজুহাত যদিও 
হানাদার দমন, প্রকৃত উদ্দেশ্য হল হিন্দুস্থানকে পদানত করে অনেক -- অনেক অর্থ সংগ্রহ। 
এর মত ধনী দেশ আশেপাশে একটাও নেই। সেই অর্থের সিংহভাগ পেলে সারা জীবনের 
সমস্যা মিটে যাবে। তাঁর অন্তরের অস্তস্তলের বাসনা হল, তুরস্কের মধ্য দিয়ে বসফরাস প্রণালী 
অবধি যাওয়া এবং অধিকার করা । এর জন্য তুরস্কের সঙ্গে তার যুদ্ধ লেগেই রয়েছে। ফলে 
প্রভূত অর্থব্যুয়। কোষাগার নিঃশেষিত। এদিকে দেশের কয়েক স্থানে দুর্ভিক্ষ অবস্থাকে আরও 
সঙ্গীন করে তুলেছে। সৈন্যবাহিনীর অধিকাংশ উজবেকী আর আফগান। তারা সব কিছু করতে 
পারে। তবে অর্থের বিনিময়ে । সুতরাং অর্থের প্রয়োজন। এই অর্থ পাওয়া যাবে একমাত্র 
হিন্দুস্থানে। নইলে এতবড দেশের বিপক্ষে অভিযান চালাতে দ্বিধা হওয়া স্বাভাবিক ছিল। সেই 
দ্বিধা মুকুরেই ঝেড়ে ফেলে দিয়ে এগিয়ে এসেছেন নাদির শাহ একেবারে কাবুলের দ্বারপ্রান্তে । 

নাসির খাঁ বুঝল এই ভয়ঙ্কর বিপদেও বাদশাহ নির্বিকার! সে তখন কাবুলের কোতোয়াল 
শারজা খায়ের সঙ্গে পরামর্শে বসে। 

-- বলুন শারজা খাঁ, এখন কি করব? আত্মসমর্পণ? 

-__ আপনার অভিমত আগে জানতে চাই। 

__ আত্মসমর্পণের লজ্জা বহন করার ক্ষমতা আমার নেই। চেষ্টা করে দেখব কত সিপাহী 
সংগ্রহ করতে পারি। পারলে প্রতিরোধ গড়ে তুলব খাইবার গিরিপথে। নইলে আত্মবিসর্জন। 
সেটা অনেক শোভনীয় হবে। 

শারজা খা বলে __ আমিও সাধ্যমত বাধা দেব। আমার সৈন্য বলতে এমন কিছু নেই। 
তবু দেখব চেষ্টা করে। কিন্তু তার আগে আমার একটা কর্তব্য রয়েছে। সেজন্য এখুনি আপনার 
কাছ থেকে বিদায় নিতে হবে। 

_ জরুরী? 

-__ খুবই জরুরী। 

_-- বলতে অসুবিধা আছে? 

-__ একটুও না। আগে হলে নিশ্চয় জানতেন। নিমস্ত্রিত হতেন সম্মানীয় অতিথি বূপে। 


ক ৭ 


কিন্তু শুভ কাজটা আজকেই সেরে ফেলতে হবে। নইলে আর সময় পাব না। আমার 
পিতৃমাতৃহীন একমাত্র ভগিনীর সাদি আজ রাতেই দিতে চাই। 

_- ও । খুব ভাল কথা। 

_- আগে থেকে ঠিক ছিল। ভেবেছিলাম বেশ জাঁকজমক করে দেব। কিন্তু ভগিনী আমার 
হতভাগী। 

__ কে বলল হতভাগী? এমন দাদা যার রয়েছে তার চেয়ে ভাগাবডী জার কে হতে 
পারে? তাছাড়া সাদি সুখের হওয়া সব চেয়ে বড় কথা । আল্লার দোয়া অর সঙ্গে থাকবে বলে 
আমার দৃঢ় বিশ্বাস। আপনি যান। যদি কখনো সুদিন আসে তখন অন্য কিছু করা যায় কি না 
ভেবে দেখা যাবে। তখন না হয় একটা উৎসবের আয়োজন করবেন। 

শারজা খাঁ দ্রুত নিম্ত্রত্ত হয়। কাবুলেরই পাত্র। জমিজম! রয়েছে। ব্যবসা করতে চায়। খুব 
বুদ্ধিমান। ভবিষ্যৎ উজ্জ্বল বলে মনে হয়। পাত্রের পিতাই মেয়েকে পছন্দ করেছেন। ভগিনী 
তো অপছন্দের নয়। সুন্দরী । শারজা খা জানে তার দিন ফুরিয়ে আসছে। নাদির শাহ সম্বন্ধে 
সম্যক ধারণা তার রয়েছে। যারা প্রতিরোধ করে তাদের এই পৃথিবীতে বিচরণ করতে দিতে 
ঘোর অনিচ্ছা নাদির শাহের । 

পাত্রের পিতা এই অসময়ের সাদি মেনে নিয়েছে। সে নাদির শাহ সম্বন্ধে ভালরকম 
ওয়াকিবহাল। আর জানে শারজা খায়ের ওপর কতখানি দায়িত্ব। সে শারজা খাকে কথা 
দিয়েছে, সাদির পরই দুজনকে সে কাবুল থেকে অনেক দূরে তাদের নিজস্ব গ্রামে পাঠিয়ে দেবে 
যেখানে যুদ্ধের আঁচ লাগবে না। 

ভগিনী শাকিনা ভ্রাতার বুকে মাথা রেখে অনেকক্ষণ কাদল। সে একটু শান্ত হলে নিয়ম 
মাফিক শাদি হল। দিনের বেলায় সময় করে উঠতে পারেনি শারজা খাঁ। তাই রাতের অনুষ্ঠান। 

বাইরে শকট প্রস্তুত। অনুষ্ঠানের পর রাতের অন্ধকারে রওনা করে দেওয়া হল 
নবদম্পতিকে। শারজা খা ভাবে সুস্থ মস্তিক্ষে চিস্তা করলে আনুষ্ঠান থেকে শুরু করলে সব 
কিছুই অস্বাভাবিক বলে মনে হয়। কাবুলের কোতোয়াল হওয়া সত্তেও তার একমাত্র ভগিনীর 
এমন বাহুল্য-বর্জিত বিবাহ শহরের কেউই কল্পনা করতে পারত না। কিন্তু পৃথিবীতে অসম্ভব 
বলে কিছু নেই। বিশেষ করে নাদির শাহ যথন শিয়রে। 


নাদির শাহ কাবুলের আরও নিকটে এগিয়ে আসেন। স্থানটির নাম বারিকাব। নাসির খাঁ 
বাদশাহের অনুগ্রহের অপেক্ষায় না থেকে অনেক কষ্টে অনেক পরিশ্রমে বিশ হাজার সৈন্য 
সংগ্রহ করে। অস্তরের তাগিদেই এই অতি কঠিন কাজ সম্ভব হল তার পক্ষে। নিজের দেশ 
বিনাবাধায় বিদেশী দ্বারা লাঞ্ছিত হতে দেখা অসহা। নিশ্চিত পরাজয়ের কথা জেনেও সে তার 
সৈনাদলকে খাইবার গিরিপথের মুখে নিয়ে গিয়ে রাখার জনা রওনা হল। আল্লাহ সদয় হলে 
এই সীমিত শক্তি দিয়েও নাদির শাহের বাহিনীকে রুখে দেওয়া সম্ভব হতে পারে। কাবুলে 
আসার ঘোরাপথও রয়েছে। তবে সেভাবে আসা সময়সাপেক্ষ। সিয়া চোব, চিনা ও চোরা 

হয়ে আসতে পারে ওরা । 

বিদায়ক্ষণে শারজা খাঁ এসে দেখা করে বলে __ আমি নিজের মত বাধা দেব যাতে 
আপনার কাছে আসতে দেরি হয় ওদের। 

__ সেই ভাল। আপনার এই সামান্য সংখ্যক সৈন্য আমার বাহিনীকে এমন কিছু পরিপুষ্ট 
করতে পারবে না। 

শারজা খাঁ বিদায় নেয়। নাসির খা বুঝতে পারে তার পক্ষে জীবিত অবস্থায় কাবুলে 
প্রত্যাবর্তনের ক্ষীণতম সম্ভাবনা আছে বলে মনে হয় না। আজ যদি মোগলদের সেই সুদিন 
থাকত, তাহলে নাদির শাহ স্বপ্নেও কল্পনা করতে পারতেন না হিন্দস্থান অভিমুখে সৈনা চালনা 
করার কথা। কিন্তু আজ অতি দুর্দিন। মোগলদের কাছে কাবুল এবং অন্যান্য সীমাস্ত অতাস্ত 
গুরুত্বপূর্ণ ছিল এককালে। তখন দেশের অভ্যস্তরের রাজ্যগুলোর চেয়ে কাবুল অনেক বেশি 
প্রাধান্য পেত! সৈন্যরা সময় মত তাদের বেতন পেত। খাইবার গিরিপথের অসীম গুরুতু 
বাদশাহেরা মনে মনে অনুভব করতেন। আর আজ? বাদশাহের নিজের কোন ক্ষমতাও নেই 
ব্যক্তিত্বও নেই। যেভাবে চালনা করা হচ্ছে, সেইভাবে চলছেন। যারা চালনা করছে তারা 
কতখানি বিশ্বস্ত সেই বিষয়েও সন্দেহ রয়েছে যথেষ্ট । দরবারে নানা উপদল। মধ্য এশিয়ার 
উপদল, পারস্যের উপদল, তুরস্কের উ পদল, হিন্দুস্থানী উপদল -_- কত কী যে আছে। সব 
খবরই রাখে নাসির খাঁ। কে কত সুবিধা আদায় করতে পারে বাদশাহের কাছথেকে তাই নিয়ে 
প্রতিযোগিতা । বাদশাহের তাবে হয়ত দেখা যাবে একজন আমিরও নেই। দিল্লীর নিজের হাতে 
সযত্রে গড়া এই ছন্ছাড়া ভাগ্যকে কাবুলে বসে কতটা আর জোড়া লাগানো যায়? ওরা তো 
কাবুলকে তুচ্ছ করে। এমনকি ভিখারি বলে ঠাট্টাও করে বলে শোনা যায়। 

তবু সৈন্যবাহিনী নিয়ে যখন নাসির খাঁ যাত্রা করল তখন শুভেচ্ছা জানাতে দলে দলে 
কাবুলবাসী পথের দুপাশে জমায়েত হল। নাসির খা জানে, তারা বড় অসহায় এবং অরক্ষিত 
আজ । শুভেচ্ছা জানানো ছাড়া আর কিছু করার নেই তাদের। 

শারজা খা তার অশ্বারোহী দল নিয়ে দ্রুত এগিয়ে গিয়েছে। কিছু আগ্নেয়াস্ত্র রয়েছে তার। 
সে জানে ফিরে আসা আর হবে না। তাই ভগিনীর সাদি অমন তাড়াছড়ো করে দিল। নিজের 
বিবি নিঃসস্তান অবস্থায় গত বছর মারা গিয়েছে। ঘরে অবিবাহিতা ভগিনীই ছিল শুধু। 
মানুষটা খাঁটি। মনে মনে নাসির খাঁয়ের ইচ্ছা ছিল তাকে সংসারী করার জন্য নিজের ভগিনীর 
কন্যার সঙ্গে বিবাহের প্রস্তাব করবে সময় মত। তা আর হল না। হবেও না। নিশ্চিতভাবেই 
হবে না। কারণ সে নিজেও চলেছে অনিশ্চিতের পথে। নাদির শাহের বাহিনী শুধু বিপুল নয়, 
অত্যন্ত শৃঙ্খলাবদ্ধ। কিন্তু তার নিজের বাহিনী তেমন শিক্ষাই পায়নি। অনেকে যুদ্ধের গোড়ার 
কথাও জানে না। হাতে একটা করে অস্ত্র ধরিয়ে দেওয়া হয়েছে সদ্য, এমন সৈন্যসংখ্যাও কম 
নয়। তবু তাদের নিয়েই প্রতিরোধের প্রাচীর তোলার চেষ্টা করতে হবে। নিশ্চেষ্ট অবস্থায় 
আত্মসমর্পণের মত বেদনাদায়ক আর কিছু নেই একজন সেনানায়কের পক্ষে । 


নটি 


কাবুলের সন্নিকটে বারিকাব-এ নাদির শাহের ছাউনি। এগিয়ে গেলেই হল। তবে 
হিন্দুস্থানের আরও অভ্যস্তরে প্রবেশের আগে বড় বাধা খাইবার । এখানে নাদির শাহ খবর 
পেলেন তার জোষ্টপুত্র রেজা কুলি তার নির্দেশমত মধ্য এশিয়ার বল্ক্‌ অঞ্চলের বিদ্রোহ দমন 
করেছে। মনে মনে খুব সন্তুষ্ট হন তিনি। সবে পঁচিশ বছরে পা দিয়েছে, এখনি সে একজন 
কুশল যুদ্ধবিশারদ। বল্‌্কের বিদ্রোহ দমন করে সে থেমে থাকেনি। সেখানে বলতে গেলে 
পিতার নির্দেশ অমান্য করেছে। কারণ নাদির শাহের স্পষ্ট নির্দেশ ছিল বল্কের বেশি এক 
কদমও নয়। সেখান থেকে ফিরে বাহিনী নিয়ে তাঁর সঙ্গে যোগ দিতে হবে। কিন্তু সে বুখারার 
দিকে এগিয়ে গিয়ে শুলুকের কেল্লা অবরোধ করেছে। অল্প বয়সে এমন ঝৌক থাকে। তারও 
ছিল। তবে রেজাকে ফিরিয়ে আনতে কদিন পরে লোক পাঠাতে হবে । তার আগে হিন্দুস্থানের 
অভ্যন্তরে আর একটু অগ্রসব হওয়া প্রয়োজন । একটা নির্দিষ্ট স্থানে রেজাকে দেখা করতে 
বলতে হবে। 

ঘিতীয় পুর মূর্তাজা কুলি সঙ্গে রয়েছে। রেজার কথা উল্লেখ কনে নাদির শাহ প্রশ্ন করেন 
__ কিরকম বুঝছ? 

_- খুব ভাল। আমি জানি ও খুব ভাল। ছোটবেলা থেকে দেখে আসছি, ভীষণ বুদ্ধি । 

__ তোমার? 

অপ্রস্তুত মূর্তাজা বলে _- নিজের কথা আমি কি করে বলব? 

_- তোমার বয়সও একুশ হয়েছে। অভিজ্ঞতা এই বয়সে ভালই হয়েছে। আমার ইচ্ছা 
খাইবার জটটা ছাড়িয়ে তোমাকে কিছু কিছু ভার দেব। 

__ এখনি দিন না। আমি প্রস্তুত। 

_- এই সন্ধীর্ণ গিরিপথ অত্যন্ত বিপজ্জনক। 

__ সেখানেই আমার পরীক্ষা আরও ভাল হবে। 

এভাবে নাদির শাহের সঙ্গে কিছুদিন আগে সে কথা বলতে পারত না। কিন্তু যুদ্ধক্ষেত্র 
তাদের পরস্পরকে অনেক ঘনিষ্ঠ করে তুলেছে। সে পিতার নিষ্ঠুরতা স্বচক্ষে দেখছে কিছু কিছু। 
তবু তাকে খুব পছন্দ তার। পিতা তার আদর্শ। যুদ্ধ করতে হলে কোমল মন নিয়ে চলে না। 

নাদির শাহের ইচ্ছা নেই এই গিরিপথের মধ্যে পুত্রকে কোন ঝুঁকির মধ্যে ফেলতে । তাই 
নিজে থেকে প্রসঙ্গটা চেপে যান। কারণ গিবিপাথ যে কোন মুহুর্তে ওপর থেকে প্রস্তর বর্ষণ 
হতে পারে। সেখানে যুদ্ধ কৌশল দেখানোর সুযোগ থাকে না। প্রশস্ত প্রাস্তরেই প্রথম সুযোগ 
দেওয়া উচিত পুত্রকে। 

সেই সময় একজন গুপ্তচর এসে উপস্থিত হয়। কাবুল থেকে এসেছে সে। 

-কি খবর? 

__ শারজা খা কাবুল ছেডে এগিয়ে এসেছেন। 

-- সেই খবর জানা আছে আমার । 

-- সবাই অশ্বারোহী। 


__ তাও নতুন খবর নয়। কয়েকদিনের মধ্যে সে আমাদের ব্যতিবাস্ত করতে শুরু করবে 
বলে মনে হয়। নাসির খায়ের খবর কি? 

-- তিনিও কাবুল ছেড়েছেন। 

-- কত লোক ? 

গুপ্তচর একটু আমতা আমতা করে। সঙ্গে সঙ্গে নাদির শাহের হস্তধূত কুঠারের আঘাতে 
তার মস্তক ভূলুষ্ঠিত হয়। 

পুত্র মুর্তজার ভেতবটা ঝাকি দিয়ে ওঠে । তবে সঙ্গে সঙ্গে সে সামলে নেয়। 

পিতাকে সে বলে -- আরও কিছু খবর পাওয়া যেত। 

__ হ্যা, তবে সে খবর সঠিক হত না। কারণ কাবুলের ভেতরে বেশিক্ষণ থাকতে ভয় 
পেয়েছিল এ। অন্যেব মুখের খবর শোনাচ্ছিল। 

আরও চর কাবুলে পাঠানো হয়েছে। তারাও আসবে টাটকা খবর নিয়ে । একজনের ওপর 
নির্ভর করার মানুষ নাদির শাহ নন। 

একটু পরে দুইজন মুর্দাফরাস যন্ত্রচালকের মত এসে নিবিকার চিন্তে খণ্ডিত দেহটি একটা 
ঠেলার ওপর তুলে দিয়ে চলে গেল। তাদের অমন অনেক দেখার অভ্যাস আছে নাদির শাহের 
আশেপাশে । তাছাড়া যুদ্ধক্ষেত্রেও তাদের ভূমিকা খুবই গুরুত্বপূর্ণ 

নাদির শাহ নাঁসির খায়ের বাহিনীর সঠিক অবস্থান জানার আগেই সেই রাতে আচম্িতে 
শারজা খাঁ তার অশ্বারোহী দল নিয়ে প্রথম আঘাত হানল। নাদির শাহ এত দ্রুত কোন আক্রমণ 
প্রত্যাশা করেননি । মনে মনে ক্ষেপে উঠলেন তিনি। হিন্দুস্থানের ভূমিতে প্রথম সংঘাতেই তিনি 
মানসিক দিক দিয়ে পরাজিত। মনে মনে ঠিক কবে নেন, পরদিন কোন্‌ কোন্‌ গুপ্তচরের কতল 
করা হবে! 

শারজা খা বেশিক্ষণ আক্রমণ চালায়নি। কিন্তু তবু অপ্রস্তুত অবস্থায় সেনাবাহিনীকে পেয়ে 
অনেক ক্ষতি করেছে। বেশ কিছু হতাহত হয়েছে। সেই তুলনায় তাদের এমন কিছু হয়নি। 
তারা পালিয়েছে। ক্ষুদ্র বাহিনী নিয়ে যুদ্ধ করার জন্য আসেনি । তবে আবার আসবে । এভাবে 
নারবার এলে অগ্রসর হওয়া মুশকিল হয়ে যাবে নাদির শাহের। 

শারজা খা আরও কয়েকবার আক্রমণ করল। তার আক্রমণের জন্য নাদির শাহের মুল 
অভিযান বিলম্বিত হতে থাকে। শারজা খা আরও একটা ক্ষতি করেছে। সে তার সব চেয়ে 
অভিজ্ঞ আর তীক্ষবুদ্ধির অধিকারী গুপ্তচর তাজ-উদ্দিন খাকে হত্যা করেছে। কেউ 
বিশ্বাসঘাতকতা করে তাজ-উদ্দিনের প্রকৃত পরিচয় শারজা খায়ের কাছে ফাঁস করে দিয়েছিল। 
মনে মনে ফুঁসতে থাকেন নাদির শাহ। শারজার নিস্তার নেই। তাকে নিশ্চিহ না করে এগিয়ে 
যাওয়া নিরাপদ নয়। কিছু করতে না পারলে খাদ্যসামস্ত্রাও লুঠ করতে পারে পেছন থেকে । 
গিরিপথে প্রবেশের আগে সেই বিষয়ে নিশ্চিত হওয়া প্রয়োজন । নানা দিকে অশ্বারোহী বাহিনী 
পাঠাতে থাকেন তিনি। শারজা এতদিন গোপনে থাকতে পারত না। কিন্তু এখানকার পাহাড় 
পর্বত নদী-নালা পথ-ঘাট তার নখদর্পণে। কোথায় কখন আক্রমণ শানিয়ে কিভাবে লুকোতে 

হবে, আগে থেকেই সে ঠিক করে নেয়। তাই অশ্বারোহী বাহিনীকে অনেক ভাগে ভাগ করে 
নাদির শাহ চারদিকে ছড়িয়ে দেন। তাতে কাজ হয় একদিন সন্ধ্যার প্রাক্কালে নাদির শাহের 
বড় একটি দলের মুখোমুখি হয়ে পড়ে সে। যুদ্ধ শেষ হতে হতে অন্ধকার নেমে আসে। শারজার 
সৈন্যের চেয়ে নাদির শাহের সৈনদল সংখ্যায় অনেক বেশি ছিল। তাই ধীরে ধীরে শারজার 
অশ্বারোহীরা কোণঠাসা হয়ে পড়ে। তাদের প্রায় সবাই নিহত কিংবা আহত হয়। আরোহীবিহীন 
অশ্বেরা কিছু বুঝতে না পেরে কেউ স্থির হয়ে দাড়িয়ে থাকে, কেউ দৌড়াদৌড়ি শুরু করে 
দেয়। 

নাদির শাহ মৃত কিংবা আহত অবস্থায় শারজা খাঁকে খুঁজে বের করার হুকুম দেন। সারা 
রাত ধরে অনুসন্ধান চলল। ভোরের আলো ফুটলো। বেলা বাড়তে লাগল । শারজা খায়ের 
মৃতদেহের দেখা মিলল না। মিলল তার আহত অশ্বটিকে। আসলে শারজা খাকে মুষ্টিমেয় যে 
দু'তিনজন চিনত, তাদের সবার মৃত্যু হয়েছে। তাই ওই অসংখ্য মৃতদেহগুলির মধ্যে শারজার 
দেহটি আছে কি না বোঝা সম্ভব হল না। ভবিষ্যতে সে যদি নতুনভাবে আক্রমণ করে শুধু 
তখনই বোঝা যাবে যে সে জীবিত। নইলে নয়। তার অস্তিত্ব নিয়ে সংশয় থেকেই যাবে। 

নাসির খাঁ-এর অবস্থান সম্বন্ধে নাদির শাহ সঠিক সংবাদ পান কদিন পরেই। কৌশলী 
নাসির খা কাবুল রক্ষার জন্য সর্বশ্রেষ্ঠ স্থানটি নির্বাচন করে নিয়েছে। স্থানটি হল জামরুদ আর 
আলি মসজিদ থেকে কিছুটা উত্তর-পশ্চিমে খাইবারের মুখে। স্বাভাবিকভাবে গিরিবর্তের মধ্য 
দিয়ে তার দিকে অগ্রসর হওয়ার অর্থ আত্মহনন। শোনা গিয়েছে তার সৈন্যসংখ্যা বিশহাজার। 
খুব কম নয়, আবার খুব বেশিও নয়। নাদির শাহের সৈন্যসংখ্যা কয়েকগুণ বেশি। তার 
অশ্বারোহী সৈন্যদল অপ্রতিরোধা। তাঁর বাহিনীর অস্ত্শস্ত্রও আধুনিক। কারণ বহুদিন ধরে তুরস্ক 
ও পার্ববর্তী দেশের সঙ্গে যুদ্ধ করতে করতে তিনি ক্রমাগত তার বাহিনীকে সব দিক দিয়ে 
উন্নত করে তুলেছেন। তবু নাসির খাঁ মোক্ষম স্থানটিতে 'ঘাঁটি করেছে। সোজা পথে তার দিকে 
এগোনো যাবে না। বিশাল বাহিনী নিয়ে নাদির শাহ কয়েকদিন সন্কীর্ণ গিরিপথে অপেক্ষা 
করতে থাকেন ভবিষ্যৎ কর্মপন্থা নির্ণয়ের জন্য। বাহিনীর মধ্যে সামান্য একটু চঞ্চলতা দেখা 
দেয়। চারদিকে স্তন্ধতা বিরাজ করে। সবাই দেখল নাদির শাহও কেমন একটু চি্তিত। তার 
মধ্যেও অনিশ্চয়তা । অসুবিধা সৃষ্টি করল তার হারেম। তারা এতবেশি ভীত হয়ে পড়ে যে 
কান্নাকাটি শুরু করে দেয়। কান্াটা ছোঁয়াচে রোগের মত্ত । একজনকে ধরলে মুহূর্তে ছড়িয়ে 
পড়ে অন্য নারীদের মধ্যে। 

নাদির শাহ চিৎকার করে ওঠেন -_ এসব কি হচ্ছে? ওরা কাদছে কেন? 

একজন সভয়ে বলে -- বোধহয় ভয় পেয়েছেন হুজুর । 

-_ ভয় পাওয়ার কি হল? এ যে পাল্লা দিয়ে কাদতে শুরু করল। 

হারেমের দিকে কারও যাওয়ার নির্দেশ নেই। গেলেই মৃত্যু একথা সবাই জানে । তাই 
শাহের চিৎকারেও তারা তৎপরতা দেখাতে পারে না। 

অবশেষে নিজেই তিনি ছুটে যান নারীদের মধ্য । একজন ক্রন্দনরতা সুন্দরীর বোরখা 

তুলে মুখের সামনে মুখ এনে প্রশ্ন করেন - কাদছ কেন? 

সে অসহায়ভাবে কাদতে কাদতে পাশ্ববর্তী রমণীকে আঙুল দিয়ে দেখিয়ে দেয়। 

_-ও কিছু বলেছে? 

__না। 

-_ তবে? 

-_ কাদছে। 

-কিজন্যে কাদছে? 

__ জানি না। 

যাকেই প্রশ্ন করেন নাদির শাহ, কেউ বলতে পারে না কেন কাদছে। তখন নাদির শাহ ভার 
কুঠার তুলে ধরে হঠাৎ চিৎকার করে বলে ওঠেন -_ কান্না বন্ধ না হলে সবাইকে কাটতে শুরু 
করব। তার কণ্ঠস্বর বজ্রের মত গিরিপথকে কাপিয়ে দেয়। একটু থেমে আবার কান্না শুরু 
করে দেয় অনেকে। সেই সময় শাহ দেখতে পান অদূরে একটি বৃহৎ প্রস্তরখণ্ের আড়াল থেকে 
একজন সৈনিক লুকিয়ে লুকিয়ে সব দেখছে আর হাসছে। 

তিনি ক্ষিপ্ত হয়ে চিৎকার করে ওঠেন -- তোমাদের কি করব এখুনি দেখাচ্ছি। 

ছুটে গিয়ে তিনি সেই লোকটিকে চেপে ধবে হিড়হিড় করে টানতে টানতে হারেমের সামনে 
নিয়ে আসেন। তাতঁপর বলে ওঠেন _- এই দেখ। 

কুঠারাঘাতে লোকটির ছিন্ন মুণ্ড নীচে পড়ে ঢালু পথে গড়াতে থাকে। 

হারেম মুহূর্তে নীরব। 


পৃথিবীতে যুগে যুগে বিশ্বাসঘাতকের অভাব কখনো ঘটেনি। ঘটলে ইতিহাস এত 
বৈচিত্র্যময় হত না। ইতিহাসের সম্ভাবা গতি এক একজন বিশ্বাসঘাতকের কারসাজিতে সম্পূর্ণ 
বিপরীত খাতে প্রবাহিত হয়। ওই গিরিখাদের মধ্যেই নাদির শাহ ভাগাক্রমে এমন একজন 
ব্যক্তির সাক্ষাৎ পেয়ে গেলেন। 

লোকটি একটি উচ্চস্থানে বৃক্ষের আড়াল থেকে বেরিয়ে এসে নাদির শাহের দৃষ্টি আকর্ষণ 
করে। তাকে ওভাবে দেখে নাদির শাহ চমকে ওঠেন। ভাবেন নাসির খা চর পাঠিয়েছে 
খোঁজখবর নিতে। তার নির্দেশে তিনটি আগ্রেয়ান্ত্রের নল তার দিকে তাক করে। সে সঙ্গে সঙ্গে 
দুহাত তুলে টেচিয়ে বলে ওঠে __ আমি আপনার কাছে যেতে চাই। গুলি করবেন না। 

বন্দুকের নল নিম্নাভিমুখী হয়। লোকটি পাহাড়ের গা বেয়ে ধীরে ধীরে নামতে শুরু করে। 
নাদির শাহ অপেক্ষা করেন। লোকটি নীচে নেমে কিছুক্ষণ হাঁপাতে থাকে। প্রথম দর্শনে বোঝা 
যায় আদৌ শক্তসমর্থ নয় সে। তবু এত কষ্ট করে শত্রুদের কাছে সে এল কেন? উদ্দেশ্য আছে 
নিশ্চয়। 

সে নাদির শাহের সামনে এসে দাঁড়িয়ে তাকে কুর্নিশ করে । নাদির শাহ বলেন -_- তুমি 
আমাকে চেন? 

তার হাতের কুঠার দেখিয়ে বলে -- ওইটা দেখে চিনেছি। 


-- বুঝলাম । এবারে বল। 
-_ আমি সাতদিন আপনাদের সঙ্গে সঙ্গে আছি। 

নাদির শাহ মনে মনে রেগে ওঠেন। লোকটা কারও নজরে পড়ল না তবু? 
-- আসল কথা বল। 


--- এভাবে সোজা পথে গেলে আপনি শেষ হয়ে যাবেন। নাসির খাঁ সাধারণ লোক নয়। 
(স খুব ভাল সৈন্য পবিচালনা করে। 

-- কে তুমি? 

-- আমির খা আমার নাম। 

-_ নামটা তো ভালই। কোথায় থাক? 

-- আলি মসজিদে । 

_- কেন এসেছ? 

-__ আপনাকে সাহায্য করতে হুজুর । 

--- এই সখ হল কেন? এ তো অদ্ভুত সখ। 

-- নাসির খাকে জব্দ করতে চাই। ও আমার অনেক ক্ষতি করেছে। 

--- বিনা কারণে! 

_-হ্যা। 

নারির শাহ বুঝতে পারেন, যারা দেশের ক্ষতি করতে চায় তারা কী সাংঘাতিক চিজ। 
সুতরাং নাসিব খাঁ যাই করুক না কেন, সঙ্গত কারণেই করেছে। তিনি বলেন -- কিভাবে 
আমাকে সাহায্য করবে? 

-_ আপনাকে ঘোরাপথে নিয়ে যাব নাসির খায়ের ঠিক পেছনে । টেরও পাবে না সে।. 
তখন আপনি ওকে সহজে আক্রমণ করে কাবু করে ফেলতে পারবেন । আমাদের গ্রাম আলি 
মসজিদ থেকে সামান্য দূরে রয়েছে নাসির খা। 

নাদির শাহ ভাবেন, এই সব মানুষের সাহাযো কার্যোদ্ধার করেই তাদেব শেষ কবে দিতে 
হয়। অন্তত শেষ করে দেওয়াব প্রলোভন জাগে। তবে এই আমির খাকে তিনি কিছু বলবেন 
না। কারণ ঘোর দৃশ্চিস্তা থেকে অব্যাহতি পাওয়ার পথ এ বাতলে দিয়েছে । কৃতজ্ঞতা থাকা 
উাঁচত। 

একদিনের জায়গায় তিন দিন কেটে গেল লক্ষ্স্থলে পৌঁছতে । অতাস্ত দুর্গম পথ। কোথাও 
কোথাও পর্বত উল্লঙ্ঘন করতে হল হামাগুড়ি দিয়ে! এক এক সময় মনে হতে লাগল বাহিনীর 
মনোবল এই বুঝ ভেঙে খান খান হয়ে গেল। হল না শুধু নাদির শাহের জন্য! তিনি সর্বদা 
বাহিনীর সামনে আমির খায়ের কথা অনুযায়ী পথনির্দেশক হয়ে চললেন। কামিজের থলি 
থেকে মাঝে মাঝে শুধু ভাজা মটর মুখে ছুড়ে ফেলতে থাকেন। বাহিনীর অন্য সবাই সময় মত 
ক্ন্নিবৃত্তি করে নিয়েছে। অভিযানের সময তার পবিপাটি হয়ে বসে খাওয়ার অভাস নেই। 

ভাজা মটরই ভরসা। 

অবশেষে যখন তিনি আলি মসজিদে পৌঁছোলেন তখন প্রথম স্বত্ধির নিঃশ্বাস ফেললেন। 
দূর থেকে থেকে দেখা গেল নাসির খা অত্স্ত সতর্কভাবে ওত পেতে রয়েছে। নাদির শাহের 
মুখে ক্ষীণ হাসি ফুটে উঠেই মিলিয়ে গেল। তার উপস্থিতির সংবাদ যাতে নাসির খা বুঝতে না 
পারে তার জন্য যথাসাধ্য বাবস্থা নিলেন তিনি। সন্ধ্যা হয়ে আসছে বলে, এই মুহূর্তে শক্রদের 
সঙ্গে মোকাবিলায় লিপ্ত হওয়া সমীচীন হবে না। পবদিন প্রভাষেই হবে প্রকৃষ্ট সময় ! 

ভোরের আলো ফুটতে না ফুটতে যখন নাসিব খা পশ্চাৎদিক (থকে আত্রাস্ত হল তখন 
তার এবং তাব সিপাহীদের বিশ্য়ের ঘোর কাটতেই অনেকটা সময় চলে গেল। সামনের দিকে 
তাদের দৃষ্টি এত বেশি তীক্ষ ছিল যে পশ্চাপ্তাগ কিছুটা অবহেলিত ছিল। তার জনা নাদির 
শাহেব সুবিধা বেশি হল। তবু নাসির খা অল্পতেই ভেঙে পড়ার মত ব্যক্তি নয। লৌহ-কঠিন 
তার মনোবল। সেই মনোবল তার বাহিনীর মধেও সংক্রামিত হল। তাই যুদ্ধ চলল অনেকক্ষণ 
ধরে। শেষ পর্যস্ত নাদির শাহ জয়ী হলেও তাকে যথেষ্ট ক্ষতি স্বীকার করতে হল। নাসির খা 
আহত এবং বন্দী হল। সে দেখল অদূরে একটি খোলা জাযগায় তাকে রাখা হল। নিজের 
ভবিষ্যত সম্বান্ধে এত বেশি নিশ্চিত সে যে এই নিয়ে বিন্দুমাত্র দুশ্চিন্তা হল না তার। শুধু 
রক্তাল্পতার জন্য নিজেকে বড় নিস্তেজ বলে মনে হতে লাগল । আর সর্বাঙ্গ বেদনা-জর্জবিত। 

নাসির খাঁ লক্ষা করে নাদির শাহ তার দিকে একবারও এলেন না। ক্ষতস্থানগুলোর 
পরিচর্যা করতে পারলে যন্ত্রণা কিছুটা লাঘব হত। কিন্তু তেমন আশা করা বাতুলতা। তাকে যে 
এখনো জীবিত রাখা হয়েছে এটাই যথেষ্ট। কিন্তু কেন? তার মনে হতে লাগল যন্ত্রণায় অনেকে 
অবচেতন হয়ে পড়ে। তার যন্ত্রণা নিশ্চয ততটা নয়। হলে ভাল হত। 

বেলা বাড়তে গায়ে সূর্যের প্রথর রশ্মি এসে লাগে। দুচারটে মাছির আনাগোনা হতে 
থাকে। সে সেইভাবে হাত পা নাড়াতে পারছে না। মাছি নির্বিঘ্ে ক্ষতস্থানগুলোতে এসে 
বসেছে। এভাবে পড়ে থাকলে ক্ষতস্থান দূষিত হয়ে উঠবে। হয়ত সেটাই উদ্দেশ্য নাদির শাহের। 
কষ্ট দিয়ে মারতে বোধহয় ভালবাসে। 

কিছুক্ষম আচ্ছন্ন হয়ে থাকে নাসির খাঁ। আবার একটু ভ্ঁশ হয়৷ দেখতে পায় নাদির শাহ 
সামনে দাঁড়িয়ে । শুখু সে নয়, কাবুলের অনেক গণ্যমানা ব্যক্ডি দাড়িয়ে রয়েছে অদূরে। 

নাদির শাহ বলেন -_ এঁরা সবাই এসেছেন কাবুলকে রক্ষা করতে। নইালে আমি তো 
ধ্বংস করে দেব। 

নাসির খা চুপ করে থাকে। 

-_ চুপ করে থাকবেন না। আপনি হলেন কাবুলের শাসনকর্তা । আপনার মতেব মূল 
আছে। তবে আমি আপনাদের বাঁদশাহকেও পত্র দিচ্ছি। এতবার খবর পাঠানো সত্তেও তিনি 
কোনরকম উচ্চবাচ্য করছেন না। তার প্রশাসনিক প্রক্রিয়া কি একেবারেই পক্ষাঘাতগ্রস্ত হযে 
পড়েছে? ভাকে আমি জানাতে চাই আমি শত্রু হয়ে এদেশে আসিনি । কিন্তু ঠার নীববতায় 
আমার ধের্যচ্যুতি ঘটছে। | 

নাসির খা ভাবে বিরুদ্ধপক্ষের আহত সেনানায়ককে অযত্বে অবহেলায় এভাবে ফেলে 
বাখা সখাতার নিদর্শনই বটে। সে বুঝতে পারে তার মধ্যে অফুরন্ত জীবনীশক্তি থাকলে জীবিত 
থাকতে পারে, নইলে নষ। 

নাদির শাহ আর একটিও কথা না বলে স্থানত্যাগ করেন। স্থানীয় ব্যক্তিবা কাছে ঘেঁষতে 
ইতস্তত করে । শোষে একজন এসে বলে - এভাবে পড়ে থাকবেন? 

-- আমি তো জানি না। 

-- জিজ্ঞাসা করব? 

--- আপনাব অভিরুচি। 

--কিস্তু আব কিছুক্ষণ পরেই তো পচন ধরবে। 

নাদির খা চুপ করে থাকে। 

-- আমি নাদিব শাহকে গিয়ে অনুরোধ করব আপনার জনা । 

কথাটা অন্য একজন শুনে ফেলে বলে _ খেপেছ? কাবুলকে শ্বাশান করে দোবে। চুপ 
চাপ চল। 

ব্ক্তিটির নাম ফকির খাঁ । নাসির খায়ের অপরিচিত নয়। 

নাসির খাঁ জানে, তার বাহিনীর অধিকাংশ জামরুদ হয়ে পেশোয়ারের দিকে পালিয়েছে 
তাকে ফেলে রেখে। তাই সে মৃত্যু নিশ্চিত বুঝে নিশ্চিন্তে চোখ বন্ধ করে! মাঝে মাঝে একটা 
তন্দ্রাভাব তাকে আচ্ছন্ন করে। তারপর একসময় সে অচেতন হয়ে পড়ে । সেই সময নাদিব 
শাহ তার কাছে একজন হাকিম পাঠান। 


উজিব কামরুদিন খায়ের এক জামাতা গাজীউদ্দিন খায়ের সঙ্গে বাদশাহ মহম্মদ শাহের 
পুত্র সুলতান আহমেদের অল্প পরিচয়েই দোস্তি জমে উঠেছে। দোস্তির যোগসূত্র যদি নাবী ও 
কমবেশি সুবা হয তাহলে জমে উঠতে একটুও দেরি হয় না। দুইজনেরই ঘরে বেগম রয়েছে, 
তবু নানান ফুলের মধু পান করতে ইচ্ছা হয়। তাতে একঘেয়েমী কাটে। সুলতান আহমেদ শত 
হলেও শাহজাদা । তাব পক্ষে নারীব খোঁজে রত হওয়া অ৩টা শোভনীয় নয়। তাই গাজী তাকে 
এই বিষয়ে সাহাযা করে। তাছাড়া শাহাজাদাব পক্ষে প্রাসাদের বাইরে রজনী অতিবাহিত করা 
অসুবিধা । কেউ দেখে ফেললে, সঙ্গে সঙ্গে রটে যাবে, অগ্নিষ্পর্শে সুরা যেমন দপ্‌ করে জলে 
ওঠে, সেই একই গতিতে । তাছাড়া জীবনেব ঝুঁকি রয়েছে! স্বাভাবিকভাবে সুলতানই হবে 
সিংহাসনের পরবর্তী দাবিদার। তাকে পৃথিবী থেকে সরিয়ে দিতে পারলে অনা অনেকের 
সুবিধা । সেই দাবিদাববা সবাই তার আত্মীয় -- দুরের কিংবা নিকটের। তাই কোন সুন্দরীকে 
সংগ্রহ করতে পারলে একটি মহল নির্দিষ্ট করা হয়েছে শাহজাদার জন্য । তবে গাজীর ব্যবস্থা 
স্বতন্ত্র। সে তো আর বাদশাহজাদা নয়। না হলে কি হবে, সুন্দরীদের আঙ্বাদন প্রথমে সেই পায়। 

তারপর সুলতান আহমেদ-এর মহলে পৌঁছোয়। মালিকা-আল-জুমানির কানে অনেক কিছু 
যায়, তিনি না জানার ভান করে থাকেন শাহজাদা তো আর সাধারণ ব্যক্তি নয়। তার জীবন 
যাত্রার ধরন-ধারণ সম্পূর্ণ অন্য রকম তো হবেই। 

শাহজাদার সর্বশেষ সংগ্রহ খুরশিদা বেগম। শাহজাদা তার রূপে মোহিত। আগ্রার 
নিকটবর্তী কোন গ্রামে ন[কি তার বাড়ি। বয়স খুবই কম। এর মধো এত দূর এসে পৌঁছলো কি 
করে জানার আগ্রহ নেই সুলতান আহমেদের । তবে রূপের জেল্লা যে অনাতম কারণ এ বিষযে 
সন্দেহ নেই তার। সব চেয়ে বড় কথা তাকে পেতে গাজীউদ্দিন খা-এর সাহাযা প্রয়োজন 
হয়নি। একজন অল্পবয়সী আমির, উচ্চাশা যার খুব বেশি, সেই রইস খা নিজে উদ্যোগী হয়ে 
সুলতান আহমেদকে খুশি করতে চেয়েছে খুরশিদাকে অর্পণ করে। গাজীউদ্দিন-এর ওপর 
শাহজাদা মনে মনে খুব একটা সন্তুষ্ট নয় ইদানীং। কয়েকজন সুন্দরীর সঙ্গে নিবিড়ভাবে কথা 
বলে সে বুঝতে পেরেছে গাজী যাদের নিয়ে আসে এই মহলে তাদের মধ্যে অন্তত অনেককেই 
আম্বাদন করে নিয়ে আসে । এতে তার আত্মসম্মানে প্রচণ্ড ঘা লেগেছে। তবু সে থাকায় 
সুন্দরীদের আসার পথ মসৃণ থাকে বলে তাকে বিতাড়িত করেনি। 

' রইস খাকে শাহজাদার প্রথম প্রশ্ন ছিল -- আপনি তো আমার চেয়েও তরুণ। এই 
সুন্দরীকে নিশ্চয় স্পর্শ করেছেন। 

-না। " 

-- করেননি? আশ্চর্য! আপনি কি পুরুষ নন? 

__ পুরুষ বলেই তো দূরে থেকেছি শাহজাদা । পুরুষরা যেমন ভোগবিলাসে মাতোয়ারা 
হতে পারে, তেমনি দৃঢ়ও হতে পারে। যাবা পারে না, তারা ভেড়া। তাদের ওপর আস্থা রাখা 
বিপজ্জনক । 

__ হু। বেশ ভাল ভাল কথা বলছেন দেখছি। আপনি কি বলতে চান এই বয়সেও এ 
অনাঘ্রাতা? 

খুরশিদা অদূরে দীড়িয়েছিল। অনুচ্চ কণ্ঠের কথা তার কর্ণ গোচর হওয়ার কথা নয়। তবে 
সে বুঝতে পারছিল, তাকে নিয়েই আলোচনা । কাকে নিয়েই বা হবে। আশেপাশে যতটকু 
দেখেছে অবাক হযেছে এবং বুকটা দুরু-দুরু ৷ শাহজাদাকে সে দেখে একটু যেন ভরসা পেল। 
তার মুখমণ্ডলে ক্রুরতার কোন রেখা নেই। বড় বেশি পেলব। ভয়ও নেই, আকর্ষণও নেই ওই 
মুখে। 

রইস খা বলে -_ অনাঘ্রাতা কি না আমি বলতে পারব না। আপনি নিজেই সব চেয়ে 
বেশি বুঝতে পারবেন। বয়স কত হবে” মনে হয় ষোল-সতেরো । জিজ্ঞাসা করলে হয়। 

খুরশিদাকে শাহজাদা কাছে ডাকেন। সে এগিয়ে আসে । তার চলনেই শাহজাদার বুকের 
ভেতরে উছলে ওঠে। রইস খাঁকে মনে মনে তারিফ করে। 

খুরশিদা কাছে এলে রইস খাঁ বলে _ তোমাব বয়স কত? 

__- উনিশ। 


--- এত? 

-- হ্যা মেহেরবান। 

-- মেহেরবান এই শাহজাদা, আমি নই। তোমাকে দেখে আরও কম মনে হয়। 

-_ সবহি সেকথা বলে। 

_- তুমি গান জান? 

-- শিখেছি। 

- নাচতে জান ? 

-- তাও শাখেছি। 

শাহজাদা এবারে প্রশ্ন করে -- এত সব শিখলে কি করে। 

- আমার মা বাইজী ছিল। তাছাড়া সঙ্গীত তার প্রাণ। 

খবরটা রইস খাঁয়েরও অজানা ছিল। সে বলে ওঠে -_ তাই নাকি ? 

শাহজাদা বুঝতে পারে বাইজীর মেয়ে কখনো অনাঘ্রাতা থাকতে পারে না। তবু সে প্রশ্ন 
করে -- এখানে আসার আগে আর কার কাছে ছিলে? 

এবারে রূপসীর ভঙ্গি তির্যক হতে হতেও হল না। সে শান্ত কঠে বলে __ কারও কাছে 
নয় মেহেরবান। 

দুইজনেই বিস্মিত হয়। 

সেই সময় একজন খোজা এসে শাহজাদাকে অভিবাদন জানায়। এই মহলের রক্ষীরা 
খোজা। কয়েকজন নাবীও রয়েছে। সে বলে -_ খোদাবন্দ, দরবাবে বাদশাহ আপনার 
উপস্থিতিব প্রয়োজন দোধ কবছেন। 

শাহজাদার মুখে বিরক্তি ফুটে ওঠে। তবুও সে বুঝতে পারে জরুরী কোন প্রয়োজন ছাড়া 
কখনো তাকে ডাকা হয় না। সে একজন নারী রক্ষীকে ইশারা করতে সে খুরশিদাকে নিয়ে 
ভেতবে চলে যায়। শাহজাদা বইস খায়ের সঙ্গে বাইরে এসে তাকে বিদায় দিয়ে দরবারের 
দিকে চলতে থাকে। 

প্রবেশ করেই বাদশাহজাদা বুঝতে পারে দরবারের আবহাওয়া বেশ গরম। বাদশাহ 
একবার খান দউরান আর একবাব নিজাম উল-মুল্কের দিকে ঘন ঘন চাইতে থাকেন। যেন 
কোন আশ্বাসের বাণী উচ্চারিত হবে পে আশা করছেন এই দুইজনার কোন এক জনের মুখ 
থেকে। কিন্ত দুই জনেই নীবব। সরব আজ আলি হামিদ খঁ। 

হামিদ খা বলছে - আপনার হস্তে যে পত্রটি রয়েছে ওটি না পাঠ করেও তার মর্মার্থ 
উপলব্ধি করতে আমার বিন্দুমাত্র অসুবিধা হচ্ছে না। 

বাদশাহ বলেন -_ তবু পাঠ করে দেখাই যাক না। 

পা নিশ্চয় পাঠ করবেন। এই পত্রের মধ্যে যত স্তোকবাকাই থাকুক না কেন, এটি এসেছে 
নাদির শাহের নিকট থেকে। 

খান দউবধান বলে __ হামিদ খা বড় বেশি উত্তেজিত হয়ে পড়েছেন। এত উত্তেজনার 

কোন কারণ ঘটেনি । 

হামিদ খাঁ বিষপ্র হাসি হেসে বলে -_ আপনাকে আর কি বলব। আপনি হলেন হিন্দুস্থানের 
আমির-উল-উমর। নাসির খা সম্বন্ধে আপনাদের মন্তব্য দিনের পর দিন আমি এবং অনেকেই 
শুনে এসেছেন । আজ কি প্রমাণিত হল? নাদিব শাহের পত্র পাঠের কোন প্রয়োজন আছে? 
আজ যদি নাসির খা আপনার বিন্দুমাত্র সহযোগিতা পেতেন তাহলে আমার মনে হয় কাবুল 
আক্রমণ করার আগে নাদির শাহ একশোবার চিস্তা করতেন। 

- আপনার এটা খুব বাড়াবাড়ি হয়ে যাচ্ছে 

-- হয়ত হয়ে যাচ্ছে। তবু এখনো যদি আপনি জালালাবাদে না হোক লাহোরেও 
আমাদের বৃহৎ সৈনাদল প্রেরণ করেন তাহলে সামলানো যেতে পারে। 

__ আমাদের এই দেশ বিবাট। পাঞ্জাবের কত নদ-নদী রয়েছে একবার খেয়াল রাখবেন। 

_- হ্যা জানি। কিন্তু দুঃখেব বিষয় এটা বর্ষাকাল নয়। একবার যে ভূল হয়েছে তার 
পুনর্ঘটন না ঘটতে দিলে বিচক্ষণতার পরিচয় মিলবে। 

-- অর্থাৎ আমি বিচক্ষণ নই। 

-নিজামুল-মুলক আর সাদাত খা বরাবর নিজেদের মধ্যে রেষারেষি করে। কিন্তু আজ তারা 
খান দউরানের হয়ে বলতে থাকে । দরবারের মধ্যে একটা গুঞ্জন। 

বাদশাহ বন্দে ওঠেন -_ আপনাবা চুপ করুন। সব আলোচনাই হবে। পত্রটি পড়া যাক। 

পত্রটি পড়তে শুরু করে উজির কামরুদ্দিন খা। 

নাদির শাহ যথাবিহিত সম্মান জানিয়ে লিখেছেন . “আমার আগে ধারণা ছিল না যে, 
কোন গুরুত্বপূর্ণ বিষয়ে এতবার পত্র দিয়েও হিন্দুস্থানের মত বিশাল দেশের বাদশাহের নিকট 
থেকে কোন সাড়া মিলবে না। আমার নিজস্ব মান-সম্মানের কথা ছেড়েই দিচ্ছি (শুধু সম্মান 
রাখতে এই পবিস্থিতিতে একটা দেশকে আক্রমণ করা যায়)। আপনার ভদ্রতাবোধও প্রশ্নের 
সম্মুখীন হয়েছে এই নীরবতায় । আমি জানি আপনি নিশ্চিত্ত ' আছেন, কারণ আপনাকে আমি 
কয়েকবার বলেছি যে কেবলমাত্র আফগান দস্যুদের শান্তি দেবার জন্য আমি এদেশে প্রবেশ 
করেছি। এখনো সেকথা আবার বলছি। কিন্তু কতদিন আর জোরের সঙ্গে একথা বলতে 
পারব? হ্যা, আপনার সহযোগিতা পেলে চিবকালই বন্ধুত্ব বজায় বাখা যেতে পারে । তবে 
আপনি এ বিষয়ে কতখানি চিস্তা করেন, আদৌ করেন কি না আমার সন্দেহ রয়েছে। কাবুল 
দখল করতে আমাকে রীতিমত রক্তক্ষয়ী সংগ্রাম করতে হযেছে! একদল দস্যুকে শায়েস্তা করা 
সহজ, কিন্তু সেই দস্মুদলের পশ্চাতে যদি বাদশাহের লোকজন শক্তি যোগায় তাহলে অত 
সহজে তাদের পরাভূত করা যায় না। এক্ষেত্রেও তাই হয়েছে। কাবুলের শাসনকর্তা নাসির খাঁ 
আমাকে বাধা দিতে গেলেন। তবে তব সিপাহীদের দুরবস্থা দেখে আমার হাসি পাচ্ছিল। তারা 
তো আপনারই সেনা। মনে হল তারা বহুদিন থেকে বুভূক্ষু। তাদের পোশাক-পরিচ্ছদের 
অবস্থা আমার মত দরিদ্র দেশের সেনাদের চেয়েও শোচনীয় । আপনি কি তাদের ত্যাগ 
করেছেন? তবু তারা লড়ল কিন্তু চমত্কার । বিশেষ করে নাসির খা আর শারজা খায়ের কথা 

আমার বন্তদিন মনে থাকবে । আমার দেশ হলে তারা অনেক বেশি গুরুত্ব পেত। কারণ তাদের 
সাহস আছে, শক্তি আছে, মস্তিষ্ক আছে। সবচেয়ে বড কথা দেশকে তারা বিলিষে দিতে চায় 
না। 

যাহোক, ওসব আপনার নিজের ব্যাপার । আমার কোন রকম মন্তব্য করা সাজে না। আমি 
এখন জালালাবাদের পথে অগ্রসর হচ্ছি। জালালাবাদের কাছে বাহার সুফুলা বলে একটা স্থানে 
কয়েক সপ্তাহ অবস্থান করব। কারণ সেখানে আমার জ্ঞেষ্টপূত্র রেজা কুলিকে এসে আমার 
সঙ্গে দেখা করতে বলেছি। ও মধ্য এশিয়ার বল্ক দখল কবে আরও এগিয়ে যাচ্ছিল। 
আফগানদের মত বল্ক-এও কিছু বেপরোয়া লোক রয়েছে। আমি রেজাকে আর না এগিয়ে 
সৈন্যদল নিয়ে ফিরে আসতে বলেছি। আমরা দ্বিতীয় পূত্র সঙ্গেই আছে আমার । নাম মুর্তজা 
কুলি। যা হোক, এসবে আবার আপনার কোন আগ্রহ থাকার কথা নয। আসল কথা হল 
আপনি যদি একটু সক্রিয় হতেন তাহলে আমাকে কাবুলেও আসতে হত না। কিন্তু এখন 
জালালাবাদেও থামতে পারব না। কারণটা শুনলে আপনারও রাগ হবে। 

আলি মসজিদ-এ নাসির খাঁকে পরাজিত করে আমি একটা সুদীর্ঘ পত্র লিখে কাবুলের কিছু 
সম্তরা্ত ব্যক্তির সঙ্গে আমার দূতকে পাঠিয়েছিলাম দিল্লীতে আপনাব কাছে। জালাবাদের 
অধিকর্তা আমার সেই দূতকে হত্যা করে পত্র নষ্ট করে ফেলে। তবে কাবুলের মানুষদের সে 
হত্যা না করে ফেরত পাঠিয়ে দেয়। আপনিই বলুন, এরপরেও কি আমি এদের শাস্তি না দিয়ে 
পারি? আমার যে অনিষ্ট করবে তার বিরুদ্ধে প্রতিশোধ না নিলে আমি শাস্তি পাই না। সুতরাং 
এখন কিছুদিন প্রতিশোধ চলবে। তারপর আমার জোষ্ঠ পুত্রের সঙ্গে কথা বলে পববর্তী সিদ্ধান্ত 
নেব।” 

উজির কামরুদ্দিন পত্রপাঠ শেষ করে নীরবে দীঁড়িয়ে থাকে। দরবারও স্তব্ধ । সবাই মর্মে 
মর্মে উপল্বি করে হামিদ খাঁ এক বিন্দুও মিথ্যা বলেনি। আমির-উল-উমর খান দউরান মস্তক 
অবনত করে থাকে। নিজামুল-মুল্ক-এর মুখে আবছা হাসির রেখা। সাদাত খা সেই হাসিটুকু 
দেখে ফেলে। 

বাদশাহ তক্ততাউসের দুই দিকে হাত ঘষতে ঘষতে বলে ওঠেন -_ এবারে আপনারা 
বলুন, কি করা উচিত। চিঠি পড়ার পর এমন হতাশ দেখাচ্ছে কেন আপনাদের? দেশটা 
বিশাল। অনেক সময় রয়েছে এখনো । তাই নয়? 

বাদশাহজাদা সুলতান আহমেদ দরবারের উত্তেজনা বেশ উপভোগ করছিলেন। এক 
একবার এক একজনের ওপর তার ক্রোধ জন্মাছিল। তার মনে হচ্ছিল একটা কিছু করা খুব 
প্রয়োজন । কিন্তু কি করতে হবে বুঝতে পারছিল না । তবে যত কিছু নষ্টের গোড়া যে আমির- 
উল-উমর এটা তাব মনে হচ্ছিল। আর নিজামুল-মুল্ক এবং সাদাত খা এই দুজনকে সে 
কিছুতেই অকৃত্রিম ভাবতে পারছিল না। মনে হচ্ছিল এরা দুজন যেন দশ”: হয়ে দরবারের দৃশা 
উপভোগ করতে এসেছে। কেন যে এমন মনে হচ্ছিল সে নিজেও জানে না। অথচ বাদশাহের 
এই দুজনার ওপর অগাধ আস্থা । তাই ময়ূর সিংহাসনের দুই পাশ বারবার আঁকড়ে ধরেও ওই 

দুইজানের দিকে দূকপাত করছেন বেশি। 

খান জুমান খা সাধারণত বেশি কথার মানুষ নয় দরবাবে অধিকাংশ সময় সে চুপ করে 
থাকে। সে এবারে মুখ খোলে । বলে -- নাদির শাহের পরের উত্তর সত্বর দেওস্তা উচিত। সেই 
সঙ্গে একটা বিরাট বাহিনী মজুত রাখা প্রযোজন পাঞ্জাবে। নাদির শাহের মতলব খুব সুবিধের 
নয়। বাহিনীর নেতৃত্ব দেওয়া উচিত স্বয়ং খান দউবানের। 

আমির-উল-উমর বলে ওঠে_ আমি! 

_হ্টা। 

হেসে খান দউরান বলে -- এত বড দেশের দিকে আমাব নজর রাখতে হয়। আমি চলে 
গেলে গোটা দেশটার দায়িত্বে কে থাকবে? 

_- দেশের ওপর আপনার নজর থাকলে নাদির শাহ এতদূর চলে এলেন কি করে? 
বলতে গেলে বিনা বাধায় এসেছেন। যে তাকে রুখতে গিয়েছিল যথাসাধা তাকে তো আপনারা 
আমল দেননি কখনো । বিদ্প করেছেন শুধু। 

_ নিজামুল-মুল্ক পরিবেশকে হাল্কা করার জনা বলে __ খান জুমান খা, এমনিতে 
নিরুত্তাপ। আজ কিন্তু উনি সতাই চটেছেন। চটে যাওয়ার কাবণ আছে বৈকি। তবে নাদির শাহ 
সম্বন্ধে অত উতলা হওয়ার কিছু ঘটেনি এখনো । কি বলেন সাদাত খা। 

সাদাত খাঁ বলে __- আমারও তাই ধারণা। তবে পত্রেব জবাব তো দেওয়াই যেতে পারে। 

বান জুমান খা বিস্মিত হয়ে বলে -_ আপনাদের নির্বিকাবত দেখে আমি যারপরনাই 
আশ্চর্যান্বিত। মনে হচ্ছে আপনাবা যেন পাবস্য ও হিন্দুস্থানের মধ্যে পার্থক্য গুলিয়ে 
ফেলেছেন। 

নিজামুল-মুল্‌্কের মুখ গম্ভীর হয়ে যায়। সে বলে, এভাবে বল! আপনাব ঠিক হয়নি। 

বাদশাহ আবার বলে ওঠেন -- তাহলে কি সিদ্ধান্ত নেওয়া হল? 

খান দউরান বলে __ আপাতত পত্রের উত্তর দেওয়া হোক। তারপর শাহের গতিবিধি 
বুঝে ব্যবস্থা নিলে চলবে। 

আজিম আল্লাহ্‌ খা বলে __ তাতে খুব দেবি হয়ে যাবে না তো? 

__না। 

বাদশাহজাদা বহুক্ষণ ধৈর্য ধরে বসে ছিল। তার মনে হচ্ছিল এরা সব এতক্ষণ ধরে তামাশা 
করছে! কোন কিন্কুতে যেন গুরুত্ব নেই। খান জুমান খায়ের কথার মধ্যে যথেষ্ট আশঙ্কা প্রকাশ 
পেরেছে পারস্যের শাহ সম্বন্ধে । কিন্তু এরা উড়িয়ে দিতে চায়। তার মনে হচ্ছিল বাদশাহ যেন 
একদল ইয়ারকে নিয়ে মজলিশে বসেছেন। তার অনেকবার মনে হয়েছে খান জুমান খা আর 
আজিম আল্লাহ খায়ের স্বপক্ষে কিছু বলবে। কিন্তু বলতে পারল না। একটা আড়াষ্টতা তাকে 
চেপে ধরল। মনে মনে ঠিক করে, পরে যেদিন সুযোগ পাবে বলবে। আজ সর্বক্ষণ তার 
চোখের সামনে খুরশিদা বহিজীর অনিন্দাসুন্দর মুখ ভেসে উঠছিল। মনটা ছটফট করছিল 
তার কাছে যাওয়ার জন্য। এখন ফুরসত পেয়ে সেইদিকে রওনা হওয়ার জনা দরবারের বাইবে 

পা রাখতেই একজন খোজা এসে খবর দেয় বড় বেগম সাহেবা তাকে ডেকে পাঠিয়েছেন। 

শর্ভধারিনী তো শুধু নন। বাদশাহের বেগম তিনি৷ তাঁকে অবহেলা করে খুরশিদ! বাইজির 
কাছে যাওয়ার হিম্মত এখনো হয়নি সুলতান আহমেদের । সুতরাং বেগম মহলের দিকে পা 
বাড়ায় সে। 


উজির আজিম আল্লাহ খায়ের বাসভবনে আলোচনা হচ্ছিল। উপস্থিত হয়েছে আলি হামিদ 
খাঁ ও খান জুমান খা । আলোচনার বিষয়বস্তু নাদির শাহের অনুপ্রবেশ। 

আলি হামিদ খাঁ ক্ষোভের সঙ্গে আজিম আল্লাহকে বলে -_ আপনি নিজে তো উজির। 
আপনার যথেষ্ট ক্ষমতা রয়েছে । আপনি কেন বাদশাহকে বোঝাতে পারেন না। 

__ আমি সব সময় চেষ্টা করি। কিন্তু সাদাত খা আর নিজামুল মুল্ক যেন বাদশাহকে 
সম্মোহিত করে রেখেছে । আপনারা জানেন, ওরা পরস্পরের শক্র। কিন্তু নাদির শাহ বিষয়ে 
উভয়েই অদ্ভুত রকমের নরম মনোভাব গ্রহণ করে। আমার সব চাইতে অভ্ভুত লাগে খান 
দউরানের হালচাল দেখে। আপনারা কয়জন জানেন আমি বলতে পারি না, কিন্তু তার মত 
বিজ্ঞ বিশ্বস্ত আর দেশপ্রেমিক বোধহয় আমি আপনিও নই। তবু তিনি প্রায়ই বিপরীত আচরণ 
করেন। আমার ধারণা সাদাত খা আর নিজামের প্রতি বাদশাহ অতিরিক্ত নির্ভরশীল হওয়ায় 
খান দউবান তিক্ত বিরক্ত। তাকে এতটুকুও গুরুত্ব দেন না বলে হতাশায় ওদের সবার মত 
অগভীর মতামত প্রকাশ করেন। 

খান জুমান বলে __ আমারও ঠিক সেই কথাই মনে হয়। এদিকে দেখুন সাদাত খা নিজে 
পারসিক। তাই বলে কি সে বিশ্বাসঘাতক হবে? তেমন তো মনে হওয়া উচিত নয। কারণ সে 
অযোধ্যার অধিপতি । জীবনে এর চেয়ে বেশি সুযোগ সে কী আর আশা করতে পারে? তাকে 
নিশ্চয় দিল্লীর তক্ততাউসে বসিয়ে ফিরে যাবেন না নাদির শাহ। 

আজিম আল্লাহ্‌ বলে -_ আমি ভাবছি অন্য কথা । আমির-উল-উমর খান দউরান এত 
নিম্পৃহ কেন? আমি জানি তিনি বাদশাহের হিতৈষী। তাঁর মত বাদশাহের মঙ্গলাকাঙক্ষী খুব 
কম রয়েছে হিন্দুস্থানে। আমার হাতে যথেষ্ট প্রমাণ রয়েছে তার। তবু কেন তিনি এমন নির্লিপ্ত 
নাদির শাহ সম্বন্ধে? তিনি যেন ওদের হাতে আত্মসমর্পণ করে বসে রয়েছেন। 

খান জুমান বলে -_ একটা কারণ হতে পারে তিনি কোন অবস্থাতেই দিল্লী পরিত্যাগ 
করতে চান না। নিজামুল-মুল্ক যেভাবে ঘন ঘন দক্ষিণ থেকে দিল্লীতে ছুটে ছুটে আসছেন, 
তাতে তার সন্দেহ হওয়া স্বাভাবিক। 

আলি হামিদ খা বলে -_ কিংবা নিছক আলস্য। বয়স হয়েছে। দেহটাও ভারী হয়ে 
উঠেছে। বহুদিন নিরপদ্রবে থেকে থেকে এখন আর নড়াচড়া করতে ইচ্ছা হয় না। 

--তাইকি ? 

-_ আমার নিজের কথা চিস্তা করে তাই তো মনে হয়। আমাকে যদি আজ বাদশাহ হুকুম 
দেন লাহোর যেতে, আমি নিশ্চয় চেষ্টা করব সেই হুকুম যাতে ফিরিয়ে নেন। দিল্লী আমাকে 

অতান্ত মোহ্গ্রস্ত করে ফেলেছে। 

খান জুমান মাথা ঝুঁকিয়ে বলেন --_ কথাটা উড়িয়ে দেওয়ার মত নয়। তবে এই বিপদের 
দিনেও কি আলস্য প্রধান কারণ হতে পারে? আজ যদি আলমগীর থাকতেন, কিংবা থাকতেন 
আকবর বাদশাহ-_ তাহলে? 

আলি হামিদ হোসে বলে __ তাহলে তারা নিজেরা সবচেয়ে আগে প্রস্তুত হতেন। সুতরাং 
সবাই তাদের সঙ্গে যেতে বাধা হত। 

আরও কিছুক্ষণ আলোচনার পরে প্রসঙ্গাত্তরে চলে যায় আলোচনা । 

আজিম আল্লাহ বলে -_ বাদশাহজাদাকে কেমন মনে হয়? 

খান জুমান খা বলে __ বুদ্ধিমান সন্দেহ নেই। তবে অতাত্ত অলস। 

_- মানুষটা খারাপ নয়। 

__ ভাল হয়ে কি লাভ? পরবর্তী বাদশাহ কে হবেন হলফ করে কেউ বলতে পারে না। 
এখন তো আবার নাদির শাহের হুমকি। 

আজিম আল্লাহ বলে -__ নাদির শাহ শুধু হুমকি দিয়ে চলে যাবেন বলে মনে হয় না। 
এতদূর তিনি সখ করে আসেননি । আফগান হানাদারের কথা হলো অজুহাত । বাধ্য হয়ে দেশ 
ছেড়ে এসেছেন কিছু ধন দৌলত সংগ্রহ করতে। 

__ সতিই"কি আপনার ধারণা তাইঃ 

- হ্যা। 

-- বাদশাহকে বলেন না কেন? 

__ তিনি সবার কথার সমান গুরুত্ব দেন না । আমি বোঝাতে চেষ্টা করেছি। তিনি খুব 
বিপজ্জনক ভবিষ্যতের কথা ভাবতে চান না। তিনি চান ভবিষ্যত সেইরকমই হবে যে রকম 
তিনি ভাবেন। ভাবতে চান। অর্থাং তার ভবিষ্যত হবে তার মনের মত। 

খান জুমান বলে _- খান দউরানের কি এখনো অভিমান যাবে না? 

-_ সেটা তিনিই জানেন। তবে আমার কাছে নাদির শাহের এই আক্রমণ ভাল বলে মনে 
হচ্ছে না। 

আজিম আল্লাহের বসতবাটির সামনে ফাকা ময়দানে ভিড় জমেছে । একজন যাদুকর 
রজ্জুর খেলা দেখাচ্ছে। রজ্ছুটি হাঁড়ির ভেতর থেকে সাপের মত উঠে আকাশের দিকে চলছে 
মন্ত্রোচ্চারণের সঙ্গে সঙ্গে। সবাই বিস্ময়ে নির্বাক । অদূরে আর একটি স্থানে কিছুটা লোকের 
জমায়েত। সেখানে হচ্ছে বাদর নাচ। একটি বাঁদর স্বামী, অপরটি স্ত্রী। ঘর-গহস্থলীর কাজ 
ছাড়াও নাচ, স্ত্রীর মানভঞন ইত্যাদি। এই ময়দানে প্রতিদিনই এমন সব খেলা হয়। এরা কেউ 
নাদির শাহের কথা জানে না। বাদশাহ ব্যতীত অন্য কাউকে তোয়াকাও করে না। তারা জানে 
যুদ্ধ বলতে ময়ুরসিংহাসন নিয়ে ভাই বা অন্য কোন আত্মীয়ের সঙ্গে বিবাদ। সেইসবও হয়েছে 
তাদের পিতামহ মাতামহের আমলে । সুতরাং সেই বিষয়ে মাথা খারাপের প্রশ্থ ওঠে না। 

বাদশাহজাদা সুলতান আহমেদের পত্তী বেগম উমদেন্েসার বরাবর একটি গোপন 
গর্ববোধ ছিল। অন্যান্য যে কয়জন বেগম রয়েছে তাদের মধ্যে বাদশাহজাদা তার প্রতি 
সবচেয়ে বেশি আসক্ত । অনেকের মুখে আভাসে সে শুনেছে যে তার স্বামীর সুন্দরী ললনাদের 
প্রতি একটু বেশি দুর্বলতা রয়েছে। থাকবে নাই বা কেন? পুরুষ মানুষ, তৈমুরের রক্তের ঝাজ 
তো এখনো একেবারে নিঃশেষিত হয়ে যায়নি । তবু উমদেন্লেসা এ পর্যন্ত জানত সবার চেয়ে 
স্বামীর ভাগ সে অনেক বেশি পায়। সেই জন্য আন্যান্য বেগমদের কাছ থেকে তার দিকে 
আঁকাবীকা অনেক মন্তব্য বর্ষিত হয়ে এসেছে। এজন্য সে কখনো উল্মা প্রকাশ করেনি । মনে 
মনে বরং সে আনন্দিত হত অন্যান্যদের ঈর্ষা দেখে। 

এহেন স্বামী তাব কাছেও কিছুদিন আসছে না। প্রথমে মনের মধ্যে ছটফটানি, তারপর 
একবার ভেতরে একবার বাইরে আসা-যাওয়া। একবার পালক্কের ওপর শয়ন, পরক্ষণেই 
ঝরোকার কাছে দাঁড়িয়ে বাইরে উঁকি দেওযা। তবু বাদশাহজাদা আসে না। অন্যান্য বেগমেরা 
তার কক্ষের সামনে দিয়ে বড় বেশি যাতায়াত শুরু করে। তাদের যত হাসির কথা আনন্দের 
কথা সবই যেন তার কক্ষের সামনের বারান্দায় মনে পড়ে। অসহ্য। সে বাঁদী কুলসুমকে ডাকে। 
কুলসুম বয়স্কা এবং তার খুবই অনুগত । তাছাড়া সে অন্দরমহল বাহিরমহল সব বিষয়ে 
ওয়াকিবহাল । 

কুলসুম সামনে এসে দীড়ালে সে বলে __ তোমাকে একটা খবর আনতে হবে। 

__ বলুন। 

-- বাদশাহজাদা কিছুদিন হল আমার কাছে আসছেন না। 

-_ আমি লক্ষা করেছি। 

__ হারেমে আর আরও কাছে যান কি ? 


__ জানব না বেগম সাহেবা? আপনি ছটফট করছেন আর আমি চুপ করে বসে থাকব? 
উনি হারেমে অন্য কোন বেগমের কাছে গেলে আমি খবর পাব না£ আর একবাব হারেমে 
এলে কোন্‌ কৌশলে আপনার কাছে নিয়ে আসতে হয় সেটা আমার জানা আছে। 

--কিকরে? 

-- সে কথা আপনি আর শুনতে চাইবেন না। বাদীর কৌশল কি বেগমসাহেবাদের 
শুনতে ভাল লাগে” 

-- থাকগে ওসব কথা । তোমাকে জেনে আসতে হবে কিসের মোহে শাহজাদা এতদিন 
হারেমের কথা ভুলে রয়েছেন। আমি তোমার মুখেই শুনেছি তিনি আর একটা মহল করেছেন। 
সেখানে নাকি সুন্দরীরা আসে। সত্যি কি ? 

_-- হাজারবার সত । 

_- তাই বলে হারেমের বাইরে আর একটা হারেম থাকতে পারে না। 


৪৩ 


__ ছোটখাটো হারেম থাকতে পারে বৈকি। 

__ কি রকম। 

__ ধরুন দিল্লীর মধো তিন-চার জায়গায় তিন-চার জন সুন্দরী রেখে দিলেন। 

উমদেব্রেসার মুখ বিবর্ণ হয়ে ওঠে । সে বলে __ সম্মানের প্রশ্ন উঠবে তাহলে। 

কুলসুম মনে মনে হাসে । ভাবে, আপনি আহামবি সুন্দরী নন বেগমসাহেবা, নিজেকে যাই 
ভাবুন। মুখে বলে -_ ছন্মবেশে যাতায়াত করতে আপত্তি কিসের? 

__ একটা মেয়ের জন্য এত পরিশ্রম? 

__ পুরুষদের আপনি এখনো চেনেন না। রহসা উদঘাটনে তারা আরাবন্লী ডিঙোতে 
পাবে। 

-- রহস্য? কিসের রহস্য? 

-_ নতুন নারীব বহস্য। একঘেয়েমী তাদেব সয় না। নতুন মুখ, নতুন ধরনের কথা, নতুন 
চাহনি __- সর্বোপরি নতুন দেহলতা । 

_ উমদেত্রেসা আরও বিষপ্ন হয়ে পড়ে । কোনরকমে নিজেকে সামলে নিয়ে সে বলে -- তুমি 

আজকের মধো খবর নিয়ে এসো। 

_- আপনি চিন্তা করবেন না। আমি সঠিক খবর এনে দেব। 

কুলসুম কথার খেলাপ করেনি । সেইদিনই সন্ধ্যার পরে সে খুরশিদা বাইজীর বিস্তারিত 
বৃত্তাত্ত জেনে এসে বেগমকে জানাল। শুনে বেগম চোখের জল সামলাতে পারে না। কুলসুম 
সেই অশ্রজল দেখে বিস্মিত হয়। মোগল বাদশাহদের ঘরে এই পরিস্থিতিতে অশ্রজল 
প্রতাশিত নয়। অতান্ত শাস্তভাবে মেনে নেওয়া যথোচিত কাজ হত। কিংবা অগ্নিস্ফুলিঙ্গ। কিন্তু 
নৃবজাহানের দিন কবে গত হয়েছে। তবে তার তসবির দেখেছে কুলসুম। কী রূপ! চোখ 
ধাধিয়ে যায । ওইরকম রূপসীর ক্ষেত্রেই স্ফুলিঙ্গ শোভা পায়। সেই তুলনায় এই সব রূপ তো 
পানসে। জাহাঙ্গীরের বংশধবেরা তাই রূপের তৃষ্জায় তৃষিত। হারেমের সৌষ্ঠবহীন জেনানারা 
তাদের কেমন করে আকৃষ্ট করবে ? মুখখানাকে সুন্দর করে তুললেই কি মন ভোলানো যায়? 
মোগল পুরুষদের প্রতি অঙ্গের জন্য নিজের প্রতিটি অঙ্গকে সুন্দর করতে হবে। তবেই 
জাহাঙ্গীরকে পাওয়া সম্ভব। 

কুলসুম উমদেত্রেসাকে বলে -__ শুধু শুধু চোখের জল ফেলে কি করবেন বেগমসাহেবা। 
এটাই আপনাদের ভবিতব্য। এতদিন যে যোটামুটি বেঁধে রাখতে পেরেছিলেন তাই যথেষ্ট। 

-_ আমার কিছুই করার নেই? অভিমান? 

-- কে দেবে অভিমানের মূল্য £ যেখানে ভালবাসা নেই, সেখানে অভিমানের মূলা 
কতটুকু ? 

__ অমি তাহলে ক্রোধ প্রকাশ করব। 

-_ হ্টা। তাতে নতুনতু রয়েছে কিছুটা । কিন্তু পারবেন তো? শাহজাদা যদি বিরক্ত হয়ে 
আপনাকে অবহেলা করেন £ 

__ তাও সইব। আমি আমির সাহাবুদ্দিনের কন্যা। আজ তিনি বেঁচে নেই বটে, কিন্তু তার 
রক্ত রয়েছে আমার ধমনীতে। শাহজাদা যে একজন অপদার্থ সেটা প্রমাণ করে ছাড়ব। 

কুলসুম বেগমের দিকে চেয়ে থাকে। বুঝতে পারে বেগম দৃঢ় প্রতিজ্ঞ । ভালই হল। 
বেগমদের ভীতু ভীতু ভাব দেখে দেখে সে ক্রাস্ত। এমন হলে প্রতিক্রিয়া ভালও হতে পারে। 

দুদিন পরে সত্যই শাহজাদা এল। 

উমদেন্েসা শাহজাদা ভেতরে প্রবেশ করতেই ভ্ুকুঞ্চিত করে বলে ওঠে __ হঠাৎ? 

শাহজাদা থমকে যায়। বেগমেব মুখের দিকে চেয়ে বলে -- হঠাৎ মানে? 

__ হঠাৎ নয়? এদিকে আসার অভ্যাস নেই তো তোমার । 

__ রসিকতা করছ? 

__ রসিকতা? তোমার সঙ্গে? রসিকতার মর্মার্থ বোঝো তুমি? 

শাহজাদা বেগমের মুখের দিকে ভালভাবে চেয়ে দেখে সে ক্রোধান্বিত। তার খুব অদ্ভূত 
লাগল। এই প্রথম সে বেগমকে রাগান্বিত হতে দেখল। 

-_ তোমার কি হয়েছে বলতো? শরীর খারাপ? 

__ শরীর আমার চমৎকার রয়েছে। 

_-মন? 

-- আমাদের মন বলে কিছু নেই। তাই খারাপ হওয়ার প্রশ্ন ওঠে না। 

শাহজাদা হেসে ওঠে। 

_ হাসছ যে? 

-_ বেশ মজা লাগছে। তুমি রাগ করেছ কিনা । কখনো দেখিনি । 

__ নাদির শাহের রাগ দেখেছ? 

__ হঠাৎ তার কথা কেন? 

-_ তার কথাই তো তোমাদের মুখে শোভা পাওয়া উচিত। খুরশিদা বাইজীকে বুকে 
জড়িয়ে রাখলে কি নাদির শাহের রাগ প্রশমিত হবে? 

শাহজাদার মুখ এতক্ষণে গম্ভীর হয়। সে প্রশ্ন করে -__ খুবশিদার কথা! কোথা থেকে 
শুনলে? 

__ হারেমে থাকি বলে কি আমাদের বন্দিনী ভাব? চোখ কান সব খোলা রাখতে হয়। 
তুমি হলে ময়ূর সিংহাসনের ভাবী উত্তরাধিকারী । দেশের কী দুর্দিন তাই ভাবি। নইলে দেশের 
ঘোরতম শক্র যখন এগিয়ে আসছে, তখন সুন্দরীর মুখের সঙ্গে মুখ লাগিয়ে স্বপ্রে বিভোর হয়ে 
থাকে সেই দেশের শাহজাদা। 

এবারে বেশ উচ্চকণ্ঠে বলে ওঠে শাহাজাদা __ উমদেন্পেসা। 

-_ হ্যা যত বীরত্ব হারেমে এসে। তেমন যদি সাহস থাকে সৈনাবাহিনী নিয়ে চলে যাও 
আফগানিস্তানের দিকে। এখনো বুঝছো না কী ভয়ানক দিন এগিয়ে আসছে! 

__ তুমি দেখছি হারেমে বসে দুনিয়ার খবর রাখ । কই আমরা তো জানি না যে নাদির 

শাহ এদেশ দখল করতে আসছেন। 

-__ তোমরা অলস, তোমবা ভীতু, তাই মনগড়া একটা কিছু ভেবে নিয়ে বসে আছ। 
নাদির শাহের পত্রের কথায় বিশ্বাস স্থাপন করছ। আর তাতে ইঞ্ধন যোগাচ্ছে দরবারেরই 
কয়েকজন। তাদের মধ্যে হয়ত কোন বিশ্বাসঘাতক রয়েছে । কিংবা তাদের দশাও তোমাদের 
মত। 

__- আমাদের মানে? আর কার কথা বলছ? 

উমদেত্লেসা নিজেকে সামলে নেয়। সে বলে -_ তোমাদের আমির-উল্ল-উমর, তোমাদের 
নিজাম-উল-মুল্ক -_ কে নয়? 

__ তুমি খুব বাড়াবাড়ি করছ বেগম। 

_- আর তুমি? তুমি কিছু করনি? আমাকে প্রেমের কথা বলে ভুলিয়ে বিশ্বাসঘাতকের 
মত অন্য নারীর রূপ-সুধা পান করছ না দিনের পর দিন? 

শাহজাদা মুহূর্তের মধো ঠিক করে নেয়, ক্রোধ প্রকাশ করে লাভ নেই। বরং এর কাছ 
থেকে জেনে নিতে হবে এত খবর কিভাবে সংগ্রহ করে। হারেম আব লালকেল্লার ময়দান কি 
একই অবস্থায় পৌছেছে? 

সে চোখে মুখে বিস্ময় ফুটিয়ে আবেগ-পূর্ণ কণ্ঠে বলে -- তোমাকে আমি এতদিন আর 
পাঁচজন সাধারণ বেগমের মত ভাবতাম। এখন দেখছি তুমি মোটেই তা নও । তোমার শুধু 
রূপ নেই, সেই সঙ্গে মস্তিক্ধও রয়েছে । আমার খুব ভাল লাগছে। 

উমদেনেসা ভাবে, কথাগুলো মনের না মুখের? সে চুপ করে থাকে। দেখতে চায় শাহজাদা 
কতটা বলে। 

-- জান বেগম, এতদিন পরে আমার মনে হচ্ছে, কথা বলার মত একজনকে পেলাম। 
নারীদের সঙ্গে আমি মিশি, এতে তো শোপনীয়তা নেই, কিন্তু দুটো বুদ্ধিযুক্ত কথা বলার মত 
কাউকে পাই না। 

_- আমার সঙ্গে আগে কথা বলনি? 

__ বলেছি, কিন্তু সে তো সাধারণ কথা । আমি কি জানতাম তোমার সঙ্গে আরও গুরুত্বপূর্ণ 
বিষয়ে কথা বলা যায়? 

--জানা হল তো? 

__ ঠাট্টা নয়। এই যেমন ধর নাদির শাহের কথা । দিল্লীর কয়জন মানুষ জানে তার কথা? 
তিনি যে আফগানিস্তানকে ডিঙিয়ে চলে আসছেন, কেউ জানে না, অথচ তুমি জান। অর্থাং 
তোমাকে এই খবর সংগ্রহ করতে ব্যবস্থা নিতে হয়। 

মনে মনে উমদেন্নেসা ভাবে, বেঁচে থাক কুলসুম। তার সর্বত্র অবাধগতি। দরবারের 
সিপাহী-সান্ত্রীদের সঙ্গে তার ভাব। তার বয়সটা সেই সুযোগ এনে দিয়েছে তাছাড়া সে শুধু 
বুদ্ধিমতী নয়, লেখাপড়াও জানে । কিতাব পড়ে । সব বিষয়ে তার আগ্রহ অপরিসীম নাদির 
শাহ সম্বন্ধে খবরাখবর সে প্রথম থেকে রাখে। 

শাহজাদাকে সে বলে __ কতটুকু খবর আর রাখতে পারি। 

-__ তবু তো রাখ। তাছাড়া নাদির শাহ যে খারাপ মতলবে আসছেন সেকথা কি করে 
বলছ? 

__ ভুলে যেও না আমার পিতা নাদির শাহের দেশের মানুষ । আর আমি তারই কন্যা। 
দেশের মানুষের ধাত চিনতে আমার ভুল হবে বলে মনে করি না। এখনো তাকে গুরুত্ব দেওয়া 
হচ্ছে না। এটা আত্মহত্যার শামিল। তুমি এই দেশের বাদশাহের পুত্র। খুরশিদ বাইজীর কোলে 
মাথার রেখে সুখস্বপ্রে বিভোর । অমন হাজার হাজার সুন্দরী নাদির শাহের হারেমে রয়েছে, 
সেই খবর রাখ? তবু তিনি কাজের কাজ করে যান। 

-_ একথা কোথা থেকে জানলে? 

উমদেন্নেসা মনে মনে বলে, একটু আগ্রহ আর একটু বুদ্ধি থাকলে তোমরাও জানতে 
পারতে। তোমাদের নাদির শাহ সম্বন্ধে খবর তো শুধু তার পত্রের মাধ্যমে । কিন্তু যে ব্যক্তিটি 
পত্র নিয়ে আসে তার সঙ্গে কাউকে মিশতে দিয়েছ £ অতিথিশালায় ভরে দিয়ে নিশ্চিন্তে থাক। 
মহম্মদ খা তুর্কোমান এতদিন রয়েছে দিল্লীতে। কোন্‌ বাইজীর প্রেমে নাকি বিভোর সে। তার 
সঙ্গে দোস্তি পাতাতে দিয়েছ কাউকে ? তুর্কোমান নাদির শাহের ঘনিষ্ঠদের মধ্যে একজন ছিল। 
আব্বাস নামে এক খোজার ভেতরের খবর জানার খুব ঝোক। সে তুর্কেমনের সঙ্গে ভাব 
জমিয়ে খুঁটিয়ে খুঁটিয়ে অনেক কিছু জেনেছে। সুরার ঝোকে অনেক বেশিই বলে ফেলেছে সে। 
সেই কথা তার মুখ থেকে কুলসুম শুনেছে। কারণ আব্বাস কুলসুমের ঘনিষ্ঠ হয়েছে এখানকার 
আব্বাসের সংগ্রহের অনেক কাহিনী জেনে নেয়। তার মধ্যে নাদিব শাহও রয়েছেন। 
উমদেন্লেসার সুত্র হল এটাই। 

শাহজাদার প্রশ্নের উত্তরে সে দায়সারা ভাবে বলে -- কোথা থেকে আর জানব। তুমি 
তো! আমাকে পরিতাগ করেছ। তাই কাজ পাই না বলে এ-ঘর ও-ঘর ঘুরে এক এক জনের 
কাছ থেকে জানতে পারি। তারা কিভাবে জানে সেকথা বলতে পারব না। কেন£ আমি সব 
ভুল কথা বলেছি? 

চিন্তিত শাহজাদা বলে __ না ঠিক তা নয়। 

_- তুমি রাগ কবলে। 

_- আমাকে আর রাগ করতে দিলে কোথায় £ রাগ তো তুমিই করলে। " 

_- আমরা হারেমে থাকি। বাঁদীর মত। আমাদের কি রাগ করা সাজে? 

__ চালাকি হচ্ছেঃ মেরে ধরে মালিশ করতে শুরু করেছ। 

বেগম হেসে ওঠে একটু উচ্চকঠেই। 

তার হাসি দেখে শাহজাদাও হেসে ফেলে। 

যে তার চম্পক-সদৃশ অঙ্গুলিদ্বারা বামবাহুর ওপর হাত বুলিষে দিচ্ছিল তাকে নাদির শাহ 
প্রশ্ন করেন -- তোমার নাম কি £ 

-_- আনোয়ারা । 
. __ বেশ নাম। দেখতেও বেশ! 

এবারে ডান বাহুব নারীকে একই প্রশ্ন । 

সে মুখ নীচু করে বলে -_ মেহেরা। 

শাহ তার মুখটা আঙুল দিয়ে তুলে বলেন -_- লজ্জা কিসেব? দেখতে তো ভালই । ভয় 
করছে? 

মেহেরা মাথা ঝাকিয়ে বলে __- না। 

শাহের দুই পা কোলে তুলে নিয়ে বসেছিল আর একজন। সৈন্যদের সঙ্গে পথ চলার সময় 
যেরকম মুখ ঢেকে চলে সেইভাবেই মুখ ঢেকে বসেছিল সে। 

_-_ আরে তুমি ওভাবে আছ কেন? এখানে রূপ দেখাতে হয়। এটা তো তোমাদের 
জায়গা। খুলে ফেল ওসব। 

সে খুলতে চায় না। 

নাদির শাহের মাথা গরম হয়ে ওঠে। তবু অতান্ত শান্ত কঠে তিনি বলেন -- আমাকে 
চেনো না? আমি নাদির শাহ। নাম শোনোনি ? 

অবগুষ্ঠিতা মাথা হেলিয়ে বলে সে চেনে। 

__ তবে? 

_- আমি রূপসী নই। আমাকে ভুল করে ধবে আনা হয়েছে 

নারীর কণ্ঠস্বর অত্যন্ত সুমধুর । শাহের হৃদয় স্পর্শ করে। তিনি কৌতূহলী হয়ে ওঠেন। 
বলেন __ তবু দেখি একবার । আমি দেখব, আমি স্পর্শ করব বলেই তো তোমরা রয়েছ। 
খুলে ফেল। 

রমণী অত্যন্ত সঙ্কোচে তার অবণগুষ্ন তোলে। দেখতে সে সতাই তেমন সুন্দর নয়। কিন্তু 
প্রথমেই তার আয়ত নয়নদ্বয় শাহের দুষ্ট আকৃষ্ট করে। ওই চাহনিতে যেন যাদু আছে । সেই 
সঙ্গে তার কণ্ঠস্বর । 

-- তোমার নাম? 

-_ সালমা। 

_- আবার বল। 

__ সালমা । 

-_- আবার। 

__ সালমা। 

-_- বাঃ তোফা। আজ তুমি আমার কাছে থাকবে। 

অন্য রূপসীরা তার ইশারায় একে একে তাবু থেকে নিদ্ধাস্ত হয়। প্রতিদিনই তিনি তার 

পছন্দমত একজন নারীকে বেছে নেন। অন্যেরা সরে যায়। আবার কখনো কখনো তাব খেয়াল 
হয়, একসঙ্গে তিনচার জনকে কাছে বাখেন। সেদিন সরা পান অন্যান্য দিনের চেয়ে বেশি হয়ে 
যায়। সাধারণত খুব বেশি সুরা তিনি পান করেন না, আবার একেবারে কমণও নয়। তবে মাতাল 
তিনি বড় একটা হন না। যেদিন হন, সেদিন এদের নিয়ে ছেলেখেলা করেন। প্রথম যৌবনে 
তিনি নাকি দুর্দাস্ত ছিলেন। কিন্তু তখন নারী এত সুলভ ছিল না। তবু গিরিপথগুলোতে 
দস্যুবৃত্তি করার সময় নারী লুঠও চলত । কোন কোন দিন তিন-চারজনকে পেয়ে যেতেন 
এবং ভোগ করে ছেড়ে দিতেন। কারণ তখন তার হারেম করার সামর্থ্য ছিল ন।। তখন তিনি 
শাহের দৃষ্টি আকর্ষণের জন্য বাহিনী গড়ার উদ্দেশ্যে অর্ধোপার্জনে ব্যস্ত। সেই সব বনু 
পুরোনো দিনের কথা শাহ ইচ্ছে করে মাঝে মাঝে ভাবেন। বয়সের জন্য নারীর প্রতি লোভ 
তার এখন অনেকটা স্তিমিত। কিন্তু সেই দিনের কথা ভাবলে এখনো রক্ত গরম হয়ে ওঠে। 
আর আশ্চর্যজনকভাবে এক একজন নাবীর মুখ চোখের সামনে স্পষ্ট ভেসে ওঠে। তাদের 
জীবনে একদিন কি বড়জোর দুদিন দেখেছেন। তবু ভোলেননি কেন নিজেই বুঝতে পারেন 
না। হাজার হাজার নারীর মধ্যে ওই কয়েকজনের কথা ঘুরেফিরে তার মনে হয় । অথচ নিজের 
পূত্রদের মায়েব মুখ তিনি প্রায়শ বিস্মৃত হন। ভেবে মনে করতে হয়। 

সালমার মিষ্টি কণ্ঠস্বর শোনার জন্য তিনি তার সঙ্গে অনর্থক অনেক কথা বলেন। সালমার 
ভয় ভাঙে। সে শাহের ঘনিষ্ঠ হয়। তারপর একসময় তাকে ভাললাগতে থাকে। বয়সের 
ব্যবধান ঘুচে যায়। তার মনে হতে থাকে শাহ যেন তার অতি আপনজন । তার চেয়ে নিকটতম 
ব্যক্তি পৃথিবীতে আব কেউ নেই। 

, রাত শেষ হওয়ার আগে অভ্যাসবশত নাদির শাহের নিদ্রাভঙ্গ হয়! দেখেন তার বাহুর 
ওপর মাথা রেখে সালমা অকাতরে নিদ্রা যাচ্ছে। তার হাসি পায়। তিনি পারস্যের শাহ, 
হিন্দুস্থান জয়ের অভিযানে বেরিয়েছেন আর এই যুবতী লুঠিত সামগ্রীর একটি ব্যতীত কিছুই 
নয়। অথচ সে এখন তার একটি বাহু নির্ভয়ে দখল করে রয়েছে! যেন তার দাবি। এর সঙ্গে 
জীবনে আর হয়ত দেখাই হবে না। হাজার রমণীর মধ্যে থেকেও হয়ত কোনদিন এভাবে তার 
অস্তরঙ্গ হতে পারবে না। জীবনটা সত্যই বিচিদ্র। বিচিত্র বলেই এত আকর্ষণীয় । 

সালমা তুচ্ছাতিতুচ্ছ হলেও নিজের বাহু খুব ধীরে ধীরে তার মাথার নিচ থেকে বের করে 
নেন নাদির শাহ, যাতে তার ঘুম না ভাঙে। এইটুকু মন্ষাত্ববোধব পবিচয় তিনি নিজেব 
অজ্ঞাতে দিয়ে ফেললেন। তবু সালমা জেগে ওঠে এবং নিজের অসংবৃত বেশবাস সামলাতে 
বাস্ত হয়ে পড়ে। কিন্তু তার আগেই নাদির শাহ নিষ্কাস্ত হন। সালমার মনে হয় গতরাত থেকে 
এইপর্যস্ত সে সুদীর্ঘ স্বপ্ন দেখছিল । আবার সে হারেমের হাজাব নারীদের মধ্যে একজন । শাহ 
এতক্ষণে বোধহয় তার নামটিও বিস্মৃত হয়েছেন। 


জালালাবাদ থেকে দক্ষিণ পশ্চিমে বাহার সুফলা স্থানটি মনোরম। দিগন্তে অনেক 
পাহাড়ের সারি। তাদের গায় ক্ষুদ্র ক্ষুদ্র সাদা মেখ ঘোবাফেরা করছে। সেই মেঘ কখনো 

কখনো পাহাড় ছেড়ে এগিয়ে আসছে মাথার ওপর । কোন গুরুত্বপৃণ কাজের জন্য তারা ঘুরে 
বেড়াচ্ছে না। সব কিছুই যেন ক্রীড়াচ্ছলে হয়ে চলেছে। 

পাহাড়গুলোর সামনে অনুর্বর ভূমিতে অসংখ্য শিবির। নাদির শাহ রয়েছেন সেখানে। 
একদল অশ্বারোহী দূর থেকে সেই শিবির শ্রেণী দেখে রাশ টেনে ধরল নিজ নিজ অশ্বের। 
দলপতি একজন তরুণ। তার অধীনে অশ্বসংখ্যা তিনহাজারেরও বেশি। তাছাড়া পশ্চাতে 
সাধারণ সিপাহীর দল রয়েছে। দলপতি শিবির শ্রেণীর ওপরে তীক্ষুদৃষ্টিতে চেয়ে থাকে 
কিছুক্ষণ। তারপর যেটির অন্বেষণ সে করছিল সেটি দেখতে পায়। নাদির শাহের পরিচিত 
নিশান পতপত করছে একটি তাবুর ওপরে । দলপতির মুখে হাসি ফুটে ওঠে । সে পাচজন 
অশ্বারোহী বেছে নিয়ে অন্যান্যদের সেখানে অপেক্ষা করতে বলে এগিয়ে যায় শাহের শিবির 
লক্ষ্য করে। তখন সূর্য মধ্যগগনে তাপ বিকিরণ করছে। অধিকাংশ সৈন্য মধ্যাহ্নের আহার 
্রস্তুতে ব্যস্ত। প্রহরীরা অশ্বারোহীদের বাধা দেয়। বাধা পেয়ে তারা কি যেন দেখায় প্রহরীদের। 
কিছু কথোপকথন হয়। প্রহরীদের একজন একটু দূরে একটি স্থান থেকে একজনকে ডেকে 
আনে। সে এসেই তরুণ আগন্তককে দেখে তাকে অভিবাদন জানায়। সঙ্গে সঙ্গে প্রহরীরাও 
যথোচিত সম্মান প্রদর্শন করে অশ্বারোহীদের নাদির শাহের শিবিরের দিকে যেতে অনুমতি 
দেয়। আরও নিকটে এসে তরুণ দলপতি বাকি চারজনকে একটি ফাঁকা স্থানে অপেক্ষা করতে 
বলে একটু এগিয়ে যায়। 

নাদির শাহ আহারে বসেছিলেন। সেই সময় ছায়া দেখে তিনি তড়িৎগতিতে বাহাতে 
কুঠারটি তুলে নিয়ে ভ্ুকুঞ্িত করে সম্মুখে তাকিয়েই স্তভিত হয়ে যান। জোন্ঠ পুত্র রিজা কুলি 
সম্মুখে দণ্ডায়মান। 

আনন্দে ও উত্তেজনায় তিনি উঠে দীঁড়িয়ে পড়েন। রিজা কুলি বলে ওঠে -_ উঠবেন না। 
খেয়ে নিন। 

-_ তুমি যখন এসে পড়েছ, তোমার খাবার আনিয়ে একসঙ্গে খাব। 

-- তা তো হবে না। আমার দল নানান জায়গায় অপেক্ষা করছে আমার প্রত্যাবর্তনের 
জন্য। তারাও অভুক্ত । 

__ তা অবশ্য ঠিক। তুমি কিন্ত সঠিক দিনেই এসেছ। তোমাকে আজকের তারিখে আমার 
সঙ্গে এসে দেখা করতে বলেছিলাম। 

__ সেই জন্যেই ছুটে এসেছি। আপনি নিশ্চয় আনন্দিত হয়েছেন। 

_- খুব। তুমি আমাকে অবাক করেছ। 

-__- আমি আজ তাহলে আসি। সব কিছু বাবস্থা করে কাল সকালে আপনার কাছে চলে 
আসব। 

-__ তাই এসো। 

নাদির শাহের মনে মনে বড় ইচ্ছা ছিল দুজনা একসঙ্গে আহার করবেন। হল না। পুর্ের 
যুক্তি খণ্ডন করা যায় না। সামান্য একটু হতাশ হলেন। ক্ষুধার উদ্রেক হয়েছিল খুব। এখন আর 

ততটা নেই। অনেকটা প্রশমিত আপনা থেকে। 

পূত্রকে তিনি সসৈন্যে এখানে দেখা কবতে বলেছিলেন । কারণ তার বাহিনী থেকে কিছু 
সংখ্যক সৈন্য তিনি নিজে নিয়ে পৃত্রকে পারস্য পাঠিযে দেবেন। সেখানে এখন কেউ নেই। 
তিনি হিন্দৃস্থানে প্রবেশের পূর্বেই জোষ্টপুত্রকে বাল্‌কেব বিদ্রোহী শাসনকর্তাদের দমনের জন্য 
পাঠিয়েছিলেন। তাদের পবাজিত করাব পরও সে তারুণোর প্রাবল্ পিতার নির্দেশমত ফিরে 
না এসে আবও এগিয়ে যায় এবং শুলুকের দুর্গ অবরোধ করে। সেই সময় নাদির শাহের পত্র। 
তাতে লিখেছিলেন সত্বর প্রত্যাবর্তনের জন্য । লিখেছিলেন তার নিজের পরবর্তী পদক্ষেপ 
নিয়েও তাব সঙ্গে পরামর্শ করবেন। এতে রিজা কুলি যারপরনাই আনন্দিত হয়েছিল। পিতার 
মত ব্যক্তিও তার সঙ্গে পরামর্শের গুরুত্ব দিতে শুরু করেছেন। 

পরদিন রিজা কুলি যখন পিতার শিবিরে এসে পৌঁছল তখন তার জন্য অভ্যর্থনার বিপুল 
আয়োজন স্বয়ং পিতা সবার চেয়ে আগে এগিয়ে গিবে তাকে বুকে জড়িয়ে ধরলেন। তারপর 
এল তার নিজের দ্বিতীয় ভ্রাতা মুর্তজা কুলি। তাকে শাহ সঙ্গে সঙ্গে রাখেন সব সময়। মা 
বলতেন শৈশবে তার কঠিন অসুখ হয়েছিল। বাঁচার আশা ছিল না। নাদিব শাহের তখনো 
সুসময় তেমন আসেনি । তারই মধ্য তিনি দিন রাত পুত্রের শুশ্রাধা করে তাকে বাঁচিয়ে 
তুলেছিলেন। সেই থেকে তাকে নিজের কাছে রাখতে ভালবাসেন। তাই বলে আশকারা দেননি 
কখনো । দুই পুত্রকেই সমান পরিশ্রমী করে তুলেছেন। তাঁর তৃতীয় বা কনিষ্ঠ পুত্র ইমাম কুলিও 
দুই ভাই-এর মত অধ্যবসাধী, অকুতোভয় এবং যুদ্ধবিদ্যায় এখন থেকেই রীতিমত দক্ষ হয়ে 
উঠছে। 

মুর্তজাব পরে অন্যান্য উচ্চপদস্থ সেনানায়করা এসে রিজা কুলিকে অভিবাদন জানায় । 
পিতা যদি এই অভিযানে মাকে আনতেন তাহলে এবপর সে ছুটত মাযের কাছে। কিন্তু এই 
দীর্ঘ আভিযানে মাকে সঙ্গে আনেননি। আসলে মা কোনদিনই পিতার সঙ্গী ছিলেন না। তিনি 
বাজধানীর প্রাসাদে আবদ্ধ থাকতে ভালবাসেন। মা এডিয়ে যান এসব। পুত্রদের আবোল- 
তাবোল বলে বুঝিয়ে দেন। একবার প্রথম জীবনে তিনি স্বামীর সঙ্গিনী হয়েছিলেন। তখন এত 
সব কদর্যতা আর বাভিচার তাকে দেখতে হয়েছিল যে তিনি শিউরে উঠেছিলেন । তিনি এত 
বেশি বিচলিত হয়েছিলেন যে তার জুর এসে গিয়োছিল। সেই জুর দীর্ঘ দুই মাস পরে নিরাময় 
হয়েছিল। ফলে তার মাথার চুল সব উঠে গিয়োছিল! পন্দে অরশা অনেক ভাল চুল হয়েছিল। 
কিন্তু দীর্ঘদিন নিজেব কুরূপ গোপন রাখার জন্য ওড়না দিয়ে মাথা ঢেকে রাখতেন। যুদ্ধক্ষেত্রে 
গিয়ে তিনি স্বামীব আব এক ধাপ দেখেছিলেন। তারপর যখনই স্বামী তার ঘনিষ্ঠ হয়েছেন, 
যখন তার মুখেব স্পশ পেয়েছেন, তখনো ভেবে চলেছেন, এই মানুষটার মধ্যে কত কি চাপা 
বয়েছে। শুধু সুযোগেব অপেক্ষা মাত্র। তিনি স্বামীর সম্বন্ধে ভালভাবে জানতে পারেন হামিদার 
কাছ থেকে। হামিদা এখন তার পরিচারিকা। কিন্তু ছষ বছর আণে শাহের তুরস্ক অভিযানে সে 
ছিল তাব হারেমের একজন সুন্দরী । তখন সে শাহকে খুব কাছ থেকে দেখেছে। বলতে চায়নি 
কিছু। তাতে জীবনের আশঙ্ক!। একদিন মুখ ফস্কে একটা আলগ! কথা বের হযে পড়েছিল 


৪ 


বুদ্ধিমততী শাহের বেগম কথাটা শুনেই চেপে ধরেন হামিদাকে। তখন সে বাধা হয়ে শাহের 
সচল হারেমের ভেতরের কথা একটু একট করে বলেছিল আব অনুনয় করেছিল একথা শাহকে 
না বলতে, কারণ বললে, অবধারিত মৃত্যু । আর সেই মৃতু হবে কষ্টদায়ক । সে বলেছিল 
একদিন মাত্র শাহের শয্যাসঙ্গিনীও হয়েছিল সে। স্ইে যুদ্ধ থেকে ফেরার আগেই তার অস্তুত 
এক রোগ হয়। গায়ের সমস্ত চামড়া উঠে যায়। প্রথামে শ্বেতা রোগগ্রস্ত মানুষের মত দেখাত 
তাকে। তারপর নতুন ত্বক সৃষ্টি হতে থাকে। কিন্তু সেই তক ছিল পোড়া (পোড়া। এখন যেমন 
দেখায়। সৌন্দর্য কোথায় চলে গেল। দেহেব গঠনও কেমন 'বপ হয়ে পডল। তারপর 
একজনের অনুগ্রহে এখানে আশ্রয় পেয়েছে। বেগম সাহেবা যদি অনুগ্রহ করেন, তাহলে সে 
আজীবন থেকে যেতে পাবে। বেগম সাহেবা তখন বারবার হামিদার দিকে চাইছেন এবং 
ভাবছেন এই রমণীও তার স্বামীর আস্বাদিত। 

মুর্তজা ততক্ষণে নিজের জোষ্ভ্রাতাকে বহুদিন পরে কাছে পেয়ে এখানকার অবস্থা সব 
বলতে শুক করে। নাদির শাহ সেটা লক্ষ করে বাধা দেন না। তিনি শুধু বলেন -- আজ 
তোমার সম্মানে বিশেষ খানার আয়োজন হয়েছে । 

শিবিরে বসে অন্যান্য সেনানায়কের সামনে জোষ্ঠ পুত্রকে এ যাবৎকাল যা কিছু হয়েছে 
সব বিস্তারিতভাবে বললেন। তারপর বললেন -_ আমার ইচ্ছা দিল্লী পর্যস্ত যাব। তোমার কি 
অভিমত€ 

--_ আমি সদা এসেছি। দিল্লী সম্বন্ধে আমার বিন্দুমাত্র ধারণা নেই। ওরা কতটা শক্তিশালী 
জানা প্রয়োজন। 

নাদির শাহ বলেন _- দেখ, ওরা যদি ওদেব শক্তিকে সংহত করতে পারে তাহলে পারস্য 
ছাড়িয়ে তুরস্ক অবধি ভূখণ্ড পদানত করার ক্ষমতা রাখে। কিন্তু ওদের প্রশাসন অত্যন্ত দুর্বল। 
নিজেদের মধ্যে ওদের অনৈকা। পবস্পর পরস্পরের বিরুদ্ধে শত্রুতা করে যাচ্ছে। বাদশাহ 
নামেই বাদশাহ । তাকে কেউ ভ্রুক্ষেপ করে বলে মনে হয় না। যাদের ওপর তিনি নির্ভর করেন, 
তাদের কেউ আমাদের দেশেব, কেউ তুকী, কেউ আফগান, কেউ পাঠান। কোন মিল নেই। 
সবচেয়ে বড় কথা হিন্দুস্থান সম্বন্ধে কারও মাথাব্যথা নেই, টানও নেই । শুধু নিজেদের উন্নতির 
জন্য ব্যত্ত। আর এঁশর। এত এম্বর্ ওদের তবু তৃপ্ত নয়। 

-- আপনার কি তাই মনে হয় যে দিল্লী আক্রমণ করা যায়? 

---আমার তো মনে হয়। 

_-- আমি সঠিক জানি না, তবে শুনেছি রাজপতরা অত্যন্ত শক্তিশালী ! 

_- ঠিকই শুনেছ। শুধু তাদের জন্য আমার একট দ্বিধা ছিল। আর একজন বযেছেন। 
তিনি মহারাষ্ট্রীয়। পেশোয়াব বাজীরাও। প্রবল পরাক্রমশালী । তবে তার সঙ্গে বাদশাহের 
এতটুকুও বনিবনাও নেই । আমি আক্রমণ করলে বাদশাহের দিকে সাহাযোর হাত বাড়াবেন না 
তিনি। 

রিজাকুলি গভীর ভাবে চিন্তা করে বলে -- আপনি যখন এতটা ভেতারে টাকে পড়েছেন, 

আর আপনার বিশ্বাস যখন এত দৃঢ়, তখন দিল্লীর পথে অগ্রসর না হওয়ার কারণ দেখি না। 
তার কথায় নাদির শাহের মুখে হাসি ফোটে । অন্যান্য সেনানায়করা হর্যোৎফুল্প হয়ে ওঠে। 
কয়েকদিন সেখানে অতিবাহিত করে রিজা কুলি। তারপর তার বিদায় নেওয়ার আগ্রে 
দিন আর একটি অনুষ্ঠানে নাদির শাহ তাকে সমগ্র পারস্যের শাসনকর্তা নিযুক্ত করেন। বলেন, 
তার অনুপস্থিতিতে তার জ্োস্তপুত্র প্রকারাস্তরে শাহের ভূমিকাই পালন করবে। সে কোন 
অঞ্চলের যে কোন প্রশাসককে বরখাস্ত বা বদলি করার ক্ষমতা রাখবে । রিজা কুলি এতে খুবই 
আনন্দিত হয়। 
নাদির শাহ আর একটি নিয়মের প্রবর্তন করেন, পারস্যের শাহ এবং তার পূত্রদের জন্য। 
সব দেশে চিরকালের নিয়ম হল, মাথার তাজ-এর বাঁ দিকে পালক শোভা পায় সুলতান বা 
বাদশাহ এবং অন্যান্য রাজপুত্রদের। তিনি নিয়ম করলেন তার বংশের সম্ভানেরা তাজ বা 
টুপির ডান দিকে জিকা বা পালক ধারণ করবে। 
রওনা হন। পেশোয়ারের অধিবাসীদের কাছে নাসির খায়ের পরাজয়ের খবর আগেই পৌঁছে 
গিয়েছিল। তাই তারা কোনরকম বাধার সৃষ্টি করল না। নাদির শাহ ভাবলেন ভালই হল। 
পেশোয়ারে তিনি কিছুদিন বিশ্রামের আয়োজন করলেন। দিন ভালই কাটছিল । কিন্তু সেই 
সময় তিনি একটি দুঃসংবাদ পেলেন। তার প্রিয় ভ্রাতা ইব্রাহিম খাঁ শিরবান অঞ্চলে কাখ-এ 
শত্রদের হাতে নিহত হয়েছে। তিনি অত্যন্ত মর্মবেদনা অনুভব করলেন । পিতৃহীন অবস্থায় 
সমবেদনাহীন আত্মীয় এবং শত্রু পরিবেষ্টিত গৃহে কত কৌশলে তিনি তাকে বাঁচিয়ে 
রেখেছিলেন। কখনো কখনো তাকে নিয়ে গোপন কোন আস্তানায় রেখে দিতেন আত্মীয়দের 
আওতার বাইরে । এত করেও কিছু হল না। সে নিহতই হল। দুনিয়ায় মিত্র বলে কেউ নেই। 
সবাই দুশম্ন। তাদের সঙ্গে সেইরকম ব্যবহার করা উচিত। দয়া-দাক্ষিণ্য দেখানো মূঢ়তা। 
পূত্র মুর্তজা পিতার মনের অবস্থা অনুমান করে তার কাছে ঘেঁষতে চাইল না। কদিন আগে 
জ্যেষ্টভ্রাতা আসায় কত আনন্দ করল। আর এখন ভিন্ন পরিবেশ । মুর্তজা খুল্পতাত ইব্রাহিম 
খাঁকে মাত্র একবার দেখেছে জীবনে । তিনি সচরাচর রাজধানীর বাইরেই থাকতেন নান! কাজে। 
তার পরিবার সব সময় সঙ্গে থাকত। তাই ইব্রাহিম খায়ের কোন পুত্রকন্যাকে সে দেখেনি 
কখনো । তার মৃত্যু তার মনে বিশেষ ফোন ছাপ ফেলতে পারে না। সে অন্যান্য সেনাপতিদের 
সঙ্গে আসন্ন যুদ্ধ সম্বন্ধে আলোচনা করে। কারণ এতদিন তারা যেভাবে অগ্রসর হয়েছে এখন 
থেকে তাদের গতি তেমন অবাধ হবে বলে মনে হয় না। সম্মুখে কয়েকটি নদী রয়েছে আর 
রয়েছে লাহোরের অধিকর্তা জাাকেরিয়া খাঁ। তার সম্মুখীন হতে হবে। সে সহজে পথ ছাড়বে 
না পারস্যের বাহিনীর। তার সম্বন্ধে খবর রয়েছে যে সে একজন জেদী, সাহসী ও কুশলী 
যোদ্ধা। তবে দেশের প্রতি তার টান কতটা মজবুত তার প্রমাণ এখনো পাওয়া যায়নি। 

চেনাব নদীর নিকটবর্তী শহর ওযাজিরাবাদ। তার ছয়ক্রোশ উত্তর-পশ্চিমে একটি ক্ষুদ্র 
কেল্লা, নাম তাব কুগ্তমাজরা। দুর্গাধিপতিব নাম কালান্দার খা'। তার অধীনে ছয় হাজার সৈন্য 
বযেছে। সে নাদির শাহের অগ্রগতিব দিকে তীক্ষ নজর বাখে। লাহোরে জ্যাকেরিয়া খায়ের 
নিকট নিয়মিত পারসিকদেব অগ্রসব হওয়ার বার্তা দিয়ে চলেছে। রাজনীতি সে-ও যে বোঝে 
না তা নয়, কিন্তু দেশের সমূহ বিপদের দিনেও যে নিজের নিজের লাভক্ষতিব হিসাব কষে 
রাজনীতি চলে সেটা তার কল্পনার বাইরে । জ্যাকেবিয়া খা-এর ওপর তার অগাধ আস্থা । আস্থা 
না থাকার কারণ নেই। সে জানে মানুষটা সাচ্চা । কিন্তু সাচ্চা মানুষের মনেও অজ্ঞাতে কিংবা 
অন্যের প্ররোচনায় ঘুণপোকা আশ্রয় নিতে পারে একথা তাব জানা নেই। সে জানে না নাদির 
শাহ কাবুল অধিকার কবাব সঙ্গে সঙ্গে জ্যাকেরিয়া বাদশাহকে উৎকণ্িত হয়ে জরুরী পত্র প্রেরণ 
কবেছিল। বাদশাহ সেই পত্রকে বিন্দুমাত্র গুরুত্ব দেননি। তাই সেই পঞ্রের উত্তর দেওয়ার 
প্রযোজনবোধ করেননি । কিন্তু তাৰ জবাব না পেলেও পবিবর্তে সে দুটি গোপন পত্র পেল 
দববারেরই দুই প্রভাবশালী ব্াক্তির নিকট থেকে। একজন হল দক্ষিণভারতের নিজামুল-মুল্ক, 
অপবজন হচ্ছে অযোধ্যাব শাসনকর্ত! সাদাউদ্দিন খাঁ বা সংক্ষেপে সাদাত খাঁ। উভয়ের পত্রের 
মর্মার্থ বলতে গেলে একই। দুজনে দুজনার পত্র প্রেবণের কথা নিশ্চয় জানে না। তবু বক্তব্যে 
আশ্চর্য রকমের মিল। জাকেরিযা খাঁ প্রথমে স্তম্ভিত হযে যায়। পরে গভীর ভাবে চিন্তা করে। 
বুঝতে পারে সে যতই প্রতিবোধ গড়ক না কেন, কোন ফল হবে না । একটা হতাশা তাকে 
পেয়ে বসে । তবে মনে মনে ঠিক করে যতটুকু সম্ভব চেষ্টা করবে প্রতিরোধের । ফল কখনই 
হবে না। দিল্লার দৃঢ় সমথন না পেলে সম্ভব নয। দুই পরেই বলা হয়েছে নিষ্ষিয় শাহানশাহের 
জন্য জান কবুল করে লাভ নেই। তার চেয়ে নাদির শাহের আগমন শ্রেষ। দিল্লীর তক্ততাউস 
একটা প্রবল ঝাকুনি খাবে। তাতে ফল ভালই হবে। নাদির শাহ জয়ী হলেও কথনো পাকাপোক্ত 
ভাবে এখানে থাকবেন না পাবস্যকে ফেলে রেখে। সুতরাং বাধা দিলেও যাতে নিজের কম 
ক্ষতি হয সেটাই দেখবেন। 

জ্যাকেরিযা খাঁ দিল্লীর হালচাল যতটুকু জানে সুদূর ওয়াজিনাবাদের একজন সামান্য 
দুর্গাধ্যক্ষের পক্ষে তার ক্ষুদ্রাংশ জানাও সম্ভব নয। সে খবব পায় নাদির শাহ পেশোয়ার ত্যাগ 
করে আসছেন । তাঁব হুকুমে অটোকের নিকটবর্তী সিক্ধনদের ওপর সারি সারি নৌকা সাজিয়ে 
সেতু নির্মাণ করা হয়েছে। এই সেতু দেখে নাকি সবাই তাজ্জব বনে গিয়েছে। এটি নির্মাণ 
করেছে সুদুর ফবাসি দেশের শ্বেত চর্মেব বোনাল নামে এক সেতৃ-বিশারদ। লোকটাকে কোথা 
থেকে, পেলেন নাদিব শাহ কে জানে! তবে ওই সেতু দিয়ে তার বাহিনী সহজে পার হতে পারবে 
সিন্ধুনদ। 

কালান্দার খা কুপ্রমাজরা কেল্লার প্রাকারের ওপর থেকে সব সময় দিকচক্রবালের দিকে 
চেয়ে থাকে । সে সুনিশ্চিতভাবে জানে একদিন ওই প্রাকাব থেকেই দেখতে পাবে ভূচর 
পঞ্চপালেব মত অসংখা মানুষেব আবির্ভাব ঘটবে দিগান্তের সীমাবেখায়। তাদের তুলনায় তার 
শক্তি তুচ্ছাতিতৃচ্ছ। অথচ অন্যারকমও হতে পারত । এই কুগ্জমাজরাকে ঘিরে একটা গৌরবময় 

ইতিহাস রচিত হতে পারত। নাদির শাহ প্রচণ্ডভাবে বাধা পেয়ে পরাজিত হয়ে হতোদ্যম 
অবস্থায় স্বদেশ অভিমুখে পলায়ন করতেন। আর তার পশ্চাদ্ধাবন করতে পারত বিজয়গর্বে 
গর্ধিত হিন্দুস্থানের অসংখ্য সেনানী। সেও তাদের সঙ্গে অংশগ্রহণ করতে পারত । যৌবনে এর 
চেয়ে উৎসাহব্যঞ্জক ঘটনা আর কি ঘটতে পারে। এরপর সে প্রো হবে বৃদ্ধও হবে। তখন 
আর এত উৎসাহ অবশিষ্ট থাকবে না। কিন্তু নাদির শাহ যেভাবে এগিয়ে আসছেন তার 
যৌবনেরও ছেদ পড়ে যেতে পারে অকালে। 

পৃষ্ঠদেশে কোমল হাতের স্পর্শ। জেনেশুনেও ঘাড় ফেরায় সে। রুবিয়া। 

-- তুমি রোজ এখানে বসে কি দেখ বল তো? 

একটু হেসে কালান্দার খা বলে __ নাদির শাহকে। 

-- তাকে এখান থেকে দেখবে কি করে? 

-- আজ না হলেও একদিন দেখা যাবে। 

-_ চল আমরা লাহোরে চলে যাই। মায়ের জন্য মন কেমন করছে। 

-- আমি তো যেতে পারব না। তুমি একা যাবে? সায়েরাকে নিয়ে? 

রুবিয়ার ভ্রুতে তিরস্কার। সে বলে -_ তোমাকে ফেলে? 

-_ আমি পরে যাব সুযোগ মত। 

-_- আমি যেতে চাই না। 

-_ গেলে ভালই করতে। সায়েরা কোথায় ? 

__ ঘুমোচ্ছে। 

_- ভালই হয়েছে। তুমি একটু কাছে বসো। 

রুবিয়া স্বামীর পাশে বসে বলে -_ অত ধারে বসো না। একটু সরে এসো। 

__ নীচে পড়লে অদৃশ্য হয়ে যাব। 

_- খুব হয়েছে। কেল্লার শীর্ষে এত জায়গা থাকতে এখানে বসে যে কি সুখ পাও। 

__ সেই সুখ অন্য সুখ। 

--- তা বুঝি। শোন, তুমি আমাকে কিছু বলো না বলে ভেবো না আমি নিবোধ। 

-- তোমাকে যে নির্বোধ ভাবে তার চেয়ে বড় নির্বোধ কেউ নেই। 

-- শা, আমি সেই নির্বোধের কথা বলছি না! আমি বলতে চাইছি, নাদির শাহ হিন্দুস্থানে 
ঢুকে পড়ার পর হালফিল পরিস্থিতির কথা। 

কালান্দার খা একটু থমকে যায়। সে বিবির চোখের দিকে চাইতে চেষ্টা করে। কিন্তু রুবিয়া 
মস্তক অবনত করে বসে রয়েছে এবং সেইভাবে থাকাটা উদ্েশ্যবিহীন নয়। সে চায় তার 
স্গামীর একটু অস্বস্তি হোক। 

কালান্দার খা সামান্য ঘুরে বসে বিবির মাথাটা আস্তে করে ধরে থুতনিতে হাত দিয়ে 
মুখখানা ওপরে তোলে ৷ রুবিয়া হেসে ফেলে। 

-- কতটুকু জান বেগম? 


_ সবটুকু! আমাদের বাঁদী হাতিমা স্থানীয় স্ত্রীলোক । তার স্বামী জাকির ওয়াজিরাবাদে 
কাজ করে। সেখানে অনেক বড় বড় লোকের যাতায়াত আছে। 

-- কি শুনেছে জাকির? 

_- শুনেছে এই কুগ্মাজরা কখনো অক্ষত থাকবে না। এব ওপর নদির শাহের আক্রমণ 
হবেই। কারণ এটাই একমাত্র কেল্লা এদিকে যা নাদির শাহকে বাধা দিতে পারে। 

_-হু। আর কি বলেছে? 

__ তুমি রাগ করবে না? 

-- তোমার ওপর? 

__ বলেছে নাদির শাহের মত তার বাহিনীও নৃশংস। যেখান দিয়ে যায় মেয়েদের ছাড়ে 
না। তুলে তো নেয়ই। ওদের হাতে পড়লে যা তা করে। 

-- স্। আর কি বলেছে? 

__ বলেছে আমাকে এখানে রাখা ঠিক হচ্ছে না। 

__ একেবারে ঠিক কথা বলেছে। আমিও সেই কথা ভাবছিলাম। বড় দুশ্চিস্তায় ছিলাম। 
তোমাকে বলতে ভরসা পাচ্ছিলাম না। 

-- কেন গো? 

-_ কেন আবার? তুমি আমাকে ছাড়তে চাও না বলে। তার ওপর মেয়েটা রয়েছে। এখন 
বুঝলে তো? 

-_ তোমাকে ছেড়ে গেলে তো? 

- সব শুনেও? 

_হ্যা। 

__ ভয়ঙ্কর পরিণতির কথা ভেবেও ? মেয়েটা? 

রুবিয়া ফুঁপিয়ে কেঁদে উঠে কালান্দার খাঁকে জড়িয়ে ধরে। কালান্দার তাকে বুকে জড়িয়ে 
ধরে অনেক মিষ্টি কথা বলে। তার অশ্রুজল মুছিয়ে দেয়! 

ওরা সেদিন অনেক রাত অবধি প্রাকারের ওপরে বসে ছিল। রুবিয়! জানে, সায়েরার 
খাওয়ার সময় হয়েছে। হয়ত মাকে না দেখতে পেয়ে কাদতে শুরু করেছে। হাতিমা ঠিক সামলে 
নেবে। স্বামীর পাশে বসে অন্ধকাবের দিকে চেয়ে থাকে। শীতল হাওয়া ছুটে আসছে 
আফগানিস্তানের 'আরও পশ্চিম দিক থেকে। পাহাড়গুলো আর দেখা যাচ্ছে না। তবে দলে 
দলে জোনাকী পোকা বের হয়েছে। 

ওরা কথা বলে না, তবু কথা হয় উভয়ের মধ্যে । ওরা ভবিষাতের চিন্তায় মগ্ন। বিয়া 
জানে, নারীত্ব রক্ষার জন্য তাকে এই কেল্লা ছেড়ে যেতে হবে। কন্যার প্রাণের জন্য লাহোরে 
ফিরে যেতে হবে। এখানে একা পড়ে থাকবে তার স্বামী । তারপর......রুবিয়া আবার কান্নায় 
ভেঙে পড়ে। কালান্দার খা তার পিঠে হাত বুলিয়ে দিতে থাকে । যা অবধারিত তাকে অস্বীকার 
করবে কে ? রুবিয়া জানে তার স্বামী আত্মসমর্পণ করবে না কখনই। সীমিত শক্তি নিয়ে নাদির 

শাহের বিরুদ্ধে রুখে দাড়াবে । তারপর ভাগ্যে যা থাকে তাই হবে। 


জ্যাকেরিয়া খা কালান্দারকে আগেই জানিয়ে দিয়েছিল যে তার পক্ষে কোন রকম সাহায্য 
পাঠানো অসম্ভব। কারণ সে বাদশাহের নিকট অনেকবার অনেকভাবে সাহাযা চেয়েও কিছুই 
পায়নি। সুতরাং কালান্দার খা ইচ্ছা করলে কুগঞ্রমাজরা ছেড়ে চলে আসতে পারে। কারণ 
ওখানে থেকে কোন লাভ নেই। জ্যাকেরিয়া খা অবশ্য কালান্দারকে জানায়নি যে লাহোরে 
এসেও কোন লাভ হবে না। কারণ ক্ষমতাশালী ওমরাহদের মধো অনেকেই চায় না নাদির শাহ 
ব্যর্থ হয়ে ফিরে যান। 

শেষে চেনাব পার হয়ে সদলবলে এল পারসা বাহিনী। কালান্দারের সৈনাসংখ্যা খুব বেশি 
হলে হয় হাজার। অসম লড়াই। একেবারে সম্মুখ রণে না গিয়ে কালান্দাব তাব বাহিনীকে 
এমনভাবে সঙ্জিত করল যাতে সারাটা দিন নষ্ট হল তাকে পরাস্ত কবতে। নাদির শাহ ক্রোধে 
উন্মন্ত হবে ওঠেন এই সামান্য সংখ্যক শক্রকে পরাভূত করতে এত সময় এবং এত সেনাব 
শীধন নষ্ট হতে দেখে। শেষে নিডেই তিনি আক্রমণ চালান। সেই আক্রমণের প্রচণ্ডততাকে 
সামলাবার সাধ্য কালান্দারের ছিল না। তার ঘনিষ্ঠরা পরামর্শ দিল আত্মসমর্পণ করাতে । তাহলে 
জীবন রক্ষা পাওয়ার ক্ষীণতম সম্ভাবনা রয়েছে। কিন্তু কালান্দাবের মনে হল বড় বেশি ছোট 
হয়ে যাবে সে দুনিয়ার কাছে। সে ঘনিষ্ঠদের বলে তারা যা খুশি করুক, তার পক্ষে সম্ভব নয় 
আত্মসমর্পণ করা। তখন সবাই তাকে পরিত্যাগ করে কেল্লার অভাস্তরে ছুটে চলে গেল। সে 
একা দাঁড়িয়ে রইল বাইরে। এটা বাতুলতা ছাড়া কিছুই নয়। নাদির শাহ ভাবতে পারেননি সেই 
দুর্গাধাক্ষ। তিনি ভাবলেন সে আত্মসমর্পণের তাগিদে ওভাবে দাঁড়িয়ে রয়েছে। তিনি এগিয়ে 
যেতেই কালান্দার খাঁ সমস্ত শক্তি দিয়ে তাকে আক্রমণ করে। বিস্মিত নাদির শাহ সরে 
যাওয়ারও সময় পাননি। তার ঠিক পশ্চাতে যে সিপাহী ছিল সে অত্যন্ত তৎপরতার সঙ্গে 
বল্পম নিক্ষেপ করে কালান্দাবকে লক্ষ্য করে। লক্ষ্যভ্রষ্ট হয় না। তার স্বন্ধ ভেদ করে সেই বল্লম। 
কালান্দার খা মাটিতে পড়ে যায়। 

নাদির শাহ কৃঠান হাতে রাগে কাপতে কাপতে তাকে জিজ্ঞাসা করেন -- তুমি এভাবে 
আক্রমণ করলে কেন? 

-_ আমিই এখানকান রক্ষক কালান্দার খাঁ। 

অন্য কোন বাদশাহ বা সেনাপতি হলে কি হত বলা যায় না, তাবে নাদির শাহ কোনরকম 
ভাবপ্রবণতাকে প্রশ্রয় দেন না। সম্ভবত ভাবাবেগ বলে যে একটা কিছুর অস্তিত্ব না থাক 
শিরকে দেহচ্যুত করে। রুবিয়া আর সায়েরার কথা মনে করাব অবকাশ (পল না সে শেষ 
মুহূর্তে । তবে একা যখন দীড়িয়েছিল সে কেল্লার সম্মুখে তখন তাদের কথা মনে হয়েছিল । 
বিদায়ের সময় শিশুটি যেভাবে দুবাহ্ বাড়িয়ে দিয়েছিল তার দিকে সেকথা তারা চলে যাওয়ার 
পরে বারবার মনে হত। সেই মুহূর্তটুক যেন কোন শিল্পীর আকা ছবির মত তার চোখের 

সামনে চিরস্থায়ী হয়ে ফুটে থাকত। আর তার মনের মধো গুমরে উঠত যাওয়ার আগের 
রাতের রুবিয়ার সেই আকুল ক্রন্দন । সেই কান্নার যেন শেষ ছিল না। 


নাদির শাহ যত এগিয়ে আসছেন, দিল্লীতে তত বেশি চত্রাস্তের জাল বোনা হচ্ছে, একের 
বিরুদ্ধে অপরের খান দউরান নিজামুল মুল্‌কের দুচোখের বিষ, কারণ বাদশাহ তার কথায় 
ওঠেন বসেন। নিজামুল-মুল্ককে খান দউরান দেখতে পারে মা, কারণ সে দক্ষিণভারতে 
থাকলেও রাজধানীতে আসার সঙ্গে সঙ্গে শাহানশাহ তার দিকে সম্পূর্ণভাবে হেলে পড়েন। খান 
দউরান নামে যে একজন ব্যক্তি রয়েছে দরবারে একথা তখন একেবারে বিস্মৃত হয়ে যান। 
নিজাম ভীষণ চতুর। সে নিজে দক্ষিণে থাকে বলে উজির কামরুদ্দিন খায়ের পুত্র-কন্যার সঙ্গে 
নিজের পুত্র-কন্যার বদলি বিবাহ দিয়েছে। ভেবেছে তাতে এদিকের দল তার প্রতি কিছুটা সদয় 
থাকবে। কিন্তু কামরুদ্দিন খাঁ ভালমানুষ। সে এইসব চক্রান্তের মধ্যে আছে বলে খান দউরানের 
মনে হয় না। তবু এই ধরনের আত্মীয়ের বিরুদ্ধাচরণ করাও তো সহসা সম্ভব হয় না। সেইটুকুই 
লাভ নিজামের। ওদিকে সাদাত খাঁ অযোধ্যা থেকে মাঝে মাঝে এসে কুয়াশার সৃষ্টি করে। তার 
মতলব যে কী" বোঝা দুঙ্কর। সে যেন উচ্চস্বরে কথা বলতেই জানে না। সব সময় এর ওর 
কানের কাছে গিয়ে ফিস ফিস করে। খান দউরানের কানের কাছেও মুখ আনে । তবে তাকে যে 
সমস্ত কথা বলে সেগুলো দরবারে দাঁড়িয়ে চেঁচিয়েও বলা যায়। এটাই বোধহয় তার কৌশল। 
সবাই ভাববে সাধারণ কথা এইভাবে বল! তার অভ্যাস। কিন্তু আসল সময় আসল কথা আসল 
লোকের কানে পৌঁছে দেয় এইভাবে। 

সেদিন শাহনশাহ মহম্মদ শাহ দরবারে এসে সাধারণ দুএকটি কথার পর কিছুক্ষণ নীরবে 
বসে থাকেন। এই বসে থাকাটা তার পিতামহীর পবামর্শে। গত রাতে অশীতিপর পিতামহী 
বেগম মেহের পরভির তাকে ডেকে পাঠিয়েছিলেন। পিতামহীর অস্তিত্বের কথা বিস্মৃত না 
হলেও তার সাক্রয়তাব কোন লক্ষণ বাদশাহ অনেক দিন পাননি। তাই রীতিমত বিস্মিত হন। 

তার কক্ষে প্রবেশ করতেই বৃদ্ধা বেগম প্রশ্ন করেন -_ নাদির শাহ কে? 

- আপনার কানে এই নাম কে ঢোকালো? 

বৃদ্ধার শ্রবণশক্তি অনেকটা হাস পাওয়ায় তিনি একটু উচ্চকণ্ঠে কথা বলেন এবং বেশ 
দাপটের সঙ্গেই বলেন এখনো। তিনি বলেন -- দরবার ছাড়া যে নাম নিন্নস্বরে মহলের সবাই 
আলোচনা করছে সেই নাম আমার কানে ঢোকানোর লোকও রয়েছে। আমার কড়া হুকুম 
রয়েছে দেশের নতুন পরিস্থিতির কথা আমাকে যেন সম্যক জানানো হয়। নইলে শাস্তি হবে 
হাত-পা বেঁধে যমুনার জলে বিসর্জন। কারও সাধ্য নেই আমাকে অমান্য করে। শাসন চালাতে 
গেলে দেহের শক্তির চেয়েও অনেক বেশি শক্তি প্রয়োজন মনের। দুর্বল মন নিয়ে হারেমে 
বসে থাকা যায়, দরবারে নয়। নাদির শাহ কে আমার জানা আছে। এবারে বল নাদির শাহ 
এখন কোথায়। 

বাদশাহ একটু অপ্রস্তুত হন। তিনি বলেন -_ তিনি আফগানিস্তানে। সেখান থেকে কিছু 
লোক প্রায়ই তার দেশে ঢুকে পড়ে বলে শাস্তি দিতে এসেছেন। 

-- তোমার দেশে? কোন্‌ অধিকারে? 

__ অধিকার আবার কি ? ফিরেই তো যাবেন। 

-_ বিশ্বাস কর সে কথা? 

_- না কবার কি আছে? 

__ তুমি হয়ত জান না হিন্দুস্থানের ভেতরে প্রবেশ করার মত বুকের পাটা কোন দেশের 
ছিল না। তোমরা কোথায় টেনে নামিয়েছ দেশটাকে । আমি তো জানি মোহব আব টাকা 
পয়সা নিয়ে নয়ছয় হচ্ছে। সবাই ধনী হতে চায়, শহরে মহল বানাতে চায়। দেশের দিকে কারও 
লক্ষ্য নেই। মুষ্টিমেয় যারা চিরকাল ভাল থাকে, তেমন কিছু লোক এ পর্যস্ত দেশটাকে 
নিরাপদে রেখেছিল আব পারল না। পারল না তোমার আশেপাশের লোকগুলোর দৌবাত্য্যে 
আর অতি লোভে। 

__ আমাকে ডেকে এনে হঠাৎ এত কট কথা শোনাচ্ছেন কেন? 

-_ বুঝতে পারছ না? যাতে তোমার হুশ হয়। তুমি ভাবছ এখনো, যে নাদির শাহ ফিরে 
যাবে। হিন্দুহ্থানের শাহানশাহ হয়ে একথা ভাবছ কি কবে? দেশের ইতিহাস না জেনে 
মযূরসিংহাসনে বসে পড়েছ বলে এই দশা । নাদির শাহ যতবড় যোদ্ধাই হোক না কেন, এদেশে 
প্রবেশের আগে পাঁচশোবার চিত্তা করেছে। তারপর রীতিমত শক্তিসঞ্চয় করে এসেছে। তুমি 
ভাবছ সে চলে যাবে? 

-_ আমি একা নই, আমির ওমরাহ সবার একই ধারণা । 

-_ তাদের অধিকাংশ অলস, কেউ ভীরু এবং কেউ কেউ বিশ্বাসঘাতকও। 

__ আপনি হারেমে বসে থেকে এভাবে বলবেন না। আপনার তো বাহিরের জগত সঙ্বন্ধে 
কোন ধারণাই নেই। 

__ ধারণা করতে হলে চরে বেড়াতে হয় নাকি? অস্তৃ্দষ্টিব প্রয়োজন । এই অন্তর্দৃষ্টি ছিল 
আগেকার বাদশাহদের। যাহোক, কথা বাড়িয়ে লাভ নেই, তুমি তো দরবারে যাচ্ছ। আজ 
গিয়ে চুপচাপ বসে থাকবে কিছুক্ষণ। দেখবে কেউ নিজে থেকে নাদির শাহ সম্বন্ধে উৎকঠা 
প্রকাশ করে কি না। তাহলেই বুঝতে পারবে ওরা কতটা আগ্রহী । ওদেরও ঘন ঘন পরীক্ষার 
মধ্যে ফেলতে হয়। নইলে যে মানুষ তেমার গর্দান নিতে চায়, তাকেও চিনতে পারবে না। 

বাদশাহ মহম্মদ শাহ তাই তক্ততাউসে বসে নীরব থাকেন কিছুক্ষণ। দরবার কক্ষও স্তব্ধ । 
বাদশাহ দেখেন নিজামুল মুল্ক আবার এসেছে। প্রায় মাসখানেক সে ছিল না। নিজের রাজো 
ছিল। সঙ্গে পুত্র গাজীউদ্দিনকে এনেছে দেখা যাচ্ছে। উজির কামরুদ্দিনের কন্যার সঙ্গে গাজীর 
বিবাহ হয়েছে। বাদশাহ বুঝলেন কোন মতলব রয়েছে নিজামেব হয়ত। 

কিন্তু দাদী তো ঠিকই বলেছেন। এরা নাদির শাহ সম্বন্ধে উচ্চবাচ্য কবছে না। তবে 
সামসামুদ-দৌলা খান দউরান মুচকি হাসছে নিজামুল-মুল্ক-এর পেছনে লাগবে এরা এবাব। 


৬০ 


নিজাম উঠে দাঁড়াতেই একজন বলে ওঠে __ দক্ষিণ ভাবতের বীদর নাচতে শুরু করেছে। 
সঙ্গে সঙ্গে হাস্যধবনি। বাদশাহ হাসেন না। তাই দেখে হাসি বন্ধ হয়ে যায়। বাদশাহ গম্ভীর হয়ে 
ভাবেন, বৃদ্ধ বয়সে মেহের পরভিনের মস্তিষ্ক বতখানি পরিষ্কার রয়েছে, তার তাও নেই। 
এরা সব দরবারকে মজলিস করে তুলছে আর এর জনা সব চাইতে দায়ী তিনি নিজে । তার 
অক্ষমতা আর অলসতা এদের উৎসাহিত করে তুলেছে! নিজেরাও আলসাকে প্রশ্রয় দিচ্ছে। 

নিজামের মুখমণ্ডল রাগে লাল হয়ে ওঠে । সে বলে -_- মেহেরবান দরবার গুরুত্ব বিষয় 
নিয়ে আলোচনার স্থান। এটা সন্ত্ান্ত ব্যক্তিদের অপমান করার স্থান নয় বলে আমার বিশ্বাস। 

বাদশাহ বলেন __ আমারও তাই বিশ্বাস। কিন্তু অতীতে আপানও এই ধরনের আচরণকে 
প্রশ্রয় দিয়েছেন দেখেছি। তাই কিছু বললাম না আজকের দোষী ব্যক্তিদের । বলতে পারলাম 
না। আমি জানি দরবারের ব্যক্তিদের রুচি থেকে শুরু করে সবকিছু এত নিম্নমানের হয়ে গেল 
কি করে? আমার অপদার্থতার জন্য কি £ 

একসঙ্গে অনেকে না না করে ওঠে। মযূর সিংহাসন থেকে দুই হাত ওপর দিকে উঠতেই 
সবাই নীরব হয়। 

-_- আমি আশা করেছিলাম, আজ আপনারা অস্তরত নাদির শাহ সম্বন্ধে উৎকণ্ঠা প্রকাশ 
করবেন। আজও দেখলাম আপনারা নিভাবনায় রসিকতা শুরু করেছেন। 

সাদাত খা বলে ওঠে __ সেটা কখনই উচিত হয়নি। মশকরা করারও সময় রয়েছে। তাও 
শালীনতা বজায় রেখে । অনেক গুরুগস্ভীর আলোচনার পর তক্ততাউস থেকে হালকা কথা 
শোনা গিয়েছে সেই বাদশাহ আকবরের সময় থেকে। কিন্তু এই পরিস্থিতিতে নয়। তবে একটা 
কথা আমি বিশ্বাস করি যে নাদির শাহ ফিরে যাবেন। 

__ এখনো একথা বলতে পারছেন? 

__ হ্যা জাহাপনা। শেষ চিঠিতে সেই ইচ্ছা প্রকাশ করেছেন তিনি। 

__ তার কথা বিশ্বাসযোগ্য ? 

_-- অবিশ্বাসের কাজ এখন পর্যস্ত তিনি করেননি। 

_- ভবিষ্যতে করলে? 

-- সম্ভাবনা কম। তবে আমরা রুখে দীড়ালে তার সাধ্য নেই অগ্রসর হওয়ার। 

__ কিন্তু কবে রুখে দাঁড়াবঃ তেমন কিছু করতে হলে আমাদের প্রস্তুতির প্রয়োজন । 

নিজামুল মুলক বলে __ সাদাত খাঁ যথার্থ বলেছেন খোদাবন্দ। নাদির শাহ দিল্লীর দিকে 
এলে আমরা বাধা দিলে পালাবার পথ পাবেন না। 

__ কি জানি, কোন উদ্যোগ তো দেখছি না। 

সেই সময় একজন এসে ঘোষণা করে লাহোরের অধিকর্তা জ্যাকেরিয়া খা-এর পুত্র 
ইয়াহিয়া খা বাদশাহের দর্শনপ্রার্থী। শুনে নিজামুল ও সাদাতের মুখ গল্ভীর হয়ে যায়। কিন্তু 
অধিকাংশ আমির-ওমরাহের মুখে ওৎসুক্য ফুটে ওঠে। এবারে আসল পরিস্থিতি বোঝা যাবে। 

বাদশাহ মহম্মদ শাহ্‌ তাকে ভেতরে নিয়ে আসতে বলেন। 

একটু পরে ইয়াহিয়া খা এসে প্রবেশ করে শাহানশাহকে আভূমি নত হয়ে কুর্নিশ করে। 

বাদশাহ তাকে দেখে মুগ্ধ হন মনে মনে। অল্পবয়সী তরুণ। ছিপছিপে গড়ন, গৌরবর্ণ। 
চোখে-মুখে তার সপ্রতিভ ভাব। উজ্জ্বল দুই নয়ন। নিজের পুত্রের কথা! ভাবেন তিনি। 
ইয়াহিয়ার মত দীর্ঘদেহী নয় সুলতান আহমেদ, কটিদেশ তার এত ক্ষীণ নয়, সেখানে মেদের 
প্রাদুর্ভাব ঘটেছে এর মধ্যেই। ইয়াহিয়াকে দেখে মনে হচ্ছে, সে খুবই পরিশ্রাত্ত। 

বাদশাহ ধীরে ধীরে বলেন -_ নাদির শাহের বাহিনী কতদূর অবধি এসে থেমেছে? 

ইয়াহিয়ার চোখে বিস্ময় । সে বাদশাহকে বলে -_ জাহাঁপনা, তিনি লাহোর আর দিল্লীর 
মধ্যে যত সড়ক রয়েছে সব জায়গায় সৈন্য মোতায়েন করেছেন। আমি অনেক কৌশলে 
রাতের অন্ধকারে একদল সৈনা নিরে নাদির শাহের বাহিনীর মধ্য দিয়ে চলে এসেছি। 

দরবার স্তব্ধ। নিজামুল মুলক আর সাদাত খায়ের মধ্যে চোখ চাওয়াচাওয়ি হয়। দাদীর 
কথাগুলো মনে পড়ে শাহানশাহের। তিনি বংশপরম্পরায় অর্জিত ধৈর্য আর সহিষুণ্তা দিয়ে 
নিজেকে সামলে নিয়ে বলেন -_ কাবুলের নাসির খাঁ কি করল? 

এতক্ষণে ইয়াহিয়া বুঝতে পারে নাদির শাহকে বাদশাহ সম্পূর্ণ উপেক্ষা করে দিবানিদ্ৰায় 
মগ্ন ছিলেন। এতদিন তাই তার পিতা জাকেরিয়া খা কয়েকবার সাহায্য চেয়েও পায়নি। সে 
গোপনে একটা দীর্ঘশ্বাস ফেলে বলে __ সে তো অনেক দিন আগের ঘটনা জাহাপনা। নাসির 
খা আর শারজা খায়ের কীর্তি ওখানকার সবাই জানে । শুনেছি নাদির শাহ নিজে এবং তার 
বাহিনীর অনেকেই তাদের বীরত্বে মুগ্ধ হয়েছেন। ওদের সাহসিকতার তুলনা হয় না। খাদ্য 
নেই, পোশাক নেই, তবু ওরা শত্রকে রুখে দিয়েছিল। একজন বিশ্বাসঘাতকের জন্য নাসির 
খাঁকে পরাস্ত হতে হল। কাবুল তার কথা কোনদিন ভুলবে না। শুনেছি, এখানে তাকে বলা হত 
ভিখারী । অমন ভিখারী যদি সবাই হত তাহলে নাদির শাহ অনেক আগে এই দেশ থেকে বিদায় 
নিতেন। কত কষ্ট করে নাসির খাঁ সৈনা সংগ্রহ করেছিলেন, অস্ত্র যোগাড় করেছিলেন। একজন 
সিপাহীর মুখে এসব কথা শুনেছি আমরা । আসলে তারাই আমাদের প্রেরণা জুগিয়েছে! নইলে 
আমাদেরও তো কিছু নেই। কয়েকবার সাহায্যের জন্য পিতা জানিয়েছিলেন। 

দরবার স্তব্ধ 

ইয়াহিয়ার প্রতিটি বাক্য শাহানশাহের বুকের মধ্যে যেন আঘাত করছিল। এত সব বিশিষ্ট 
ব্ক্তি। তারাও যেন নিজের নিজের মুখ লুকিয়ে ফেলতে ব্যস্ত । 

ইয়াহিয়া একটু অপেক্ষা করে বলে -_ আমি এখনি রওনা হব। ততদিনে যদি লাহোরের 
পতন না হয়, তাহলে কি আমার পিতা সাহায্য আশা করতে পারেন? 

শাহানশাহ ক্ষীণ কণ্ঠে ডাকেন -_ খান দউরান? 

_- মেহেরবান। আমি যত শীঘ্র পারি সৈন্যদল পাঠাতে চেষ্টা করছি। 

ইয়াহিয়া খা বলে -_ কিছু অর্থের প্রয়োজন ছিল খুব। | 

খান দউরান সঙ্গে সঙ্গে বলে - অর্থ সেই সঙ্গেই যাবে। 

ইয়াহিয়ার চোখের দৃষ্টিতে অবিশ্বাস ফুটে ওঠে। তবে সে তার নিজের কর্তবা করেছে। 
তাই বাদশাহকে অভিবাদন জানিয়ে দ্রুত প্রস্থান করে। 

বাদশাহ ডাকেন -- আমির উল-উমর? 

খান দউরান উঠে ত্রস্ত জবাব দেয় -_ খোদাবন্দ। 

-- আপনি তো বাহিনীর সর্বাধিনায়ক। খরচখরচাও আপনার হাতে। 

__ হ্যা জাহাপনা। 

-_- আপনাব একটি গুপ্তচর বাহিনী থাকার কথা। 

-- আছে জাহাপনা ! 

--- তারা কাক্ত করে? 

নিজামুল মুল্ক ঝোপ বুঝে কোপ মারে । বলে -- ওরা ওসব কাজ করবে কি জাহাপনা ? 
আমির-উল-উমরের খেতের কাজ, বাগিচার কাজে অনেক লোকের দরকার হয়। 

- খান দউরান ফুঁসতে থাকে । কিছু বলার নেই তার। নাদির শাহের গতিবিধি সম্বন্ধে কোন 
হদিস সে দিতে পারেনি । নাদির শাহকে সে এত বেশি উপেক্ষা করেছে যে গুপ্তচর বাহিনীকে 
সক্রিয় কবে জেলার প্রয়োজন বোধ করেনি । আলি হামিদ খা আজিম আল্লা খা আজ অনেক 
কিছু বলতে পারত। কিছু বলে কোন লাভ নেই। এখনো মনে হচ্ছে এদের নিদ্রা ভঙ্গ হয়নি। 

আলি হামিদ খাঁ বলে -_ জাহীাপনা আমার মনে হয় খান দউরান এখানে বসে না থেকে 
এখনি বড় সৈন্য প্রেরণের ব্যবস্থা করুন। 

অনেকে তাকে সমর্থন করে। 

খান দউরান বাদশাহের অনুমতি নিয়ে দরবার ত্যাগ করে। 

উজির আজিম আল্লাহ খা বলে -_ আমার মনে হয় খোদাবন্দ, আমাদের প্রত্যেকের 
ব্যক্তিগত যেসব বাহিনী রয়েছে তাদের সুসজ্জিত করে প্রস্তুত রাখা প্রয়োজন । 

বাদশাহ ঘাড় ঝাকান। তিনি যেন একটু হতাশ এবং বিরক্ত। ভাবেন, লাহোর তো বলতে 
গেলে ঘরের কাছে। এতটা পথ চলে এল বিদেশীরা, এত যুদ্ধবিগ্রহ হল, একটা বার্তা অবধি 
এল না? কেউ কি বিশ্বাসঘাতকতা করছে? কে করবে? করেই বা কি লাভ হবে? হ্যা নাদির 
শাহ প্রভূত অর্থের প্রলোভন দেখাতে পারেন কাউকে । এমন কি ময়ূর সিংহাসনের লোভও | 
বাদশাহ বুঝতে পারেন নাদির শাহের পত্রগুলো তাকে নিষ্ট্রিয় রাখার ফন্দি মাত্র। সীমানা 
ডিডোনোতে যে কোনরকম আপস চলে না একথা তাকে বুঝিয়ে দেয়নি কেউ। তাই আজ এই 
দুরবস্থা। চূড়ান্ত অপমানও বটে। এতটা পথ মুষ্টিমেয় কয়েকজন একক প্রচেষ্টায় বিচ্ছিন্নভাবে 
প্রতিরোধ করার চেষ্ট। করেছে মাত্র। 

কিন্ত এখন তো অনেক কিছু করার আছে। ওমরাহরা অমন বাঁকা দৃষ্টিতে তার দিকে চেয়ে 
রয়েছে কেন? তিনিই তো এতদিন তাদের পরামর্শে চলেছেন। 

উজির কামরুদ্দিন খা বলে __ জাহীাপনা, আজ রাতে আবার দরবার ডাকলে ভাল হয়। 

-_ কেন? 

-_ এখন সবাই গৃহে যাক। নিরিবিলি চিস্তা করুক। তারপর রাতে মানচিত্র নিয়ে বসতে 
হাবে। আমাদের সম্ভাব্য যুদ্ধক্ষেত্রগুলোকে নির্দিষ্ট করতে হবে। এখন আর টিলেঢালা আলোচনা 
করার সময় নেই। নির্দিষ্ট একটা সিদ্ধান্তে আসতে হবে এবং দ্রুত। 

বাদশাহ মনে মনে কামরুদ্দিনকে প্রশংসা করেন। সে যে বিশ্বস্ত একথা তিনি বরাবরই 
জানেন। তিনি উঠে দীড়িয়ে বলেন -_ বেশ, সন্ধ্যায় আবার দরবার বসবে। 

সবাই প্রস্থান করতে উদাত হলে বাদশাহ কামরুদ্দিনকে বলেন __- আপনি সন্ধ্যার আগে 
একবার আমার সঙ্গে দেখা করবেন আমার মহলে। 

কামকদ্দিন বলে -_ অবশ্যই যাব খোদাবন্দ। 


এই সময়ে এই বাতায়নের কাছে বসলে সূর্যাস্তের রূপ দেখা যায়। খুরশিদা শৈশব থেকেই 
সৌন্দর্যের পিয়াসী। মা হামেশা বলতেন -_ অত সুন্দর সুন্দর না করে নিজে সুন্দরী হ', তাহলে 
কাজে দেবে। 

--কিকরে! 

_- তোর সৌন্দর্য দেখে মুগ্ধ হবে কোন নবাব বাদশা । 

খুরশিদা হেসে বলত -_ সেই সুন্দর নয়। তুমি কিছুই দেখতে পাও না। একটা গাছ কিংবা 
ফুল, আকাশে মেঘ কিংবা চাদ বা সূর্য, একটা পাখি কিংবা একটা প্রজাপতি-_ 

তার কথা শেষ না হতেই মা চেঁচিয়ে উঠত __ ওসব দেখে পেট ভরবে না। 

_- মন ভরবে। 

আসলে সে তখন কিছুই বুঝত না। মা রেগে উঠলে তার মজা লাগত। আজ কত বেশি 
বোঝে। তবু পশ্চিমের আকাশের সূর্য দেখতে এখানে ঠিক সময়ে এসে বসবেই। সেই সময় যদি 
ছড়ানো-ছিটানো মেঘের টুকরো থাকে তাহলে কত রকমের যে ছবি আঁকা হয়ে যায়। খুরশিদা 
তন্ময় হয়ে দেখে! 

আজ কিন্তু এমনিতেই কোন ছবি দেখা যেত না। কারণ আজ আকাশ মেঘে ঢাকা । যদি 
মেঘ না থাকত, তাহলেও দেখতে গেত না। আন্জ ওই যাতায়নের পাশে তাকে জড়িয়ে ধরে 
বসে রয়েছে শাহাজাদা সুলতান আহমেদ। রইস খাঁ তাকে নিয়ে আসার পরে শাহাজাদা এই 
নিয়ে চারদিন এল। মানুষটার বুদ্ধি আছে, কিন্তু বড় বেশি আয়েশী। সেই জন্য বোধহয় তার 
শরীরের কোথাও অস্থি অনুভূত হয় না, অস্তত যতটুকু ছোয়া লাগে। মানুষটা বেশ 
আবেগপ্রবণ যখন মিষ্টি মিষ্টি কথা বলে, তখন এক এক সময় মনে হয় সত্যি কথাই বুঝি 
বলছে। তাকে নিবিড়ভাবে ভালবেসে ফেলছে বুঝি! সঙ্গে সঙ্গে মনে হয় সে তো শাহাজাদার 
অনেক রমণীর একজন। তাছাড়া তার নিজের বেগমও রয়েছে। সেই বেগমেব,কাছ থেকে 
একটি স্ত্রীলোক লুকিয়ে দেখা করতে এসেছিল এক রাতে । নাম তার কুলসুম । স্ত্রীলোকটি ভাল। 

সে বলেছিল, সে বেগমদের বাঁদী বটে, তাই বলে তো আব শাহাজাদার শক্ত হতে পারে না। 
তাই খুরশিদাকে এমন কিছু করতে বলবে না যাতে শাহাজাদা মনঃক্ষুগ্ন হন। তাতে তারও ক্ষতি 
এটা সে বুঝেছিল। শুধু বলেছিল যদি সম্ভব হয় এক-আধবার বেগমের প্রসঙ্গ যেন উত্থাপন 
করে। কুলসুমের কাছ থেকেই শুনেছিল, বেগম খুব সুন্দরী না হলেও, ভালই। তবে এটাও 
স্বীকার করেছিল, খুরশিদা অনেক বেশি মিষ্টি দেখতে আর তার কথায় মধু ঝরে। 

-_ তুমিও আমার কাছে আসতে শুরু করবে নাকি ? 

হেসে কুলসুম বলেছিল __ আমি পুরুষ হলে নির্ঘাত আসতাম। 

শাহাজাদার কোলে বসে কলসুমের কথা মনে হতেই খুরশিদা ভাবে একবার বেগমেব প্রসঙ্গ 
তুললে কেমন হয়? সে শাহাজাদাব বুকের ওপর এলিয়ে পড়ে বলে -_ বেগম সাহেবাও তো 
এভাবে বসেন আপনার কোলে। 

খুরশিদা লক্ষ্য করে শাহাজাদার এতক্ষণের স্বতস্ফৃর্ততা হঠাৎ বাধা পায়। তিনি এতক্ষণ 
যেভাবে তার গায়ে হাত বোলাচ্ছিলেন, তার মুখচুম্বন করছিলেন সব কেমন যেন থমকে যায় 
কয়েক মুহূর্তের জন্য। তার নাসিকার নিঃশ্বাসের প্রচণ্ড উষ্ততাও সহসা অনেক হ্রাস পেল। 
খুরশিদা ভাবে, খুব ভুল করে ফেলেছে। বেগম সাহেবার মঙ্গল “চিত্তা মাথায় না রাখাই ভাল। 
অন্তত বিশেষ বিশেষ মুহূর্তে । সে হেসে শাহাজাদার গালের সঙ্গে গাল স্পর্শ করে মৃদু হেসে 
ফিসফিস কবে বলে ওঠে -_ যদি চিরকাল আপনার সঙ্গে এইভাবে থাকতে পারতাম। 

শাহাজাদা আবার উষ্ণ হয়ে ওঠে । সে বলে -- থাকবে। নিশ্চয় থাকবে । চিরকাল আমি 
তোমাকে এইভাবে রেখে দেব। 

সেই সময় দ্বারে কবাঘাত। 

শাহাজাদা ক্ষিপ্ত হয়ে ওঠে। কার এতবড় দুঃসাহস যে এই বিশেষ মুহূর্তে বাধা দেয়? 

খুরশিদা এগিয়ে গিয়ে দ্বার খুলে দেখে তার পরিচারিকা দাড়িয়ে রয়েছে। 

-_ কি হল? তোর কি বুদ্ধি নেই? 

পরিচারিকা ফিসফিস করে বলে -- আমি কি করব? দববার থেকে সিপাহী এসেছে । 
বাইরে দাড়িয়ে রয়েছে। 

শাহাজাদা বাতায়নের কাছ থেকেই জিজ্ঞাসা করে __ কি হায়োছে? 

খুরশিদা তাব কাছে গিয়ে বলে -_ দরবারের লোক এসেছে আপনার কাছে। 

বিরক্ত হয়ে উঠে দীড়িয়ে সে বলে -- আসার কি আর সময় পেল না? কি করে জানল 
আমি এখানে রয়েছি? 

এই প্রশ্নের উত্তর হয় না বলে খুরশিদা নীরব থাকে। 

শাহাজাদা কক্ষ থেকে বেরিয়ে দেখে মহলের শেষ প্রান্তে একজন সসঙ্কোচে দীঁড়িয়ে 
রয়েছে। সে খুব সঙ্ঞান যে এখানে আসা তার পক্ষে অনুচিত । কিন্তু বাদশাহের হুকুম তাকে 
শুনিয়েছে স্বয়ং উজির তাই বাধ্য হয়ে এসেছে। শাহাজাদা নিকটে আসতেই সে ঝুঁকে তাকে 
কুর্নিশ কবে। কিন্তু তাতেও শাহাজাদার ভ্ুকুঞ্চন একটুও কমল না। 

সে প্রশ্ন করে __ এখানে কে পাঠিয়েছে। 

-- উজির সাহেব। 

লোকটা জানে, এর পরে যে প্রশ্নই করুক না কেমন বাদশাহজাদা, তার উত্তর জানা নেই 
তার। সে জানে উজির একজন নয়, অনেক। সে জানে, প্রতিটি উজিরের নাম রয়েছে এবং 
সব নাম সে জানে না। সুতরাং শাহাজাদা যদি প্রশ্ন করে “কোন উজির ?”', সে বলতে পারবে 
না। কিন্ত তার ভাগ্য ভাল তেমন প্রশ্ন করল না শাহাজাদা। 

প্রশ্ন করল __ কেন? 
দরবার বসবে। সেখানে আপনার উপস্থিতি খুব জরুরী । 

__ যাও। 

লোকটি চলে যেতে যেতে একবার পেছনে ফিরে চেয়ে দেখে শাহাজাদা তখনো তার দিকে 
তাকিয়ে রয়েছে। নিজেকেই একটা অশ্লীল গালাগালি দিয়ে সে সোজা চলতে শুরু করে। এই 
সব বড় বড় ব্যাপারে বেশি ওৎসুক্য প্রকাশ করতে নেই। পেছন ফিরে ওভাবে তাকানো 
শিষ্টাচার-বিরুদ্ধ। শাহাজাদা ইচ্ছা করলে তার গর্দান নিতে পারত। 

শাহাজাদা ভাবে, এভাবে দরবার তো কখনো হয় না। এর মধ্যে এমনকি ঘটল £ সেই 
অহেতুক নাদির শাহ ভীতি এর কারণ নয় তো? সে আবার খুরশিদার কক্ষে প্রবেশ করে। 

ইতিমধ্যে খুরশিদা অন্য এক ধরনের আতরে নিজেকে সিক্ত ও সুবাসিত করে নিয়েছে। 
শাহাজাদা তাতে আকৃষ্ট হয়। সে খুরশিদাকে কোলে তুলে নিয়ে বাতায়নের পাশে এসে আসনে 
বসে এবং তাকে আদর করতে থাকে । চুলোয় যাক নাদির শাহ। দরবারে যেতে একটু দেরি 
হলে আর কি করা যাবে। খুরশিদার ক্ষীণ তনু তুলতে বেশ ভালই লাগে। সঙ্গে সঙ্গে মনে পড়ে 
যায় মায়ের সেই বাঁদীর কথা। কি যেন নাম? ফুলজান। খুরশিদার দ্বিগুণ ভারী হবে বোধহয়। 
পরীক্ষা করা হয়নি এখনো। আর এইসব উঁচু ধরনের প্রেম নিবেদন তার সহ্য হবে বলে মনে 
হয় না। তাকে তুলতে গেলে সে হয়ত হাত-পা ছুড়তে শুরু করবে। তবু ফুলজানের মধ্যে একটা 
বন্যভাব আছে যার আকর্ষণ অন্য ধরনের । কেউ বাগানের গোলাপ, কেউ বনের মহুয়া। 
কারও সুগন্ধ, কারও মধু। খুরশিদা বুকের মধ্যে মিশে থাকলে এক ধরনের মোহ, ফুলজান তার 
সবল বাহুদ্বয় দ্বারা জড়িয়ে ধরলে অন্য ধরনের মুগ্ধতা । 

এমনি করে কি দিন যায় চিরকাল? নাদির শাহরা আছে কি করতে ? পাহাড়পর্বত ডিঙিয়ে 
এতদূর আসতেও ইচ্ছে হয় তাদের? তাদের ওখানকার নারীরা শোনা যায় সবাই পরমা 
সুন্দরী। এখানে মুষ্টিমেয় ওদেশের যে কয়জন রয়েছে তাদের হারেমের খবর শুনলেই তো 
বোঝা যায়। তবু কেন যে এতদূর আসে কষ্ট করে। নিশ্চয় প্রাচুর্যের অভাব। শুধু সুন্দরী দিয়ে 
তো পেট ভরে না। 

-_ আপনাকে আজ অন্যমনস্ক দেখাছে। 

__ হব না? দেখলে তো কি রকম বাধার সৃষ্টি করে। 

-- একদিন রাতে আসুন। সারা রাত -_ 

-__ জানি। কিন্তু সময় করতে পারি না। তুমি গান জান? 

__ এই প্রশ্ন প্রথম দিনেও করেছিলেন ভুলে গিয়েছেন। না জানলে, বাইজী হলাম কি 
করে? 

_- কার কাছে শিখলে? 

-_- মা একজন ওস্তাদ ঠিক করে দিয়েছিল। সেই ওস্তাদ মাকেও শিখিয়েছিলেন। খুব নাম 
ডাক। আমার মায়েরও নাম ডাক রয়েছে। এখনো শুধু গানের জনা ডাকতে আসে। 

-_ নাদির শাহ মিটে যাক, তখন একদিন সতাই তোমার গান শুনব। সেদিন তোমাকে 
স্পর্শ করব না। 

__ গানের পরেও না? 

-_না। 

__ তাহলে আমার মনে হবে, গান শুনে আপনি খুশি হননি। 

--কীসুন্দর কথা বল তুমি 

খুরশিদার একবার মনে হয় প্রশ্ন করে, বেগমের চেয়েও সুন্দর কি না। সাহসে কুলোয় না। 

কারণ সে জানে বেগম তেমন কিছু আহামরি নয়। 


কথা মনে হয়। সুতরাং শাহাজাদার মুখে মৃদু হাসি ফোটে। রইস খা বুঝল, মেজাজ ঠিক 
রয়েছে। ইনি যদি ভবিষ্যতে বাদশাহ হন, তাহলে একটা উচ্চপদ পেতেই হবে। সে একটু 
নিন্নকণে প্রশ্ন করে _- কোন অসুবিধা হচ্ছে না তো শাহাজাদা? 

__ না না। সব ঠিক আছে। কিন্তু এখানকার ব্যাপার কি ? হঠাৎ অসময়ে দরবার? 

রইস খা জানে সকালের দরবারে আহমেদ অনুপস্থিত ছিল। তাই সে আগ্রহের সঙ্গে 
জ্যাকেরিয়ার পুত্র ইয়াহিয়া খাঁ বাদশাহকে যা যা বলেছে সব বলে। শাহাজাদা খুরশিদার কাছ 
থেকে যেটুকু আমেজ সঙ্গে করে এনেছিল সব উধাও হয়। সে গভীর মুখে ভেতরে গিয়ে তার 
জন্য নির্দিষ্ট আসন গ্রহণ করে। 

আমির-উল-উমর খান দউরান বলে _- আমরা যদি ধরে নিই নাদির শাহ লাহোর 
অধিকার করে এগিয়ে আসছেন, তাহলে কোথায় তাকে আমরা বাধা দেব? এখন আলোচ্য 
বিষয় মুখ্যত এটাই হওয়া বাঞ্ছনীয়। 

নিজামুল মুল্ক সঙ্গে সঙ্গে বলে ওঠে __ লাহোরে পরাজয় হয়েছে এটা ধরে নেব কেন? 
জ্যাকেরিয়া খা অত সহজে ছেড়ে দেবেন নাকি ? তাছাড়া আপনি তো যথাসাধ্য সাহায্য 
পাঠাচ্ছেন। 

খান দউরান মনে মনে ভাবে সেই সাহায্য কবে গিয়ে পৌঁছবে তার ঠিক কি? তাই 
লাহোরকে বাদ দিয়ে সমর-কৌশল স্থির করা ভাল। তবু সে বাধাপ্রাপ্ত হয়ে বলে __ লাহোরে 

সাহায্য যাচ্ছে ঠিকই কিন্তু নাদির শাহের গতি সেখানে রুদ্ধ হওয়া কঠিন। তাই একটু পেছনের 
কোন স্থান নির্বাচন করা উচিত। কারণ সাহায্য পৌঁছানোর আগেও নাদিব লাহোব দখল করে 
ফেলতে পাবেন। 

নিজামুল মুল্ক সঙ্গে সঙ্গে বলে ওঠে __ না, লাহোরেই একটা হেস্তনেস্ত কিছু কব'তি হবে। 
লাহোব দখল মুখেব কথা নয়। 

খান দউরান চটে গিয়ে বলে _- আপনি যুক্তিগ্রাহা কিছু বলার চেষ্টাই কবছেন না চিন 
কিলিক খা । আমাব প্রতি কথার বিরুদ্ধাচরণ করতে হবে বলেই শুধু দরবারের কাজে বাধা 
দিয়ে চলেছেন। 

চিন কিলিক খাঁ নামটা দরবারের অনেকের মনে থাকে না। অনেকে হয়ত জানেই না। 
নিজামুল মুলক উপাধিতেই সে প্রসিদ্ধ । তাই একটু থমকে গিয়ে সে বলে ওঠে __ আমার নাম 
ধরে না ডেকে আমার পদবী ব্যবহার করা উচিত। আমি বাদশাহের দৃষ্টি আকর্ষণ করছি। 

নিজামুল মুল্কের আচরণে শাহাজাদাও বিরক্ত হয়ে উঠছিল। সে বলে -_ অনেকেরই 
তো পদবী রয়েছে। অথচ তাদের নাম ধবে ডাকা হয়। আপনিও ডাকেন শুনেছি। অনেকের 
অবশ্য পদবী প্রাধান্য পায়। যেমন শাহানশাহ, যেমন শাহাজাদা। খান দউরানকে আপনি 
আমির-উল-উমর বলে তো ডাকেন না? 

দরবারের কেউ একটা কথাও বলে না। খান দউনানের চোখে সপ্রশংস দৃষ্টি। 

মযূরসিংহাসন থেকে ভেসে আসে- কাজের কথায় আসুন। 

মুজাযঘব খা বলে - পানিপথে আমাদের মূল শিবিব স্থাপন করলে ভাল হবে বলে 
আমাব বিশ্বাস। 

বাদশাহ বলেন-- সাদাত খা আজ নীরব কেন? আপনার মতামত জানান। 

-_ আমি জীহাপনা আলোচনা শুনছি। যদি মনে হয় অন্য কিছু করলে ভাল হবে তখন 
জীনাব! ৃ 

এবারে খান দউরান বলে -_ পানিপথ মোটামুটি ঠিকই আছে। তবে আমি আর একটু 
এগিয়ে কাবনালে ছাউনি ফেলার পক্ষপাতী । সব দিক দিয়ে সেটা ভাল হবে। নদী খাল আর 
জঙ্গল থাকায় নিরাপত্তার দিক দিয়েও সুবিধাজনক। 

আলি হামিদ খা বলে -_ খুব ভাল প্রস্তাব। লাহোবের দিকেও এগিয়ে যাওয়া সম্ভব হবে 
সেখান থেকে। 

উজির আজিম আল্লাহ খা বলে -_ নাদির শাহ কী ধবনের মানুষ আমাদের জানা নেই। 
তবে অমৃতসবের স্বর্ণমন্দিবের দিকে একটু দৃষ্টি রাখলে বোধহয় ভাল হয়। 

বাদশাহ বলেন -- মন্দ বলেননি । আমিব-উল-উজির এ বিষয়ে অবশ্যই চিত্তা ভাবনা 
কববেন। 

খান জুমান খাঁ প্রন্ম করে - যাত্রা শুক কবে থেকে? 

মুজাফফর খা বলে -_ তিনদিনের মধ্যে অবশ্যই হওয়া উচিত। 

খান দউরান বলে -_ তার চেয়ে বেশি কখনই নয়: আজ রাত .থকেই আমাদেব প্রস্তুতি 
শুরু হবে। 

সাদাত খা বলে -__ এত তাড়াহ্ুডোর প্রয়োজন ছিল ? 

উত্তরে খান দউরান বলে -- এর পরেও দেরি করলে জেগে ঘুমানো হবে। 

শাহজাদা ভাবে, পিতা হয়ত সঙ্গে তার হারেম নিয়ে যাওয়ার অন্নতি দেবেন, কিন্তু 
খুরশিদাকে নিয়ে যাওয়া বোধহয় সম্ভব হবে না। তার মাতা মালিকা-উল-জুমানি যদি পিতার 
সঙ্গিনী হন, তাহলে ফুলজানকে পাওয়া যেতে পারে। তবে ওই অল্প পরিসরে 'কান কিছুই 
গোপন থাকে না। খুরশিদাকে অনা কারও হারেমে ঢুকিয়ে দেওয়াও নিরাপদ নয়। হাতছাড়া 
হয়ে যাবে। যুদ্ধক্ষেত্রে শাহাজাদাকে সন্ত্রম জানানোর মত অবকাশ আর পরিবেশ তেমন থাকে 
না। শাহাজাদার কল্পনাতেও নেই নাদির শাহের বিপুল আয়তনের হারেমকে তিনি কিবকম 
বজমুষ্টিতে ধরে বেখেছেন। ধারণা থাকতে পারত, দি তিনি অন্তত বাদশাহ আলমশীরের পুত্র 
হতেন। 


খাইবার পিরিপথের মুখে যুদ্ধে আহত এবং বন্দী নাসিব খায়ের কাছে একজন হাকিমকে 
রেখে নাদির শাহ সসৈনো চলে গিয়েছিলেন পেশোয়ার জালালাবাদ হয়ে লাহোরের পথে। 
হাকিমকে নির্দেশ দিয়ে গিয়েছিলেন চিকিৎসার ক্রুটি না রাখতে । যদি বেঁচে যায় কিংবা যদি 
তার মৃত্যু হয় শুধু তাহলেই এই স্থান ছেড়ে সে যেন সোজা তার কাছে গিয়ে পৌঁছোয়। অশ্ব 
এবং আরও দশজন অশ্বারোহীকে তিনি রেখে গিয়েছিলেন হাকিমের দেহরক্ষী হিসাবে। 

অচেতন নাসির খায়ের জ্ঞান ফিরলে সে দেখে তাকে পূর্বের খোলা জায়গা থেকে এনে 
একটি গৃহে রাখা হয়েছে এবং একজন অর্ধ-বৃদ্ধ ব্যক্তি তাব সেবা করছে। ধীরে ধারে তার সব 
কথা মনে পড়ে যায়। সে একটু বিস্মিত হয়ে তাড়াতাড়ি উঠে বসার চেষ্টা করে। 

অর্ধ-বৃদ্ধ গম্ভীর হয়ে বলে -_ উস, নড়াচড়া করবেন না। 

-- আপনি কে £ 

__ হাকিম। 

-- আমার জন্যে? 

_-সঁ। 

-- আশ্চয! 

-- কেন? 

-_- আমাকে তো মরে যাওয়ার জন্য ফেলে রাখা হয়েছিল৷ 

_- তাই নাকি ? 

-_ আমার হিতৈষী রয়েছে দেখছি কাবুলে । 

__- বোধহয় তেমন কেউ নেই কাবুলে । 

-_ আপনাকে কে পাঠাল? 

__ নাদির শাহ। 

__ বিশ্বাস করি না। তিনি আমাকে ফেলে রেখে শিয়েছিলেন যাতে আমি আস্তে আস্তে 
মরে যাই। 

-_ তাহলে আমি এলাম কি করে? 

অল্প কথা বলেই ক্লান্ত হয়ে পড়েছিল নাসির খাঁ। সে বলে __ কিছু ভাবতে পারছি না। 
যদি সুস্থ হই, পরে ভেবে দেখব । এখন একটু ঘুমোই। 

হাকিম বুঝতে পারে জ্ঞান যখন ফিরেছে এবং সব কথা মনে পড়েছে তখন নাসির খায়ের 
মৃত্যুর আশঙ্কা কেটে গিয়েছে। নিবাময় হতে তার বড়জোর মাসখানেক লাগবে। তখন নাদির 
শাহের কাছে গিয়ে খবর দিতে হবে নাসির খা সম্বন্ধে । সেই রকমই হুকুম। 

মাসখানেকের আগেই নাসির খাঁ তার অসামান্য জীবনী-শক্তির দৌলতে সম্পূর্ণ সুস্থ হয়ে 
ওঠে । হাকিম তাকে বলে -_ এবারে আমাকে যেতে হবে। 

__ কোথায় যাবেন? 

__ নাদির শাহের কাছে। সেই রকমই হুকুম ছিল। 

_- তিনি এখন কোথায় £ 

__ শেষ যা খবর পেয়েছিলাম, তিনি লাহোরের পথে কোন এক জায়গায়। 

নাসির খায়ের মন খারাপ হয়ে যায়। ভাবে অতদূর? কেউ এসে বাধা দিল না? সে আর 
কি করতে পারে। চেষ্টা করেছিল সাধ্যমত। নিশ্চয় কোন বিশ্বাসঘাতক নাদির শাহকে অন্য 
পথে তার পেছনে নিয়ে গিয়েছিল। সামনে দিয়ে এলে মরতে হত ওদের । অন্তত প্রচুর ক্ষতি 
হত এ বিষিয়ে সন্দেহ নেই। 

-_ আমাকে কোথায় বন্দী করে রাখা হবে? 

_" বন্দী থাকবেন কোন্‌ দুঃখে? আপনি স্বাধীন। তবে কাবুলের বাইরে নিশ্চয় যাবেন না। 

-- সেখানে কেউ নেই। এখানেও অবশা তেমন কেউ নেই। তবে অনেকদিন রয়েছি বলে 
পরিচিতজনেরা রয়েছে। তাদেরও কয়েকজনের আসল রূপ দেখে ফেলেছি। তবু এখানেই 
থাকব। আমার ডেরায় থাকতে পারব তো? 

__ নিশ্চয়। 

-_ অপমানজনক হলেও সেখানেই থাকব। 

__ অপমানজনক কেন? 

__ নাদির শাহের কাছে পরাজিত হয়ে আবার তীরই দাক্ষিণ্যে নিজের গৃহে থাকছি বলে। 

-_- যে শক্রর ওপর শ্রদ্ধা নেই তাকে নাদির শাহ নিজে হাকিম রেখে বাঁচিয়ে তোলেন না। 

হাকিমেব কথাটা ভাবায় নাসির খাঁকে। 

হাকিম বিদায় নেয়। 


কৃঞ্জমাজরা কেল্লার ভেতরটা একবার ঘুরে দেখে সেখানে কিছু সংখ্যক সেনা রাখার 
ব্যবস্থা করে বাইরে এসে নাদির শাহ দেখলেন তখনো কালান্দার খায়ের ছিল্নশির দেহটা পড়ে 
রয়েছে। তিনি হস্কার দিয়ে ওঠেন -_ এখনো এটা সামনে পড়ে রয়েছে? সরিয়ে ফেল। 

একসঙ্গে আটদশজনে ছুটে এল। কালান্দার খায়ের হাতে একটা তাবিজ ছিল। শৈশব 
থেকে যৌবনে পদার্পগের সময় তার মা তার হাতে পরিয়ে দিয়েছিল, সমস্ত বিপদ থেকে রক্ষা 
পেতে। সেটি সোনার। একজন ছিঁড়ে নিয়ে লুকিয়ে ফেলল। সেটি অন্যজন দেখে ফেলে 
কাড়াকাড়ি করতে যায়। নাদির শাহ অদূরে দাঁড়িয়ে একজন সেনানায়কের সঙ্গে কথা 
বলছিলেন। তাই যারা কাড়াকাড়ি করছিল তাদের একজনের পেছনে ফ্টাত করে পাশের 
একজন সজোরে লাখি মারে। লাথি খেয়ে সে আর্তনাদ করে উঠেই নাদির শাহকে দেখতে 
পেয়ে কাড়াকাড়ি বন্ধ করে শান্ত হয়ে যায়। অপরজন তাবিজটা কামিজের ভেতরে ঢুকিয়ে 
কালান্দারের ছিন্নশিরটা তুলে নিয়ে একটু দূরে গিয়ে অন্যান্য যেসব দেহ পড়েছিল তার মধ্যে 
ফেলে আসে । ধড়টা টানতে টানতে সরিয়ে নিয়ে যায় বাকিরা। 

নাদির শাহের বাহিনী ওয়াজিরাবাদে গিয়ে লুটপাট শুরু করে দেয়। অনেক দিন তারা 
তেমন জনপদ পায়নি। মাঝে মাঝে এদের আলগা করে না দিলে ভেতরে ভেতরে যে 
শুমরোতে থাকে একথা নাদির শাহের জানা আছে। তার নিজের ধমনীর রক্তের সঙ্গে এদের 
রক্তের কোথাক্ন যেন সাদৃশা রয়েছে। সবার দেশের প্রাকৃতিক পরিবেশ কম-বেশি একই রকম 
বলতে গেলে। সেই পাহাড়, নদী, অনুর্বর ভূমি কোথাও উর্বর । আখরোট পেস্তা গোলাপ ফুল। 

ওয়াজিরাবাদের নিকটে ছাউনি ফেলেন নাদির শাহ। এখান থেকে লাহোর অভিযান শুরু 
হবে। সেদিন সন্ধে হয়ে আসছিল । উত্তর দিক থেকে শীতল ঝোড়ো হাওয়া বইছিল। তিন দিন 
অতি ব্যস্ত থাকায় হারেমে যাওয়া হয়নি । কাবুল থেকে কয়েকজন নেওয়া হয়েছে। 

নিজের তাবুর সামনে বসে নাদির শাহ হাক দেন __ হাজি খা। 

হাজি খা মানেই সরাব। সেও আশেপাশে অদৃশ্য হয়ে থাকে। হাক দিতেই সরাবের পাত্র 
নিয়ে হাজির হয়। আর সেই সময় একজন সিপাহী এসে খবর দেয় একজন ব্যক্তি শাহের 
দর্শনপ্রার্থী। 

শাহ বিরক্ত হন। এই অসময়ে কে তার সঙ্গে দেখা করার দুঃসাহস দেখায়? নিশ্চয় জরুরী 
কোন খবর। তিনি হাজির করতে বলেন আগন্ধককে। 

অন্ধকার নেমে এসেছে তখন। অসংখা তাবুতে আগুন জুলছে। খান৷ প্রস্তুত হচ্ছে। ধোয়ার 
সঙ্গে সঙ্গে নানা ধরনের খাদোর ঘ্বাণও পাওয়া যায়। যদিও সেই সমস্ত তাঁবু অনেক দূরে। 
বোধহয় ফাঁকা জায়গা বলে ঘ্রাণ ভেসে আসছে। আর তাবুগুলো উত্তর দিকে বলে। কারণ 
হাওয়াটা সেইদিক থেকেই আসছিল আজ। 

আগন্তক সামনে এসে কুনিশি করে। 

-- কেতুমি? 

-- আমি হাকিম হুজজুর। 


ণ১ 


-_ হাকিম খা? তেমন কাউকে আমি চিনি না। 

_- আমার নাম হাকিম নয়। হাকিমী আমার পেশা । আপনার হুকুম মত দেখা করতে 
এসেছি। আমার নাম ইয়াকুব খাঁ। 

-_ বল, কী হুকুম ছিল আমার। 

_- আপনি আমাকে কাবুলের আলি মসজিদে রেখে এসেছিলেন নাসির খায়ের চিকিৎসার 
জন্য। 

-_ এবারে মনে পড়েছে। তার কি মৃত্যু হয়েছে? 

_- না,সুস্থ হয়ে উঠছেন। 

-_ ভাল হয়েছে। আমারও ধারণা হয়েছিল অত সহজে মরার জন্য সে জন্মায়নি। সেই 
বিশ্বাসঘাতক না থাকলে আজ আমি এখানে এসে পৌঁছোতে পারতাম না। সেকি বলে? 

__ আপনার দাক্ষিণ্যে নিজ গৃহে মুক্ত অবস্থায় থাকতে তিনি অস্বস্তি বোধ করছেন। 

__ ঠিক আছে। অস্বস্তি দূর করার ব্যবস্থা করছি। আমি কালই লোক পাঠাচ্ছি তাকে 
আগের মত কাবুলের শাসনভার গ্রহণ করার জন্য। সে ভূলে যাক যুদ্ধের কথা। 

-- মন জোড়া লাগবে কি? 

-- তুমি হাকিমি কর, রাজনীতি নিয়ে ভবিষ্যতে কথা বলবে না আর। বিপদে পড়বে। 
মন ঠুন্‌কো হলে জোড়া না লাগাই ভাল। নাসির খা ইচ্ছে করলে অপছন্দের লোকজনকে 
ফাঁসি দিতে পারবে। 

হাকিম ভয পেয়ে তাড়াতাড়ি বিদায় নিতে চায়। নাদির শাহ বুঝেছেন এই ইয়াকুব সাধারণ 
হাকিম নয়। নাসির খাঁকে তিনি দেখেছিলেন। দেখে মনে হয়েছিল দেহের শেষ রক্তবিন্দুও 
তার অবশিষ্ট নেই। তাকে বাঁচিয়ে তুলেছে। 

হাকিম অভিবাদন জানিয়ে ঘুরে দীড়াতেই তিনি বলেন __ দাঁড়াও । 

হাকিম বুঝল সে বেশি কথা বলে ফেলেছে । ফলভোগ করার জন্য প্রস্তুত হয়। তার 
ছেলেও হ'কিমী করে। খুবই তরুণ। আসার আগে সাদি দিয়ে এসেছে। তাদের কথা মনে পড়ে। 

নাদির শাহ বলেন -_- তোমার ওপর আমি হারেমের চিকিৎসার ভার দিলাম। আর 
একজন আছে বটে। তার ওপর আমার তেমন ভরসা নেই। মনে হয় মেয়েদের রোগ সম্থান্ধে 
ধারণা নেই৷ সে-ও থাকবে, তবে তোমার সাহাযাকারী হয়ে । তোমার এ বিষয়ে কিছু বলার 
আছে? 

ইয়াকুব খা মনে মনে খুব উৎসাহিত হয়। কারণ মেয়েদের রোগ সে খুব ভাল বোঝে। 
গ্রামে তার দাদীর নামডাক ছিল মেয়েদের রোগের হাকিম বলে । অনেক কিছু জানত। কোন 
রোগের কি লক্ষণ, সন্তান প্রসবের আগে ও পরের কী কী জটিলতা । অতি সামান্য কারণে 
মানসিক বিকার আবার অল্প চিকিৎসাতে তার নিরাময় ইত্যাদি অনেক কিছু দাদী জানত। তার 
আগ্রহ দেখে দাদী দিনের পর দিন সেই সব তাকে শিখিয়েছে । কোনটার ওষুধ গাছের সবল । 
কোনটাব ওষুধ পাতা, কোনটায় ফুল ব্যবহার করা হয়। আবার রোগীব কাছে কয়েকদিন 


৭২. 


গিয়ে কথা বলেও সুস্থ করে তোলা যায়। 

সে নাদির শাহকে বলে -_ নারীদের চিকিৎসায় আমার বিশেষ কিছু অভিজ্ঞতা আর 
পারদর্শিতা রয়েছে। 

__ ভাল। আজ থেকেই বহাল হলে তবে। যাও, বুঝে নাও গে। 

হাকিম চলে যেতেই হাজি খাঁ অদৃশ্য কোণ থেকে আবির্ভূত হয় এবং হাতের সুদৃশা পাত্র 
থেকে সুরা ঢেলে দেয়। 

আকাশে চাদ ছিল না। অনেক তারা ফুটে উঠেছে ইতিমধ্যে । আরও ফুটবে । ফুটতে ফুটতে 
সারা আকাশ ছেয়ে ফেলবে। মনে হবে পৃথিবীর দিকে ঝুঁকে পড়ে অবাক বিস্ময়ে এখানকার 
কাণ্ডকারখানা দেখছে। নাদির শাহের কদাচিৎ এইসব দৃশ্য চোখে পড়ে। পড়লেও এগুলো 
অর্থবহ হয়ে ওঠে না তার কাছে। মন তার ততটা অনুভূতিপ্রবণ নয়। অমন মন হলে কাজের 
কাজ কিছু হয় না। 

মাঝরাতের আগে তো হারেমের দিকে পা বাড়ান ন! শাহ। তিনি ধীরে ধীরে পান করতে 
থাকেন একাকী । তারপর কি মনে হতে হাজি খাকে বলেন -_ কাসেম বেগ খা আর তমাস খা 
উকিলকে আসতে বল। 

হাজি খাঁ লম্বা কুর্নিশ করে অন্ধকারের মধ্যে মিলিয়ে যায়। 

কিছুক্ষণ পরে ওরা দুজনা হস্তদত্ত করে ছুটে এসে নাদিব শাহের পায়ের কাছে বসে পড়ে। 
নাদির শাহ মুখের মধ্যে কিছুটা ভাজা মটর ফেলে দেন। তারপর এক ঠোক সরাব পান করে 
নিয়ে বলেন __ কি বুঝছ তোমরা? ওদের কথাবার্তা শুনে কি মনে হচ্ছে? 

তমাস খা বলে -_ চমৎকার। লাহোরে যাওয়ার জন্যে পাগল । 

কাসেম বেগ বলে -- একটু বেশি আশা করছে ওরা । 

নাদির শাহ বলেন -_ ওখানে না হলেও শেষ পর্যস্ত সব আশাই পুর্ণ হবে ওদের। তোমরা 
শুধু দেখবে ওরা যেন ধৈর্য ধরে থাকে। লাহোর টাহোরের কথা বাদ দিয়ে দিল্লীর রঙিন ছবি 
তুলে ধর ওদের সামনে । 

তমাস বলে -_ কাল থেকে তাই করব। 

নাদির শাহ বলেন -- তোমরা দুজনা প্রত্যেকে দুশো জন লোক নির্বাচন কর। শুধু 
বুদ্ধিমান হলেই চলবে না তাদের । গল্পটল্প বানাতে পারে এমন লোকদের বাছতে হবে। তারা 
এদের মধ্যে দিল্লীর গল্প শোনাবে। 

ওরা দুজন! বারবার ঘাড় কাতৃ্‌ করে সায় দেয়। আরও কিছুক্ষণ কথা বলে নাদির শাহ 
ওদের বিদায় দেন। মাঝরাত্রি হতে আরও অনেক বাকি। তাই সুরা নিয়ে বসে থাকেন তিনি 
একাকী । পাশে দাঁড়িয়ে হাজি খা। অন্য কেউ হলে এই নিশীথে কল্পনায় গা ভাসাত। কিন্তু 
নাদির শাহের মধ্যে কল্পনা ঠাই পায় না, ঠহি পায় শুধু পরিকল্পনা । 


নাদির শাহের কাছে হারেম হল সিপাহী ও খোজাবেষ্টিত একটি নিশ্ছিদ্র স্থান সেখানে তিনি 

ব্যতীত অন্য কোন পুরুষের প্রবেশাধিকার নেই। হারেম যেন তিন অক্ষরে বিমূর্ত কিছু। 
বাহিনীর প্রতিটি মানুষের কর্মক্ষমতা ও সক্ত্রিয়তার দিকে নজর দিতে দিতে তিনি বিস্মৃত 
হয়েছেন, মানুষ শুধু রক্তমাংসের যন্ত্র নয়। তারও ওপরে আরও কিছু রয়েছে। পশুরও অবশ্য 
রয়েছে। তাদের ব্যথা-বেদনা রয়েছে। কিন্তু মানুষের মধ্যে রয়েছে যৌক্তিকতা আর রয়েছে 
অনুভূতি । শক্তি আর ভীতি প্রদর্শনের নিগড়ে তাকে সব সময় বেঁধে রাখা যায় না। 

হারেমের এত সহশ্র রমণী দৈহিক দিক দিয়ে দুর্বল হলেও মন বলে কিছু তো রয়েছে 
তাদের । তারা জানে প্রকারান্তরে তারা নাদির শাহের বন্দিনী। তার ভোগবিলাসের বস্তু হিসাবে 
তারা রয়েছে। নানা পারে খানা পরিবেশিত হলে সেই খানা নেড়েচেড়ে দেখে যেটা পছন্দ হয় 
সেটাই গ্রহণ করে খাদ্যরসিক। তারাও যেন নাদির শাহের খাদ্যসামগ্রী। তিনি আসবেন, 
দেখবেন, নাড়াচাড়া করবেন, তারপর একটিকে তুলে নেবেন রাতের জন্য। এভাবে তিনি 
সম্পূর্ণ তৃপ্ত হয়ে প্রতি প্রাতঃকালে হৃষ্টমনে নির্গত হন বটে। কিন্তু তারা? যে তাঁর সেদিনের 
নির্বাচিত খাদ্য ছিল সেও কি তৃপ্ত? একেবারে বুভুক্ষু থাকার চাইতে হয়ত কিছুটা তৃপ্ত। কিন্ত 
এই তৃপ্তি কি সেই তৃপ্তি যা নারীকে মমতাময়ী করে তোলে, সম্ভানের জননী হওয়ার স্বপ্ন 
দেখায় ? শাহ যখন কাউকে নির্বাচিত করেন, তখন সে গর্বে অহঙ্কারে স্ফীত হয়ে ওঠে । কারণ 
আর কিছুই নয়, একঘেয়ে জীবনে এই টুকুই বৈচিত্র্য । আর তাতে সেদিনের মত সে জয়ী। 
অন্যানোরা হিংসায় জ্বলে পুড়ে মরে। আবার তারাই যখন নিভৃতে ভাবতে বসে কখনো, তখন 
বুঝতে পারে এক রজনীর এই জয়ের কোন অর্থ নেই, গুরুত্বও নেই। আজ যে জয়ী কালই 
শাহ শয্যাত্যাগ করার সঙ্গে সঙ্গে সে হাজার নারীর মধ্যে মিলেমিশে একাকার হয়ে যাবে। 
সামান্য কয়েকজন হয়ত চিম্টি কেটে জিজ্ঞাসা করবে __ শাহকে কেমন বুঝলি? 

অতৃপ্ত দেহমনের নিঃশব্দ হাহাকার এক এক সময় বাধা না মেনে পথ খোঁজে । তারা যেমন 
দিনের পর দিন হেটে আসছে তেমনি তাদের আগুপিছু চলেছে তাদের চেয়ে সংখ্যায় অনেক 
বেশি পুরুষ জাতি। দৃষ্টিবিনিময় কি হয় না আচগ্বিতে? নাদির শাহের নিগড় যত বন্রকঠিন 
হোক না কেন, প্রকৃতির কাছে সেই নিগড় অনেক সময়ে ভঙ্গুর হয়ে পড়ে। নারী যদি একবার 
দুঃসাহসিনী হয় তাহলে সে পুরুষকে হার মানায়। মুষ্টিমেয় হলেও হারেমের কয়েকজন অমন 
হয়ে ওঠে । অতীতেও হয়েছে, ভবিষ্যতেও হবে। 

হারেমের সঙ্গে সিপাহী ছাউনির দুক্ভুব বাবধান। তবু কি করে ইশারার আদান প্রদান হয়, 
কি করে সময় ঠিক হয় কেউ বলতে পারে না। তবু হয়। এইভাবেই সর্বদেশে সর্বকালে হয়ে 
আসছে বিভিন্ন পরিস্থিতির মধ্যে। 

ফরজানা একবার তার শিবিরের চারদিকে সম্ভর্পণে দেখে নেয়। সবাই নিদ্রিত। সে পর্দা 
তুলে বাইরে উকি মারে। ঘোর অন্ধকার। অন্ধকারই তো সে চায়। চাঁদের আলোর মধ্যে 
দয়িতের স্পর্শ পাওয়া তার বুকে মাথা রাখা এ জীবনে হবে না। এইভাবেই চুপি চুপি চোরের 
মত আম্বাদন পেতে হবে। নাম জেনে নিয়েছে তার। ইকবাল । তার দেশের নয়, তাই দূর থেকে 
দেখতে অত কোমল। হাসি কী সুন্দর। তার সর্বশরীর কেঁপে ওঠে। সে আস্তে করে বাইরে পা 

রাখতেই ভেতর থেকে ফিস্ফিস্‌ আওয়াজ -_ মরবি। 

চমকে উঠে পেছনে ফেরে । তনবীর তাকিয়ে রয়েছে তার দিকে । ফরজ্তানা তনবীরের 
কাছে দ্রুত গিয়ে তার পাশে-বসে কানের কাছে বলে -_ এখন বুঝি খুব বেঁচে আছিস্‌? 

-- আছি। নিঃশ্বাস নিচ্ছি। খাচ্ছি দাচ্ছি। 

-__ একে বাঁচা বলে? 

-_ কপালে এইটুকুই আছে। মেনে নিতে হবে। 

__ আমি মানতে পারি না। 

__ তাই তো বলছি। মরবি। 

_- তাও ভাল। শুধু খেয়ে পরে বেঁচে থেকে সুখ কোথায়? 

__ মরগে যা তবে। 

তনবীর চোখ বোজে। ফরজানা ধীরে ধীরে বাইরে বেরিয়ে পড়ে । আশেপাশে কোথাও 
বোধহয় সাময়িকভাবে ঘোড়ারাখার আন্তাবল করা হয়েছে। তার গন্ধ ভেসে আসছে। ঘোড়ার 
গায়ের গন্ধ ভাল লাগে ফরজানার | তার পিতার ছিল একটা । বরাবর সেই ঘোড়া সংসারের 
বহু কাজে লাগত। তারপর একদিন বৃদ্ধ হয়ে মরে গেল। বাড়ির সবার খুব কষ্ট হয়েছিল। 
আজ আস্তাবুলির গন্ধে শৈশবের কথা মনে পড়ে গেল। তারপর মনে পড়ল আরও অনেক 
কথা। ভেসে উঠল জালালের মুখ। জালাল যখন কিশোর তখন একদিন বালির টিবির আড়ালে 
ফরজানাকে চুম্বন করেছিল। সেই চুম্বনের স্বাদ এখনো লেগে রয়েছে। তার খুব ভাল 
লেগেছিল। তবু জালালকে ভয় দেখিয়েছিল বলে দেবে বলে। জালাল তাকে কোথা থেকে 
একটা গোলাপ ফুল এনে হাতে দিয়ে বলেছিল, বলবে না তো? ফরজানা 'না' বলতে জালাল 
আর একবার তাড়াতাড়ি চুম্বন করে পালিয়ে ছিল। সব স্পষ্ট হয়ে ওঠে। নিজের ওষ্ঠে একবার 
হাত বুলিয়ে নিয়ে সে অন্ধকারে এগিয়ে যায়। সেই জালাল কি এখন আর কিশোর রয়েছে? 
সে এখন পরিপূর্ণ যুবক। কত ফরজানা তার জীবনে এসেছে। যে রকম দুরস্ত ছিল। 

অন্ধকারের মধ্যে দাঁড়িয়েছিল ইকবাল। একেবারে নির্দিষ্ট জায়গায়। ফরজানাকে গেয়ে 
পাগলের মত বুকের মধ্যে জড়িয়ে ধরে। দুজনার তৃষ্ঠায় কোন ফারাক নেই। শত নাদির শাহও 
যদি বলে তাকে বেগম করে নেবে, ফরজানা যাবে না। তারা দুর্জনা দুনিয়াটার কথা একেবারে 
ভুলে যায়। আবোল তাবোল বকতে থাকে । ফরজানার বেশবাস কোথায় চলে যায়। সে ভাবে 
এই রাত যেন দুনিয়ার শেষ রাত হয়। 

অকস্মা দুটো মশাল জ্বলে ওঠে আশেপাশে । ধরা পড়ে যায় তারা । দুনিয়ার শেষ রাত না 
হলেও তাদের দুজনার জীবনের শেষ রাত ঘনিয়ে আসে। নাদির শাহের কড়া নির্দেশ অমান্য 
করার দুঃসাহস কারও নেই। | 

স্ত্রী আর পুরুষের দুটি খণ্ডিত দেহ ভোর অবধি পড়ে রইবে ওখালে। 


ওয়াজিরাবাদের পর আমিনাবাদ হয়ে শাহদৌলা সেতু অতিক্রম করে নাদির শাহের বাহিনী 

এসে উপস্থিত হয় দেঘনালায়। 

লাহোরের অধিকর্তা জ্যাকেরিয়া খা অনেক আগে থেকে জানত যে নাদির শাহ তার 
বাহিনীকে নিয়ে শেষ পর্যস্ত দেঘনালাতে উপস্থিত হবেন। লাহোরের ওপর আক্রমণ চালাতে 
হলে প্রস্তুতি পর্বে দেঘনালাই সর্বোৎকৃষ্ট স্থান। পুত্র ইয়াহিয়া খাকে সে পাঠিয়েছে দিলীর 
দরবারে । অনেক অর্থ, অনেক সৈন্যের প্রয়োজন। সে জানে পূত্র নিরাশ হয়ে ফিরে আসবে। 
কারণ সেখানে নিজামুল-মুল্ক আর অযোধ্যার শাসনকর্তা সাদাত খা কলকাঠি নাড়া থেকে 
বিরত হবে না। আর শাহানশাহের তো তাদের ওপর অগাধ আস্থা । খান দউরান মানুষটিকে 
যতটুকু জানে, পেছন থেকে এভাবে ছুরি চালাতে সে কিছুতে পারবে না। তাছাড়া যে দেশে 
তার জন্ম, যেখানে বিচরণ করে সে শ্বাস-প্রশ্বাস নেয় সেই দেশের সর্বনাশ করা তার পক্ষে 
সম্ভব নয়। কিন্তু বাদশাহ তার ওপর আস্থা বাখলেও নিজাম আর সাদাত খাঁ যদি এবকাষ্রা হয়ে 
কিছু বলে, তাহলে ফেলতে পারেন না তাদের কথা । তাই ইয়াহিয়া শূন্য হাতে ফিরে আসবে। 
সুতরাং নিজামদের উদ্দেশ্য সফল। দিল্লীর রাজনীতি এতদূরে বসে অনুমান করা সহজ নয়। 
একবার মনে হয়েছিল ওদের দুজনার পত্র পুত্রের হাতে দিয়ে বাদশাহের কাছে পাঠিয়ে দেবে! 
কিন্তু ভরসা পায়নি। পুত্র সোজা বাদশাহের হাতে দিতে চাইলেও ওদের দুজনার বাধাদানের 
ফলে হয়ত দিতে পারত না। ওদের হাতেই পড়ত। তাতে ইয়াহিয়ার প্রাণ সংশয় হত। আর 
ভবিষ্যতে লাহোরের ওপর প্রচণ্ড চাপ প৬ত নানা অজুহাতে । আজ যদি ওরংজেবও থাকতেন, 
কথা স্বপ্নেও স্থান পেত না। ইয়াহিয়া যদি যুদ্ধক্ষেত্রে প্রাণ দেয়, তাহলে বলার কিছু নেই। কিন্তু 
অন্যের ষড়যন্ত্রের শিকার হতে যাবে কেন সে? তার মত দুঃসাহসী তরুণের জন্য সামনে পড়ে 
রয়েছে উজ্জ্বল ভবিষ্যৎ। তাই দিল্লীর মুখাপেক্ষী হয়ে বসে না থেকে নিজের বিবেকের 
অনুশাসন মেনে চলবে বলে ঠিক করে জ্যাকেরিয়া খাঁ। সাধ্যমত সৈন্য সংগ্রহ করার জন্য 
সচেষ্ট হয় সে। আদিনা নগরের জমিদারকে জরুরী বার্তা পাঠায়, সে যেন তার সমস্ত সৈন্য 
সামস্ত নিয়ে লাহোরে চলে আসে। বার্তায় বিস্তারিতভাবে জানায় কোন পরিস্থিতিতে পড়ে 
আদিনা নগরের সাহায্য চাইতে হল। দিল্লীর কাছ থেকে ছিটেফৌটা সাহায্যও প্রত্যাশা করে না 
'সে। অনেক চেষ্টায় চোদ্দ হাজার অশ্বারোহী সংগ্রহ করে জ্যাকেরিয়া খা । সে জানে, এই সংখ্যা 
নিতান্তই অপ্রতুল। তবু উপায় নেই। এই সৈন্য নিয়ে সে রাভি নদীর তীরে প্রতিরোধ প্রাচীর 
গড়ে তুলল। মনে তখনো ক্ষীণ আশা, তার সম্মান আর নিরাপত্তার কথা না ভাবলেও 
লাহোরের কথা তো ভাববেন শাহানশাহ। অতীতের অনেক স্মৃতি বিজড়িত রয়েছে সবার প্রিয় 
এই নগরীর সঙ্গে। তাই শেষ পর্যস্ত হয়ত ছুটে আসবে মোগল বাহিনী। 

কিন্তু এল না। সৈন্য সাজিয়ে আদিনা নগরের জমিদারের আশায় বসে থাকে জ্যাকেরিয়া 
খা। সে জানে না শুধু দিল্লীর শাহানশাহ নন, বিধাতাও তার প্রতি বিরূপ। তার কাছে এত বেশি 
সৈন্য ছিল না যে কয়েকটি দলে বিভক্ত করে তাদের নানা দিক দিয়ে শত্রদের ওপর নজর 
রাখার জন্য পাঠাবে । অনেক সময় নাদিব শাহ সম্ভাব্য পথে না এসে ঘোরাপথে এসে চমকে 

দেন। এটা তার প্রিয় রণকৌশল। নাসির খাকে এইভাবে ফাদে ফেলেছিলেন খবর আছে। 
এখানেও সেইভাবে আসতে পারেন। তবু কিছু করার নেই। 

জ্যাকেরিয়ার অনুমান সত্যে পরিণত হল। নাদির শাহ সোজা পথে না এসে পূর্ব দিকে ঘুরে 
লাহোর বাহিনীর পশ্চাতে এসে উপস্থিত হলেন। কিন্তু একেবারে নির্বিঘ্বে আসা হয়ে ওঠেনি 
পারস্যের শাহের । আদিনা নগবের জমিদার যে বাহিনী নিয়ে লাহোরের দিকে অগ্রসর হচ্ছিল 
তাদের মুখোমুখি হতে হল নাদির শাহকে । জমিদারের সৈন্যসংখ্যা তেমন কিছু নয়। তবু তারা 
প্রচণ্ড বাধা দিল। তারপর যুদ্ধ কবতে করতে পবাজয় নিশ্চিত জেনে তারা লাহোরের দিকে 
মূল বাহিনীর দিকে অগ্রসর হতে থাকে। 

মধ্যাহকাল! শীতের সময়। নদীতে তেমন জল নেই, সূর্যেরও উত্তাপ নেই। বর্ষার সময় 
হলে নদী অতিক্রম করে এত তাড়াতাড়ি লাহোরের দ্বার প্রান্তে এসে উপস্থিত হওয়া কখনই 
সম্ভব হত না। 

- শত্রসৈন্যকে পশ্চাতে দেখে জ্যাকেরিয়া খা হতাশ হয়। পুত্র ইয়াহিয়াকে ডেকে প্রশ্ন কবে 

-_ এবারে কি করবে? 

ইয়াহিয়া বলে -_ যুদ্ধ। 

__ নিশ্চিত পরাজয়। কী বিবাট বাহিনী দেখেছ? 

_- সে তো জানা কথা। 

পুত্রের দিকে সপ্রশংস দৃষ্টিতে চেয়ে জ্যাকেবিয়া যখন অন্যান্য সেনানায়কের মতামত চাইল 
তাবা একবাক্যে বলে আত্মসমর্পণ করসে লাহোর বাঁচবে। 

-_ তাঠিক। 

একজন প্রবীণ সিপাহী অদূরে দাঁড়িয়ে ছিল। সে চিৎকার কে ওঠে -- আত্মসমর্পণ কখনই 
নয়। 

তার স্পর্ধা দেখে জ্যাকেরিয়া বিস্মিত হয়। কিন্তু একজন তাকে অনুচ্চ কণ্ঠে বলে -- এই 
হল সেই মির্জা আজিজ বেগ, যে সেবারে একা হানাদারদের বিধবস্ত করেছিল এই নদীর 
আরও উত্তরে! সেবারে আপনাকে সমূহ বিপদ থেকে উদ্ধার করেছিল। 

-_ তাই নাকি ? চিনতে পারা যায় না। 

__ দাঁড়ি গৌফ একেবারে পেকে গিয়েছে। 

জ্যাকেরিয়া খাঁ মির্জী আজিজ বেগকে বলে _ অত দূর থেকে আলোচনা করা যায় না। 
কাছে এসো আজিজ। 

মির্জা আজিজ বেগ ছুটে এসে জ্যাকেরিয়া খাকে যথাযথ সম্মান প্রদর্শন করে সোজা হয়ে 
দাঁড়ায়। 

__ এবারে বল কি বলবে। 

-- আমরা যুদ্ধ করব। 

-_ তাহলে লাহোরের ধ্বংসস্তূপ পড়ে থাকবে শুধু। 

__ তাই বলে আত্মসমর্পণ? ্‌ 

_-তুমি তো অনেক অভিজ্ঞ । দুই দলের পার্থক্য বুঝতে পারছ না? 

__ পারছি। কিন্তু প্রথমেই ধরা দেব কেন? আমাদের সঙ্গে সঙ্গে ওদেরও কিছু রক্ত ঝরুক। 

__ তুমি জান না আমরা যে যুদ্ধ করি তাতে দিল্লীর অনেকের সায় নেই। 

__ শাহানশাহের? 

-_ তিনি কখনই চাইবেন না, নাদির শাহ দিল্লী অধিকার করুন। 

__ এইটুকুই যথেষ্ট মেহেরবান। আমি চেষ্টা করতে চাই। আমাকে অনুমতি দিন। 

জ্যাকেরিয়া খাঁ প্রবীণ যোদ্ধাটিকে অনুমতি না দিয়ে পারল না। অশ্বারোহীর অর্ধেকের ভার 
তার হাতে সমর্পণ করে বলে __ যাও, এরা সব তোমার। 

সাদা গোঁফ দাড়ির ফাক দিয়ে আজিজের দাঁত ঝলসে ওঠে। সে কুর্নিশ করে পেছনে ফিরে 
তার দণ্ডায়মান অশ্বটির ওপর লাফিয়ে ওঠে। 

এমন প্রচণ্ড আক্রমণের স্বাদ নাদির শাহ প্রথম পেলেন। তিনি ভাবতেও পারেননি এভাবে 
তার বিশাল বাহিনীর ওপর কয়েক হাজারের এক অশ্বারোহী দল অমিতবিক্রমে ঝাপিয়ে 
পড়বে। ফলে ক্ষয়ক্ষতি হল প্রচুর। যুদ্ধও চলল বহুক্ষণ। দূর থেকে জ্যাকেরিয়া যুদ্ধের 
আলোড়ন দেখতে পাচ্ছিল অস্পষ্ট ভাবে। সে ভেবেছিল মির্জী আজিজের শক্তি অল্পেতেই 
নিঃশেধিত হবে। তা কিন্ত হল না। সে একাই যেন শত অশ্থারোহীর শক্তি নিয়ে লড়ে যাচ্ছে। 
নাদির শাহ নিজের সৈন্যের এত মৃত্যু দেখে প্রচণ্ড ক্রোধা্িত হন প্রথমে । তিনি আজিজকে বহু 
আগেই চিহিন্ত করতে পেরেছিলেন। কারণ এই আক্রমণ যে সে-ই পরিচালিত করছে সহজেই 
বোঝা যাচ্ছিল। একবার তার মনে হয়েছিল নিজেই ছুটে গিয়ে তাকে শেষ করে দেবেন। 
তারপর তার অশ্বচালনা আর অসিচালনা দেখে বিমুন্ধ নয়নে চেয়ে রইলেন। তাকে হত্যা 
করার কথা ভুলে গেলেন। 

কিন্ত কতক্ষণ লড়বে আজিজ। তার শক্তিরও তো শেষ রয়েছে। তাছাড়া তার অশ্ব তীর 
আর বল্লমের সহস্র ক্ষত নিয়ে দাড়িয়ে থাকতে পারল না। মাটিতে পড়ে গেল। সেই সময় 
নাদির শাহ নিজে ছুটে এলেন ত্তার অশ্ব নিয়ে। একজন সিপাহী মির্জী আজিজ বেগের মাথায় 
তলোয়ার তুলেছিল। নাদির শাহ হুংকার দিয়ে ওঠেন -_ থামো। 

সবাই থেমে যায়। নাদির শাহ আহত আজিজের দিকে একটু চেয়ে থেকে একজনকে 
বলেন -_ একে বন্দী কর। হাকিমকে খবর দাও একে দেখতে। যেন একর মৃত্যু না হয়। 

অপরাহ্ের শেষ বেলায় নাদির শাহের কাছে জ্যাকেবিয়ার পত্র আসে। তাতে লেখা 
রয়েছে : 

আমি আত্মসমর্পণ করছি। শিবিরে অপেক্ষা করছি। লাহোরের আরও গণ্যমান্য ব্যক্তিও 
রয়েছেন এখানে । আপনি যদি আমাদের হত্যা করতে চান, করতে পারেন। যদি লাহোর নগরী 
লুঠ করতে চান স্বচ্ছন্দে চলে যেতে পারেন সেখানে । নগরী এখন পরিত্যক্ত অবস্থায় পড়ে 

আমাদের দ্রব্যসামগ্রী সব সেখানে পাবেন। উঠিয়ে নিতে পারেন। আর যদি অর্থ চান 
তাহলে মেরেকেটে এক কোটি টাকা দিতে পারি। তার বেশি এক কপর্দকও দেওয়ার সাধ্য নেই 
লাহোরবাসীর। 

নাদির শাহ পত্র পাঠ করে একটু ভাবেন। তারপরে জ্যাকেরিয়ার কাছে খবর পাঠান 
আলোচনার জন্য । জ্যাকেরিয়া খা নাদির শাহের সঙ্গে আলোচনায় বসেন। 

কিন্ত আসল আলোচনার আগে নাদির শাহ বলেন -_- আপনার এত কম অশ্বারোহী 
কেন£ আর সব গেল কোথায় ? 

-_ আমার এই কয়জনই। 

-- মোগল সৈন্য কোথায় গেল? 

__ আসেনি। 

__- কেন? 

-_ বলতে পারছি না। 

, -_- আমি বলতে পারি। দিল্লীতে এখন প্রশাসনের অস্তিত্ব নেই। থাকলে এভাবে প্রায় বিনা 
বাধায় আমি এতদূর আসতে পারতাম না। এখানে যেমন আপনি, কাবুলে তেমনি নাসির খা। 
আপনি এখানে, আত্মসমর্পণ করলেন, কিন্তু কাবুলে নাসির খাঁ শেষ পর্যস্ত চেষ্টা করেছিলেন 
তার সীমিত সামর্থ্য নিয়ে। দিল্লী শুধু ঘুমোয়। আমি বারবার দিল্লীতে পত্র দিয়েছি, জবাব 
পাইনি। দূত পাঠিয়েছি, সেই দূত শুধু হাতে ফিরে আসে। একজন তো ওখানেই পড়ে রইল। 
আর একজন খুন হল। আমি কি এসব কথা ভূলে যাব? দিল্লীর বাদশাহ আমাকে অবহেলা 
করেছেন, ধর্তব্যের মধ্যেই গণ্য করেননি । এখন বোধহয় খুব বেশি দেরি হয়ে গিয়েছে। তবে 
আমি তাঁর শত্রু নই। অতবড় বংশের বংশধর । তাকে শক্র বলে ভাবতে দুঃখ হয়। তবু সহোরও 
তো একটা সীমা রয়েছে? আপনি কি বলেন * আপনার নাম কি যেন? 

__-জ্যাকেরিয়া খা। 

__ হ্যা, জ্যাকেরিয়া খাঁ, আপনার অভিমত কি ? 

__ আমি শাহানশাহ নই, তার মতামত পেশ করার অধিকার আমার নেই। 

--_ তা বটে। আপনার আমি ক্ষতি করব না কোন। কি লাভ? শুনলাম আমার নামে খুব 
দুর্নাম রটেছে। সব পুড়িয়ে দিয়ে হত্যা করে এগিয়ে আসছি নাকি। সে তো একটু হবেই। 
সবাইকে বুকে জড়িয়ে কোলাকুলি করতে আসিনি ঠিকই। আমার এতবড় বাহিনীর চরিত্র গঠন 
তো আমি করিনি। তাদের নানান রুচি। কেউ অর্থের জনা লালায়িত, কেউ স্ত্রীলোক দেখলে 
নিজেকে সামলাতে পারে না। কারও পুরুষ দেখলেই খুন করতে ইচ্ছা হয়। কারও মনে শান্তির 
নীড় দেখলেই পুড়িয়ে দেওয়ার উদগ্র বাসনা জাগে। কারণ তারা বহুদিন ঘর-ছাড়া। এমন 
শান্ত পরিবেশে সুখের সংসার দেখলে ঈর্যাবশত হত্যা করে দগ্ধ করে এক ধরনের আনন্দ পায়। 
আমি তো প্রত্যেককে পৃথক পৃথকভাবে বেছে নিয়ে তাদের চরিত্র সংশোধন করতে যাব না। 
সুতরাং এসব চলবে । কি বলেন? 

-_ আমি আর কি বলব? আপনি যা বলছেন আমি শুনছি। 

__ আপনার কি মনে হয় আমি যুক্তিহীন কথা বলছি? 

-_ কখনই নয়। আপনার নিজস্ব যুক্তি অবশ্যই রয়েছে। নইলে মনের মধ্যে সাস্ত্বনা খুঁজে 
পাবেন কি করে? 

নাদির শাহ জ্যাকেরিয়া খায়ের মুখের দিকে সামান্য একটু চেয়ে থেকে বলেন __ আপনি 
বুদ্ধিমান। যাহোক, দুর্নাম রটলেও আমি শাহানশাহর শত্রু নই। শত্র হলে নাসির খাকে আবার 
কাবুলের শাসনকর্তা করে দেব কেন? 

জ্যাকেরিয়া অবাক হয়ে বলে -_ তার মৃত্যু হয়নি? 

__- হতো। আমি হতে দিই নি। একজন হাকিমকে রেখে এসেছিলাম তাঁর চিকিৎসার জন্য। 
তিনি ভাল হয়ে উঠেছেন। আজ আপনার একজন প্রবীণ ব্যক্তি, সাধারণ সিপাহী বলেই মনে 
হল। কিন্তু সে-ই দেখলাম আপনার অশ্বারোহী দলকে পরিচালনা করল। কী অদ্ভুত শৌর্য 
প্রদর্শন করল। আমি অবাক হয়ে গিয়েছিলাম। 

__ সেমারা গিয়েছে? 

__ না, মরতে দিইনি। হাকিমের কাছে রেখেছি। ভাল হলে আপনি ফেরত নেবেন। 

এতক্ষণে জ্যাকেরিয়া নাদির শাহের দিকে ভালভাবে চেয়ে দেখে। সেই মুখ সবটাই প্রায় 
শবশ্রু গুস্ফ দ্বারা আবৃত। তবে অতি উজুল চক্ষুদবয় দৃশ্যমান। সে কিছুক্ষণ সেই চাহনির দিকে 
চেয়ে থেকেও মানুষটার মনের নাগাল পেল না। তবে নাদির্‌ শাহের যে এক ধরনের 
নীতিবোধ রয়েছে এটা তার বোধগম্য হল। তার অগ্রগতির পথে যে সব অমানুষিক নিপীড়ন 
লুষ্ঠন আর হত্যা চলে তারও একটা চমৎকার যুক্তি খাড়া করেছেন তিনি। 

লাহোর, লুষ্ঠনের হাত থেকে রক্ষা পেল বটে, তবে নাদির শাহ এমন ভাব দেখাতে শুরু 
করলেন যেন তিনিই হিন্দুস্বণনের প্রকৃত মালিক। পূর্বে তো নাসির খাকে তার পূর্ব পদে বহাল 
করেছেন, এখানে জ্যাকেরিয়া খাকেও বললেন আগের মত তার প্রশাসনিক কাজকর্ম চালিয়ে 
যেতে। ফকরুদ্দৌল্লা ছিল কাশ্মীরের পূর্বতন প্রশাসক । তাকে বিদ্রোহীরা সেখান থেকে 
বিতাড়িত করার পর লাহোরে এসে অসীম দারিদ্যের মধ্যে কালাতিপাত করছিল। নাদির শাহ 
ফকরুদদৌলাকে কাশ্মীরে পুনর্বহাল করে বিদ্রোহীদের কাছে নির্দেশ পাঠালেন কোন রকম 
বাধার সৃষ্টি করলে সহ্য করা যাবে না। ভাবখানা, নির্দেশ যেন যাচ্ছে দিল্লীর তক্ততাউস থেকে। 

জ্যাকেরিয়া খাকে তিনি হঠাৎ বলেন __ এই যুদ্ধ কে পরিচালনা করল জানেন? 

_-না। | 

__ আমার দ্বিতীয় পুত্র মুর্তজা কুলি। 

__ ও খুব বুদ্ধিমান। 

-_ বয়স কত জানেন? 

-- কি করে জানব? 

__ একুশ। 


. --খুব কম বয়স দেখছি। 

-_- আপনাদের শাহানশাহেরও পুত্র আছে জানি। তার বয়স কত ? 

__ সেও তরুণ, তবে একুশ কখনই নয়। পঁচিশ-ছাবিবিশ হবে। 

-_ আমার এই পুত্রকে কালকে একটা খেতাব দেব। কাল থেকে সে আর মুর্তজা কুলি 
থাকবে না। সে হবে নসরুল্লা মির্জা। 

__ সুন্দর নাম। সুন্দর অর্থ, আল্লার বিজয়। 

-__ স্থ। এই নাম দেব বলে উপযুক্ত সময়ের জনা এতদিন অপেক্ষা করেছি। তাই কাছে 
রেখেছি। জ্যেষ্ঠ পুত্র রেজা কুলি বলতে গেলে দিশ্বিজয় করে ফিরেছে দেশে । আমার সঙ্গে 
দেখা করে গিয়েছে। তার বয়সও বেশি নয়। মাত্র পঁচিশ। 

-- আপনার পুত্রভাগ্য ভাল। 

নাদির শাহ বুঝলেন বোধহয় দ্বিতীয় পুত্রের সাফল্যে তিনি আজ একটু বেশি প্রগল্ভ হয়ে 
উঠেছেন। তাই একজন আঞ্চলিক শাসন কর্তাকে এতটা গুরুত্ব দিয়ে ফেলেছেন। তিনি হঠাৎ 
অসম্ভব রকম গম্ভীর হয়ে বলেন -- আপনি এখন যেতে পারেন। আপনার টাকা পেয়ে আমি 
আপাতত সন্তুষ্ট। তবে কারও কোন বেয়াদপি দেখলে আপনাদের এই সাধের শহর গোরস্থান 
হয়েযাবে। « 

জ্যাকেরিয়। খা নাদির শাহের উক্তি মর্মে মর্মে উপলব্ধি করতে করতে স্থানত্যাগ করে। 
তার অনেক কাজ বাকি পড়ে রয়েছে। একটা ফয়সালা হয়ে গিয়ে ভালই হয়েছে। দিল্লীর যখন 
গরজ নেই তখন কি আর করা যাবে? এখন অস্তত নিশ্চিস্ত হওয়া গেল। এর পরে দিল্লী 
বুঝুক। এখন তার প্রথম কর্তব্য কাউকে নাদির শাহের ছাউনিতৈ পাঠিয়ে আজিজ বেগের 
অবস্থা জেনে নেওয়া । তার জন্যে গর্ববোধ হয় জ্যাকেরিয়ার। নাদির শাহ যার কৌশলে মুগ্ধ 
সে সাধারণ মানুষ নয়। সে যে সাধারণ নয় সে কথা অজানা ছিল না। কিন্তু সেই অসাধারণত্রের 
মর্যাদা পায়নি সে। তাকে সাধারণ সিপাহীদের চেয়ে কিছুটা উঁচু পদে রাখা হয়েছিল। তবে 
জ্যাকেরিয়া খা তাকে সব সময় কাছাকাছি রাখত, কারণ তার ওপর অগাধ আস্থা ছিল। নইলে 
এক কথায় অতবড় এক অশ্বারোহী দলের অধিপতি করে নাদির শাহের বিরুদ্ধে কখনই পাঠানো 
হত না। 


নাদির শাহের হারেমের সুন্দরীরা নিজের হাতে রুটি পাকানো থেকে মুক্ত । তাদের খাদা 
সরবরাহ করা হয়। তবে কারও যদি বিশেষ কিছু খাওয়ার বাসনা জাগে অনেক সময় চুলা 
এনে করে নেয়। তেমন খুব কমই হয়। কারণ খাদ্যের অভাব হয় না তাদের। তবু শৈশবে 
মায়ের হাতে তৈরি যে সব খাদ্য তারা খেয়েছে, সবই তো মুখে লেগে রয়েছে। তাই সাধ জাগে 
মাঝে মাঝে। অনেকদিন থেকেই তনবীরের মনে হচ্ছিল মায়ের হাতের মকাই দিয়ে তৈরি এক 

ধরনের খাদোর কথা । কিন্তু কিভাবে তৈরি করতে হয় সে জানে না। যখন মা তার হাতে তুলে 
দিতেন তখন দেখে শেখার বয়স হয়নি। তারপবে তো মায়ের সেই অস্তূত মৃত্যু হল আব 
পিতার ঘরে এল নতৃন বিবি। তার নিজের আশ্রয় জুটলো খালার গৃহে। তারপর তার জীবন 
এক জটিল আবর্তে ঘুরপাক থেতে খেতে শেষ পর্যস্ত নাদির শাহের হারেমে। হ্যা, সৌন্দর্যের 
খ্যাতি তার বরাবরই ছিল। সেই রূপই কাল হয়ে দাঁড়িয়েছিল শেষ পর্যস্ত। তনবীরের মনে হয় 
তার সংস্পর্শে যে আসে সে বাঁচে না। প্রথমে মা গেল। তারপর খালা । খালার ওখানে যে 
তরুণটিকে দেখে সে আকৃষ্ট হযেছিল তাকেও একজন হঠাৎ খুন করে ফেলল। আর সেদিন 
চলে গেল ফরজানা। তারই সমবয়সী কিংবা একটু ছোটই হবে। যৌবন-জ্বালা ধরে রাখতে 
শেখেনি। সব সময় ছটফট করত। নানাভাবে তাকে তনবীর কত বুঝিয়েছে অমন করে লাভ 
হয় না কোন। ফরজানা কর্ণপাত করেনি! এই জীবন তাব পক্ষে অসহ্য হয়ে উঠেছিল । ইচ্ছে 
করেই মৃত্যুকে বরণ করে নিল বলে মনে হণ । তাবুর ফাক দিয়ে যখনি সে দুটো মশাল জ্বলে 
উঠতে দেখল তখনি বুঝল ফরজানা শেষ হযে গেল। 

ওই ফরজানাই তাকে ঠিক মৃত্যুর আগের দিনে মায়ের হাতে তৈরি মকাই-এর মত জিনিস 
দিয়েছিল। খেয়ে তৃপ্তি পেয়েছিল খুব। কোথা থেকে এনে দিয়েছিল সেই রহস্য উদঘাটন হয়নি 
আর । বেঁচে থাকলে হতে পারত। 

তনবীর শুনেছে তারা নাকি লাহোরের পাশে আছে। খুব নামডাক এই নগরীর । এখানে 
এসে খাদ্যবস্ত' অনেক ভাল পাচ্ছে। শহরকে চোখে দেখতে না পেলেও তার আভাস পায়। সে 
শুনেছে নাদির শাহের পুত্র নাকি খুব নাম করেছে। যে যুদ্ধ করতে পারে সে নিশ্চয় বালক 
নয়। তনবীবেব মনে প্রশ্ন জাগে তার নিজের হারেম নেই? না থাকলে শাহ তার হারেমের 
খানিকটা তো ছেড়ে দিতে পাবেন। সে জানে কথাটা মুখ দিয়ে প্রকাশ করলে মুহূর্তে আসল 
জাযগায় পৌঁছে যাবে এবং তার ফল হবে মাবাত্মক __ ফরজানার চেয়েও ভয়ঙ্কর । সবাই 
বোবার মত থাকে বটে, কিন্তু কারও কোন গলদ পেলে সঙ্গে সঙ্গে কানাকানি হতে হতে ঠিক 
জায়গায় পৌঁছে যায । একঘেয়ে জীবনে সেটাই বৈচিত্র্য । তাতে কারও প্রাণ যদি যায় তো 
যাক্‌। উত্তেজনা অনুভব কবা যায়। বন্দিনী জীবনে উত্তেজনার বড়ই অভাব। 

রাত বাড়ছিল। তনবীর মাথার নীচে দুই হাত রেখে ওপর দিকে চেয়ে আকাশ-পাতাল 
ভাবছিল। ফবজানা ঠিকই করেছে নিজেকে শেষ করে দিয়ে । এই কি জীবন? বাহিনীর সঙ্গে 
আসতে আসতে কত দৃশ্য চোখে পড়ে। স্ত্রী-পুরুষ পাশাপাশি দীডিয়ে দূর থেকে তাদের দিকে 
চেয়ে থাকে। কখনে! দেখে মায়ের বুকে শিশু । অমন একটা শিশু পেলে সারা জীবন সে আর 
কিছু চাইত না। শিশুটিকে বুকে জড়িয়ে ধরে জীবন কাটিয়ে দিত। কিন্তু কে দেবে শিশু? 

বাইরে কয়েকটি পদশব্দ বেশ জানান দিয়ে এগিয়ে আসছে। নারীর পায়ের শব তো এত 
ভারী হয না। কে যেন একজন সবাইকে বাইবে বের হয়ে আসতে বলছে। তনবীর ভাবে এই 
রাতেই রওনা হতে হবে নাকি ? কিংবা ফরজানার মত কেউ পালাতে গিয়ে ধরা পড়ে 
গিয়েছে? 

তাকেও বাইরে যেতে বলা হয়। সে বাইরে গিয়ে দেখে তারই মত জনা দশেক সার বেঁধে 
দাড়িয়ে রয়েছে। তাদের সম্মুখে স্বয়ং নাদির শাহ। সে গিয়ে তাদের পাশে দীড়ায়। আরও 
ডাকতে যাচ্ছিল একজন খোজা । 

নাদির শাহ বলেন -_ থাক। 

নাদির শাহ সোজা তনবীরের কাছে এসে আলোয় মুখ দেখেন। সর্ব অবয়ব একবার দেখে 
নিয়ে তার হাত ধরেন। 

সেই কবে একজন তরুণ তার রূপে আকৃষ্ট হয়ে প্রাণ দিয়েছিল অন্যের ঈর্ধায়, তারপর 
এতদিন সেই ফুল ছিল অনাঘ্রাতা অবস্থায় । ভ্রমর আসেনি । এতদিন পরে এই স্বল্প আলোতেও 
এক প্রবীণ ভ্রমরকে আকৃষ্ট করল। তবু তো করল। এতেই পাশের সুন্দরীরা হিংসায় জবলছে। 
ওই মমতাজ, যার সঙ্গে তার এত ভাব, তার চোখেও আগুন ঝলসে উঠল। ওই যে গুলজার, 
সেও ভ্রুভঙ্গি করল। সব দোষটা যেন তনবীরের। নাদির শাহ যে পাকা জঙ্থরী এটা তাদের 
মাথায় ঢুকল না। কিন্তু এবারে তার কর্তব্য? 

. নাদির শাহের সঙ্কেতে অন্য সবাইকে নিজেদের শিবিরে ফিরে যেতে বলা হল। হারেমের 
ঠিক মাঝখানে নাদির শাহের রাত্রির আবাস। সেই তাবুটি দৈর্ধযেগ্রহ্থে এবং উচ্চতায় অনেক 
বড়। দূর থেকে কত দেখেছে তনবীর। সৌভাগ্যবতীরা জীবনে একবার কিংবা বড়জোর 
দুইবার ওই শিবিরে প্রবেশ করার অধিকার পায়। আজ তনবীর পেয়েছে। আনন্দ যে তার 
হচ্ছে না একেবারে, তা নয়। কারণ আগামী কাল সবাই তার মুখের দিকে হা করে চেয়ে 
থাকবে। হয়ত রাত্রিবাসের কোন চিহ, আবিষ্কারের অততযুগ্র উৎসাহে । আনন্দের সঙ্গে অহঙ্কারও 
মনের ভেতরে বাসা বাঁধে। কিন্তু সেই সঙ্গে একটা ভয় তাকে ধীরে ধীরে অবশ করে দিচ্ছে 
যেন। নাদির শাহ তাকে শয্যাসঙ্গিনী করার জন্য নিয়ে চলেছেন। কিন্তু তাকে কিভাবে আনন্দ 
দিতে হবে সে জানে না। তার কোন ধারণাই নেই। নিশ্চয় তিনিই সব ব্যবস্থা করে নেবেন। 
তবু মনের ভেতরে একটা সংশয় জাগে। যদি সে ব্যর্থ হয়? যদি শাহ কুপিত হন? ব্যর্থ হয়ে 
জীবন দিতে হয়েছে এমন কারও কথা সে এ পর্যস্ত শুনতে পায়নি। তবু শরীরের ভেতরে শির 
শির করতে থাকে । এমনিতেই খুব ঠাণ্ডা, ভয়ে সে পাথরের মত নিশ্চল হয়ে যেতে থাকে। 

নাদির শাহ ঘুরে দীড়িয়ে বলেন __ কি হল? 

_- কিছু না খোদাবন্দ। 

-_ চল। 

তাবুতে প্রবেশ করতে চোখ জুড়িয়ে যায়। অনেক বাতি সেখানে । ভেতরটা কারুকার্যময়। 
কল্পনাও করেনি কখনো ভনবীর এমন হতে পারে । কত রঙ। একপাশে সুন্দর শয্যা পাতা । 
জীবনে এমন শষ্য। সে দেখেনি । এ কোথায় এল? স্বপ্নেও যে এমন দেখা যায় না। 

নাদির শাহ শয্যায় বসে তার পাদুকা এবং বাইরের পোশাক সব খুলে ফেলেন। তাকে 
কাছে ডাকেন এবং একেবারে কোলের কাছে টেনে এনে তার পোশাকও খুলতে থাকেন। সে 
জানে তাকে এইভাবে পরিশ্রম করতে দেওয়া উচিত হচ্ছে না। তবু সে আড়ুষ্ট হয়ে যায়। কিছু 

করতে পারে না। 

-- একি, তোমার হাত বরফের মত ঠাণগা। ভয় করছে? 

তনবীর আস্তে আস্তে মাথা নাড়ে । তার মুখ দিয়ে কথা ফোটে না। 

তাকে যখন শয্যায় তুলে দেন শাহ তখন তার দেহে আচ্ছাদন বলতে অবশিষ্ট কিছুই থাকে 
না। তনবীর বোঝে তার নিজের করার কিছু নেই। তবে শাহের পাশে শুয়ে তার শীতলতা 
কমতে থাকে। শাহের স্পর্শে সে একটু একটু কবে সতেজ হতে থাকে। বুঝতে পারে আগামী 
কালের সূর্যালোক তার মধ্যে এক নতুন নারীর সন্ধান পাবে। সহসা কিছু না ভেবে সে শাহকে 
জড়িয়ে ধরে। 


সবচেয়ে প্রথমে রওনা হল আলি হামিদ খা তার সৈনাদল নিয়ে। গন্তব্স্থল কারনাল। 
দিল্লীর আধবাসীদের খুব কৌতৃহল হয়! কিছু কিছু সৈন্যসামস্তের চলাচল, তারা আগে দেখেছে 
বটে, তবে এমন বিপুল ভাবে তাদের নড়াচড়া করা এই প্রথম দেখছে। তারা শুনে ফেলেছে 
পারস্যেব শাহ হিন্দুস্থানের মধ্যে ঢুকে পড়ে অনেক দূর এগিয়ে এসেছেন । বিশ্বাস না করলেও 
শুনেছে যে শত্ররা দিল্লী অবধি চলে আসতে পারে। পারস্য নামে একটা দেশ রয়েছে এটা তারা 
জানে । কারণ অনেক পারসিক রয়েছে এখানে যাদের বাস দুতিন পুরুষ হযে গেল। সদ্য সেই 
দেশ থেকে আসা পারসিকও অনেক দেখতে পাওয়া যায়। কিন্তু তারা এদেশ আক্রমণ করবে 
কেন, একথা বুঝে উঠতে পারে না। তাছাড়া তারা এমন কিছু বাঘ ভাল্পুক নয় যে ভয়ে সিঁটিয়ে 
যেতে হবে। তাই নাদির শাহকে নিয়ে তাদের মধ্যে কোনরকম দুর্ভাবনা নেই। দুর্ভাবনা রয়েছে 
শুধু তাদেরই, যাদের পরিবারের কেউ না কেউ যুদ্ধে রওনা হয়েছে কিংবা রওনা হওয়ার জন্য 
প্রস্তুত হচ্ছে। 

দাদী মেহের পারভীন ডেকে পাঠান শাহানশাহকে। এই মুহূর্তে দাদীর তলব তাকে বিরক্ত 
করে। কারণ আর কিছুক্ষণ পরেই তার মহলের প্রশস্ত কক্ষে রাজধানীর বিখ্যাত সব 
ভবিষ্যদ্বক্তা, এন্দ্রজালিক ও গণৎকারদেব ডেকে পাঠিয়েছেন তিনি। আমিব ওমরাহ যাবা 
এখনো দিল্লীতে রয়েছে তাদেরও আমন্ত্রণ জানানো হয়েছে। এর মধো বৃদ্ধা যে কেন ডেকে 
পাঠালেন। এমন কিছুই তো বলবেন না। তবু তাকে অস্বীকার করার অভ্যাস নেই। 

তাব কক্ষে প্রবেশ করে দেখেন তিনি বাতায়ন পথে বাইরের দিকে চেয়ে রয়েছেন। কতটুকু 
দেখতে পাচ্ছেন তিনিই জানেন, কারণ তার শ্রবণশক্তির মত দৃষ্টিশক্তিও বেশ ক্ষীণ হয়ে 
এসেছে। 

-- আমাকে ডেকেছেন? 

বৃদ্ধা ঘাড় ফিরিয়ে পৌত্রকে দেখতে পান। একটু ব্স্ত হওয়ার ভান করে বলেন -_ আমি 

অশক্ত, তাই আপনাকে অভিবাদন জানাতে পারছি না শাহানশাহ। 

__ এখন রসিকতা ভাল লাগছে না। আগামী কাল রওনা হচ্ছি। খুব ব্ত্ত। 

এবারে বৃদ্ধা কঠোর স্বরে বলেন -_ নিজের কর্মফল নিজে ভোগ করছ। এখন অমন 
ধৈর্য হারিয়ে লাভ নেই। 

__ কর্মফল বলছেন কেন? 

_- ওই নাদির শাহকে প্রথমে ঢুকতে দিয়েছ নিজের দেশে সেটাই ভুল হয়েছে। 

-_- সে এতদূর আসবে কখনো বলেনি। 

__ শক্র কখনো সত্য কথা বলে না। তুমি শাহানশাহ হয়েও একথা বুঝতে পারনি! অথচ 
তোমার পূর্বপুরুষরা সবাই বুঝতেন। 

-- এখন ওসব নিয়ে আলোচনার সময় নেই। আপনি ডেকেছেন কেন বলুন। 

__ ডেকেছি একটি কথা বলতে । আশা করি সেটা মনে রাখবে। 

__কি কথা। 

_- নাদদির শাহের কোন কথা এর পরে বিশ্বাস করবে না। 

- _- এখন তো যুদ্ধ হবে। বিশ্বাস করার মত অবস্থায় আর নেই। 

-- কিছুই বলা যায় না। 

__ মনে থাকবে। 

-- আর একটা কথা । ভুলেও তাকে দিল্লীতে আমন্ত্রণ জানাবে না। 

_- সেই প্রশ্ন উঠছে কেন? 

- বলাযায় না। হয়ত সে জিতে গেল। 

__ অত সহজ নয়। আমি সমস্ত গণকার, জাদুকরদের আসতে বলেছি। এতক্ষাণে তারা 
হয়ত এসে পড়েছে। তারা সব বলে দেবে। 

বৃদ্ধা পিতামহীর চোখে বিস্ময় ফুটে ওঠে! তিনি তাড়াতাড়ি বলেন -_ ওদের এখনি বিদায় 
কর। তোমার সর্বনাশ হবে! 

-- কেন? 

__ ওরা তোমাকে তুষ্ট করতে ভাল ভাল কথা বলে অনেক ইনাম নিয়ে চলে যাবে। ওদের 
ওপর বিশ্বাস করলে এখানেই যুদ্ধে তুমি অর্ধেক হেরে বসে থাকবে। 

মৃদু হোসে বাদশাহ বলেন -- ঠিক আছে। আমি এখন আসছি। 

তার যাওয়ার পথের দিকে চেয়ে বৃদ্ধা বলে ওঠেন -_ শত্রুকে দিল্লীতে এনো না। ওদের 
একটা কথাও বিশ্বাস করো না। 

তীব কথা শেষ হওয়া আগেই শাহানশাহ কক্ষ থেকে নিন্ধাস্ত হন। বৃদ্ধা আবার আনমনে 
বাতায়ন পথে দূরে দৃষ্টি নিবন্ধ করেন। কতদূর সেই দৃষ্টি যায়, তিনি নিজেও হয়ত জানেন না। 
আসলে তার দৃষ্টি চলে গিয়োছে মতীতের গর্ভে যেখানে অনেক মণিমুক্ত ছড়ানো রয়েছে। 
তাদের উুদ্রুল্য তাব মনকে তাপ দেয়। বর্তমানের কথা মনে থাকে না। তিনি আবিষ্ট হয়ে 

থাকেন অতীতের মধ্যে ডুবে গিয়ে 

দাদীর কক্ষ থেকে ফিরে এসে বাদশাহ দেখেন আমির ওমরাহ সবাই হাজির । দরবেশ, 
ণাণতুকার এন্দ্রজালিকরাও এসেছে। তারই প্রতীক্ষায় ছিল এতক্ষণ তারা । তিনি আসতে সবাই 
উঠে দাড়িয়ে যথোচিত সম্মান প্রদর্শন করে। 

শাহানশাহ প্রথমেই একজন দরবেশকে প্রশ্ন করেন __ আপনি বলুন পারস্যের শাহ এতদূর 
চলে এসেছেন কেন? তিনি কি আমার শত্রু? 

দরবেশ গম্ভীর হয়ে বলে __- এতদূর যখন এসেছেন তখন তাকে দোস্ত বলে ভাবা ভুল 
হবে। তিনি আফগানিস্তানে প্রবেশ করেই থেমে যেতে পারতেন। 

__ তিনি তো পত্র পাঠিয়েছিলেন, লোক পাঠিয়েছিলেন বারবার ব্যবস্থা নেওয়ার জন্য। 

__ তবু লাহোর অবধি আসা উচিত হ্যনি। লাহোর তো হিন্দুস্থানের মধ্যস্থল। 

শাহানশাহ গম্ভীর হন। তারপর তিনি একজন গণৎকারকে জিজ্ঞাসা করেন -__ আমরা 
তো লড়াই এর জন্য প্রস্তুত, যাত্রাও আরম্ত হয়েছে । এবারে বলুন এই যুদ্ধের ফলাফল কি 
হবে? 

গণৎকার মহলের পরিষ্কার মেঝেতে খড়ি দিয়ে ছক আঁকে । তারপর অনেকক্ষণ ধরে মনে 
মনে অনেক কিছু গণনা করে। শেষে তার মুখ হাসিতে উদ্ভাসিত হয়ে ওঠে। সে বলে ___ নির্ঘাত 
বিজয়। 

একজন আমির জিজ্ঞাসা করে -_ এত নিশ্চিত হলেন কি করে? 

_- গণনা কখনো মিথ্যা হয় না। গণনায় যদি দেখা যায় আগামী কাল সূর্যোদয় হবে না, 
তাহলে কখনই হবে না। 

__ তেমন কখনো হয়নি। 

__ জানি, তাই গণনাতেও তেমন ফলাফল হবে না। 

বাদশাহ জিজ্ঞাসা করেন __ শত্রুর মৃত্যু হবে? 

আবার গুনতে বসে, আবাব খড়ির দাগ দিতে থাকে । মাঝে মাঝে ঠোটের ওপর দুটো 
আঙুল রেখে ভাবতে বসে। শেষে বলে __ আচ্ছা নাদির শাহের পুত্র রয়েছে কোন ? 

আমিরদেব একজন বলে -__ আছে। 

ভ্রু কুচকে গণৎকার বলে -_ পিতার কথা স্পষ্ট হয়ে উঠছে না, তবে পুত্রের অবশাস্তাবী 
মৃত্যু। কেউ ঠেকাতে পারবে না। 

শাহানশাহ একটু হেসে বলেন __ তাতেই হবে। একেবারে ভেঙে পড়বেন নাদির শাহ। 

এবারে বাদশাহ একজন জাদুকরের দিকে ফিরে বলেন আপনার মতামত জানতে ইচ্ছা 
করে। 

জাদুকর হেসে বলে -- ওঁরা সব তো ভবিষাদ্বাণী করছেন গুনে গুনে । আমার ওসব 
বালাই নেই। আমি আমার অমোঘ মন্ত্দ্ধারা অনেক কিছু করতে শারি। 

অতিরিক্ত আগ্রহ প্রকাশ করে বাদশাহ জানতে চান -- আপনি কি করতে পারেন আমার 

_-_- আপনি নিশ্চিন্তে যুদ্ধযাত্রা করুন । যুদ্ধক্ষেত্রে আমি মন্্রবলে নাদির শাহের হাত পা 
বেঁধে ফেলব। তাই দেখে তার অশ্বারোহী সৈন্য দল পালাবার পথ পাবে না । তখন নাদির 
শাহকে রজ্জুবদ্ধ অবস্থায় আপনার পায়ের সামনে এনে ফেলা হবে। 

বাদশাহ হৃষ্ট্র হন। সবাইকে ইনাম দিয়ে বিদায় করে ওমরাহদের বলেন -_ কেমন 
বুঝলেন? 

অনেকেই যেন এসবে বিশ্বাস করে কিছু কিছু ওমরাহের তেমনি এসবে আস্থা নেই। তারা 
ভাবে বুজরুকি। তবু বাদশাহের অতিরিক্ত বিশ্বাস দেখে তারা কোন মন্তব্য করে না। দাদীর 
সাবধানবাণী বাদশাহের মন থেকে তার কক্ষ পরিত্যাগের সঙ্গে সঙ্গে মুছে গিয়েছে। তিনি 
তুকৃতাকের ফল জেনে মানসিক দিক দিয়ে বলীয়ান হয়ে ওঠেন। 

নিজের আনন্দের ভাগ দেবার জন্য তিনি তার খাস বেগম মালিকা-আল-জুমানির কক্ষের 
দিকে রওনা হলেন। 

সেখানে দেখেন বেগমের সেই হষ্টপুষ্ট, বাঁদীটি তার পরিচর্যায় বাস্ত। তিনি হেসে বলেন-- 
সবাই এসেছিলেন গণনা শেষ হল। 

বেগম ইঙ্গিতে বাদশাহকে নীরব থাকতে বলে বাঁদীকে বলেন -- এখন তুই যা ফুলজান। 
পরে ডাকব। 

ফুলজানের নড়ার ইচ্ছা ছিল না। সে খবর পেয়েছিল মহলের নীচের ঘরে অনেকে 
এসেছে তুকৃতাক্‌ করার জন্য । বাদশাহ নিশ্চয় সেই কথা জানাতে এসেছেন বেগমকে । শোনা 
হল না। 

সে চলে যেতে শাহানশাহ মহম্মদ শাহ সব কথা বিস্তারিতভাবে বলেন! শুনে বেগমের 
মুখে চোখে কোনরকম আগ্রহ বা উৎসাহ প্রকাশ পেল না। তাই দেখে বাদশাহও কেমন যেন 
মনমরা হয়ে পড়েন। 

-__ তুমি কিছু বললে না তো? 

_- তুমি তো জান আমার এখন এসবে বিশ্বাস নেই। আমার বেলায় কিছুই ফলল না। 

__ ওদের গণনায় ভুল ছিল কোন। 

__ ভুল একবার হতে পারে। ভুল একজনের হাতে পারে। কিন্তু অনেকের অনেকবার 
ভুল হবে কেন? সেই থেকে আমার ওদের বিশ্বাস নেই। একটা মেয়ের সাধ ছিল, পূর্ণ হল 
কই? 

-_- আমার কিন্ত অনেক কিছু মিলে গিয়েছে। 

--_ তোমার বিশ্বাস নিয়ে তুমি থাক। এটা ওদের অর্থ উপার্জনের ফন্দি। মানুষ মানসিক 
দিক দিয়ে বড় দুর্বল। সেই দুর্বলতার ফায়দা তোলে ওরা এইভাবে। 

-- তোমার মন আজ বিক্ষিপ্ত । আমি অন্য একটা বিষয়ে 'মলোচনার জন্য এসেছিলাম। 
আগামী কালই রওনা হচ্ছি। তুমি প্রস্তুত হয়ে নাও। 

-_- আমাকে যেতে হবে? 

বাদশাহ হেসে বলেন -_ তোমাকে ছেড়ে কখনো থাকিনি। পুত্রের বয়স পঁচিশ হয়েছে 
আর তার বেগম এসেছে বলে, নিজেকে বৃদ্ধা ভাব নাকি? ভুলে যেও না তোমার ষোল বছর 
বয়সে আমার বেগম হয়েছিলে। 

__ আমার একটু দ্বিধা রয়েছে। নাদির শাহ খুব দ্রুত এগিয়ে এসেছেন। সাধারণ শত্রর মত 
আদৌ নন। তুমি হারেম নিয়ে গিয়ে ফ্যাসাদে পড়বে না তো? 

মহম্মদ শাহের আঁতে ঘা লাগে। মনে মনে ভাবেন, শেষে তুমিও? দাদী আমার ওপর 
বিশ্বাস রাখতে পারেন না। তার কথার মধ্যে সেটা ফুটে উঠেছিল। এখন তৃমিও এরকম 
ভাবছ? 

মুখে বলেন -_ তুমি কি ভুলে গেলে আমি তামাম হিন্দুস্থানের বাদশাহ? হিন্দুস্থান পারস্য 
নয়। তাব চেয়ে অনেক __ অনেক বড। 

-_ জানি। কিন্তু সেই হিন্দুস্থানের অনেকটা এলাকা পার হয়ে নাদির শাহ লাহোরে পৌঁছে 
গিয়েছেন বিনা বাধায়। 

-- কে বলল বিনা বাধায় ? 

-- মহলের বাঁদীরাও একথা বিশ্বাস করে। সুতরাং এর মধ্যে সত্য রয়েছে। যারা বাধা 
দিয়েছে তারা নিজেদের চেষ্টায় দিয়েছে। দিল্লী তাদের কোন সাহায্য দেয়নি। 

-_ একথা কি করে রটলো? 

__ সত্য কখনো রটে না। গুজব রটে। সত্যকে উপলব্ধি করা যায়। সাধারণ মানুষ এসব 
নিয়ে মাথা ঘামায় না। তাই বলে তারা বুদ্ধিহীন বলে ভেবো না। শত্রু দ্বারে করাঘাত করলে 
সাধারণ মানুষও বাধ্য হয়ে ভাবতে বসে। তখন সত্য আপনা থেকেই প্রতিভাত হয়। 

এতদিনের নিদ্ক্রিয়তার জন্য শাহা নশাহ নিজের বিবেকের কাছে পরিষ্কার ছিলেন না। 
তাই বেগমের অনুযোগের উত্তর তিনি দিতে পারেন না। তিনি ভালভাবে জানেন আমির 
ওমরাহদের নিজের ইচ্ছানুযায়ী চালনা করার শক্তি তার নেই। তারা জোর করে যখন কিছু 
বলে তিনি তার বিরুদ্ধে কিছু বলতে পারেন না। তাদের মতামতের ওপর নিজের মত প্রতিষ্ঠিত 
করার মত মনের জোর পান না তিনি। তাই অধিকাংশ সময়ে তাদের ইচ্ছামত তাকে চলতে 
হয়। নাদিব শাহের বেলাতেও তাই হয়েছে। ওমরাহেরা নাদির শাহের পত্র এবং তার প্রেরিত 
দূতকে কোন গুরুত্ব দিতে চায় না। তিনি তাই মেনে নিয়েছেন। তার ভালই লেগেছিল। কারণ 
ঝামেলা-ঝঞ্জাট ধাতে সয় না। এখন বুঝছেন বড় দেরি হয়ে গিয়েছে! 

তিনি বেগমকে বলেন-__ ভুলভ্রাস্তি যা হওয়ার হয়ে গিয়েছে । তাই নিয়ে এখন ভেবে 
লাভ নেই। এখন আমরা শাহের সম্মুখীন হতে চলেছি। তোমাকেও সেখানে যেতে হবে। 

-_ যাব। তবে দেখো বে-ইজ্জত না হতে হয়। 

-- নাদিব শাহ কিন্ত একবারও বলেননি যে তিনি আমার শকত্র। তিনি আমাদের বংশকে 
শ্রদ্ধা করেন। পত্রে কয়েকবার তার উল্লেখ করেছেন। 

-- এখনো স্বককপোলকল্িত রাজ্য বাস করছ। ওসব মন থেকে মুছে ফেল। শত্রুকে শত্রু 

বলে ভাবতে শেখ। নইলে তার ওপর ক্রোধ জন্মাবে কি ভাবে? আর ক্রোধ না জন্মালে তাকে 
বিনাশ করবে কেমন করে? 

শাহানশাহ বেগমের মুখের দিকে চেয়ে থাকেন। তাকে যেন আজ প্রথম দেখছেন। 
শৈশবের শিক্ষানুসারে নারী জাতিকে তিনি কখনো বুদ্ধিযুক্ত প্রানী বলে ভাবার চেষ্টা করেননি। 
আজ দেখছেন, তার দাদী, তার বেগম যা বলছেন ওমরাহরা সেভাবে বললে কাবুলের পরে 
আর এক পাও অগ্রসর হতে পাবতেন না নাদির শাহ। তখন কাবুলের নাসির খাঁকে বিদ্ুপ করা 
হয়েছে । আর সেই বিদ্বুপে তাল দিয়েছেন তিনি। নাসির খা যে কতখানি বিচক্ষণ কত বড় 
যোদ্ধা এখন বুঝতে পারছেন। লাহোরের জ্যাকেরিয়া খা অনেকবার সাহায্য চেয়েছে। নিজের 
পুত্রকে দরবারে পাঠিয়েছে মরিয়া হয়ে। তাকে গুরুত্ব দেওয়া হয়নি আজও । এখন আফসোস 
হচ্ছে। হলে কি লাভ? নিজের বুদ্ধি-বিবেচনার ওপর যার আস্থা নেই, কোন গুরুত্বপূর্ণ বিষয়ে 
চিস্তা করার ক্ষমতা পর্যস্ত যে হারিয়ে ফেলেছে বিলাসিতায় মগ্ন থেকে, নিজের ওপর আস্থা 
রাখার হিম্মৎ তার যে থাকে না সে কথা তিনি আজ বুঝছেন। কিন্তু এখন বুঝে লাভ কি? 
এখন কি সাদাত খা নিজামুল মুলক ইত্যাদি অন্যান্য ওমরাহের সৈনাদলকে সাজিয়ে পরিচালনা 
করার সাহস তাঁর আছে? এখন তারা নিজের নিজের মত চলবে । বড় জোর খান দউরানের 
সঙ্গে পরামর্শ করবে। কারণ খান দউরান স্বাধিনায়ক। যদিও পদ অনুযায়ী মর্যাদা সেও পায় 
না এদের কাছ €থকে। সব কিছুই টিলেঢালা। বাঁধুনিটাই নেই যেন। শাহানশাহ জানেন সব দায় 
তার। 

বেগমের সঙ্গে তাঁর আরও কিছুক্ষণ কথা হয়। কথা হয় পুত্র সুলতান আহমেদ সম্থান্ধেও। 
পুত্রেব ওপর বেগম খুব তুষ্ট বলে মনে হল না। স্বাভাবিক। কাউকে তুষ্ট করার মত কাজ 
শাহাজাদা করে না। শাহানশাহ নিজেও তার প্রতি মাঝে মাঝে বিরক্ত হন। বিশেষ করে নারীর 
প্রতি তার উদগ্র লালসা দেখে। শুধু সেই জন্যই খুব কম বয়সে তাকে বেগম এনে দিয়েছেন। 
তাতে তার কুলোয় না। যুদ্ধবিদ্যা দায়ে পড়ে যতটুকু শেখার শিখেছে । তার বেশি নয়। 
ব্যক্তিত্বও তার তার চেয়ে বেশি আছে বলে মনে হয় না। তবে অনেক ক্ষেত্রে সে তার বুদ্ধির 
পলিচয় রেখেছে। কিন্তু শুধু বুদ্ধি থাকলে বড়জোর একজন আমির হওয়া যায়, বাদশাহ নয়। 

বেগমের কক্ষ থেকে বেরিয়ে অলিন্দে পা দিতেই থমকে যান শাহানশাহ। দেখেন তার পুত্র 
একজন হষ্টপৃষ্ট স্ত্রীলোকের সঙ্গে কথা বলছে এবং স্্ীলোকটির মুখে হাসি। তিনি বিস্ফারিত 
দৃষ্টিতে চেয়ে থাকেন। পুত্র তাকে প্রথমে দেখতে পায়নি । শাহানশাহ স্পষ্ট বুঝতে পারেন, 
স্ত্রীলোকটি বেগমের কক্ষে দেখা সেই বাঁদী। তার সর্বাঙ্গ জুলে ওঠে । বেগম মালিক! আল- 
জুমানিও তার জীবনের একমাত্র নারী নন। তাই বলে তার রুচি এত ঘৃণিত পর্যায়ে নেমে 
যায়নি কখনো । 

বাঁদীই তাকে প্রথম দেখতে পায়। দেখেই ছিটকে চলে যাবার চেষ্টা করতে বেগমের কক্ষ 
থেকে তালি বেজে ওঠে। সঙ্গে সঙ্গে বাঁদী তাড়াতাড়ি তার পাশ দিয়ে ছুটে ভেতরে ঢুকে পড়ে। 
শাহানশাহের সম্মুখে একা শাহাজাদা। তাকে বিপর্যস্ত দেখায়! তার ওই অবস্থা দেখে ক্রোধাস্বিত 

হলেও একটু কৌতুক অনুভব করেন তিনি। ঠিক করেন কোন কথা না বলে তিনি অপেক্ষা 
করবেন। পুত্রের মুখ থেকে বাক্যনিঃসৃত হোক প্রথম। দেখা যাক সে কি বলে। 

শাহজাদা বলে __- বেগম সাহেবার সঙ্গে দেখা করতে এসেছিলাম। 

__ খুব জরুরী? 

__ হ্যা। না, তেমন জরুরী নয়। তবু কারনালে যাওয়ার আগে একবার দেখা করতে ইচ্ছা 
রা 

-_ একটু পরে যেও। কে যেন একজন ঢুকল। 

--ও তো বাঁদী। 

__ তাই বুঝি। যাও তবে। 

বিতৃষ্জায় শাহানশাহের মন ভরে ওঠে। হারেমের বাঁদীদের নিয়ে টানাটানি কেন? ওর 
মধ্যে যা দেখে মন মজেছে, সেই জিনিস অন্য কোন নারীর মধ্যেও পাওয়া যাবে। তাকে তুলে 
আনুক। কিংবা বেগমসাহেবাকে বলে ওর বাঁদীগিরি ঘুচিয়ে দিয়ে নিয়ে গিয়ে রাখুক কোথাও । 
এভাবে নিজের মর্যাদা বজায় রাখা যায় না। 


শাহানশাহ রওনা হবেন পরশু । কিছু সময় দরবারে বসে তিনি বিশ্রাম গ্রহণ করতে 
গেলেন। তিনি চলে যাওয়ার পরে খান দাউরান, উজির কামরুদ্দিন খাঁ, উজির আজিম আল্লা 
খা এবং জাঠ নেতা কৃপা রাম ও সিরবুলিন্দকে নিয়ে দরবারের পাশের একটি কক্ষে গিয়ে 
আলোচনায় বসে। 

প্রথমেই খান দাউরান নিজামুল মূলক আর সাদাত খায়ের প্রসঙ্গ উত্থাপন করে। বলে-_ 
এঁরা দুজনা অদ্ভুত এক নিস্পৃহ ভাব দেখাচ্ছেন। আমি জানি, কেন তারা এমন করছেন। আমার 
সর্বাধিনায়কতু তারা মেনে নিতে পারছেন না। ভাবছেন, আমার তুলনায় তারা ছোট হয়ে 
গিয়েছেন সবার চোখে। মস্ত ভুল করছেন তারা। দুজনাই তারা উত্তর আর দক্ষিণ ভারতের 
সবচেয়ে দুইটি গুরুত্বপূর্ণ অঞ্চলের শাসনকর্তা। বলতে গেলে তারাই স্থান দুটির অধীশ্বর। তবু 
আমাকে আমির উল-উমর করা হয়েছে। কারণ আমি সব সময় দিল্লীতে থাকি বলে ওঁদের 
দুজনার চেয়ে অধিক পরিচিত। আর দ্বিতীয় কারণ হচ্ছে ওরা গুরুত্বপূর্ণ ব্যক্তি হলেও 
বাদশাহের মূল বাহিনী আমার অধীনে রয়েছে। দিল্লী আক্রান্ত হলে সেই বাহিনীই দিল্লীকে রক্ষা 
কববে। তেমনি শাহানশাহ যেখানে যাবেন, মূল বাহিনী যাবে তার সঙ্গে। আসলে তিনিই হলেন 
হিন্দুস্থানের সমস্ত বাহিনীর সর্বাধিনায়ক। আমি দিল্লীতে থেকে তার যেমন প্রতিনিধিত্ব করেছি, 
যুদ্ধক্ষেত্রেও করব। এই সহজ কথাটা ওঁরা দুজনা মেনে নিতে পারেন না। 

সিরবুলন্দ বলে__ সেটা ওঁদের বুঝবার দোষ । তাই নিয়ে এই সময় মাথা ঘামিয়ে সাভ 
নেই। আমাদের আসন্্ যুদ্ধের কথা ভাবতে হবে। 

উজির আজিম আল্লা খাঁ খান দউরানকে প্রশ্ন __ করে কারনানে আমাদের বাহিনী কি 
ভাবে সাজাতে হবে বলে আপনি ঠিক করেছেনঃ কারণ রণক্ষেত্রের বাহিনী আপনার 

পরিচালনায় চলবে। 

খান দউরান বলে-_- শাহানশাহের মূল শিবির যেখানে থাকবে তার সামনে শাহানশাহের 
ডান দিকে থাকবেন নিজামুল মুলক এবং বাঁয়ে থাকবেন সাদাত খা । 

সিরবুলন্দ বলে-_ তারা একমত হবেন তো? 

-_ এটা একটা ব্যুহ রচনা করা হচ্ছে। ওদের দুদ্ুনাকে সব চেয়ে বেশি প্রাধান্য দেওয়া 
হয়েছে। যুদ্ধ শুরু হলে আমার দৃঢ় বিশ্বাস ওঁদের নিম্পৃহতা কেটে যাবে। সর্বশক্তি দিয়ে ওরা 
শাহানশাহ এবং দেশকে রক্ষা করবেন। 

আজিম আল্লা খা বলে _-_ ভামাকে কোথায় রাখলেন? 

খান দউরান হেসে বলে-__ সবার কথাই বলছি। কাউকে বাদ দেওয়া হবে না। 

কৃপা রাম বলে-_ সেই জন্যই ধৈর্য ধরে বসে আছি। 

__ শুনুন তবে। সিরবুলন্দ থাকবেন শাহানশাহের ঠিক পেছনে আর তার ডানদিকে কৃপা 
রাম তার জাঠবাহিনী নিয়ে প্রস্তুত থাকবেন। 

কৃপা রাম বলে -_- আমাকে পেছনে সরিয়ে দিলেন কেন? 

-_ যদি কোন বিপর্যয় ঘটে, সেই বিপর্যয় থেকে শাহানশাহকে রক্ষা করার জন্য আপনার 
চেয়ে বেশি আর কারও ওপর নির্ভর করা যাচ্ছে না। এখানে কোন রকম পক্ষপাতিত্ব কিংবা 
তোষণের স্থু্ন নেই। অঙ্কের মত সাজাতে হয়েছে ভেবে ভেবে। শাহানশাহের ডান দিকে 
থাকব, প্রথমে আমি তারপর মুজাফফর খা, মীর শুলাম, আর খান জুমান খাঁ। শাহানশাহের বা 
দিকে থাকবেন কামরুদ্দিন খা, আজিম আল্লা খা আর সৈয়দ নিয়াজ খা। কামরুদিন খায়ের 
দিকেই তার জামাতাকে রাখলাম। 

সবাই নিজেদের মধ্যে আলোচনা! করে বলে যে মোটামুটি সব ঠিকই আছে, তবে কারনালে 
পৌছে সব কিছু না দেখা অবধি চূড়ান্ত করা যাবে না কিছু। 

খান দউরান বলে _- একটা বিষয়ে বাদশাকে কিছুতে বোঝাতে পারছি না। 

আজিম আল্লা বলে-- কোন বিষয়ে ? 

---বাদশাহ ওঁর অঞ্চলটি শক্ত কাঠ কিংবা বাঁশের বেড়া দিয়ে ঘিরে দিতে বলেছেন। 

-_ কেন? 

-_ যাতে শত্ররা বিনা বাধায় তার এলাকায় ঢুকে পড়তে না পারে। 

_- বিনা বাধায় কেন? এতবড় বাহিনী । 

__ তবু যদি তাদের পরাজয় ঘটে? 

-_ আমাদের সৈন্যদের পরাজয় ঘটলে ওই বেড়া শাহানশাহকে কি করে বাঁচাবে ? 

__ এই কথাটাই তিনি বুঝতে চাইছেন না। ওঁকে বলেছি, “ বেড়া দেওয়া থাকলে আপনার 
রক্ষী বাহিনী অকেজো হয়ে যাবে। তারা লড়তে পারবে না। আপনিও বেড়ার মধ্যে বন্দী হয়ে 
থাকবেন।” শুনলেন না বাদশাহ । 

কৃপা রাম বলে-_ আমার মনে হয় এটা ঠিক হল না। এ যেন ওদের কাছে আত্মসমর্পণ । 

যুদ্ধেব আগেই নিজের বন্দিত্ব স্বীকার করে নেওয়া। 

সবার মুখ গম্ভীর হয়। তবে এখন এসব ভেবে লাভ নেই। বিকেল হয়ে আসছে। 
ভিস্তিওয়ালা ভিম্তির জল দিয়ে দরবারের প্রাঙ্গণের ধুলো ভিজিযে দিচ্ছে। 

সবাই উঠে দাঁড়ায় । আগামী কাল থেকে আর কোন অবকাশ নেই। এর মধ্যেই অনেক 
ছোটাছুটি করতে হয়েছে নিজ নিজ বাহিনীকে একত্রিত করার জন্য। সারা রাত ধরে প্রতোকের 
অস্ত্র পথক পৃথক ভাবে পরীক্ষা করে দেখে নিতে হবে। এই সময় অনেকে নিজের অসুস্থতার 
অজুহাত দেখায় কিংবা বলে পরিবারের কেউ ভীষণ অসুস্থ । সাধারণত স্ত্রী কিংবা মায়ের 
অসুস্থতার কথা বলে। তাদের মৃত্যু হলে বোধহয় কিছু এসে যায় না। সবার মনে ভয়, মিথ্যা 
বললে যদি সতাই ফলে যায়। তাহলে মুশকিল সেক্ষেত্রে স্ত্রী কিংবা মা কম ওজনদার।। স্ত্রীর 
মৃত্যু হলে স্ত্রী পাওয়া যায়। তাছাড়া একাধিক স্ত্রী যাদের থাকে, তাদের একটার মৃত্যু হলে 
অনুভবই করা যায় না। আর মায়ের যৃত্যু-- সে তো স্বাভাবিক ঘটনা। 

খান দউরান উদ্যোগী হয়ে রাজপুত দম্পতি জয় সিং এবং অন্যান্য রাজপুত রাজাদের 
কাছে বিনীতভাবে অনুরোধ করেছিলেন সাহায্যের হাত বাড়িয়ে দিতে। কিন্তু তারা কেউ 
উৎসাহ দেখাল না। ওরঙ্গজেবের রূুঢ আচরণের কথা রাজপুতরা আজও ভোলেনি। দিল্লীর 
তক্ততাউসকে তারপর থেকে শক্র বলে ভাবে তারা । সাহাযা দূরের কথা, তারা মহারাষ্ট্রের 
সহায়তায় দিল্লীর জোয়াল থেকে সম্পূর্ণ মুক্ত হয়ে স্বাধীন হওয়ার পরিকল্পনা করছে এই 
মুহূর্তে। কোথাকার কোন নাদির শাহ দিল্লীকে বিপাকে ফেলেছে এতে তাদের বিন্দুমাত্র এসে 
যায় না। বরং খুশি তারা । আর কেউ না জানুক খান দউরান জানে বাদশাহ নিজে পেশোয়া 
বাজীরাওকে শেষপর্যস্ত সাহায্যের জন্য অনুরোধ করেছিলেন । কিন্তু তিনিও নীরব । সুতরাং 
সম্পূর্ণ নিজের পায়ে দীড়িয়ে তাকে অগ্রসর হতে হচ্ছে। আমির ওমরাহেরা নিজের সৈন্যদল 
গড়ে তুলছে। আজ যদি রাজপুতানা আর মহারাষ্ট্র স্বপক্ষে থাকত তাহলে শাহানশাহের শক্তি 
অনেকগুণ বৃদ্ধি পেত। নাদির শাহ নিশ্চয় জানতে পেরেছেন মারাঠা আর রাজপুতদের 
নিস্পৃহতার কথা । তাতে নির্িধায় এগিয়ে আসছেন। নইলে এতটা দুঃসাহস তার কখনই হত 
না। 


উমদেন়েসা মূলত পারস্যের মেয়ে। তাব পিতা পারসা থেকে অতি অল্প বয়সে এদেশে 
এসে দিল্লীতে না এসে সোজা চলে যায় গুরাঙ্গাবাদে। সেখানে নিজের বুদ্ধিবলে এবং নানা 
কৃতিত্ব দেখিয়ে ধীরে ধীরে উন্নতি করে সে। উমদেেসা তার প্রবীণ বয়সের স্তান। একবার 
শাহানশাহ এই ওরাঙ্গাবাদে আদ এবং পারসোর বিশেষ এক ধরনের পুষ্প দেখার জন্য 
উমদেন্নেসার পিতার গৃহে পদার্পণ করে তাকে কৃতার্থ করেন। সেই সময় উমদেন্লেসাকে দেখে 
ফেলেন। 

-- এই কিশোরী কে? 

-_ আমার কন্যা। একমাত কন্যা। 


__ বেশ দেখতে। আপনি একবার দিল্লীতে আসুন। আপনি দিল্লীতে বরাবর থাকতে চান? 

__ না মেহেরবান, আমার এই স্থানটি খুব ভাল লাগে। 

__ বেশ, এখানে থাকুন। তবে কিছুদিনের মধ্যে একবার দিল্লীতে গিয়ে আমার সঙ্গে দেখা 
করবেন। 

আসলে উমদেন্েসার রূপ যতটা না হোক তার দেহের কাঠামোর প্রতি বাদশাহের দৃষ্টি 
পড়ে। খুব মজবুত গঠন। মোগল বংশধরদের মধ্য থেকে তৈমুরের দেহের খজ্জুতা আর দৃঢ়তা 
ধীরে ধীরে লোপ পেতে বসেছে। তার ইচ্ছা সেই দৃঢ়তা আর ধজুতা ফিরে আসুক আবার। 
তাই পুত্রের জন্য নারী নির্বাচন। উমদেন্নেসার পিতা এতটা কল্পনা করেনি। শাহানশাহ তার 
প্রতি সন্তষ্ট । তাই দিল্লীতে ডেকে নিয়ে গিয়ে কোন পদোন্নতির কথা বলবেন কিংবা পুষ্প সম্বন্ধে 
আলোচনা করবেন। দুটি ক্ষেত্রেই শাহানশাহের ঘনিষ্ঠ হওয়ার সুযোগ ! তাই যারপরনাই 
আনন্দিত হয়েছিল সে। 

এরপর সাদি হল। খুবই আড়ম্বরের সঙ্গে হয়েছিল। হিন্ুস্থানের যে কোন নারীর পক্ষে এর 
চেষে সৌভাগ্যবতী হওয়ার কথা কল্পনা করা যায় না। অথচ জীবনের অমন একটি দিনে 
উদ্ভিন্নযৌবনা উমদেন্লেসার মুখ ভার। সবাই ভাবল প্রিয়জনদেব ছেড়ে আসার জন্য । কিন্তু 
আসলে তো তু] নয়। কৈশোর অতিক্রম করার আগেই সে একজনকে ভালবেসে ফেলেছিল। 
সেই তরুণের বিষগ্ন মুখ আর গভীর চাহনি দেখলে তার হৃদয় উদ্বেলিত হয়ে উঠত। তার সঙ্গে 
দুটো কথা বললে তৃপ্তিতে তার মন ভরে যেত। মাত্র একদিন, একটিবার শুধু মুখতার তাকে 
জডিয়ে ধরে চুম্বন করেছিল। 

সে যে কী অসহ্য সুখ, ভাবলে আজও তার সর্বাঙ্গ অবশ হয়ে যায়। সুখ যে মানুষকে 
অচেতন করে দেয় জীবনে সেই প্রথম আর শেষ অনুভব করেছিল সে। সেদিন সামনের 
মিনারের পাশ দিয়ে চাদ উকি দিয়ে তাদের দুজনকে আলোকিত করে তুলেছিল। তাদের 
গোপনীয়তা যে প্রকাশ্য হয়ে পড়েছিল, বুঝতে পারেনি। তবে ধরা পড়ে গিয়েছিল শুধু 
একজনের কাছে। সে হল তার প্রিয় হরিণশাবক। সে ছুটে এসে তার গা ঘেঁষে দাঁড়িয়েছিল। 
সেই স্পর্শে চেতনা ফিরে পেয়েছিল। নইলে অন্য কেউ দেখে ফেললে মুখতার বাঁচত না। 
আজ মুখতার কোথায়? সে যদি একবার এসে ডাকে, তাহলে এই মুহূর্তে সবার অজ্ঞাতে সে 
শাহজাদার হারেম পরিত্যাগ করে চলে যেতে পারে। মুখতারের কী যে দুঃখ, সে জানে না। 
ওই দুঃখ ভূলিয়ে তার মুখে হাসি ফোটানোর জন্য আজও তার হৃদয় টনটন করে ওঠে। অত 
ঘটা করে যার সঙ্গে তার সাদি হল, দেখল তার মুখ সবসময় হাস্যময়। বড় সন্তা বলে মনে হল 
তাকে। দেখে মনে হল জীবনে এক মুহূর্তের জন্যও তার হৃদয়ে দুঃখের আঁচ লাগেনি । এমন 
মানুষকে নিয়ে সুখী হওয়া যায় £ বড় অগভীর হয় এরা__ সেই সময় একটি কিশোরীব তাই 
মনে হয়েছিল। 

আজ উমদেন্লেসা অনেকটা পরিণত | দু-চার বছরে এইটুকু পরিণত হওয়া খুব স্বাভাবিক, 
বিশেষ করে নারীর ক্ষেত্রে। তারা তো আর সমুদ্র কিংবা শ্রোতাস্থিনীর মৎস্য নয়। ওই বৃহং 

ক্ষেত্রে চিস্তাহীন অবস্থায় মনের সুখে বিচরণ করা যায়। তাই সেই সব স্থানের জলচর প্রাণীরা 
হয় উদার। ফাদ ফন্দির কথা তাদের কল্পনার বাইরে । কিন্তু উমদেন্নেসার যে বন্ধ জলাশয়ে 
বাস। এখানে চলতে ফিরতে অনেক কায়দা কানুন। প্রতিটি পদক্ষেপে মস্তিষ্ষচালনা না করলে 
বঞ্চিত হতে হয় কিংবা বিপদে পড়ার সম্ভাবনা । তাই এখানে অনেক বেশি পরিণত হয়ে ওঠে 
সবহি। 

কুলসুম তার বাঁদী হলেও মনের অনেক কথা তাকে বলতে হয়। তাছাড়া কুলসুম হল তার 
দৃষ্টি। সে অনেক নতুন নতুন খবর নিয়ে আসে বাইরে থেকে। সে এলে মনে হয় দমকা হাওয়া 
যেন এসে ঢুকল। তার কাছ থেকে জানতে পেরেছে উমদেন্নেসা যে মালিকা- আল জুমানি 
বাদশাহের সঙ্গী হতে প্রায় রাজি হয়োছেন। অগুনতি, মানুষ আর অস্ত্রের ঝনঝনানির মধ্যে 
ওভাবে পড়ে থেকে যে কি সুখ বুঝতে পারে না সে। যৌবন বিদায় নিতে তো বেশি বাকি 
নেই, এখনো এসব কেন? কুলসুমের কাছে মনের কথা বলে ফেলতেই হাসিতে গড়িয়ে পড়ে 
সে বলেছিল-_ যৌবন কি শুধু দেহের? মনেরও ৷ বয়স হোক, তখন বুঝবেন। 

-_ তোর বুঝি খুব বয়স হয়েছে? তাই বুঝি বসে আছিস? 

-- আমার কেন? অন্য বাঁদীরা নেই। তাদের অনেকের বেগম সাহেবা আজ প্রায় বৃদ্ধা। 
তাদের কাছে তারাও মনের কথা কত বলেছেন। 

-_ সর্বনাশ। তুই আমার কথাও ফাস করে দিবি তাহলে ? 

-_- তোবা, তোবা। আপনি আমরা আশ্রয়দাতা । আপনি ইচ্ছে করলে আমাকে এই মুহূর্তে 
মৃত্যুদণ্ড দিতে পারেন। আপনার সঙ্গে নিমকহারামী করব আমি? 

_- সবার বাদীই একই কথা শোনায় বেগমদের। 

কুলসুমের মত বুদ্ধিমতী নারীও হঠাৎ কেমন যেন স্তব্ধ হয়ে যায়। বেগম সাহেবাকে সে 
খুবই পছন্দ করে এবং ষোল আনা বিশ্বস্ত বলে কোন উত্তর দিতে পারে না। তার চোখে জল 
এসে যায়। 

_- তুই কাদছিস নাকি? 

চোখে ওড়না চেপে ধরে ঘাড় নাড়িয়ে সে বলে যে কাদছে না। উমদেন্নাসা তাকে চিনে 
ফেলে মুহূর্তে । বলে-_- কাঁদিস না কুলসুম । আমি মজা করছিলাম 

ঠিক সেই সময়ে শাহাজাদার প্রবেশ। বেগম একটু বিশ্মিত হয। এই সময়ে হারেমে 
সাধারণত আসে না সে। কুলসুম ছুটে কক্ষ থেকে পালিয়ে যায়। 

শাহজাদা বলে-_ তোমার এই বাদীটাকে আমার পছন্দ হয় না। 

-__ সেই জনোই তো রেখেছি। পছন্দ হলে রক্ষা ছিল? 

--কী যা তা বলছ? 

-_- কেন, মিথ্যা বলছি? 

_- হাজারবার। 

-_ মলিকা আল-জুমানি নামে একজন বেগম রয়েছেন হারেমে। সে কথা জান ? 


৯১৪ 


_- তুমি মায়ের কথা বলছ? 

__ হাজারবার। তার একজন বাঁদী আছে, জান? 

শাহজাদার মুখের ওুঁজুলা হাস পায়। কোনরকমে বলে-_ সবারই বাদী থাকে। এতে 
নতুনত্বের কিআছে? 

__ তার বাঁদীর মধ্যে নিশ্চয় নতুনত্ব কিছু আছে। বোধহয় শাহাজাদাকে পাগল করার মত 
কিছু। আমি অবশ্য বুঝতে পারি না। খুবই গ্রাম্য সে। তবে আমি শত হলেও তো পুরুষ নই। 

__ কী সব বলছ? 

-_ যাকগে। ওসব কথা তোমাকে বলতে আমার ঘৃণা হয়। তুমি তো ভবিষাতের 
শাহানশাহ। যুদ্ধ সম্বন্ধে ভাবনাচিস্তা করেছ কিছু? 

__ সেই কথা বলতেই তো এসেছি। তুমি এমন সব শুরু করলে--- 

-_ বেশ বল। 

__ বাদশাহের হারেম তো যাচ্ছে। আমার হারেমও সেই সঙ্গে যাবে নিশ্চয়। 

- -_ এটা কি যুদ্ধ সম্বন্ধে ভাবনাচিস্তা? 

-_ নিশ্চয়! অত বড় রণক্ষেত্রে হারেমের জন্য নিরাপদ স্থান খুঁজে নিতে হবে না? 

_ আমিররা কে কোথায় থাকবেন সৈন্য নিয়ে, ঠিক হয়ে গিয়েছে? 

-- ওসব দেখার জন্য খান দউরান আছেন। তাকে পরামর্শ দেওয়ার লোকের অভাব 
নেই। 

-- তুমি কোন দিকে থাকবে? 

-_ রণক্ষেত্রের মানচিত্র দেখেছ নাকি? কথা শুনে মনে হচ্ছে সব জেনে বসে আছ। 

শাহজাদাকে উত্তপ্ত দেখেও ভ্রুক্ষেপ করে না উমদেন্গেসা। সে বলে-_ কিছুই জানি না। 
কিন্তু তোমার যদি স্পষ্ট ধারণা থাকত আমাকে বুঝিয়ে বলে দিতে পারতে। 

-_ তোমাকে? বললে বুঝতে £ 

--. বোধহয় বুঝতাম । যাহোক, এটুকু বুঝেছি যে তৃমি কোন খোজখবরই রাখ না। শুধু 
হারেমের জন্য তুমি পাগল হয়ে উঠেছ। বাদশাহজাদার হারেম না থাকলে চলে? তুমি নিশ্চিন্ত 
থাক। বেছে বেছে কিছু সংগ্রহ করে নাও। কিন্তু আমি না গেলে তো নানা প্রশ্ন উঠবে। 
তোমাকে বিপদে ফেলব না। আমিও যাব। নিজে অসুস্থ বলে নাও যেতে পারতাম। কিন্তু যাব। 

শাহাজাদা খুবই পুলকিত হয়। সে দেখে তার বেগম কেমন আনমনা হয়ে পড়ে। সে জানে 
না তার বেগমের চোখের সামনে একটি তরুণের মুখ ভেসে উঠেছে। ভাবছে, হঠাৎ যুদ্ধক্ষেত্রে 
ওই তরুণের সঙ্গে দেখা হয়ে যেতে পারে না? হয়ত হারেম রক্ষায় ভার তার ওপরই পড়েছে। 
মুখতার তাকে দেখতে পাবে না। কিন্তু সে তো তাকে দেখবে । কত আর বদলাবে সে? তেমন 
যদি হয় ঠিক চিনে নিতে পারবে। ওই গভীর দৃষ্টি কি ভুলবার? 

-_ কি ভাবছ? 

__- কিছু না।সব তো ঠিক হয়ে গেল। 

-_ তুমি অমন কর কেন? আমি তো তোমার সঙ্গে কোনরকম দুব্বিহার করি না ! 

শাহজাদা অবশ্যই সত্য কথা বলছে। দুর্বযবহার করার মত মনের শক্তিও বোধহয় তার 
নেই। কষ্ট দিয়েও সত্যি যদি ভালবাসত তাহলে মুখতারকে অত ঘন ঘন মনে পড়ত না। 
শাহাজাদার স্পর্শ তো কতভাবে পেয়েছে সে, মনে দাগ কাটেনি। অথচ মুখতারের সেই 
চন্দ্রালোকিত সন্ধ্যার স্পর্শ দেহকে অতিক্রম করে মনের মধ্যে গিয়ে বাসা বেঁধে রয়েছে। 

কুলসুম অলিন্দ থেকে দেখতে পায় শাহজাদা বেগমের কক্ষ থেকে নিষ্াস্ত হয়ে ধীরে ধীরে 
চলে গেল। সে ভেতরে গিয়ে দেখে উমদেন্লেসা গালে হাত দিয়ে বসে রয়েছে। দুঃখ হয় তার। 
তাদের মত সাধারণ মানুষের জীবন তো অন্যরকম । তবে অনেক দিন থেকে এসব দেখে দেখে 
সে অভ্যস্ত। 

-- শরবত আনি বেগম সাহেবা £' 

__ আন। 


একটি সুন্দর স্থান নির্বাচন করে শিবির স্থাপন করা হল কারনালে। মোটামুটি বেশ সুরক্ষিত 
প্রাকৃতিক দিক থেকে। উত্তর দিকে ঘন অরণ্য আর পূর্ব দিকে আলি মর্দান খাল। খালটি বেশ 
প্রশস্ত এবং জলপূর্ণ। জলের অভাব বোধ করবে না কেউ, এটা মস্ত লাভ। উত্তরের বনাঞ্চল 
ভেদ করে সসৈন্যে আসার চেষ্টা করবেন না অস্তত নাদির শাহ। তবু মাটির প্রাটার গড়ে তোলা 
হল শিবির শ্রেণীকে ঘিরে । আর সেই প্রাটীরের স্থানে স্থানে প্রায় সম দূরত্বে কামান স্থাপন করা 
হল। 

শাহানশাহ প্রাটীরবেষ্টিত শিবিরে এসে উপস্থিত হলেন মধ্যাহ্নের পূর্বে। আমির ওমরাহেরা 
তার শিবিরের সামনে প্রস্তুত তাকে অভ্যর্থনা করার জন্য। সবাই আশা করেছিল তিনি স্থানটি 
পরিদর্শন করবেন এবং কোনরকম পরিবর্তনের প্রয়োজন হলে সেকথা বলবেন। সময় আর 
বেশি নেই। কারণ নাদির শাহ কুঞ্জপুরা এবং খিরাজপুর থেকে কিছুটা উত্তরে তার সৈন্য 
সমাবেশ ঘটিয়েছেন বলে খবর পাওয়া গিয়েছে। তিনি যে কতটা সতর্ক তার প্রত্যক্ষ প্রমাণ 
পাওয়া গেল একদল অগ্রগামী সৈন্যকে কুঞ্জপুরার দিকে পাঠানোর পর থেকে তাদের কোন 
খবর না পাওয়া দেখে। তাদের নিশ্চয় খতম করা হয়েছে কিংবা বন্দী করে তাদের কাছ থেকে 
শত্রু শিবিরের গোপন সংবাদ বেব করা হচ্ছে। তাই ওমরাহেরা প্রত্যাশা করেছিল শাহানশাহ 
কারনালে পৌছেই সক্রিয় হয়ে উঠবেন। তিনি নিজস্ব শিবিরে প্রবেশ করে খবর পাঠালেন, 
পথশ্রমে তিনি ক্রাপ্ত। মধ্যাহ্নের আহারের পর একটু বিশ্রাম করে অপরাহ্ণ শিবির শ্রেণী এবং 
পার্ববর্তী অঞ্চল পরিদর্শনে বের হবেন। ওমরাহেরা স্ব স্ব স্থানে প্রস্থান করে। 

শাহজাদা সুলতান আহমেদ ভাবে হারেম বিষয়ে পিতা কোন উচ্চবাচ্য করলেন না কেন? 
বিষয়টা খুবই গুরুত্বপূর্ণ । সে খবর পেয়েছে নাদির শাহ তার হারেম রেখেছেন অস্বালায়। 
অনেকটা দূর । অত দূরে রাখার অর্থ খুঁজে পায় না শাহজাদা । হারেম থাকবে এমন স্থানে 
যেখানে দিনাস্তে যাওয়া যায়। অবশ্য নাদির শাহের হারেম নাকি একটি বাহিনীর মত প্রকাণ্ড। 

বাহাদুর বটে। 

হারেমের চিন্তা মাথায় ওঠে একটি সংবাদে । শাহানশাহ তখনো বিশ্রাম-সুখ উপভোগ 
করছেন, খবর এল একদল মোগল সৈনোর সঙ্গে নাদিব শাহের কুর্দিশ বাহিনীর সংঘধ হয়েছে 
এবং বহু মোগল নিহত এবং আহত হয়েছে। সেই সঙ্গে কুর্দিশ অন্বারোহীরা অনেক মোগল 
সেনাকে বন্দী করে নিয়ে গিয়েছে। 

কে এই দুঃসংবাদ পৌছে দেবে শাহানশাহের কানে? তিনি এখনো ছাউনি পরিদর্শন 
করলেন না, তার আগেই এই দুর্ঘটনা ? আজিম আল্লা খা বলে-- আমি যাচ্ছি। শাহানশাহ 
এখন একা আর এটা যুদ্ধক্ষেত্র । এখানে প্রতি পদে ইতস্তত করলে আমাদের ডুবতে হবে। 
কারনাল আর দিল্লীর মধ্যে আশমান জমিন ফারাক। সেখানকার আদব-কায়দা এখানে চলে 
না। 

উজির আজিম আল্লা খাঁ প্রহরীর পাশ দিয়ে সোজা গিয়ে প্রবেশ করে। প্রহরী উজিরকে 
চেনে। তাই হতচকিত হয়ে দীড়িয়ে থাকে। সে ভালভাবে জানে যত উঁচুদরের ব্যক্তি হোক না 
কেন এভাবে শাহানশাহের বিশ্রামে ব্যাঘাত ঘটাতে পারে না কেউ। তবু উজিরকে দেখে সে 
বাধা দিতে পারল না। এক নিমেষে সব কিছু হয়ে গেল। সে কাপতে থাকে । যুদ্ধক্ষেত্রে প্রাণ 
যাওয়া গৌববের। কিন্তু নির্বদ্ধিতার জন্য মৃতুদণ্ড সম্পূর্ণ অগৌরবের ৷ তাতে পরিবারেরও 
বদনাম হয়। 

আজিম আল্লা দেখে শাহনশাহের চক্ষু মুদ্রিত। মাথার নীচে তার বাহগ্থয়। পদদ্বয় তালে 
তালে নড়ছে। বুঝতে অসুবিধা হয় না তিনি আদৌ নিদ্রিত নন। আয়েশ করছেন। অত্যস্ত 
বিস্ময়!পন্ন হয় উজির। যুদ্ধ আসন্ন । নাদির শাহ ইতিমধ্যেই সক্রিয় । উচ্চস্থানে উঠলে তার 
সৈনাসমাবেশ খালি চোখে দেখা যাওয়ার কথা৷ অথচ বাদশাহ নিশ্চিত্ত। এতটুকুও চাঞ্চলা 
নেই। একি তাঁর বংশের মহিমা? অনেক যুদ্ধ জয়ের, অনেক উত্তেজনার অভিজ্ঞতা তার 
ধমনীতে প্রবাহিত বলেই কি এমন নিস্পৃহ তিনি। একটি পায়ের বিচলন দেখে মনে হচ্ছে 
দরবারী কানাড়ার তাল ঠুকছেন। নাকি দূরদৃষ্টিহীন অনুভূতিহীন মনুষারূপী মানবেতর কোন 
প্রাণীঃ কিংবা হতাশাগ্রস্ত হয়ে ভাগ্যের হাতে নিজেকে সমর্পণ করে দেওয়া মোগল বংশের এক 
কুলাঙ্গার? 

-- মেহেরবান ? 

শাহানশাহের দিবাস্বপ্ন টুটে যায়। তিনি চমকে উঠে সামনে উজিরকে দণ্ডায়মান দেখে বলে 
ওঠেন-_ এ কি আপনি! 

__ আসতে বাধ্য হয়েছি! 

উজির আজিম আল্লা খাঁ লক্ষ্য করে শাহানশাহের মুখমণ্ডল আরক্তিম। তাঁর জীবনে এমন 
বোধহয় প্রথম ঘটনা । সেটাই স্বাভাবিক। এই ধরনের কাজের একমাত্র শাস্তি মৃত্যু। 

-_ বাধা দেয়নি কেউ? 

__ বলতে গেলে ঠেলে সরিয়ে দিয়েছি। তবে তার কিছুমাত্র দোষ নেই। সে আমাকে 


নাদির/৭ হি 


চেনে । আমিও তাকে চিনি। আপনার মহলেরই প্রহরী । দিল্লী থেকে নিয়ে আসা হয়েছে। 

-_ খুব জরুরী? 

-- অবশ্যই খোদাবন্দ। 

-- বলন। 

উজির তখন কুর্দিশ অশ্বারোহীদের সঙ্গে মোগল বাহিনীর সংঘর্ষের উল্লেখ করে। বেশ 
কিছু সিপাহী হতাহত এবং বন্দী করে নিয়ে যাওয়ার কথাও বলে। 

শাহানশাহের চোখ বিস্ফারিত হয়ে ওঠে । আয়েশকে গায়ের চাদরের মত ছুড়ে ফেলে দিয়ে 
তিনি আসন ছেড়ে সোজা হয় দীড়ান। 

- চলুন। এখনি দেখে নিতে হবে সব। 

উজির হাষ্টচিত্তে শাহানশাহের সঙ্গে সেই প্রহরীব পাশ দিয়ে বাইরে আগে। অন্যান্য 
ওমরাহেরা দূর থেকে দেখে ধীরে ধীরে এগিয়ে আসে। 

শিবিরের সামনে তৃণাচ্ছাদিত প্রান্তরে দাঁড়িয়ে বাদশাহ প্রথমেই খান দউরানের দিকে ঘুরে 
দাড়িয়ে বলেন-_ কি করে এমন হল? 

__ একদল অশ্বারোহীকে পাঠিয়েছিলাম শত্রু সম্বন্ধে খবর সংগ্রহ কবতে। 

-_নাদির শাহের সিপাহীদের সঙ্গে যুদ্ধ বাধল কেন? 

-__ আমাদের মত তিনিও একদল কুর্দিশ অশ্বারোহীকে পাঠিয়েছিলেন। 

-- সেটা কি অপ্রত্যাশিত? 

খান দউরান একটু দ্বিধাজড়িত কণ্ঠে বলে-_ না। 

__ তবে? আমরা কি ওদের ছাউনির কাছাকাছি চলে গিয়েছিলাম? 

নিজামুল মুল্ক বলে ওঠে -- না হুজুর | ওরাই বরং আমাদের ছাউনির কাছে চলে 
এসেছিল। 

--- অর্থাৎ আমাদের চেয়ে অনেক বেশি এবং অনেক আগাম চিস্তা করে তারা। 

অযোধ্যার অধিপতি সাদাত খাঁ খান দউরানকে আরও বেশি অপদস্থ করতে নিজামকে 
মদত দিয়ে বলে-_ অবশ্যই। নইলে এত কাছে এসে আমাদের লোকদের ধরে নিয়ে গেল 
পেটের কথা বের করে নিতে? 

সাদাত খা এবং নিজামুল ঘুলক পরস্পরের দোস্ত কখনই নয়। তাদের উভয়ের মধ্যে 
প্রচ্ছন্ন প্রতিযোগিতার কথা সবার জানা । তবু তারা কিছু অশুভ উদ্দেশ্য চরিতার্থ করতে 
নিজেদের মধো মাঝে মাঝে বেশ ভাবসাব কবে নেয়। 

উজির কামরুদ্দিন বলে-- এখনো রেষারেষি আর তর্কাতর্কি থামল না আপনাদের? 
আমরা যদি কোন দুরবস্থার মধ্যে পড়ি তাহলে তার কারণ একটাই। একতার নামগন্ধ নেই 
আমাদের মধো। 

দরবার কক্ষে বসে তক্ততাউসের ওপর শাহানশাহকে দেখতে অন্যরকম লাগে। একটা 
দূরত্ব, একটা উচ্চতা থেকে যায়। সেখানে কথা বলতে কামরুদ্দিনের বাধো বাধো ঠেকে। কিন্ত 

শাহানশাহকে তাদের মত ঘাসের ওপর দাঁড়িয়ে থাকতে দেখে নিজেকে অনেক সহজ বলে 
মনে হয় তার। উচ্চতাও এমন কিছু বেশি নয়। খান দউরানের চেয়ে সামান্য কমই! 

শাহানশাহ কামরুদ্দিনের দিকে অন্য দৃষ্টিতে তাকান। এত ঝাঝালো কথা বলা তার 
স্বভাবের মধ্যে নেই। তিনি বলেন__ উজির ঠিক বলেছেন। আমাদের লক্ষ্য এখন একটাই, 
নাদির শাংকে বিতাড়িত করা। উনি খুব সুন্দর পত্র লিখেছেন বরাবর । আমি অবিশ্বাস 'করিনি। 
কিন্তু এখানে আসার পরে আমি জানতে পেরেছি কাবুল থেকে আসার পথে তিনি নগর গ্রাম 
ধবংস করেছেন, স্ত্রীপুরুষ নির্বিশেষে নির্বিচারে হত্যা করেছেন। ওঁর বাহিনী অবাধে লুঠতরাজ 
চালিয়েছে। আপনারাও শুনেছেন নিশ্চয়। 

সবাই ঘাড় হেলিয়ে সায় দেয়। 

__ আপনারা কি মনে করেন? সত্যই এমন হয়েছে? 

উজির আজিম আল্লা বলে-- আমি একজন তুক্তভোগীর দেখা পেয়েছিলাম। তার স্ত্রী 
আর তরুণ পুত্র নাদির শাহের সৈন্যদ্ধারা নিহত হয়েছে। | 
. -_কি করে? 

__ ওরা রাতের অন্ধকারে মশাল হাতে ধ্বংসলীলা চালাচ্ছিল। চালাতে চালাতে এদের 
দরজা ভেঙে ভেতরে ঢুকে পড়ল। চিৎকার শুনে পুত্র এবং তার মা সামনে এসে দীড়াতেই 
ওরা তাদের দুজনাকে হত্যা করে। দুটি ঘরের ক্ষুদ্র কুটির। দ্বিতীয় পূত্রটি শিশু। সে চিৎকার 
চেঁচামেচি শুনে কেঁদে ওঠে। তার কান্না যাতে কেউ শুনতে না পায় সেজন্য তাকে নিয়ে 
পেছনের দরজা দিয়ে বাইরে চলে আসে তার পিতা । একটি পুত্র অন্তত বাঁচুক। কারণ সে 
বুঝতে পেরেছিল তার স্ত্রী এবং জ্ঞোষ্ঠপুত্র নিহত হয়েছে। পরদিন সিপাহীরা চলে যায়। তখন 
সারা শহরে হাহাকার ওঠে। তারা বুক চাপড়াতে চাপড়াতে তাদের প্রিয়জনের মৃতদেহ সংগ্রহ 
করে কবর দেয়। 

শাহানশাহের মুখ গম্ভীর হয়। তিনি সবাইকে নিয়ে ছাউনির বিভিন্ন দিক পরিদর্শন করেন। 
আলি মর্দন খাল দেখেন। জঙ্গলের অবস্থিতি জেনে নেন। 

সবাই সাধারণ ভাবে কথা বঙ্গছিল, শুধু সাদাত খাঁকে একটু চিন্তান্বিত মনে হল। শাহানশাহ 
চিন্তার কারণ জানতে চান। 

সাদাত খা বলে-_ আমি এখানে এসে পৌছলেও আমার বাহিনী এখনো এসে পৌঁছায়নি। 
আপনি চলে এসেছেন শুনে আমি একাই চলে এলাম আগে। ওরা না আসা অবধি স্থির থাকতে 
পারছি না। নাদির শাহের সৈন্যদল এদিক-ওদিক ঘোরাফেরা করছে। সামনা সামনি এলে কেউ 
কাউকে ছেড়ে দেবে বলে মনে হয় না। আমার মালপত্রও ওদের সঙ্গে রয়েছে। 
শিবিরে চলে গেল। সাদাত খায়ের নিজস্ব শিবির ছিল না বলে নিজামুল মুলক তাকে আমন্ত্রণ 
জানায়। একটু দ্বিধার পরে সাদাত আমন্ত্রণ গ্রহণ করে। সেখানে নৈশভোজের সময় সে খাদ্য 
সামগ্রীর দিকে সন্দেহজনক দৃষ্টিতে বারবার চেয়ে দেখেছে, দু একবার নিজামের মুখের দিকেও 

চেয়েছে। কিন্তু সেই মুখে আসন্ন কোন শক্র নিধনের ওৎসুকা দেখতে পায় নি। এই ছাউনিতেও 
সুন্দব রুচিকর খাদ্য প্রস্তুত করা হয়েছে। খাদ্যের সুঘ্বাণে দ্বিগুণ ক্ষুধার উদ্রেক হল। নিজামুলকে 
প্রশ্ন না করে পারে না সাদাত-- এত সুন্দর খাদ্যের ব্যবস্থা কি করে করলেন? 

-- আমার বাবুষি তুরস্ক থেকে এনেছি। বহুদিন ধরে রয়েছে। আমার কর্মচারীদের মধ্যে 
সবচেয়ে বেশি বেতন পায়। 

-- আপনি রীতিমত খাদ্যরসিক দেখছি। আপনার এই পরিচয় আমার জানা ছিল না। 

-- কি করে জানবেন? নিজের গণ্ডি ছাড়িয়ে এক পা-ও এদিক-ওদিক না গেলে অনেক 
কিছু অজানা থেকে যায় । এই যে দরবারে আমি অনেককে অপদস্থ করি বলে বদনাম আছে। 
অমন রসিয়ে রসিয়ে অপদস্থ করতে হলেও উদরে উচ্চমানের খাদ্যের অস্তিত্ব থাকা জরুরী। 

আপনাকে যে দক্ষিণ ভারতের বাঁদর বলে পরিহাস করা হয়েছিল তাতে কিন্তু আমার 

তেমন দোষ ছিল না'। 

নিজামুল মুলকএর মুখ গম্ভীর হয়ে যায়। কিন্তু মুহূর্তে সেই গান্তীর্য কাটিয়ে উঠে সে 
সশব্দে হেসে উঠে বলে- ওসব আমার গা সওয়া। ফুলের ঘায়ে মৃ্গা যাওয়ার পাত্র আমি নই। 
এই যুদের পরে যদি আপনি আর আমি টিকে থাকি তাহলেই টের পাবেন। 

এই খানা যদি দিল্লীতে পেত তাহলেও আকণ্ঠ খেয়ে নিত সাদাত খাঁ । বিশেষ এক ধরনের 
মশলা ব্যবহৃত হয়েছে এই খাদ্য প্রণালীতে। ফলে সম্পূর্ণ অন্যধরনের স্বাদ হয়েছে। দিল্লী গিয়ে 
লোকটাকে বড় টোপ ফেলে গেঁথে ফেলার চেষ্টা করতে হবে। কিছুটা কম খেতে হল আজ 
কারণ ভবিষ্যৎ সম্পূর্ণ অনিশ্চিত। সূর্যোদয়ের সঙ্গে সঙ্গে পরিস্থিতি কি দাঁড়াবে কিছুই বোঝা 
যাচ্ছে না। শাহানশাহের ছাউনিতে সক্রিয়তা লক্ষ্য করা না গেলেও নাদির শাহ কি মতলব 
আঁটছে বোঝা যাচ্ছে না। খান দউরান নাদির শাহকে অপ্রস্তুত করে দিয়ে আগে থেকে আক্রমণ 
করার পক্ষপাতী নয়। শাহানশাহ তাকে আবার সম্পূর্ণ সমর্থন করেন এই বিষয়ে। শক্রর 
আক্রমণের জন্য প্রতীক্ষা করা সাদাত খায়ের মতে মূর্খতা । তাতে শক্র সুবিধা পায় বেশি। শত্রু 
সংখ্যা যতই হোক না৷ কেন দিল্লীর বাদশাহের বাহিনীর চেয়ে কখনই বেশি হবে না। তাছাড়া 
দিল্লীর বাহিনীতে অসংখ্য হস্তী বয়েছে। রাতের অন্ধকারে সমস্ত হস্তীকে একত্রিত করে নাদির 
শাহের ছাউনির দিকে ঢালনা করলে তিনি পালিযে যাওযার পথ পাবেন না। কিন্তু এসব কথা 
সে বলতে যাবে কেন? সে তো চেয়েছিল নাদির শাহ আসুক । যুদ্ধক্ষেত্রে এলে যুদ্ধ করতেই 
হয়, তাই তাকেও যুদ্ধ করতে হবে। আর যুদ্ধের মধ্যে ফাঁকি থাকার অর্থ আত্মহনন। সুতরাং 
নাদির শাহকে মনে মনে সমর্থন করেও রীতিমত যুদ্ধ তাকে করতে হবে। তবে নাদির শাহ 
নিশ্চয় তার নাম শুনেছেন। যদি তার পরিচয় পেয়ে যান কোনরকমে তাহলে অনেক কিছুই 
ঘটতে পারে। নিজামুল মুলক ও এ বিষয়ে একই পথের যাত্রী। তবু আজ এত সময় পাওয়া 
সত্তেও এ বিষয়ে মুখ খুলছে না । সে-ও নিশ্চয় বুঝতে পারছে হিন্দুস্থানী সৈন্য দিয়ে নিশ্চুপ 
হয়ে বসে থাকা চলে না। সেন্যদের মধ্যে প্রন্ম উঠবে । সেই প্রশ্ন বিরাট আকার ধারণ করে 
বিদ্রোহের রূপ নিতে পারে। তাতে সে নিজেই নিশ্চিহ্ন হয়ে যাবে। 

-- আপনাকে আমি কিন্তু অযোধ্যার হনুমান বলব না কখনই। আমি নিজে যেমন 
আত্মমর্ধাদাসম্পন্ন, অন্যের মর্যাদাকেও সম্মান দিতে জানি। 

সাদাত খা এত অনামনস্ক হয়ে গিয়েছিল যে নিজামের কথায় প্রথমে চমকে উঠেছিল। 
পরে একটু হেসে বলে-- বেঁচে থাকলে দিল্লীতে আপনার গৃহে একবার খানা খাওয়ার ইচ্ছা 
রইল। 

-- অবশাই। কিন্তু কার বেঁচে থাকার সম্বন্ধে সংশয় আপনার? 

_ দুজনার একজন চলে গেলেই খানা খাওয়ার প্রন্ম আর থাকছে না। 

- তা বটে। 

নিজামের সঙ্গে আলাপ করতে ভালই লাগে সাদাত খায়ের। এত ঘনিষ্ঠভাবে তো! কখনো 
কথা হয়নি । দরবার কক্ষ হল মল্রভূমি- কে কোন প্যাচে কাকে কাৎ করবে। সবার উদ্দেশ্য 
শাহানশাহের সামনে বাহাদুরী দেখানো আর নিজেকে আরও পাকাপোক্তভাবে প্রতিষ্ঠিত করা। 
সেখানে খোলা মনে কেউ কথা বলে না। (সখানকার মুখেব কথা মনের কথা নয়। কিস্তু 
শিবিরের পরিবেশ সম্পূর্ণ ভিন্ন। নিজেকে গোপন রাখতে চাইলেও অনেক অসতর্ক মুহূর্তে 
অনেক কিছু প্রকাশ হয়ে পর়ে। নিজাম মানুষটা বেশ বুদ্ধিমান। পড়াশোনাও রয়েছে বলে মনে 
হল। কথায় কথায় ওমর খৈয়ামের রুবাইয়াৎ আওড়ায। সুরসিক। 

অনেক রাতে শুতে গেলেও নিদ্রা গাট হয়েছিল। কিন্তু অতি প্রতুযুষে সাদাত খায়ের ঘুম 
ভাঙিয়ে দেয় নিজাম নিজে এসে। 

-_ আপনি। এত ভোরে? 

- আপনি তাড়াতাড়ি প্রস্তুত হয়ে নিন। শাহানশাহ তলব পাঠিয়েছেন। 

_ আমাকে? 

-হ্যা। 

সাদাত খাঁ প্রস্তুত হয়ে বাইরে এসে প্রশ্ন করে- কি হয়েছে? 

- চলুন যেতে যেতে বলছি। 

আসলে কুর্দিশ অশ্বারোহীরা আগেই হামলা! শুরু করেছিল । কিন্তু গত রাব্রে নাদির শাহের 
তরফ থেকে প্রথম প্রকৃত আক্রমণ শুরু হয়েছে। সাদাত খায়ের বাহিনী অযোধ্যা থেকে দীর্ঘপথ 
অতিক্রম করে গত রাতে যমুনা অতিক্রম করে একটি স্থানে ক্লান্ত হয়ে বিশ্রাম নিচ্ছিল। যতসব 
রসদ, দ্রব্য সামগ্রী সবই সঙ্গে ছিল। নাদির শাহের বাহিনী আগে থেকে খবর রেখেছিল। 
বিশ্রামরত সেনাদলকে তারা তীব্র আক্রমণ করে। অযোধ্যা বাহিনীর মধ্যে অকম্মাৎ এই 
আক্রমণে ত্রাসের সঞ্চার হয়। তারা এদিকে-ওদিকে ছোটাছুটি করে যতক্ষণে একত্রিত হয় 
ততক্ষণে যা হওয়ার হয়ে গিয়েছে। নাদির শাহের সিপাহীরা বেশ কিছু সিপাহীকে খুন জখম 
করে। তারা সমস্ত মালপত্র লঠ করে কিছু সিপাহীকে বন্দী করে নাদির শাহের ছাউন্সির দিকে 
নিয়ে যায়। 

শাহানশাহের নিকট যখন গিয়ে হাজির হয় সাদাত খা তার আগেই সবূ শু7* ফেলেছে। 

রাগে ফুঁসছিল সে। শাহানশাহ তাকে প্রশ্ন করেন-_ এমন হল কেন? 

- বলতে পারছি না। তবে আমাদের নজরদারী বাহিনীর কোন অস্তিত্ব আছে বলে মনে 
হয় না। খান দউরান এই প্রশ্নের জবাব দেওয়ার যোগ্যতম ব্যক্তি! নজরদারীর অভাবে এমন 
অনেক ক্ষয়-ক্ষতির জন্য আমাদের প্রস্তুত থাকতে হবে। এমন কি পরাজয়ের সম্ভাবনার কথাও 
মনে রাখতে হবে। 

শাহানশাহের সামনে ক্রোধে কাপছিল সাদাত খাঁ। যে নাদির শাহের পথ নিষ্কণ্টক করার 
জন্য সে একদিন সক্রিয়তা দেখিয়েছিল, সেই ব্যক্তিই আক্রমণ করল তারই বাহিনীকে £ 
ছাড়বে না সে। অপমানের জ্বালা তার সর্বাঙ্গে। 

_ আপনি এখন কি করতে চান? 

- আমি প্রতিশোধ নেব। এখনি যাচ্ছি। ওদের পিছু ধাওয়া করব। মালপত্র নিয়ে দ্রচ্ত 
তারা যেতে পারবে না। 

-- কিন্তু সৈন্য পাবেন কোথায় ? 

_ পাঁচ হাজার সৈন্যের একটি দল আমি আলাদা করে আগেই সরিয়ে রেখেছিলাম। তাই 
নিয়ে এখন যাচ্ছি। 

-_ সাহাযোর দরকার আছে? 

সাদাত খা শাহানশাহকে কুর্নিশ করে ছুটতে ছুটতে বেরিয়ে যেতে যেতে বলে- বলতে 
পারছি না। 

দরবার কক্ষ আর যুছ্ধক্ষেত্র এক নয়। এখানে আদব-কায়দার স্থান গৌণ। মুখ্য হল 
সক্রিয়তা। মুখ্য হল সাহস, শক্তি আর প্রত্ুৎপন্নমতিত্ব। তাই শাহানশাহকে কোনরকমে কুর্নিশ 
করে সাদাত খা যখন ছুটে চলল তখন শাহানশাহ বা নিজামুল মুলক কেউই অবাক হয়নি। 

কিন্তু সাদাত খাঁ তার পাচ হাজারী সৈন্যদলের কাছে এসে যখন বলল, এখনি শক্রর 
পশ্চাদ্ধাবন করতে হবে, তখন তারা রাজি হল না। দীর্ঘ পথ অতিক্রম করে এসে আক্রাস্ত 
সৈন্যদলের মত তারাও ক্লাস্ত। তাদের অনেকের পায়ে বড় বড় ফোস্কা পড়েছে। অনেকে অসুস্থ 
হয়ে পড়েছে। সাদাত খা বুঝল কারনাল আর অযোধ্যার মধ্যে অনেক প্রভেদ। সেখানে দাপট 
দেখানো যেত, এখানে সেটা সম্ভব না। তাই সে কোমল স্বরে তাদের বোঝাতে চেষ্টা করে। 
তাতেও খুব বেশি ফল পাওয়া গেল না। তখন তাদের আত্মমর্যাদায় যাতে ঘা পড়ে সেইভাবে 
বলে-- ওরা যেভাবে অপদস্থ হয়েছে, সবাই গোপনে হাসছে! যুদ্ধ শেষ হয়ে গেলে পথেঘাটে 
তোমাদের বিদুপ করবে সবাই। কেউ বুঝবে না যে তোমরা অন্যএ ছিলে। অযোধ্যায় বাহিনী 
একটাই। বাইরের কেউ নানা বিভাগের কথা জানে না। জানতেও চায় না। যুদ্ধের পরেও 
ব্যঙ্গের হাসি হেসে আষ্তুল তুলে দেখাবে তোমাদের 

সৈনারা উত্তেজিত হয়, অনুপ্রেরিত হয় এবং শেষ পর্যস্ত সম্মত হয়। এই রকম একটা কিছু 
ঘটবে নাদির শাহ অনুভব করতে পেরেছিলেন। এতবড় একটা দলকে পর্যুদস্ত করে মালপত্র 
নিয়ে আসা হয়েছে অথচ বাদশাহী সেনা চুপ করে বসে থাকবে এমন কখনো হতে পারে না। 

তাই নাদির শাহ একটি কৌশল অবলম্বন করলেন। তিনি ফাকা জায়গায় অল্পসংখ্যক সৈন্য 
রেখে তাদের সঙ্গে কিছু মালপত্র রেখে দিলেন। উদ্দেশা ছিল সাদাত খাঁকে ওদের দিকে ধাবিত 
হতে প্রলোভিত করা। ওরা তাড়া খেয়ে আরও ছুটতে ছুটতে দূরে চলে যাবে । সেই সময় 
গোপন স্থান থেকে বহুসংখ্যক সৈনা এসে ঘিরে ফেলবে। তখন যুদ্ধ হবে। তবে চারদিক থেকে 
পরিবেষ্টিত হয়ে খুব একটা কিছু করতে পারবে না বলে মনে হয়। 

ক্রুদ্ধ সাদাত খাঁ শত্রু সৈন্যদের দেখতে পায়। আর দেখতে পায় লুষিত দ্রব্যের কিছু অংশ। 
সে তলোয়ার উঁচিয়ে সৈন্যদের আদেশ করে ধাওয়া করতে । তারাও বীভৎস চিৎকার করে 
ছোটে। সাদাত খা বুঝতে পারে নাদির শাহ তাকে ফাদে ফেলতে পারে। তবু নিশ্চে্গ থাকতে 
পারে না সে। তাই একজন অশ্বারোহীকে পাঠায় শাহানশাহের শাবিরে, যাতে আরও অনেক 
সৈনা এসে তাকে পেছন দিক থেকে সাহায্য করে। * 

সংবাদ পেয়ে বাদশাহ অস্থির হয়ে ওঠেন। তিনি বুঝতে প্ণরেন সাদাত খায়ের পক্ষে জয়ী 
হয়ে ফিরে আসা খুব মুশকিল। নিজেই যুদ্ধযাত্রার জনা প্রগ্ত৩ হতে চান। খান দউরান আর 
নিজামুল মুলক তাকে নিবৃত্ত করে। বলে, আজকের দিনে এইভাবে যুদ্ধ শুরু করা তার পক্ষে 
উচিত হবে না। 

বাদশাহ ওদের দুজনার দিকে চেয়ে একটু উচ্চকণ্ঠে বলে ওঠেন- তবে কি করতে চান 
আপনারা? সাদাত খায়ের মৃত্যু ? প্রথম দিনেই পরাজয় ? 

নিজাম একটু দ্বিধাভরে বলে- না, তা কেন? খান দউরানের সৈন্যদল আপনার ডান 
দিকে রয়েছে। ওঁর পক্ষে যাওয়া সুবিধে হবে। 

বাদশাহ বলেন_ তবে তাই হোক। যা করবেন তাড়াতাড়ি করুন৷ বিপদে না পড়লে সাদাত 
খাঁ সাহায্যের জন্য বলতেন না। 

খান দউরান বাদশাহের আদেশ মত নয় হাজার অশ্বারোহী এবং বনু সংখ্যক হস্তী নিয়ে 
রওনা হলেন। এই বাহিনী জীবনে কখনো বড় যুদ্ধ করেনি। বড় যুদ্ধ কয়জন আর করে? কিন্তু 
সেই সম্বন্ধে একটা ধারণার সৃষ্টি করা হয় শিক্ষাদানের সময়ে । তাতে প্রকৃত যুদ্ধের সময় 
নিজেদের দ্রুত ধাতস্থ করে নেওয়া যায়। এদের সেইভাবে শিক্ষিত করে তোলা হয়নি কখনো। 
তাই এরা নাদির শাহের মত জবরদস্ত সেনানায়কের বিরুদ্ধে যখন যাত্রা করল তখন 
ভেবেছিল, এই যুদ্ধ অনেকটা দিল্লীর রাজপথে কিংবা বাজারের মধ্যে যে ধরনের গণ্ডগোল 
হয় সেই রকমের হবে। কিন্ত তাদের ভুল ভাঙতে খুব বেশি বিলম্ব হয়নি। 

ফাদে পড়েও সাদাত খাঁ অসীম সাহসিকতার সঙ্গে যুদ্ধ চালিয়ে যায়। অযোধ্যা থেকে রওনা 
হওয়ার আগেই সে এক দুর্ঘটনায় আহত ছিল। তাই কারনালে সে এসেছে হৃস্তীপৃষ্ঠে চেপে। 
অশ্থচালনা করা তার পক্ষে খুবই কষ্টসাধ্য । তবু উত্তেজনার বশে শাহানশাহের নিকট থেকে 
বিদায় নেওয়ার সময় আঘাতের কথা বিস্মৃত হয়েছিল। তাই একটি সুন্দর অশ্বের ওপর বসতেই 
পুরোনো ক্ষতের ব্যথা অনুভব করে। কিন্তু তখন দগুমাত্র অপেক্ষা করার উপায় ছিল না। 
অশ্বারোহণ করে চলে এসেছে। কিন্তু এখানে নাদির শাহের সৈন্যদের ধাওয়া করতে গিয়ে সে 


অসহা যন্ত্রণায় কুঁকড়ে যায়। সে বুঝতে পারে খুব বেশিক্ষণ এভাবে চলতে পারবে না। ততক্ষণে 

নাদির শাহের কৌশল তার কাছে দিনের আলোর মত স্পষ্ট হয়ে ওঠে । শাহানশাহের নিকট 
বার্তাবাহক পাঠিয়ে আরও কতক্ষণ অপেক্ষা করতে হবে সে জানে না। তবে বেশিক্ষণ অপেক্ষা 
করার সামর্থ্য তার নেই। 

ঠিক সেই সময় পেছনে ফিরে দেখে পর্বতের সারি যেন এগিয়ে আসছে। এই কঠিন 
পরিস্থিতির মধ্যেও তার মুখে হাসি ফোটে ।হৃস্তীযুথ আসছে তার সাহায্যে। শাহানশাহের অসীম 
কৃপা। যুদ্ধে পরাজয়ের দুশ্চিস্তাকেও ছাপিয়ে গিয়েছিল তার দৈহিক যন্ত্রণা। এবারে একটি 
হস্তীর হাওদায় বসে নিষ্কৃতি পাবে। সেখান থেকে যুদ্ধ করা অনেক সহজ হবে। নাদির শাহও 
বুঝতে পারবেন, হিন্দস্থানীদের সঙ্গে যুদ্ধে প্রবৃত্ত হওয়া সহজ নয়। নিজে নাদির শাহের দেশের 
মানুষ বলে, কতকগুলো কারণে শাহানশাহের প্রতি বীতশ্রদ্ধ হয়ে সে নাদির শাহকে আহান 
করেছিল। কিন্তু আজ এই মুহূর্তে হপ্তীযুথ দেখে তার চিত্তের আকম্মিক পরিবর্তন ঘটে। 
শাহানশাহের প্রতি অদ্ভুত অনুকম্পায় তার মন ভরে ওঠে, হিন্দুস্থানের প্রতি প্রবল মমত্ববোধ 
তাকে বিচলিত করে। হয়ত বড় বেশি দেরি হয়ে গিয়েছে। সে দেখতে পায় অনেক অশ্বারোহী 
এবং হস্তী নিয়ে স্বয়ং খান দউরান এসেছেন তাকে উদ্ধার করতে। একটা আলাদা শক্তি ও 
অনুপ্রেরণা পায় সে। 

কোনরকমে একটি হস্তীর ওপর উঠে বসে সে সাধারণ সিপাহীদের সাহায্যে । খান দউরান 
মুক্তকোষ তলোয়ার নিয়ে একবার তার কাছাকাছি আসে যুদ্ধ করতে করতে। হাত উঁচিয়ে প্রশ্ন 
করে সব ঠিক আছে কি না। সাদাত খা-য়ের মনে হয় এবারে বোধহয় জয় সুনিশ্চিত। ঠিক 
সেই সময়ে প্রচণ্ড বিস্ফোরণের শব্দ। এ যে বারুদে আগুন দিয়েছে ওরা ! এতটা মাথায় আসেনি 
সাদাত খায়ের । সে দেখতে পায় প্রচণ্ড আওয়াজে তার হস্তী রীতিমত ভীত। মাহুতের নির্দেশ 
সে মানতে চাইছে না। যদিও বা প্রথমবার সংযত করা গেল তার হস্তীকে অন্যানা কয়েকটিকে 
দেখা গেল মানুষজনকে দলে পিষে চলে যাচ্ছে যুদ্ধক্ষেত্র থেকে দূরে। এরপর শুরু হল 
জামবুরাক আর জাজাইরচিস্‌ থেকে গুলি বর্ষণ। স্বপ্নেও ভাবেনি সাদাত খাঁ। সে দেখতে পায় 
চোখের সামনে অনেক অম্ব আর অশ্বারোহী গুলিব আঘাতে ধরাশায়ী হচ্ছে। এ যে অসম 
লড়াই। হিন্দুস্থানের গর্ব হল তার অসিযুদ্ধ, বড়জোর ধনুক। জাজাইর-এর বিরুদ্ধে তীরবর্ষণ 
কোন কাজে লাগবে? দেখতে পায় কিছুটা দূরে খান দউবান আহত হয়েছে। দেখা গেল সে 
হাওদার ওপব শুয়ে পড়ল। মনে হল গুলির আঘাত লেগেছে দেহের অনেক স্থানে। অথচ তার 
দিকে হস্তী নিয়ে যাওয়ার কোন উপায় নেই। যেভাবে নিখুঁত লক্ষ্যে মুহুমুহু গুলিবর্ষণ হচ্ছে। 
তাতে এগিয়ে যাওয়া অসম্ভব। 

আবার প্রচণ্ড বিশ্ফোরণ। এবারে একসঙ্গে অনেক হস্তী সিপাহীদের পদদলিত করে 
বণক্ষেত্র তাগ করে ছুটতে থাকে। হিন্দুস্থানী সৈন্যদল যথেষ্ট বীরত্ব প্রদর্শন করেও ছত্রভঙ্গ হতে 
থাকে। 

সাদাত খাঁয়ের শ্রাতুষ্পুত্র শের জং তার পাশেই অপর একটি হস্তীপৃষ্ঠে চেপে যুদ্ধ করছিল! 
হস্তীটি আঘাতে আঘাতে জর্জরিত। সাদাত খা বহুবার শের জংকে বলেছে হস্তীটি পালটাতে। 
কিন্তু পালটাবেই বা কি করে? একসময় হস্তীটি যন্ত্রণায় পাগল হয়ে যায়। আব পাগল হায়েই 

সাদাত খায়ের হস্তীটিকে আক্রমণ করে। সাদাত খায়ের মাহুত আপ্রাণ চেষ্টা করে ক্ষিপ্ত হস্তীটি 
থেকে দূরে সরে যায়। হস্তীটি সাদাত খাকে নিয়ে ছুটতে থাকে । বিস্ফারিত দৃষ্টিতে সাদাত খাঁ 
দেখতে পায় তার বাহন তাকে নিয়ে চলেছে কুগ্জপুরাব দিকে, যেখানে নাদির শাহ ব্যুহ সাজিয়ে 
বসে রয়েছেন। 

নাদির শাহ এমন একটি দিনের জন্য কত স্বপ্নই দেখেছেন। সেই দিন অবশেষে সমাগত। 
তার কৌশল সম্পূর্ণ সার্থক। মাথায় লোহার শিরক্ত্রাণ এবং বর্ম দিয়ে দেহ আবৃত করে হাজার 
পেলেন সাদাত খায়ের হস্তীকে। সাদাত খাঁও দেখতে পেল এই দিবসের প্রকৃত নায়ককে । একটু 
পরেই সে বন্দী হল। 

খান দউরান সাংঘাতিকভাবে আহত । তবু তাঁকে নাদির শাহের বন্দিত্ব স্বীকার করতে হল 
না, একদল অসমসাহসী সিপাহী এবং তার ব্যক্তিগত ভূত্যের জনা । তার প্রায় মুমূধু দেহখানা 
তারা শত্রুদের মধ্য দিয়ে অনেক কৌশলে বের করে এনে তার নিজের শিবিরে উপস্থিত করে। 
সেখানে হাকিম ছুটে এল ছুটে এল হারেমের বেগম এবং খোজারা। বেগমেরা কাদতে শুরু 
করলে হাকিম শব্দ কবে কাদতে নিষেধ করে। সে দেখে খান দউরানের হাতের দুই স্থানে এবং 
বুকের কাছাকাছি পাঁজরে গুলি বিধেছে। প্রচুর রক্তক্ষরণ হয়েছে। সে তার জীবন সম্বন্ধে হতাশ 
হয়। খান দউরান খুব স্থির কণ্ঠে বলে-- শাহানশাহকে যেন কোন অবস্থাতেই নাদির শাহের 
শিবিরে নিয়ে না যাওয়া হয়। তাহলে হিন্দুস্থানের সর্বনাশ হয়ে যাবে। যুদ্ধে পরাস্ত হলে যেন 
নাদির শাহকে দিল্লীতে না নিয়ে যাওয়া হয়। যেভাবেই হোক সব কিছু চুকিয়ে দিয়ে এখান 
থেকে ওই লোকটাকে বিদায় করা হয় যেন। 

একজন ঝুঁকে পড়ে বলে- আপনার কষ্ট হচ্ছে? 

-- কষ্টের অনুভূতি কমে আসছে। বুঝতে পারছি একটু পরে মৃত্যু হবে আমার। নিজামুল 
মুলক যুদ্ধক্ষেত্রেও আমার শক্রতা করল। অতবড় বাহিনী নিয়ে নীরবে দাঁড়িয়ে রইল। সে 
দেশকে ভালবাসে না। ভালবাসে শুধু নিজেকে । তবু আমার কথা নিজাম আজিম আর 
কামরুদ্দিনকে বলবে। 


খান দউরানেব মৃত্যু হল। নিজের মৃত্যুর চেয়েও যার মৃত্যু তাকে মর্মান্তিকভাবে আঘাত 
করত তারও মৃত্যু হল। অথচ তার সৌভাগ্য বলতে হবে যে সে জেনে যেতে পারল না। মৃত্যু 
হল তার জ্ঞোষ্ঠ পুত্রের। পিতাকে সাংঘাতিক ভাবে আহত দেখে সে ছুটে আসছিল তার দিকে। 
সেইসময় নাদির শাহের এর বন্দুকধারী লক্ষ্যভেদ করল। সঙ্গে সঙ্গে মৃত্যু হস্তী থেকে পতনের 
জন্য শেহদাদ খায়ের মৃত্যু হল। আর মারা গেল একলাশ খাঁ, এদগার খা এবং আরও অনেকে। 
বন্দির সংখ্যাও খুব বেশি। 

এই চার-পাঁচ ঘণ্টার যুদ্ধে হিন্দুস্থানী বাহিনীর দুই-তৃতীয়াংশ অব্যবহাতই রয়ে গেল, অথচ 
নাদির শাহ জয় ছিনিয়ে নিলেন । সবাই বুঝল একথা । শাহাজাদা সুলতান আহমেদ বিমর্ষ চিত্তে 

দাঁড়িয়ে ছিল একটি নিমগাছের নীচে । শীতের সন্ধ্যা অনেক আগে নেমে এসেছে মহান মোগল 
বংশের লজ্জাকে ঢেকে দিতে । সুলতান আহমেদ ভাবে, সব কিছু হঠাৎ হয়ে গেল। যুদ্ধ শুরু 
করার কথা ছিল আগামী কাল, অথচ নাদির শাহ সেটাকে একদিন আগে এগিয়ে এনে অপ্রস্তুত 
মোগল বাহিনীকে পরাজিত করল। মৃত্যু হয়েছে অনেকের। কিন্তু বিশাল বাহিনীর তুলনায় 
কিছুই নয়। তবু পরাজয় ঘটেছে। সাদাত খাঁ শক্র শিবিরে বন্দী, আরও অনেকে বন্দিত্ স্বীকার 
করেছে। শোনা যাচ্ছে, নিজামুল মুলক নীরবে দাঁড়িয়ে দাড়িয়ে খান দউরানের যুদ্ধ দেখছিল। 
কী যে হয়ে গেল। এরপর কি হবে কে জানে । নাদির শাহ নিশ্চয় বেশ কিছু চাইবে। তারপর 
বিদায় নেবে। যত তাড়াতাড়ি বিদায়ের পর্বটা মিটে যায় ততই মঙ্গল। আবার দিল্লীতে ফিরে 
গিয়ে নিশ্চিস্তের জীবন শুরু করা যাবে। 

কিছুটা দূরে মোগল হারেম। এখন আর অন্ধকারে চোখে পড়ছে না। আজকের দিনে কোন 
হারেমে কোন পুরুষ প্রবেশ করবে না। আজ দুঃখের দিন, অনুতাপের দিন। ক্ষুব্ধ উজির আজিম 
আল্লা বলছিল, অণৌরবের দিন। দূর দেশের এক শাহ কতখানি পথ অতিক্রম করে এসে 
হিন্দুস্থানের প্রতাপাদ্থিত বাদশাহকে পরাজিত করল। কথাটা ঠিকই বলেছে উজির । এর ফলে 
খেসারত কিছু দিতেই হবে। তবে তার জন্য বেশি ভেবে লাভ কি? এত আছে, কিছুটা না হয় 
গেল। শাস্তি তো ফিরবে। 

-- শাহজাদা । 

চমকে ওঠে সুলতান আহমেদ। অন্ধকার অনেকটা ঘনীভূত হয়েছে বলে প্রথমে লক্ষ্যই 
করেনি। ভালভাবে চেয়ে দেখতে পায় শ্রশ্র-গুম্ফাবৃত ছোটখাটো একটি সিপাই তাকে 
ডাকছে। 

_ কে তুমি? এখানে কোথায় এসেছ? 

- আপনার কাছে। 

-- কে পাঠাল? 

-- আমি নিজেই এসেছি। 

শাহাজাদা ভাবে, স্পর্ধা তো কম নয়। একে শাস্তি দেওয়া উচিত। কার মনে কি আছে কে 
জানে। তার ডান হাত বাঁদিকের কোমরে তলোয়ারের হাতল স্পর্শ করে। 

সিপাহী তাড়াতাড়ি দু'হাত তার নিজের দুই কানের কাছে নিয়ে গিয়ে একসঙ্গে দাড়ি আর 
গৌফ আলগোছে খুলে ফেলে। 

_ একি! কে তুমি? 

-- আমি ফুলজান শাহাজাদা। 

- ফুলজান? 

নাদির শাহ আর হিন্দুস্থান এক নিমেষে রসাতলে চলে গেল। এ যেন না চাইতেই সরাব। 
অবিশ্বাস্য । 

- আপনার আনন্দ হয়োছে? 


তাকে কাছে টেনে নিয়ে শাহাজাদা বলে-_ খুব। 

_ আমি আগেই জানতাম। 

-_ কেমন করে জানলে। 

-_ মোজাহারেরও আনন্দ হত। 

শাহাজাদার বন্ধন আলগা হয়ে যায়। বলে- মোজাহার কে? 

_ অনেক আগে একজন ছিল। তার কাছে কোন দিনও ধরা দিইনি । গায়ে গন্ধ। তবে 
গায়ে খুব শক্তি ছিল। আপনি চেপে ধিরলেও টিলে টিলে লাগে। ও চেপে ধরলে নিশ্চয় তেমন 
লাগত না। 

_ দেখবে তবে! 

_ উঃ লাগছে। ঠিক আছে, ঠিক আছে। মোজাহারের চেয়ে আপনার জোর বেশি। 

ফুলজানের কথাবার্তা অদ্ভুত অন্যরকম লাগে। তাই তার প্রতি এত আকর্ষণ শাহাজাদার। 
তাছাড়া তার দেহ? তুল্য প্রতিদ্বন্দ্বী যেন। গ্রীবা বাঁকিয়ে বলতে চায়-- হারাও দেখি? 

_ কি করে আমার হদিস পেলে? 

- -- ওসব আমার ব্যাপার। তবে এই দুটো দিল্লী থেকে খরিদ করে এনেছি। জানতাম কাজে 
লাগবে। 

_ আর স্প্লাহীর পোশাক ? 

_ সহজেই পাওয়া যায়। আমাকে একটু শূন্যে তুলে ধরুন না। 

_ শূন্যে তুলে ধরা মানে? 

_ কিছুই যেন জানেন না। খুরশিদাকে শুন্যে তুলে পাক দেন না? 

হতভম্ব হয়ে যায় শাহাজাদা। বলে-- খুরশিদা? ওর কথা কোথায় শুনলে? 

-- আমার সব জানা। হারেমে কত বাঁদীর সঙ্গে কত বাঁদীর ভাব আছে। একজনকে না 
বললে অন্যজনকে বলবে। কিছুই গোপন থাকে না। 

_ খুরশিদা তো হারেমের নয়। 

_ তাতে কি? আপনি কি ভাবছেন পুরুষদের সঙ্গে আমাদের যোগাযোগ নেই? 

- তা আর থাকবে না? 

-- নিন, দেরি হয়ে যাচ্ছে। আমাকে তুলে একটু ঘোরান। আমার বড্ড সখ। 

শাহাজাদা তাকে তুলে বুকের কাছে নিয়ে এসে ঘোরাতে শুরু করে। 

-_ থাক থাক হয়েছে। 

_কিহল? 

-- এতে আবার আনন্দ পায় নাকি কেউ ? খুরশিদা মেয়ে তো? নিন, এই যে শুয়ে পড়ছি। 
আসুন। দেরি হয়ে যাচ্ছে 

শাহাজাদা ঘাসের ওপর ফুলজানের পাশে শুয়ে পড়ে। শীতের শিশিরে ঘাস ভিজে । তবু 
ফুলজান তার হাত ধরে টেনে নিয়ে নিজের ওপর নিয়ে এসে ফিস্ফিস্‌ করে বলে- আমি 


১০৭ 


আপনার আম্মাকে বলিনি কিছু। কেউ জানে না । শুধু দূশতিনজন ছাড়া । জানুক তারা । তবে 
তারা হিংসা করে না। তাদেরও রয়েছে। আপনারই মত। 


শাহাজাদা যখন ফুলজানের পাশে সিক্ত তৃণশয্যায় শুয়ে পার্থিব আনন্দে মত্ত ঠিক তখন 
অযোধ্যার শাসনকর্তা সাদাত খা নাদির শাহের নিজস্ব শিবিরে তার সম্মুখে উপবিষ্ট। সে নাদির 
শাহকে কয়েক ঝলক যুদ্ধক্ষেত্রে দেখেছিল লৌহনির্মিত শিরন্ত্রাণ আর বর্ম পরিহিত অবস্থায় । 
কিন্তু এত কাছে থেকে এভাবে দেখার সুযোগ এই প্রথম। এক কথায় তিনি সুপুরুষ । তবে 
মোগল পরিবারের লোকজনকে বরাবর দেখে অভ্যস্থ বলে তার মনে হয় অনেক কিছু থাকা 
সত্তেও একটা কিছুর অভাব রয়েছে তার চেহারায়। সেটি যে কি তার মাথায় আসে না। তবে 
দিল্লী শহরে প্রবেশ করলে মোগলের আঙডিজাতা অনুভব করা যায়। সেটা আরও বেশি 
অনুভব করা যায় তাদের আচার-আচরণে, কথাবার্তায় আর চলাফেরায়। নাদির শাহের 
এসবের বালাই নেই। কথাবার্তাও যথেষ্ট ভ্রোরালো। যুদ্ধক্ষেত্রের পক্ষে খুবই উপযুক্ত সন্দেহ 
নেই। তবে সাধারণভাবে শ্রুতিনন্দন আদৌ নয়। কিন্তু আভিজাত্যের মূল্য কতটুকু ? আজ 
সাদাতখায়ের মনে হয় আভিজাত্য মানুষের সাহস সব্্রিয়তা বীর্য সব কিছুকেই খর্ব করে দেয়। 
তাই আজ মোগলরা পরাজিত। আর হিন্দুস্থানের মত বিশাল দেশের বুকের ওপর চেপে বসে 
একজন বিদেশী দাপট দেখিয়ে চলেছে। 

নাদির শাহের প্রথম প্রশ্ন_ শুনলাম আপনি আমাদের দেশের লোক। 

--হ্যা খোদাবন্দ। 

_- বাঃ বাঃ, বেশ। আপনি তো নিজের লোক। আপনি আমাকে আসতেও বলেছিলেন 
এদেশে । চলে এলাম। আগে জানতে পারলে আপনার সঙ্গে যুদ্ধই হত না। 

-- আপনার লোক আমার সর কিছু লুঠপাট করে ছিল বলে- 

-- হ্যা হ্যা, সব জানি। যা হওয়ার হয়ে গিয়েছে। ওসব নিয়ে ভেবে আর লাভ নেই। এখন 
কি করা যায় তাই বলুন। 

বিস্মিত সাদাত খা বলে-- আমি কি বলব? আমি একজন সাধারণ বন্দী মাত্র । 

_ আপনি সাধারণ? আপনাকে ডেকে আনার একমাত্র উদ্দেশ্য আপনার সঙ্গে পরামর্শ 
করা। 

সাদাত খা কথাটা শুনেই সঙ্গে সঙ্গে সাবধান হয়ে যায়। বেঞফাশ কিছু বলা চলবে না। সে 
অন্তত কিছু বলবে না। প্রথম দিকে নাদির শাহকে আমন্ত্রণ জানালেও, যুদ্ধক্ষেত্রে তার রূপ 
দেখে এবং অনেক কিছু শুনে বুঝতে পারে ভুল কবে ফেলেছে। আর কোন ভূল সে করতে 
চায় না। 

-- আমি জানি সেই যোগ্যতা আমার নেই। তবে আপনি যদি কিছু জিজ্ঞাসা করেন আমি 
উত্তর দেওয়ার চেষ্টা করব। 

-- একই কথা । তাতেই হবে। 


প্রশ্ন করুন। 

-- আচ্ছা বলুন তো আপনাদের এই বিপুল সৈন্যবাহিনী থাকতেও এভাবে আপনার! 
পরাজিত হলেন কেন! 

- আপনাদের আগ্েয়ান্তর প্রুর। আমরা অসি আর তীর ধনুকের ওপর নির্ভরশীল বেশি। 

-- শুধু কি তাই? 

-- না, আরও অনেক কিছু বলা যায়। 

--জানি, যদি আপনাদের শাহানশাহের সঙ্গে সাক্ষাতের সৌভাগ্য হয়, তাহলে তাঁকেই 
বলব তার পরাজয়ের কারণগুলো । এবারে আসল কথায় আসা যাক। যুদ্ধ যত অল্পই হোক 
শাহানশাহ পরাজিত, আমি বিজয়ী। বিজয়ীদের অনেক কিছু দাবি থাকতে পারে, একথা 
আপনি মানেন তো? এই যে এত লোকক্ষয় হল আমাদের, তার একটা ক্ষতিপূরণ আমার 
প্রাপ্য। 

মনে মনে বলে সাদাত খাঁ-- অত দূর থেকে যেচে এসে নিজের ক্ষতি করলে, তার দায় 
কার? তাছাড়া হিন্দুস্থানের কম ক্ষতি হয়নি। তার বেলায়? মুখে সে বলে- অবশ্যই। 

-- এই বিষয়ে আপনার পরামর্শ আমার প্রয়োজন । 

সাদাত খা মনে মনে ভাবে আর আমি এসবের মধ্যে নেই! সুযোগ যখন এসেছে নিজামুল 
মূলককে ফাসিয়ে দেওয়া যাক। 

মুখে সে বলে- পরামর্শ করার সবচেয়ে উপযুক্ত ব্যক্তি হচ্ছেন নিজামুল মুলক। 
শাহানশাহ অবধি তাঁর পরামর্শেই চলেন। যোগ্য পরামর্শ পেতে হলে তাকে আহান করতে 
হবে। শাহানশাহের শিবিরের পাশে তাঁব শিবির। 

- সেকথা আমি জানি। আপনাদের সব কিছু আমার নখদর্পণে। নইলে এমন নিশ্চিত হয়ে 
আপনার সঙ্গে কথা বলছি। আপনাদের তরফ থেকে হঠাৎ একটা আক্রমণও তো হতে পারে। 
আমি জানি সেটা অসম্ভব। যুদ্ধ এত তাড়াতাড়ি মিটে গিয়েছে শুনে আপনাদের সিপাহীদের 
খুব আনন্দ হয়েছে। তারা ঘরে ফেরার জন্য প্রস্তুত হচ্ছে। 

সাদাত খাঁ স্তভিত হয়ে যায়। সে বলে- কতজন গুপ্তচর রেখেছেন হিন্দুস্থানী সিপাহীদের 
মধ্যে। 

-- খুব বেশি নয়। এক হাজার। সবাই আমার লোক। আপনাদের কাউকে প্রলোভন 
দেখিয়ে এই কাজ করতে দিইনি । তাদের আমি বিশ্বাস করি না। আপনি এখন যেতে পারেন। 
আপনি আমার বন্দী নন। আপনি আহত না হলে হেঁটে চলে যেতে পারতেন শাহানশাহের 
কাছে। একটা অশ্ব নিতে পারেন। আপনার পরামর্শ মনের মতো হয়েছে। নিজামুল মুলককে 
ডেকে পাঠাচ্ছি আগামীকাল। 

সাদাত খা বলে- অশ্বারোহণ আমার পক্ষে সম্ভব হবে না। শুনলাম আমার সৈন্যদের 
থাকার ব্যবস্থা করে দিয়েছেন। তারা অবশ্য নিরন্ত্র। 

_ সশস্ত্র রাখা তো নিরাপদ নয়। তাই অস্ত্রগুলো আমার হেফাজতে রয়েছে। চলে যাওয়ার 

সময় সেগুলো কাজে লাগবে। নিয়ে যাব সঙ্গে করে। বাকিগুলো ফেলে রেখে যাব। 

সাদাত খাঁ চলে গেলে অন্ধকার গাঢ় হয়ে আসে আরও । সারাদিনের এত পরিশ্রম গেল। 
অথচ অনুভব করেন না নাদির শাহ। যখন থেকে তার মনে জীবনে শ্রথম উচ্চাশার উদয় 
হয়েছে তখন থেকেই তিনি কল্পনা করেছেন যদি তেমন দিন আসে, ময়ূর সিংহাসনে উপবেশন 
করবেন তিনি। এতখানি উচ্চাশা খুবই বাড়াবাড়ি হলেও তিনি জানতেন হিন্দুস্থান খুব 
সম্পদশালী। সেখানে পথেঘাটে হীরামণি-মাণিক্যের ছড়াছড়ি । তিনি পরে শুনেছিলেন 
সেখাবেও দুর্ভিক্ষ হয়। তবে চেষ্টা করলে সেই দুর্ভিক্ষকে ঠেকানো যেতে পারে। পারস্যের মত 
কপর্দকশূন্য অসহায় অবস্থা ওই দেশের কখনো হয় না। আজ তিনি সেই হিন্দুস্থানকে জয় 
করেছেন। ময়ূর সিংহাসন বলতে গেলে হাতের মুঠোর মধ্যে। কাল নিজামুল মূলক এলে 
আলোচনা করে ঠিক করতে হবে। সহজে রাজি না হলে গরম নরম পদ্ধতি প্রয়োগ করতে 
হবে। সব সাহসীকে দেখা হয়ে গিয়েছে। শারীরিক নির্যাতনের কাছে পৃথিবীর সবাই কাবু। 
তেমন হলে তাই করতে হবে। কার্যোদ্ধারের জন্য কোন পদ্ধতিকেই অব্যবহার্য রাখতে নেই। 
তবে তার আগে পর্যন্ত ভদ্রতার পরাকাষ্ঠা দেখাতে হয়। তাতেই কাজ হয়ে যায় অধিকাংশ 
ক্ষেত্রে। আগামীকাল নিজামুল মুলক এলে পুত্র মুর্তজা কুলি মির্জীকে উপস্থিত থাকতে বলতে 
হবে। আজকের যুদ্ধে তার অবদান কম নয়। হস্তীগুলোকে ক্ষেপিয়ে তোলার ভার ছিল তার 
ওপর। শুধু তাই নয়, সেগুলো যাতে জঙ্গলের দিকে চলে যায় সেই ব্যবস্থাও করেছে সে। এখন 
বোধহয় শাহানশাহের শিবিরে তাঁর ব্যক্তিগত কয়েকটি হস্তী ছাড়া আর কিছু নেই। 

নাঃ, এমন একটি রাতকে ঠিকভাবে উপভোগ না করলে চলে না। 

তিনি চেঁচিয়ে ওঠেন-- হাজী খাঁ। 

সঙ্গে সঙ্গে হাজী খা সরাবের পাত্র নিয়ে অন্ধকারের ভেতর থেকে উদ্ভূত হল। সে একটি 
পাত্রে সরাব ঢালতে থাকে। মিষ্টি আওয়াজ ওঠে, যেন কুলকুল করে ক্ষুদ্র একটি ঝরনা বয়ে 
চলেছে পাথরের খাঁজের মধ্য দিয়ে এঁকে বেঁকে । সরাবেব সুঘ্রাণের চেয়েও ওই আওয়াজ 
আরও সুমধুর বলে মনে হতে থাকে নাদির শাহের কাছে। 

_ আজ তারিখ কত হাজী খ'? 

_ পনেরোই ধুল-কুয়াদা মেহেরবান। 

-- ঠিক আছে, একটা মেয়ের নাম বলতো? 

-- কোন মেয়ে খোদাবন্দ? 

- যে কোন একটা নাম। মেয়ের নাম জান না? 

- জানি ছজুর। আমাদের গায়ে নাজমা নামে একটা মেয়ে ছিল। 
পাঠিয়ে দিতে। 

- মেহেরবান সেই মেয়েটি আমার গীয়ের। এখানে নেই। 

-- নিশ্চয় আছে কেউ না কেউ। সাত হাজারের মধ্যে নাজমা নেই হতে পারে না। যাও। 

কিছুক্ষণ পরে দেখা গেল নাজমা নামে তিনজন বোরখা পরিহিতা শাহের শিবিরে প্রবেশ 
করছে। শাহ নিজেই নির্বাচন করে নেবেন তাদের মধ্যে থেকে একজন নাজমাকে। 


নিজামুল মূলক-এর ডাক আসে নাদির শাহের শিবির থেকে। সঙ্গে সঙ্গে দরবার বসে 
শাহানশাহের তাবুতে। নিজাম বুঝতে পারে সাদাত খাঁয়েব কারসাজি। এত লোক থাকতে তার 
নাম নাদির শাহের কানে গেল কি করে? প্রতিশোধ নিতে চাইছে । সবই তো দেখেছে স্বচক্ষে । 
সাদাত খা ভেবেছে তাকে খুব অসুবিধায় ফেলে দিয়েছে। 

শাহানশাহ জিজ্ঞাসা করেন- কেন ডেকেছেন শাহ? 

কামরুদ্দিন বলে- এখন একটি বিষয়েই আলোচনা হতে পারে। বিজয়ীরা যেভাবে 
ক্ষতিপূরণ চায়, শাহ তাই চাইবেন। 

কত? 
. -- নে হয় সেটা ঠিক করতে নিজামের ডাক পড়েছে। 

- সাদাত খাঁ মূর্খ নন। তিনি ঠিক করে দিতে পারতেন। 

আজিম আমুল্লা খা বলে- হয়ত পারতেন । কিন্তু সাহস পাননি । আপনার সঙ্গে একবার 
পরামর্শ করা প্রয়োজন ভেবেছেন। তাই নিজামুল মুলকের নাম বলে দিয়েছেন হয়ত। নিজাম 
এখান থেকে আলোচনা করে যেতে পারবেনা । 

_- হ্যা, সাদাত খাঁ বুদ্ধিমানের কাজ করেছেন বলে মনে হচ্ছে। 

দীর্ঘ আলোচনার পর ঠিক হয়, ক্ষতিপূরণের কোন পরিমাণ সীমাবদ্ধ করে দেওয়া হবে 
না। পরিমাণ নির্ধারণ করার সম্পূর্ণ স্বাধীনতা নিজামকে দেওয়া হল। নাদির শাহের মেজাজ 
বুঝে কৌশলে সেটি করতে হবে। নিজামুল মুলকের ওপর সেই আস্থা সবাই রাখতে পারে। 
যুদ্ধক্ষেত্রে নাদির শাহ যত পরাক্রমশালী হোন না কেন, মস্তিষ্ক সন্তাস্ত কোন বিষয়ে নিজামের 
সমতুল্য ব্যক্তি দুনিয়ায় মেলা ভার। নিজামের মনে নাদির শাহকে গোপনে আহ্বানের জন্য 
কোন অনুতাপ না থাকলেও, সে ঠিক করে শাহানশাহের ক্ষতি যাতে না হয় সেটুকু দেখবে। 
শত হলেও তিনি মালিক। ইচ্ছা করলে তিনি তাকে পথের ভিখারী করে ছেড়ে দিতে পারেন। 
সে মনে মনে কৌতুক বোধ করে শাহানশাহের সসীম পর্যবেক্ষণ ক্ষমতার দশা দেখে । এত 
আমির আর উজির থাকতে তিনি এমন দু'জন ব্যক্তির ওপর নির্ভরশীল হয়ে পড়েছেন যারা 
তার ক্ষতি চাইত। 

খান দউরান জীবিত নেই। নিজামের পক্ষে মঙ্গল হয়েছে তাতে । অনেক অপমান করেছে 
তাকে। এমন কি তারই প্রচ্ছন্ন মদতে দরবার কক্ষে সবার সামনে তাকে দাক্ষিণাত্যের বাদর 
বলে অপমানিত করতে ছাড়েনি। এইভাবে যদি সাদাত খাঁও চলে যেত তাহলে নিষ্ধদ্টক হওয়া 
যেত। এক টিলে প্রায় দুই পাখি মরতে বসেছিল। একজন সৌভাগ্যক্রমে বেঁচে গেল আহত 
হয়েও। তবে সুযোগ আরও আসবে । মনে হয় একই দেশের মানুষ বলে ইতিমধ্যে নাদির শাহের 

ওপর কিছুটা প্রভাব বিস্তার করে ফেলেছে সাদাত। কিন্তু চিন কিলিক খাকে সে এখনো 
ভালভাবে চিনতে পারেনি। শেষ পর্যস্ত চিন কিলিকই টিকে থাকবে নিজমুল মুলক হয়ে। 

সন্ধ্যার অনেক পরে রওনা হয় নিজাম নাদির শাহের শিবিরের দিকে । পৌছোতে অন্ধকার 
হয়ে যায়। বিস্তীর্ণ প্রান্তর। গাছপালা নেই বেশি। তাই অন্ধকার জমাট বাঁধতে পারেনি । নাদির 
শাহের লোকেরা তাকে যে-শিবিরে নিয়ে গেল সেটি খুব বড়। তবে মোগলদের শিবিরের মত 
দৃষ্টিনন্দন আদৌ নয়। বোঝাই যায় নিছক ব্যবহারের জন্য সেটি তৈরি হয়েছে। মনোরগ্জনের 
জন্য নয়। তবে ঝড় ঝাপটার দাপট সামলাতে যথেষ্ট মজবুত। দেখলেই বোঝা যায়। 

নিজাম আশা করেনি তাকে বিশেষভাবে অভ্যর্থনা জানানো হবে। কারণ প্রথমত সে 
শাহানশাদের কর্মচারী মাত্র এবং দ্বিতীয়ত সে পরাজিত পক্ষেব প্রতিনিধিত্ব করতে এসেছে । 
তাই কোন উচ্চপদস্থ কর্মচারীও প্লয়েছে বলে মনে হয় না। তবে সে যার সঙ্গেই আলোচনা 
করুক না কেন, তার আগে নাদির শাহের সঙ্গে দেখা করবে বলে চাপ সৃষ্টি করবে। নইলে 
আলোচনায় বসবে না। কারণ আলোচনায় যে সিদ্ধান্ত নেওয়া হবে তার নড়চড় হবে না। 
তখন যদি নাদির শাহ বলে বসেন, তিনি কিছু জানতেন না, তাহলে খুব মুশকিল হবে। 
আলোচনার ফলে যে সিদ্ধান্তে পৌছানো হবে তাতে নাদির শাহের সম্মতি থাকবে এটুকু জেনে 
নেওয়া দরকার। 

সেই সময়ে একজন শিবিরে প্রবেশ কবে। অন্যান্যরা তাকে সম্মান জানায় । নিজাম বুঝতে 
পারে কোন আমির হবে বোধহয়। | 

লোকটি নিজামের সামনে এসে আবছা একটু হেসে বলে-- আমার নাম আবদুল বাকি খা। 
আপনি নিশ্চয় নিজামুল মুলক। 

-স্্যা। 

-- আমার সঙ্গে আলোচনায় বসতে হবে। 

-- শাহ নিশ্চয় আপনাকে নির্বাচিত করেছেন? 

বাকি খীয়ের মুখ সামান্য একটু কঠোর হয়। সে বলে-- অবশাই। 

-- আলোচনার আগে আমি শাহকে আমাদের বাদশাহের শুভ বার্তা পৌছে দিতে চাই। 

_ এখন? 

- হ্টা। আমার প্রতি সেইরকম নির্দেশ রয়েছে। 

বাকি খাঁকে সামান্য একটু ধিচলিত বলে মনে হল এই কথায়। সে জানে একটু পরেই শাহ 
হয়ত সরাব নিয়ে বসবেন। 

-- যতদূর জানি তিনি এখন ব্যস্ত রয়েছেন। 

_ বেশ তো আলোচনা কাল শুরু হবে। আমি আপনাদের এখানে রাত্রি যাপন করব। 
কোন অসুবিধা নেই। আসল হল কাজ। 

বাকি খা এতক্ষণে শিবিরের আলোয় নিজামের মুখের দিকে ভালভাবে দৃষ্টি ফেলে। সেই 
মুখে এতটুকু চাঞ্চল্য নেই। নিজের কর্তব্য সম্বন্ধে রীতিমত ওয়াকিবহাল বলে মনে হচ্ছে । আর 
চোখ দুটো চিকচিক করছে। এক কথায় তীক্ষুবুদ্ধি ও ধূর্ততার সংমিশ্রণ ওই দৃষ্টিতে । 

-- আপনি অপেক্ষা করুন, আমি নিজে গিয়ে দেখছি শাহ আপনার সঙ্গে দেখ! করতে 
সম্মত হন কি না। 

কিছুক্ষণ পরে বাকি খা নয়, অনা একজন হাতে আলো! নিয়ে তার কাছে এসে বলে - 
আসুন। 

নিজাম তাকে অনুসরণ করে । কয়েকটি শিবির অতিক্রম করার পর তাকে অপেক্ষাকৃত 
একটি ক্ষুদ্র শিবিরের সামনে নিয়ে যাওয়া হয়। 

-_ ভেতরে যান। শাহ অপেক্ষা করছেন। 

নিজাম প্রবেশ করেই দেখে নাদির শাহ তার দিকে চেয়ে বসে বয়েছেন। অপ্রাবে বাকি খা 
দণ্ডায়মান। জীবনে প্রথম দেখলেও চিনতে ভূল হয না। কাবণ নাদিব শাহ সঙ্গত ভনেক কিছু 
সে শুনেছে। 

যথাযোগ্য অভিবাদন জানিযে সে বলে-- আপনার দর্শন লাভ করে আমি কৃতাথ। 
আমাদের বাদশাহ আপনাকে তাব শুভকামনা জানাতে বলেছেন। 

_- আমি বরাবরই তার মঙ্গল চেয়েছি। পত্রের পব পত্র লিখেছি। দূত পাঠিয়েছি ডি 
গ্রাহা করেননি । তাই আজ আমরা এই অবস্থায় এসে পৌছেছি। অথচ এসব এড়ানো যেভ। 

নিজাম মনে মনে স্বীকার করে অবশ্যই এডানো যেত। অন্তত কাবুলেব পবে আর না 
শাহকে আসতে হত না। যদি শাহানশাহেব দূরদৃষ্টি থাকত । যাঁদ তিনি এতবড় দেশের যাগা 
শাসনকর্তা হতেন। কিন্তু এসব কথা তো মুখে বলা যায় না। তাই সে বলে - মা ঘাটে গিয়েছে, 
তাকে নতৃন করে পরিবর্তন করা যাবে না। সব কিছু মেনে নিয়ে আমাদের এখন থেকে 
ভবিষ্যতের কথা ভেবে চলতে হবে। আমবা যেন আর কোন সংঘর্ষেব আধা না যাই । আল 
যেন কোন ক্ষয় ক্ষতি না হয়। আপনি অনেক দূর চলে এসেছেন। আপনিও পরিশ্রান্ত , কতদিন 
হয়ে গেল নিজের সাম্রাজ্যের বাইরে রয়েছেন। 

-_ তাতে কিছু এসে যায় না। পুত্র রেজা কুলি মির্জা রয়েছে ওখানে । 

_- শাহের অভাব অন্য কেউ পূরণ করতে পারে না। দেশের লোকের মানের মাধ একটা 
অভাব- বোধ থেকে যায়। সেই অভাব বোধ ধীরে ধারে অসপ্তষ্টির সৃষ্টি করতে পারে। 

নাদির শাহকে একটু চিত্তিত বলে মনে হল। নিজামের বক্তব্যকে তিনি যণেছ ও 
দিলেন। তিনি বলেন-- আলোচনার বিষয় সম্বন্ধে আবদুল বাকি খাঁকে যখাযগ রে 
দিয়েছি। আপনাদের খুব একটা অসুবিধা হনে বলে নে হয না। 

সহসা তিনি বাকি খা কে বাইরে যেতে বলেন। বিস্মিত বাকি খা চলে গেলে তিনি 
বলেন-- সাদাত খায়ের মত আপনিও চেয়েছিলেন আমি এদেশে আসি। 

নিজামের বুক না কাীঁপলেও একটু অস্বস্তি অনুভব করে। 

-_- হ্যা খোদাবন্দ। 

__ শুধু আমার মা জানত একটা কথা। আজ দ্বিতীয় ব্যক়ি আপনাকে প্লছি আমার 
গোপন বাসনার কথা। 

-_ বলন শাহ। 


শি 

--- আমি স্বপ্ন দেখতাম দিল্লীর তক্ত তাউসে বসব। তা কি সম্ভব নয়? 

__ সম্ভব। কিন্তু স্থায়ী হতে পারবেন না। এটা বিশাল দেশ। অনেক জাতি আছে যারা 
অত্যন্ত শক্তিশালী । তারা আপনার বিরুদ্ধে গেলে আপনার অস্তিত্ব বিপন্ন হবে। আপনি হীনবল 
হয়ে পড়বেন। ফলে হিন্দুস্থান আর পারস্য দুটো দেশই আপনার হাতছাড়া হয়ে যাবে। 

একটু ভেবে নিয়ে নাদির শাহ বলেন-_ আপনি যথার্থ বলেছেন। এভাবে কেউ বলতে 
পারবে না। আমার তাহলে এখান থেকে চলে যাওয়া উচিত। কিন্তু ক্ষতিপূরণ? 

__ সেই বিষয়ে আলোচনা হবে। 

নাদির শাহের শিবির থেকে নিষ্রাস্ত হয়ে নিজামুল মুলুক পূর্বের শিবিরে প্রবেশ করে দেখে 
সেখানে আবদুল বাকি খা অপেক্ষারত। তার মুখে একটা সমীহের ভাব। প্রথম দর্শনে নিজেকে 
যে উচ্চাসন থেকে কিছুটা অবজ্ঞার দৃষ্টিতে দেখছিল নিজামকে এখন সেই দৃষ্টি সম্পূর্ণ 
অস্তহিত। তার মুখে বিনয়ের হাসি। 

সে বলে-_ শাহ কি আলোচনার বিষয়ে কিছু বলেছেন? 

_- তিনি এ বিষয়ে কোন কথা বলেননি । আমাদের মধ্যে অন্য কথা হচ্ছিল। তিনি 
বললেন, আপনাকে ইতিমধ্যে নির্দেশ দিয়েছেন। 

-হ্যা। 

আলোচনার শেষে ঠিক হয়, অশ্ধ, হস্তী ও উট ছাড়াও নাদির শাহ পঞ্চাশ লক্ষ টাকা 
পাবেন।,এর জন্য নিজামুল মুলকৃকে যথেষ্ট দর কষাকাঁষ করতে হল। 

আলোচনা শেষ হল মাঝরাত্রির পরে। ফিরে আসার আগে নিজাম বাকি খাঁকে প্রশ্ন করে__ 

_ হয়েছে। 

-- তিনি কি বন্দী রয়েছেন? | 

-- নী, প্রায় সঙ্গে সঙ্গে তাকে মুক্তি দেওয়া হয়েছে। তবে তিনি বেশ আহত। কোন শকট 
ছাড়া যাতায়াত করতে পারবেন না। শুনছিলাম আগামী কাল আপনাদের শাহানশাহের সঙ্গে 
দেখা করতে পারেন। 

-_ কেমন মনে হল তাকে? 

7 বেশ ভাল। কেন বলুন তো? 

-_ আলোচনা উনি চালাতে পারতেন। 

-_ হয়ত পারতেন। আমার মনে হয় শাহানশাহের কাছ থেকে কোন রকম নির্দেশ পেতে 
অসুবিধা ছিল বলে উনি অগ্রসর হননি। 

__ হয়ত তাই। . 

নিজাম তার অশ্থে উঠে ধীরে ধীরে চলতে থাকে । সে জানে তাকে চোখে চোখে রাখছে 
নাদির শাহের অনেক সিপাহী। তিনি শাহানশাহের ছাউনির চারদিকেও লোক মোতায়েন 
করেছেন। প্রত্যেককে ভালভাবে দেখেশুনে ঢুকতে বের হতে দেওয়া হচ্ছে। যুদ্ধের অব্যবহিত 
পর থেকেই এই নিয়ম চালু হয়েছে। নাদির শাহ যে কতখানি শৃঙ্খলাপরায়ণ. যুদ্ধবিষয়ে তিনি 

যে কতটা পারদর্শী এতেই প্রমাণিত হয়। 


পরদিন সাদাত থাকে মধ্যাহেরর মধ্যে আশা করেছিল নিজামুল মুলক। কারণ নাদির শাহের 
সঙ্গে আলোচনায় কি ঠিক হল সে বিষয়ে জানার কৌতৃহল থাকা স্বাভাবিক তার পক্ষে । কিন্তু 
সে এল না। তার পরিবর্তে আবার নিজামুল মূলকের ডাক এল নাদির শাহের কাছ থেকে। 

শাহানশাহ প্রশ্ন করেন__ আবার কেন? ৰ 

নিজাম বলে-__ তাই ভাবছি। আবার নতুন করে কোন শর্ত আরোপ করবে কি না কে 
জানে। তিনি বিজয়ী। যা খুশি করার অধিকার তার রয়েছে। 

-__ মুশকিল। 

_- আপনি ভাববেন না খোদাবন্দ। আমি সব ব্যবস্থা করে দেব। 

নাদির শাহের ছাউনিতে পৌছোনোর সঙ্গে সঙ্গে তাকে শাহের কাছে নিয়ে যাওয়া হয়। 

ত্বাকে যথারীতি সম্মান প্রদর্শনের সঙ্গে সঙ্গে শাহ বলে ওঠেন-__ আমি গতরাতে একটু 
বেশি প্রগলভ্‌ হয়ে পড়েছিলাম নিজের কথা বেশি বলে ফেলেছি। 

__- আপনি খোদাবন্দ খুব মিতভাষী। বেশি কথা তো বলেননি। 

-_ না, আসল কথা আপনাকে বলা হয়নি। 

_- আপনি বলুন। 

_ আপনার মাধ্যমে শাহানশাহকে একটি প্রস্তাব পাঠাতে চাই। তাকে জানাবেন, তিনি 
যদি এই গরিবের ছাউনিতে আগামীকাল আতিথ্য গ্রহণ করেন আমি খুবই আনন্দিত হব। 
মধ্যাহের খানা এখানেই গ্রহণ করবেন। 

নিজামুল মুলকের সঙ্গে সঙ্গে মৃত্যুপথযাত্রী খান দউরানের সাবধানবাণীর কথা মনে পড়ে 
যায। কিন্তু তাই নিয়ে মাথা ঘামিয়ে লাভ নেই। খান দউরান এই পরিস্থিতিতে পড়লে নিজেই 
হয়ত মত পালটাতেন। তাছাড়া শাহানশাহকে উপদেশ দেওয়ার আরও অনেক জ্ঞানীগুণী ব্াক্তি 
রয়েছেন। তারাই সিদ্ধান্ত নেবেন। দূত হিসাবে সে শাহের বার্তা বহন করে নিয়ে যাবে মাত্র । 

নাদির শাহকে সে বলে-_ আমি অবশ্যই শাহানশাহকে আপনার আমন্ত্রণের কথা জানাব। 
এতো খুব আনন্দ সংবাদ। অন্যান্য ওমরাহ আর উজির তাকে কোন্‌ পরামর্শ দেবেন আমি 
জানি না, তবে আমি ওঁকে আমন্ত্রণ গ্রহণের পরামর্শ দেব। 

শাহানশাহের কাছে ফিরে এসে নিজামুল মুলক নাদির শাহের আমন্ত্রণের কথা জানাতেই 
চারদিকে থেকে ওমরাহরা হা হা করে ওঠে। 

নিজামুল মুলক একাই রুখে উঠে বলে-_ খান দউরানের সাবধানবাণী তো? 

খান জুমান খা বলে-_ একশোবার। 

__ যে ব্যক্তি মৃত্যুযস্ত্রণায় ছটফট করছে, তার মস্তিষ্ক কি সুস্থ বলা যায়? তার কোন মত 
গ্রাহ্য হওয়া উচিত নয়। 

আজিম আল্লা খা বলে ওঠে_ এ আপনি কি বলছেন চিন কিলিক খাঁ? 

রুষ্ট নিজাম বলে-_- আমার পদবীর কথা মনে রাখলে খুশি হব। 

আলি হামিদ খা বলে-_ মনে রাখতে দিচ্ছেন কোথায়? খান দউরান হিন্দুস্থানকে 
ভালবাসতেন। তাব এই সাবধানবাণী মস্তিষ্বপ্রসৃত নয়। হৃদয়ের । হৃদয় চিরকাল সুস্থ থাকে 
মানুষের। 

নিজামুল মূলক একটু থতমত খেয়ে যায়। এই ধরনের আক্রমণের জন্য সে প্রস্তুত ছিল 
না। সেই সময শাহানশাহ তার রক্ষাকর্তা হয়ে বলে ওঠেন-_ আমি যাব। খান দউরানকে 
আমি অস্বীকার করছি না। কিন্তু তিনি হয়ত নাদির শাহকে ঠিকমত চিনতে পারেননি । 

এবাব জাঠ নেতা কৃপা রাম আর চুপ করে থাকতে পারে না। সে বলে-_ আমার মনে 
হয়, আমরাই তাকে চিনতে ভূল করছি। তিনি যে-সব গ্রাম নগরী অতিক্রম করে এসেছেন 
সেই সব জায়গায় মৃতদেহের পাহাড় জমেছে। ঘর বাড়ি ভস্মীভূত সবাই কপর্দকশূন্য । আগে 
তো বুঝতে পারিনি । এখন একে একে খবর আসছে। 

নিজামুল মুল্ক বলে-- অন্যদেশে যুদ্ধ করতে এলে এসব অবশ্যস্তাবী ফল। 

মুজাফফর খা বলে-_ তাহলে পত্রের মাধামে বন্ধুত্বের ছদ্মবেশ ধরেছিলেন কেন? 
সোজাসুজি বললেই পারতেন। 

শাহানশাহ বিরস্ত হয়ে হাত তুলে সবাইকে থামিয়ে দিয়ে বলে ওঠেন-__ আমি যাব। এটাই 
আমার সিদ্ধান্ত । 

নিজামের মুখে হাসি ফোটে। অন্য সবাই হতাশ। তারা ভাবে ভবিতব্য কেউ খগ্ডাতে পারে 
না। স্বীকার করে নেয় নাদির বন্ধুর ছদ্মবেশ ধরলেও সেটা ছিল রণ-কৌশল। সৈন্যের! 
নগর বা গ্রামবাসীদের গায়ে হাত বোলাতে বোলাতে আসবে না কখনো । কথাগুলো আগেও 
মনে এসেছিল। কিন্ত বলতে সাহস হয়নি তার। এরা সবাই বড় বেশি আবেগপ্রবণ। আবেগের 
বালাই নেই শুধু তার আর সাদাত খায়ের। তাই চিরকাল সিদ্ধান্ত নিতে শাহানশাহকে তাদের 
দুজনার ওপর নির্ভর কবতে হয়েছে বেশি। অবশ্য খান দউরান ছিল। সে বেঁচে থাকলে তাকে 
ডিঙিয়ে যাওয়া মুশকিল হত। মরেছে ভালই হয়েছে। দিল্লীর তক্ত তাউসে কে বসবে সেটা বড় 
কথা নয়। বড় কথা হল নিজের প্রভাব অক্ষ থাকা । সাদাত খা মুছে গেলেই নিশ্চিত্ত হওয়া 
যেত। তাই বলে তো সাধারণ খুনীর পর্যায়ে নেমে আসা যায না। 

নিজামুল মুল্ক কোমল স্বরে বলে-_ নাদির শাহ মধ্যাহ্ের খানা একসঙ্গে গ্রহণ করার 
ইচ্ছা প্রকাশ করেছেন। 

তার কথা শুনে অনা সবাই মনে মনে জুলে ওঠে । কিন্তু ক্ঠরোধ করে বসে থাকে। নাদির 
শ্বাহ্‌ ইচ্ছা প্রকাশ করেছেন বলে হিন্দুস্থানের বাদশাহ সঙ্গে সঙ্গে মেনে নেবেন? বলা উচিত, 
খানা পিনা কিছু নয়, শুধু কথাবার্তা হতে পারে। কিন্তু তিনি তো নিজামের কাধে ভার দিয়ে 
চলেছেন। খাদে না পড়া অবধি হুশ হবে না। 

শাহানশাহ বলেন--- আমি বাজি আছি। ওঁকে তাই জানিয়ে দিন। 

আমির ওমরাহ উজির সবার সঙ্গে সঙ্গে মনে হল, যুদ্ধে পরাজয়ের জন্য নয়, বাদশাহের 
এই সম্মতিব দরুন আজ প্রথম হিন্দুস্থানের প্রকৃত পতন হল। তারা নিশ্প্রভ দৃষ্টিতে শাহানশাহের 
দিকে চেয়ে থাকে। 


পরদিন শাহানশাহের শিবিরের সম্মুখে যখন মণিমুক্তখচিত তার শিবিকাকে স্থাপন কবা 
হল, তখন পুরুষ হয়েও অনেকের চোখে অশ্রু চিকচিক করে ওঠে । সবাই ভেবেছিল তিনি 
যখন রাত্রে হারেমে যাবেন তখন মালিকা-আল-জুমানি নিশ্চয়ই তাঁকে বুঝিয়ে বলবেন। বোঝা 
গেল তিনি বললেও বাদশাহের সিদ্ধান্তের পবিবর্তন ঘটাতে পারেননি । তার পুত্র সুলতান 
আহমেদকে কাজে লাগানো যেত। কিন্তু পরাজয়ের পরে তার পাত্তাই নেই। কানাঘুষা এটা 
ওটা অনেক কিছু শোনা যাচ্ছে । তবে এখানে তো কেউ কেচ্ছা শুনতে আসেনি, শোনার 
সময়ও নেই। তাই শাহজাদা সম্বন্ধে তাদের বিন্দুমাত্র আগ্রহ নেই। 


শাহানশাহ দেখলেন পারসোর শাহের শিবির শ্রেণীর সম্মুখে যেখানে তার শিবিকা নামানো 
হল সেখানে অর্ধবৃন্তাকারে বনু ব্যক্তি সম্ত্রমে দাঁড়িয়ে রয়েছে। তাদের পোশাক-পরিচ্ছদ চেহারা 
আর হাবভাব দেখে প্রতীয়মান হয় যে তারা সবাই গণ্যমানা ব্যক্তি । 

শাহানশাহ শিবিক! থেকে অবতরণ কবতেই একজন সুদর্শন ও স্বাস্থ্যবান তরুণ একা 
এগিয়ে এসে সন্ত্রমে তাকে অভিবাদন জানায়। শাহানশাহ স্মিত হেসে এবং সামানা মাথা 
হেলিয়ে সেই অভিবাদনের জবাব দেন। এসব ক্ষেত্রে তিনি সাধারণত মাথাও হেলান না। কিন্তু 
এখানে তিনি অতিথি। তার ওপর পরাজিত পক্ষ তো বর্টেই। তাই পর্বতের চুড়ার মত শিবকে 
সুউচ্চ ও অনড় রাখতে পারলেন না। 

তরুণটি শাহানশাহকে অত্যন্ত বিনীত ভাবে বলে-_ আমি মুর্তাজা কুলি মির্জা। আমি 
পারস্যেব শাহের দ্বিতীয় পুত্র। 

-- খুশি হলাম। শাহ কোথায়? 

_ তার শিবিরের সামনে অধীর আগ্রহে অপেক্ষা করছেন। 

শাহানশাহ একটু থমকে গিয়ে প্রশ্ন করেন-_ কতদূর? 

-_- ওই যে দেখা যাচ্ছে। সামনেই। 

শাহানশাহও লক্ষ্য করেন। দেখলেন শাহ দ্রুত পায়চারী করছেন। তার মাথার তাজ দেখে 
তাকে চিনতে অসুবিধা হয না। ভাবেন, লোকটা অত্যস্ত ছটফটে। শুধু শুধু পরিশ্রাস্ত হচ্ছেন। 

নাদির শাহের সম্মুখে উপস্থিত হতেই তিনি শাহানশাহের দুই হাত জড়িয়ে ধরেন! তারপর 
তাকে নিয়ে ভেতরে যেতে যেতে বলেন-_ আমি স্বপ্রেও যা কল্পনা করতে পারিনি আজ তাই 
সত্য হল। হিন্দুস্থানের শাহানশাহ আজ আমার অতিথি। এ যে আমার কতখানি সৌভাগ্/, বলে 
বোঝাতে পারব না। 

শাহানশ'হ নাদির শাহের কথা শুনে মনে মনে গর্বিজ হন। মুখে কিছু বলেন না। তাকে 
নিয়ে গিয়ে নাদির শাহ একটি বৃহৎ আরামদায়ক আসনে বসতে অনুরোধ করেন এবং নিজেও 
পাশে বসেন। একাসনে এভাবে জীবনে প্রথম বসতে হচ্ছে বলে শাহানশাহ সামানা একটু 
অস্বস্তি অনুভব করলেও সম্মানীয় অতিথি বলে মুখ ফুটে কিছু বললেন না। ভাবলেন, 
পারস্যের আদব-কায়দার সঙ্গে দিল্লীর আদব-কায়দার ফারাক থাকা অস্বাভাবিক নয় শাহ তো 
তাকে আশাতিরিক্ত সম্মান প্রদর্শন করছেন। 

হাসিমুখে কুশল বিনিময়ের পরে নাদির শাহ সহসা নীরব হয়ে গেলন। তার মুখের হাসি 
ধীরে ধীরে কমতে কমতে শেষে অস্তহিত হল। শাহানশাহ লক্ষ্য করলেন, তীকে বেশ গম্ভীর 
দিখাজে। এর কারী আরা করতে গারো না হিনি। িছারজিজ ভাটলে হার গানে এই 
প্রথম তিনি অস্বস্তি অনুভব করেন। 
নাদির শাহ চিৎকার করে খানা পরিবেশন করতে বলেন। তার চিৎকার শুনে শাহানশাহ 
বিস্মিত হন। একটা দেশের অধীম্বর হয়ে এত উচ্চকণ্ঠে ডাকতে হয়? কেমন ?যন বর্বর বলে 
মনে হয় তার কাছে। বর্বর তো বর্টেই। নইলে শুধু দেশ জয়ের জন্য এত মেহনত করে নিজের 
দেশ ছেড়ে আসে কেউ? সামান্য পঞ্চাশ লাখ টাকা তো পেল। দিল্লীতে যে কী অগাধ সম্পত্তি 
রয়েছে ধারণাও করতে পারবে না এই লোকটি। 
খানা এল। দুজনার সামনে খুব সুন্দরভাবে পরিবেশিত হল। পরিবেশনকারীরা বেশ 
অভ্যত্ত বলে মনে হল। মোগল রুচির সঙ্গে খাপ না খেলেও আদবকায়দা জানে । একটু ইতস্তত 
করেন তিনি। ধারণ তার খানা বরাবর একজন আম্বাদক চেখে দেয়। মোগল বাদশাহের 
চিররালের প্রথা খাদ্য বিষমুক্ত কি না পরীক্ষা করে নেওয়া। 
তাঁকে চুপচাপ দেখে নাদির শাহ একজনকে ডেকে নিয়ে পরস্পরের পাত্রগুলি বিনিময় 
করে নিলেন। 
শাহানশাহ নাদির শাহের দিকে জিজ্ঞাসু দৃষ্টিতে চাইলে তিনি বলেন-_ আপনার মধ্যে 
সন্দেহ জাগতে-ই পারে । ডেকে এনে বিষপ্রয়োগে আপনার মৃত্যু ঘটাতে পারি। এমন অনেক 
ঘটেছে। তাই আপনাকে সন্দেহমুক্ত করতে খাদ্য পালটে নিলাম। এবারে আপনি নিশ্চয় 
নিশ্চিত্তে আহার করতে পারবেন। 
আহারের সময় বিশেষ কোন কথা হয় না। শুধু আবহাওয়ার কথা হল। কার দেশে কোথায় 
বরা রয়েছে, দুর্ভিক্ষের সম্ভাবনা রয়েছে কি না ইত্যাদি বিষয়ে খবরাখবর নেওয়া হল। 
আহারের শেষে নাদির শাহ শাহানশাহকে তার মুসুইদে বসতে অনুরোধ করেন। তার মুখ 
আবার গল্ভীর হয়ে যায়। 
শাহানশাহ বলেন-- শুনলাম সাদাত খাঁয়ের লোকজনের জন্য শিবির করে দিয়েছেন। 
, _- হ্যা, আরও অনেকে রয়েছে। কতজন বন্দী রয়েছে এখানে আপনাকে কেউ বলেছে? 
-_ বলেছে, তবে সঠিক খবর এখনো পাইনি । 
নাদির শাহ তার কামিজের এক দিক থেকে একটা লম্বা ফিরিস্তি বের করে বলেন-_ এটা 
নিন, এতে আপনার যার! এখানে রয়েছে তাদের নাম আছে। তবে সাদাত খীকে বলেছি তিনি 
ইচ্ছামত ঘোরাফেরা করতে পারেন। 
শাহানশাহের মুখ লাল হয়ে ওঠে | তিনি ফর্দাটি গ্রহণ করে সেটা হাতে ধরে রাখেন। 
-- ওটা আপনার কামিজে ভরে রাখুন। নইলে হারিয়ে যাবে। আপনার হাত থেকে ওটা 
নেওয়ার কেউ নেই এখানে। একাজ আপনাকে নিজেই করতে হবে। 
শাহানশাহ সেটা আম্তিনের ফাকে গুঁজে রাখেন। তিনি আগেই বুঝতে পেরেছিলেন নাদির 
শাহ একটা কিছু বলার জন্য অনেকক্ষণ থেকে প্রস্তুত হচ্ছেন। মধ্যাহ্নের আহার শেষ হওয়ার 

জন্য অপেক্ষা করছিলেন। কিন্তু কী বলতে চান তিনি? যা হওয়ার তা তো হয়েই গিয়েছে। 
টাকাও পেয়ে গিয়েছেন। হস্তী, ঘোটক আর উষ্ট দু একদিনের মধো পেয়ে যাবেন। আর কি 
বলার থাকতে পাবে? 

অবশেষে বলার সময় হয় নাদির শাহের। তিনি বলেন__ আপনাকে কয়েকটি কথা বলব। 
স্পষ্ট কথা । আপনি কিছু মনে করতে পারেন। তবে আমি বলার তাগিদ অনুভব করছি। 

মনে মনে শাহানশাহ ভাবেন। সবই শুনতে হবে। মুখে তিনি বলেন-- বলুন। 

-- আমি বহুবার ভেবেও কুলকিনারা পাইনি আপনি নিজের স্বার্থ, নিজের ভালমন্দ 
বিষয়ে এত নিম্পহ থাকেন কি করে। আমি আপনাকে একাধিক পত্র দিয়েছি, আমার দূতকে 
প্রেরণ করেছি আপনার বন্ধুত্ব কামনা করে, অথচ আপনার উজির ওমরাহরা এতটুকু গুরুত্ব 
পর্যন্ত দিল না। নিজের লোকজনদের ওপর আপনার এতটুকু কর্তৃত্ব নেই, নিয়মানুবর্তিতার 
বালাই নেই। ফলে আমার একজন দৃতকে সমস্ত বিধিনিষেধের অমর্যাদা করে তারা হত্যা 
পর্যস্ত করেছে। পৃথিবীর কোন দেশে কোন নিয়মে দূতকে বধ করা হয় বলতে পারেন? 

এমনকি যখন আমি সীমান্ত অতিক্রম করে আপনার দেশে প্রবেশ করলাম তখনো আপনি 
নির্বিকার । একবার জানারও চেষ্টা করলেন না আমি কে, এবং আমার প্রকৃত উদ্দেশ্য কি। 
আমি অগ্রসর হতে হতে লাহোর অবধি বলতে গেলে নির্বিঘ্বে চলে এলাম, তবু আপনার কোন 
লোক আমার সগাঙ্গে এসে দেখা পর্যস্ত করল না। আপনাকে আমি যে সম্মান জানিয়ে পত্র 
দিয়েছিলাম, সেই সম্বন্ধেও কিছু বলল না। তারপর যখন আপনার সুযোগা উজির এবং 
আমির ওমরাহদেব নিদ্রা ভঙ্গ হল, তখন বহু বিলম্ব হয়ে যাওয়া সত্তেও তারা আমার সঙ্গে 
কোনবকম আপস রফায় না এসে আমাকে বাধা দেওয়ার জন্য ঝাপিয়ে পড়ল এবং নিজেদের 
ফাদে নিজেরা পড়ল। বংশ পরম্পরায় বিখ্যাত মোগল বাহিনীর অধীনে কাজ করা সত্তেও 
তাদের এতটুকু দৃরদৃষ্টি নেই যে বাহিনীর একটা বিরাট অংশকে সাহাযাকারী হিসাবে দূরে 
সরিয়ে রেখে শত্রুপক্ষের সুবিধা করে দিতে নেই। এরপর আর এক অস্তুত ব্যাপার দেখলাম, 
জানি না সেটা অন্যের পরামর্শে কিংবা আপনার মস্তিষ্কপ্রসৃতকি না। চারদিকে শক্ত প্রাচীর 
আর বেড়া তৈরি করে আপনি নিজেকে তার মধ্যে অবরুদ্ধ করে রাখলেন। এটুকু বুদ্ধি হল না 
যে যদি আপনার শত্রু যথেষ্ট শক্তিশালী হয় তাহলে ওই প্রাচীরের মধ্যে আপুনি পানীয় জল 
আর খাদ্যের অভাবে জীবিত থাকতে পারবেন না। শত্র সব বন্ধ করে দেবে। আর শক্র যদি 
দুর্বল হয় তাহলে ওইভাবে অসম্মানজনক অবস্থায় থাকা খুব লজ্জাকর। শত্রুকে ধর্তাব্যের মধ্যে 
যদি গণ্য করাব ইচ্ছা থাকত এবং যদি নিজের পরিচয় গোপন রাখতে চাইতেন তাহলে 
একজন যোগ এবং বিশ্বস্ত ব্যক্তিকে তার বিরুদ্ধে পাঠিয়ে তাকে খতম করে দিতে পারতেন । 
আমি কিন্তু শেষ পর্যস্ত আপনার কাছে নানা প্রস্তাব পাঠিয়েছিলাম। আপনি গ্রাহ্য করেননি । 
আপনার ক্রমাগত অবহেলা আমার মর্যাদাোবোধকে আঘাত করেছে। 

নাদির শাহ একটু থামলেন । শাহানশাহ তার দীর্ঘ হাত দুটি কোলের ওপর রেধে মুসুইদের 
ওপর চিত্রার্পিতের মত বসে রইলেন । মুখ দিয়ে বাক্যস্ফুর্ত হল না। তিনি জানেন, তার বেগম, 
তাঁর উজিরেরা ভাবছে খানা খেতে খেতে সমানে সমানে আলোচনা হচ্ছে। নাদির শাহের 

বিদায় পাকা করে তিনি নিজের শিবিরে ফিরে আসবেন। বেগম হয়ত পুত্রের সঙ্গে এই নিয়ে 
খুব আনন্দ করছেন। তারা জানেন না, যে ভাবে একতরফা তিনি অপমানিত হয়ে চলেছেন, 
ভীবনে তা কল্পনার অতীত ছিল। 

নাদির শাহ শুরু করেন-__ হ্যা, আপনি কর্ণপাতও করেননি । অবশেষে পরম করুণাময় 
আল্লার কৃপায় আপনি বুঝতে পারলেন আমার সৈন্যরা কতখানি শক্তিশালী, আমার অস্ত্রবল 
কতটা উচ্চমানের । তাছাড়া আপনার পূর্বপুরুষেরা কাফেরদের কাছ থেকে জিজিয়া কর নিতে 
অভাস্ত ছিলেন। আপনি গত বিশ বছর তাদের কাছ থেকে সেই কর আদায় করেননি । তাদের 
রেহাই দিয়ে আপনি রাজস্বের অনেক ক্ষতি করেছেন। তবে তৈমুরের এই বংশ পারস্যের 
অধিবাসীদের কোন ক্ষতি করেনি। তাই আমি স্থিব করেছি আপনার হিন্দৃস্থান আমি আপনার 
কাছ থেকে ছিনিয়ে নেব না। আজ এইটুকুই থাক। আপনাকে বড় ক্লান্ত দেখাচ্ছে। হয়ত 
ভোজনের পরে এইভাবে একটানা বসে থাকতে আপনি অভ্যন্ত নন। বাকিটা দু একদিনের 
মধ্যে হবে। 


শাহানশাহ যখন ফিবে এলেন তখন আমির ওমরাহেরা আনন্দ প্রকাশ করতে গিয়ে তার 
বিধ্বস্ত চেহারা দেখে চমকে ওঠে । একবেলার মধ্যে তার বয়স অনেকটা বৃদ্ধি পেয়েছে বলে 
মনে হল। সবাই বুঝল, নাদির শাহের শিবিরে যাওয়াটা ঠিক হয়নি । খান দউরানের 
মৃত্ভাকালীন শেষ সাবধানবাণীর কথা তাদের মনে পড়ল। যুদ্ধ শেষ হয়ে গেলেও একটা 
অনিশ্চয়তার ছায়াপাত ঘটল সবার মনে । তারা শিবিরের বাইরে উৎকঠিত চিত্তে অপেক্ষা 
করতে থাকে। হয়ত একটু স্থির হয়ে নিয়ে বাদশাহ তাদের ডেকে পাঠাবেন । ডেকে পাঠানোর 
আদৌ ইচ্ছা ছিল না বাদশাহের। তার ধারণা, যে-অপমান তাকে সহ্য করতে হয়েছে তার 
সবটাই তার মুখে আঁকা হয়ে গিয়েছে। যে কেউ সেটা ধরতে পারবেন। পড়তে পারবেন। তার 
এতদিনেন সুউচ্চ স্থান থেকে নাদির শাহ তাকে টেনে-হিচড়ে আমির ওমরাহদের সমপর্যায়ে 
এনে নাশিযে দিয়েছেন। তবু তিনি বাদশাহ। এই চরম মুহূর্তে তাদের ডেকে আনা কর্তব্য। 
তাদের পবামর্শ গ্রহণ বরা লোভনীয় । তাই ডাবলেন তাদের । 

শিবিরে একে একে এসে প্রবেশ করে উজির কামরুদ্দিন খা, সিরবুলিন্দ খা, মহম্মদ খা 
বাঙ্গাশ, আজিম আল্লা খা প্রভৃতি উপস্থিত ব্যক্তিবর্গ। 

বাদশাহ বালেন-- নিজামুল মূলক এর চুক্তিটি ভালই হয়েছে। তবে নাদির শাহের 
মতিগতি খুব স্পষ্ট বলে মনে হচ্ছে না। মুখে বলছেন বটে, এখান থেকে ফিরে যাবেন। কিন্ত 
সহ কি যাবেন? আমি বুঝতে পাবলাম না। আচ্ছা, আমাদের মধ্যে এমন কেউ কি আছেন, 
যিনি হিন্দুস্থানের ক্ষত কবতে চাইছেন? 

সবাই একসঙ্গে ' না না" করে ওঠে। তারপর উজির কামরুদ্দন ধীরে ধীরে বলে__ হ্যা? 
কিংবা 'না , দুটোর কোনটাই এত তাড়াতাড়ি বলা ঠিক হবে না। সব কিছু হতে পারে! তবে 
আপনার মনে যে সংশয়েব উদয় হয়েছে তাব সঙ্গত কারণ রয়েছে। যদিও খুবই বিলম্ব হয়ে 
গিরেছে, আমাদের আবও সাবধানী হতে হবে। 

সবাই উজিরকে সমর্থন করে। 

বাদশাহ প্রশ্ন তোলেন-_ কিন্তু কে? 

উপস্থিত ওমরাহ কয়জন প্রত্যেকে প্রত্যেকের মুখের দিকে একবার আড়চোখে চেয়ে নেয়। 
তারপর মহম্মদ খা বাঙ্গাশ বলে-_ আমাদের মধ্যে যে কেউ একজন হতে পারে। তবে আমার 
মনে হয়, এই যুদ্ধে কে কে নাদির শাহের খুবই ঘনিষ্ঠ হয়ে উঠেছেন সেই দিকে একটু নজর 
রাখলে বোধহয় আমাদের বোঝার সুবিধা হবে। 

সবাই ঘাড় দোলায়। 

বাদশাহ বলেন-_ যা হোক, আপনারা সবাই কাছাকাছি থাকবেন। যখন তখন আপনাদের 
পরামর্শের প্রয়োজন হতে পারে। আর নিজাম এবং সাদাত খাকে আমাদের শিবিরে দেখলে 
এখানে পাঠিয়ে দেবেন। সাদাত খাঁ-এর একটু অসুবিধা আছে। যুদ্ধের সময় তার সৈন্যদলকে 
ঘিরে ওরা নিজেদের দিকে নিয়ে গিয়েছে। সেখানেই তাঁর শিবির। 

সিরবুলিন্দ খাঁ বিরক্তি প্রকাশ করে বলে-_ ভাল কাজ হয়নি। 

বাদশাহ বলেন-_ উপায় ছিল না। 

- উজির কামরুদ্দিন একবার চিন্তাপ্িত স্বরে বলে নাদির শাহ একট! কাজ ভাল করছেন না। 

-_ কোন্‌ কাজ? 

__ তিনি ক্মামাদের দিকে খাদ্যশসা. এমনকি গোস্ত অবধি আসতে দিচ্ছেন না। ফলে তার 
শিবিরে খাদ্যের প্রাচুর্য । আমাদের দিকে হাহাকার। এমন কি গোস্ত পর্যস্ত দেড় টাকায় একসের। 
ভাবা যায় না। 

বাদশাহ সবার দিকে চেয়ে বলেন-_খুব আক্রা বুঝি? 

তাঁর উক্তিতে সবাই মনে মনে হতাশ হয়। 

কামরুদ্দিন বলে-_ এক সিকি সের হলেও ক্রেতার মাথা গরম হয়ে যায়। সাধারণত 
দ্র'আনি, গায়ে আরও কম। 

__-তাই নাকি? 

__ গম টাকায় দেড়সের। নিজাম বললেন, নাদির শাহের ওখানে গম পাওয়া যাচ্ছে এক 
টাকায় বারোসের। 

_- এ অসহ্য। আমাদের লোকেরা কি না খেয়ে মরবে? এতসব তো জানতাম না? 
আমাকে বলেননি কেন? 

-_ আজই জানতে পারলাম । আপনি তখন নাদির শাহের শিবিরে । 

__ আপনারা ভাবুন, এর কি বিহিত করা যায়। সব কিছুর একটা সীমা আছে। 

সিরবুলিন্দ খা বলে-_ অবশ্যই । 

ওমরাহরা চলে গেলে বাদশাহ তার বেগম মালিকা-আল-জুমানির কাছে যান। বেগম 
তার মুখের দিকে চেয়েই বুঝতে পারেন, জীবনে একটা নতুন অভিজ্ঞতা হয়েছে বাদশাহের। 
যে ললাটে কখনো কুঞ্চন রেখ! দেখা যেত না, সেখানে পরপর দুটো ভাজ পড়েছে এক 
বেলাতে। বেগম নিজের স্বামীর সবরকমের দুর্বলতার কথা জানেন । স্বামী খোসামোদপ্রিয়, 


১২৯ 


ংশ বিষয়ে গর্ববোধ, নিজের চেহারা যে শাজাহানের পুত্র সুজার মত সুন্দর সেই বিষয়ে 

যৌবন থেকে সচেতন। আর দৃঢ় বিশ্বাস মোগল সাম্রাজ্যের ওপর মারাঠারা কঠিন আঘাত 
হানলেও, তক্ততাউস চিরকাল অঙ্ষ্প্ন থাকবে। বাইরের কোন শক্তির হিম্মত হবে না এদিকে 
হাত বাড়াতে । যা কিছু বিপদ আসতে পারে, মোগল বংশেরই কোন কুলাঙ্গারের তরফ থেকে। 
তাই প্রথম থেকে নাদির শাহকে তিনি ধর্তব্যের মধ্যে গণ্য করেননি। বেগম এই প্রসঙ্গ দু'একবার 
উত্থাপন করার চেষ্টা করলে তিনি ঠোঁট উলটে হাত নাড়িয়ে উড়িয়ে দিয়েছেন। আজ সেই 
অতি তুচ্ছ নাদির শাহ তার সাম্রাজ্যের ভেতরে নিশ্চিন্তে দাপিয়ে বেড়াচ্ছে বাদশাহকে ভুক্ষেপ 
না করে। তাতেই তিনি বিচলিত। তারপর তার হাতে অসম্মানজনক ভাবে পরাজয় এবং 
সর্বশেষে বলতে গেল তারই ইচ্ছায় আজ পরাজিতের মত ত'র শিবিরে সাক্ষাৎ করতে 
শিয়েছিলেন। এ যে কতবড় আঘাত, বেগম ছাড়া হৃদয় দিয়ে আব কেউ বুঝবে না। মানুষটা 
মোটের ওপর তো ভালই। তার প্রতি কোনোদিনই তীব্র আকর্ষণ অনুভব করেননি বটে. কিন্তু 
একসঙ্গে থাকতে অসুবিধা হয়নি কখনো । যার দিকে নজব ছিল তাকে তো পিতা হত্যা করে 
ফেলেন আমিরের সন্তান ছিল না বলে। তখন মনে হয়েছিল দুনিয়া বুঝি শুন্য হয়ে গেল। 
তারপর সব ঠিক হয়ে গেল। এই বয়সে ওসব ঘটনা গল্প কাহিনী বলে মনে হয়। কালে ভদ্রে 
কখনো সখনো মনে পড়ে। পিতা কন্যার মঙ্গলের জন্য গুপ্তহত্যা করেছিলেন। ঠিকই 
করেছিলেন। নইলে দিল্লীর বাদশাহের বেগম হওয়ার সৌভাগ্য হত না। খুব ভাল থেকেছেন 
বরাবর । এই প্রাচুর্য, এই সম্মানের কথা বড় বড় আমির ওমরাহদের বেগমরাও কল্পনা করতে 
পারে না। তবে বাদশাহ মানুষটা অতি সাধারণ মাপের। বিদ্যার কথা সঠিক না জানলেও, তার 
বুদ্ধির বহব তো দেখে আসছেন বরাবর । বুদ্ধি অবশ্য না থাকলেও চলে যায়। কতসব 
বুদ্ধিমান উজির রয়েছে, ঠিক চালিয়ে নিয়ে যাবে। মহম্মদ শাহ তো আর আকবর বাদশাহ 
নন। ভুলেও একথা কেউ ভাববে না। তাই নিজের বুদ্ধি,নিজের সীমাহীন ব্যক্তিত্ব আর দাপট 
দিয়ে তিনি শাসন করতে পারেন না। বরং সেটা পারে ঘোরতম শক্র নাদির শাহ। দেখে শুনে 
তাই মনে হয়। তাই বাদশাহের্‌ ললাটের ওই কুঞ্চন দেখেও বেগমের মনে হল না অযোগ্যের 
কাছ থেকে অপমানিত হয়ে ফিরে এসেছেন তিনি । 

বেগমের সামনে হতাশ হয়ে বসে পড়েই তিনি তার হৃদয়ের রুদ্ধ দ্বার অর্গলমুক্ত করেন। 
বলেন-- তুমি তখন থাকলে অচেজন হ্যে পাড় যেতে | কিছুতেই সহ্য করতে পারতে না। 
আমি পুরুষ বলে অবিচল পদে ওই বর্ববটার তাবু থেকে বেরিয়ে এলাম। 

-__ কথা শুনিয়েছেন? 

-- শুনিয়েছেন মানে? রীতিমত গালাগালির পর্যায়ে পডে। এক কথায ওটা ববর। কথা 
শিখবেই বা কোথা থেকে? এঁতিহ্য বলে তো কিছুই নেই। সারাজীবন শুধু রক্তপাত ঘটিয়ে 
চলেছে। যে দেশ শাসন করে সেই দেশে ফিরদৌসী নামে যে একজন ব্যক্তি ছিলেন, জানে 
সেই কথা? ওসবের মর্মই বোঝে না। 

বেগম ধীরে ধীরে বলেন - তবে একটা জিনিস খুব ভাল বোঝেন। 

--কি? 

-_ কিভাবে যুদ্ধ করতে হয়। 

__ আমরা কি যুদ্ধ জানি না বলতে চাও? 

__ কতটা জান সে বিষয়ে সন্দেহ আছে। একটা লোক দূর দেশ থেকে এসে হিন্দুস্থানের 
মধ্যে ঢুকে পড়ল। তারপর বাদশাহের সৈন্যদলের সম্মুখীন হয়ে কয়েক ঘণ্টার লড়াই-এ 
ফয়সালা করে ফেলল। এটা কম বাহাদুরীর কথা নয় ইতিহাসে বিশেষভাবে লেখা থাকবে। 
তোমার নামও থাকবে। 

__ আমার নাম? 

_- হ্যা, কারণ একজনের কৃতিত্বের সঙ্গে অন্যজনের বার্থতা পাশাপাশি লেখা থাকে। 

__ তুমি আমাকে বিদ্প করছ? 

__ না। বিদ্রুপ করার মত মানসিক অবস্থা আমারও নেই। কারণ আমি হিন্দুস্থানের 
সম্তাঙ্জী। বাদশাহের অপমান আমার অপমান কিন্তু একটা কথা তোমাকে জিজ্ঞসা করি, স্পষ্ট 
জবাব দাও। 

_-কি কথা? 

' __ বাদশাহের হারেম কি নাদির শাহের অধীনে? 

__ কী বলছ তুমি? 

__ আমি জবাব চাইছি। আমি কি এখন নিজের খুশিমত যে কোন সময়ে দিল্লীতে ফিরে 
যেতে পারি? 

_-তাকি করে সম্ভব? ওরা চারদিকে বলতে গেলে অবরুদ্ধ করে রেখেছে। 

_- অর্থাৎ আমিও বন্দিনী। শাহজাদাও বন্দী। 

বাদশাহ সহসা কোন উত্তর দিতে পারেন না। 

বেগমসাহেবা চূড়ান্ত ভাবে প্রশ্ন ছুড়ে দেন_ তোমার তো অসংখ্য সৈন্য আছে, অশ্বারোহী 
আছে, হস্তি আছে, কামান আছে। তুমি আমাদের দিল্লীতে পৌছে দেওয়ার ব্যবস্থা করতে পার 
না? 

__ সে যে খুব ঝুঁকির কাজ হবে। রক্তপাত অবশ্যস্তাবী। 

__ হোক। সেই ঝুঁকি তুমি নাও। তাতে যদি আমাদের মৃত্যু হয় ক্ষতি নেই। শাহাজাদারও 
আফসোস, সে যুদ্ধ করার কোন সুযোগই পেল না। 

__ তুমি বুঝতে পারছ না, নাদির শাহ সাংঘাতিক লোক। 

__ এতক্ষণে সবটাই বুঝে ফেললাম। তোমাকে আর কষ্ট করে বোঝাতে হবে না। 

__ তুমি কখনো আমার সঙ্গে এভাবে কথা বলনি বেগম। বাইরের অপমান সহ্য করতে 
না পেরে তোমার কাছে সাস্তবনা খুঁজতে এসেছিলাম । 

__ শাহানশাহ, এই সাস্তবনা অন্যের কথার মধ্যে খুঁজে পাবে না। খুজে পাবে তোমার 
কাজের মধ্যে। তোমার সব সৈনাই অব্যবহৃত রয়ে গেল অথচ যুদ্ধের ফয়সালা হয়ে গেল, 
এই কথাটা একবার গভীর ভাবে ভেবে দেখো । ভেবে দেখো তোমার হারেম এখন নাদির 
শাহের আওতায়। এটা তো পুরুষত্বের ওপর প্রচণ্ডতম আঘাত। এই আঘাতে নাকি ক্লীবও 

জেগে ওঠে। 

বাদশাহ হাত উচিয়ে বলে ওঠেন__ বাস ব্যস। যথেষ্ট হয়েছে। আমি একটু বিশ্রাম করতে 
চললাম। 

বাদশাহ যখন নিজের শয্যার দিকে চলতে থাকেন, তখন রজনীর মধ্যপ্রহর। 

পরদিন একটু বেলাতে নিদ্রাভঙ্গ হয় শাহানশাহের। নিদ্রাভঙ্গ ঠিক বলা যায় না, 
বেগমসাহেবা এসে তাকে জাগিয়ে দেন। 

_--কি হল? 

-- উজির কামরুদ্দিন অনেকক্ষণ অপেক্ষা করছেন। 

_- এখন? নতুন আবার কি হল? 

বিরক্ত বেগমসাহেবা বলেন-_ এখন তো প্রতি মুহূর্তে নতুন কিছুর আশঙ্কায় তোমার 
সজাগ থাকা উচিত। 

_ এই বয়সে উচিত-অনুচিত শিখব তোমার কাছে? 

বেগম সাহেবার মেজাজও তিরিক্ষি। তিনি বলেন__- আসল সময়ে শিখলে তো ভালই 
হত। এখন দেরি হয়ে গিয়েছে। দেরিতে শিখলেও কিছুটা লাভ হতে পাবে বৈকি। 

-_ আমার এই দুঃসময়ে তোমার ব্যবহারও পালটে গেল! 

-- দুঃসময় যদি ভাবতে , তাহলে এমন গভীর নিদ্রায় নিমগ্ন থাকতে না। নিদ্রাভঙ্গেও 
বিরক্ত হতে না। 

এতক্ষণে বাদশাহের হৃদয়ঙ্গম হয় যে সারা দুনিয়া এখন তাঁর বিপক্ষে। তিনি একা। তাই 
প্রস্তুত হয়ে কামরুদ্দিনের সঙ্গে সাক্ষাৎ করেন। 

উজিরের মুখে দুশ্চিস্তার ছাপ। সে বলে-_ গমের মূল্য আরও বেড়েছে। ওদিকে নাদির 
শাহের ওখানে যে যত খুশি গম নিচ্ছে টাকায় বারো সের। সবার মধ্যে ক্ষোভ দেখা দিয়েছে। 
একে তো আমরা পরাজিত, এর মধ্যে বিদ্রোহ দেখা দিলে কী যে হবে, বলা মুশকিল। 

সাধারণত শাস্ত প্রকৃতির বাদশাহ ক্ষিপ্ত হয়ে ওঠেন। তিনি বলেন-_ ব্যবসায়ীদের শুদাম 
লুঠ করতে বলুন। 

_ লরঠ? 

_- হ্যা লুঠ। অনেক সহ্য করেছি, আর নয়। 

-_- কিন্তু সেটা কি ঠিক হবে? 

-- হবে । এতদিন ধরে তো সবার পরামর্শ শুনলাম। শুনে শুনে এই অবস্থায় পৌঁছেছি। 
এবার একটু নিজের মত চলে দেখি। সিপাহী পাঠান। 

কামরুদ্দিন বাইরে বের হয়ে শাহানশাহের ছকুম একজনকে শুনিয়ে দিয়ে ফিরে আসে 
একটু বিমর্ষ চিত্তে । এই দুঃসময়ে যখন শাহানশাহের অপদার্থতার প্রমাণ পেয়ে গিয়েছে সাধারণ 
মানুষ, তখন এই ধরনের হঠকারিতার ফলাফল যে কি হবে ভেবে উঠতে পারে না৷ সে। 

ফিরে আসতেই বাদশাহ প্রশ্ন কবেন-_ মাঝে মাঝে কি রকম একটা পচা গন্ধ পাচ্ছি। 

-- আপনি যদি খোদাবন্দ বাইরের আকাশের দিকে তাকান তাহলে দেখবেন শকুনে 

আকাশ ছেয়ে ফেলেছে। 

__ এত শকুন ? কেন? 

__ যুদ্ধে যারা মরে গিয়েছে, তাদের লাশ পড়ে রয়েছে সেইভাবে । তার জনো শকুন, তার 
জন্যে দুর্গন্ধ। 

-__ এখনো পড়ে রয়েছে £ ব্যবস্থা করুন। মুর্দাফ রাশ পাঠান । ওগুলো মাটি চাপা দিক। 

_- আজকেই পাঠাব। 

-_- নাদির শাহের সিপাহীরা তো মরেছিল। তাদের লাশও গোর দিয়ে দিক একই সঙ্গে। 

-__ তাদের একটা লাশও পড়ে নেই। 

_- কেন? কোথায় গেল? 

-- আমাদের চেয়ে তাদের অনেক কম মরেছিল। যারা মবেছিল তাদের সেই দিনই তুলে 
নিয়ে গিয়ে কবর দেওয়া হয়েছে। যারা আহত হযেছিল, তাদের উঠিয়ে নিয়ে গিয়ে চিকিৎসার 
ব্যবস্থা করা হয়েছে। 

. - আমাদেরও তো অনেকে আহত হয়েছিল। তাদের কি হল? 

কামরুদ্দিন উত্তরটা এডিয়ে যাওয়ার চেষ্টা করে। কিন্তু বাদশাহ আবার প্রন্মন করেন। 
নিরুপায় উজির তখন বলে _ আমাদের যারা আহত হয়েছিল, তাদের প্রায় সবারই মৃত্যু 
হয়েছে। অল্প যে কয়জন হাঁটতে পেরেছে, তারা নিজের চেষ্টায় ফিরে এসেছে শিবিরে । আর 
যারা হাটতে পারেনি, যাদের আঘাত গুরুতর তারা শুনলাম দীর্ঘক্ষণ ধরে ছটফট করতে করতে 
জল চাইতে চাইতে শেষে মৃত্যুর কোলে ঢলে পড়েছে। 

_- এ আপনি কী শোনাচ্ছেন উজির? আমি বাদশাহ মহম্মদ শাহ নিজে উপস্থিত 
যুদ্ধাক্ষেত্রে, আর আমার আহত সিপাহীরা মৃত্যুযু্ত্রণায় ছটফট করতে করতে মরে গেল? এতে 
কি প্রমাণিত হয় কামরুদ্দিন খা? 

_হা্রমানিত হয় তার দায় শুধু আপনার নয় মেহেনবান। 

_ স্তোকবাক্যে আমাকে ভুলিয়ে লাভ নেই উজির। আমি অপদার্থ হতে পারি, কিন্তু 
অতটা বদ্ধিহীন নই। 

কামরুদ্দিন খা মাথা নীচু করে থাকে। 


উমদেন্নেসা প্রথমে কারনালে আসবে বলেছিল । কিন্তু শেষ পর্যস্ত সে সঙ্গে আসেনি । কেন 
যেন তার মনে হয়েছিল যুদ্ধে পরাজয় অনিবার্ধ। তবে সে সঙ্গে আসেনি বলে বিন্দুমাত্র 
আফসোস নেই শাহজাদা সুলতান আহমেদের । প্রথম সাদির পরে যে এক-আধ বছর মোহ 
থাকে, সেই মোহ কবে কেটে গিয়েছে । উমদেল্পেসা পরমাসুন্দরী নয়। তবে একেবারে অসুন্দরও 
নয়। কিন্তু সেজন্য নয়। মোগলদের হারেমে অসুন্দর বলতে তো একজনও নেই। কেউ বেশি 
সুন্দরী, কেউ একটু কম। ভাই সৌন্দর্যের প্রতি শাহাজাদার আকর্ষণ খুব একটা বেশি নেই। 
খুরশিদাকে রেখে এসেছে দিল্লীতে । সে সুন্দরী সন্দেহ নেই। তবে তার প্রতি আকর্ষণ সৌন্দর্যের 
জন্য নয়। তার দেহ-সৌষ্টব অননাসাধারণ। হারেমে অমন একটিও নেই । কারও হারেমেই 

নেই। দীর্ঘাঙ্গী, অথচ কটিদেশ জড়িয়ে ধরলেই শূন্যে উঠে আসে । মনে হয় বুঝি ওজন নেই। 
সব চেয়ে আকর্ষণ তার অতি মিষ্টি কথায়। ওর মা বিখ্যাত গায়িকা বলেই হয়ত কণ্ঠস্বরে 
একটা সুর একটা ঝংকার রয়েছে বলে মনে হয়। আবিষ্ট করার মত কণ্ঠস্বর । তাছাড়া মায়ের 
কাছে ওর সঙ্গীতের শিক্ষা । হারেমে খুঁজলে এমনটি একটিও পাওয়া যাবে না। হারেমের ওরা 
শুধু সৌন্দর্য নিয়ে বসে থাকুক । আবার এদিকে ফুলজান?£ সে আর এক ধরনের আকর্ষণ। 
তাকে কি কেউ সুন্দর বলবে? সুন্দর হলে বাঁদী হয় না। বাঁদী হলেও বেশিদিন বাঁদী থাকে না। 
কিন্তু ফুলজান কুলসুমের মত বাঁদীই থেকে যাবে। অথচ তাকে দেখলেই তীব্র আকর্ষণ অনুভূত 
হয়। সত্যিই সে বন্য। সে তার বন্য যৌবন নিয়ে উদ্ধত ভাবে যেন যৌন-যুদ্ধে আহান করে। 
সেই প্রতিদ্বন্দিতার মধ্যে একটা নতুনত্ব রয়েছে, যার আস্বাদন হারেমের পরমাসুন্দরী 
বেগমরাও দিতে পারবে না। - | 

কিন্ত এতসব ভেবে লাভ কি হবে £ ওদিকে যুদ্ধক্ষেত্রের অবস্থা তো শোচনীয়। মোগল 
বাদশাহ পরাজিত। নেহাত মোগল বাদশাহ বলেই নাদির শাহ বিশেষ কিছু করতে সাহসী হচ্ছে 
না। কাবুল থেকে লাহোর অবধি তো বলতে গেলে হত্যা ধর্ষণ আর দক্ধ করে এগিয়ে এসেছে। 
এখানে এসে থেমেছে। একটা রফাও হয়ে গিয়েছে। কিছু টাকা নিয়ে বিদায় হরে। নাদির শাহ 
ভেবেছে যথেষ্ট নিয়েছে। তার ধারণা নেই এই যুদ্ধক্ষেত্রেই মোগল পক্ষের আমির ওমরাহদের 
হারেমে যে হীরা মণি মাণিক্য রয়েছে সারা পারস্যে তা নেই। দিল্লীর কথা তো স্বতন্ত্র। লোকটা 
কোনরকমে বিদায় নিলে বাঁচা যায়। 

মায়ের কাছে গিয়ে সে ফুলজানের সঙ্গে গোপনে কথা বলেছে। ফুলজানকে খুব মরিয়া 
বলে মনে হল। ঘেমে নেয়ে সে হাপাতে হাঁপাতে বলে -_ আজ আমি যাবই আপনার কাছে। 
যেতেই হবে। 

--কি করে যাবে? 

__ সিপাহীর পোশাকটা আছে এখনো । 

ঠিক আছে। 

শাহজাদা লক্ষ্য করেছে ফুলজান যখন উত্তেজিত হয় তখন তার গা থেকে সৌদা একটা 
অদ্ভুত গন্ধ বের হয়। থাকতে না পেরে আতর ছিটিয়ে দিলেও সেই সুঘ্রাণ ভেদ করে আবার 
উত্তুট গন্ধটা বেরিয়ে আসে। তারা সাবা দেহ থেকে যেন ভাপ বের হয়। একটা যেন আস্ত 
শিক্-কাবাব। 

রাতে ঠিক এল ফুলজান। এসেই চটপট সিপাহীর পোশাক খুলে ফেলে শয্যার কাছে গিয়ে 
একটু হেসে বলে-_ বসব? 

__ বস। 

-- না, বাদী তো শত হলেও | শাহাজাদার শয্যায় বসতে ভয় হয়। 

-__ অপ্রাসঙ্গিক কথা বলো না।. 

_- আচ্ছা, বেগম সাহেবাকে আনলেন না কেন? 

-_-ও কথায় তোমার দরকার কি? 

-- আমি জানি। 

__ কিজান? 

ওঁকে পছন্দ হয় না। আমার মত গায়ে গতরে হলে খুব পছন্দ, তাই না ? 

__ আঃ কী বলছ ? ও নিজে থেকেই আসেনি। 

ফুলজান সেকথা কানে না নিয়ে বলে-_ কিংবা খুরশিদার মত, হালকা পরী । ফুঁ দিলে 
উড়ে যাবে। 

__ খুরশিদাকে তুমি সত্যিই চেনো? 

-_ চিনব না? সবাই চেনে। লুকিয়ে লুকিয়ে একবার করে দেখে এসেছে হারেমের সব 
বাঁদী। এমন কি খোজারাও । আজ কিস্তু আমি বেশিক্ষণ থাকব না। 

-__ কেন? 

__ একজন লোক বেগম সাহেবার শিবির থেকে আমার পেছনে পেছনে আসছিল। 

- দেখে ফেলেছে? 

-_ দেখুক না, আমি তো মেয়ে নই। আমি সিপাই। 
_.-_ কিন্তু আমার এখানে ঢুকতে দেখেছে তো। 

__ তা দেখেছে। তাতে কি হল? 

-- সে তোমার পেছনে পেছনে আবার নিন রাবির নিলিডেবারে। 

-_ যাক্‌। মা কি ছেলের কাছে কাউকে পাঠাতে পারে না? 

টিসি িক্ত্িএজদ বির বনি নিত 
নেই। 

কথাটা শুনে ফুলজানের দেহের উত্তাপ সহসা কমে যাওয়ার সঙ্গে সঙ্গে বাষ্প বিকিরণও 
যেন হাস পায়। সে কিছু বুঝতে না পেবে শাহজাদার কণ্ঠলগ্না হয়। তার দেহের ভারে 
শাহজাদা হুমড়ি থেয়ে তারই দেহের ওপর পড়ে। 

সে একবার বলে ওঠে_ কি হবে? পরক্ষণেই আবার বলে-- যা হয় হোক গে। 

অন্ধকার থাকতেই সে তাড়াতাড়ি সিপাহীর পোশাক পরে নিয়ে শাহাজাদাকে করুণ কণ্ঠে 
বলে-_ আবার আসব। 

-_- এসো। 

দুপা এগিয়ে ফুলজান ঘুরে দীড়িয়ে বলে -_ আমাকে দুপা দিয়ে দলে পিষে মেরে ফেলতে 
পারেন? 

বিস্মিত শাহজাদা বলে-_- এই সখ কেন? 

রত বেরিয়ে বেতে যেতে সে কানো কানে কঠে বলে যার-_. বুববেন না। শাহজাদা 
হলেও আপনি পুরুষ মানুষ । 

বাইরে অন্ধকার। সেই সঙ্গে যুদ্ধক্ষেত্রে পড়ে থাকা লাশের দুর্গন্ধ আরও বিকট। 
শাহানশাহের নির্দেশে একটা বড় মুর্দাফরাশের দল গিয়েছিল কোদাল নিয়ে। দায়সারা কাজ 
করে চলে এসেছে। কোন রকমে বিক্ষিপ্তভাবে গর্ত খুঁড়ে লাশগুলো ফেলে মাটি ছড়িয়ে দিয়ে 

চলে এসেছে। রাতের বেলায় শেয়াল কুকুর সেগুলোকে আবার বাইরে টেনে টেনে বের 
করছে। ভোর হতে না হতে আবার শকুন উডবে। তত্তাবধানের কেউ নেই। মুর্দাফরাশরা ফাঁকি 
দিল কি না কেউ দেখল না। কিংবা পরে ফাকি ধরা পড়লে চরমতম শাস্তি পাবে, সেই ভয়ও 
নেই। 

ফুলজান শাহাজাদার ওখান থেকে চীনিরিদারাহিিরিরানাটেরারার 
সজোরে তার হাত চেপে ধরে। 

-- কে? 

লোকটা চাপা হাসি হেসে বলে-_ মেয়েলী কণ্ঠে আমি অবাক হইনি কিস্তু। গোড়া থেকেই 
জানতাম। 

লোকটার লম্বা ১ওড়া চেহারা দেখে যতটা না ভয় পেল তার চেয়েও বিস্মিত হল তার 
কণ্ঠস্বরে। এই কণ্ঠস্বর সে কোথায় যেন শুনেছে। 

-_ ছেড়ে দাও। 

__ না। আমার সঙ্গে চল। 

__- আমি বেগমসাহেবার লোক । চিৎকার করব। গর্দান যাবে তোমার। 

__ তোকে আজ ছাড়ছি না। আজ পুরোপুরি উসুল করব। আগে ফাকি দিয়েছিলি। চল। 

তাকে হিড়হিড় করে টানতে টানতে নিয়ে যায় লোকটি। 

__ছাড়ো। ছাড়ো বলছি। 

-_ চিৎকার কর। সিপাহীব বেশ ধরে নাদির শাহের গুপ্তচরণ্িরি করছিস। 

-_ কে তুমি? 

-_ এখনো চিনলি না? তুই নালিশ করেছিলি বলে গ্রামের সব কটা লোক মিলে আমাকে 
পিটিয়েছিল। ভুলে গেলি? আমি মোজাহার। 

-_- মোজাহার! কিন্তু আমি নালিশ করিনি। সত্যি বলছি। 

-__ এমনিতে মারল বলতে চাস। 

_হ্যা। 

_- বিশ্বাস করি না, চল। 

পরদিন সকালে ধর্ষিতা এবং মৃতা এক ছদ্মবেশী নারীর ক্ষতবিক্ষত দেহ পড়ে থাকতে 
দেখা গেল। মালিকা-আল-জুমানি দেখলেন তাঁর বাদীদের একজনকে পাওয়া যাচ্ছে না। 
তারপর প্রকৃত খবর তাব কানে পৌছোতে দেরি হল না। তিন ভ্রু কুচকে ভাবলেন, অন্যগুলোর 
দিকে একটু নজর রাখার ব্যবস্থা করতে হবে। উমদেন়েসা এতটুকুও জোর করতে পারে না। 
সে যদি বুদ্ধি করে চলে আসত তাহলে এই সব ঝুট-ঝামেলা এড়ানো যেত। কী যে তার 
আত্মসম্ত্রম। তাও তো সুলতান আহমেদ তার হারেমে নতুন কাউকে আনেনি । যা কিছু বাইরে 
বাইরে। একদিক দিয়ে তা তো ভালই বলতে হবে। 

বেগম সাহেবা হাতের তালি বাজান। একজন বয়স্ক বাদী এসে দীড়ায়। 


-- অঙ্গুরিকে ডেকে দাও। 


বাদীদের মধো অঙ্গুরিকে দেখতে সবচেয়ে ভাল। তবে শাহাজাদার দৃষ্টি এডিয়ে চলেছে। 
কারনালে রওনা হওয়ার আগে তাকে নিয়োগ করা হয়েছে। নতুন বাদী । 

অঙ্গুরি এসে অভিবাদন জানায় । 

বেগম সাহেবা তার দিকে একটু তাকিয়ে থেকে বলে.- ফুলজান কোথায় জান? 
মেয়েটি কেপে ওঠে। বলে-- আমি কিছু জানি না। 

__ সেকথা বলছি না। ফুলজানের কি হয়েছে খবর রাখো? 

--_ শুনলাম বেগম সাহেবা। 

-_ তোমারও সেই দশা হাবে। 

আঁকে ওঠে অঙ্গুরি - না। 

_- তাহলে সাবধানে থাকতে হবে। 

__থাকব। 

_- কেউ মিশতে চাইলেও মিশবে না। 
- মিশব না। 

_ বুঝতে পেরেছঃ আসল কথাটা বুঝেছি? 

__ বুঝেছি বেগম সাহেবা। সেই সময় আমি পালিয়ে যাব আপনাব কাছ থেকে। 
__-ঠিক আছে। যাও। 


মোগল দরবার বসে ছাউনিতে । সবাই রয়েছে । নিজামুল মুলকও রয়েছে । খান দউবানের 
অভাব অনুভূত হচ্ছে। তার মৃত্যুর পরে দুটি পদ শুনা পড়ে বয়েছে। এই গুরুত্পূর্ণ পপ দুটি 
(ফলে রাখা যায় না। তাই নির্বাচিত ব্যক্তিকে পদ দুটিতে নিযুক্ত করতে হবে! তারই জন্য 
দববার। এই সব বিষয়ে সাদাত খায়ের আগ্রহ খুব বেশি। কিন্তু আজ পর্যস্ত সে অনুপস্থিত। 
তার জন্যে অপেক্ষা করার পর বাদশাহ বলেন-_ এবারে শুরু করা যাক। 

সবাই আলোচনা শুরু করে । এক এক করে অনেকের নাম ওঠে । কেউ নিজে থেকে নিতে 
অস্বীকার করে। কারও নিযুক্তিতে বাদশাহের সায় থাকে না। অবশেষে নিজানুল মুলকের নাম 
ওঠে। প্রথমেই তাকে জিজ্ঞাসা কবা হয় সে রাজি কি না। নিজামের আপত্তি নেই। অনেক 
আলোচনার পরে দেখা যায় নিজামই আপাতত যোগ্যতম ব্যক্তি যাকে দুটো পদই দেওয়া 
যেতে পারে। সাদাত খাষের অনুপস্থিতির জন্য তার কথা কারণ মনেও পড়ল না। তাছাড়া 
তার ওপর অনেকে রীতিমত বিরূপ। প্রথমত, সে নাদির শাহের দেশের লোক। ভাব সঙ্গে 
সম্প্রতি মেলামেশাও বেশি। তাছাড়া প্রথম দিনে সর্বপ্রথম সে-ই ভাডাহুডো কবে নাদির শাহের 
বাহিনীকে আক্রমণ করল এবং সমস্ত সেনা এবং মালপত্র সমেত অবকুদ্গ হল ওদের হাতে। 
অভ্ুত অবিশ্বাসা শোনায়! তারপর নাকি নাদির শাহের নির্দেশে সেখানেহ সে তার লোকলক্কর 
সমেত তাবু খাটিয়েছে। অনেকে তার ওপর ভরসা করতে পারে না। এমনকি তাদেব অহরহ 
গুপ্তনে বাদশাহের বিশ্বাসের ভিতেও্ড ফাটল ধরেছে। 

নিজামুল মুল্ককে করা হল খান দউরানের মতই একাধারে মীর বক্সা এবং আমির উল 


নাদিন/৯ ১০৯৯ 


উমর। আর এই সিদ্ধান্ত গ্রহণের সঙ্গে সঙ্গে সাদাত খা হস্তদস্ত হয়ে ছাউনিতে প্রবেশ করে 
শাহানশাহকে মোগলী কেতায় অভিবাদন জানায়। 

বাদশাহ অস্বত্তি বোধ করেন। বলেন-_ আপনার এত দেরি হলঃ আপনার জনা দীর্ঘ 
সময় অপেক্ষা করেছিলাম। 

__ একটু দেরি হয়ে গেল। নাদির শাহ হঠাৎ ডেকে পাঠিয়েছিলেন! যা হোক, শেষ পর্যস্ত 
এসে পড়েছি। 

কামরুদ্দিন বলে--- কিন্তু দরবার তো এখন শেষ হয়ে যাবে। স্দ্ধান্ত নেওয়া হয়ে 
গিয়েছে। 

-- নেওয়া হয়ে গিয়েছে? আমার অনুপস্থিতিতে ? 

-হ্যা। 

_-কি সিদ্ধান্ত হল? 

-_ অনেক আলোচনার পর খান দউরানের পদ দুটি আপাতত কিছুদিন নিজামুল মুলকের 
ওপর ন্যস্ত হল। 

সাদাত খাঁ ক্রোধে কাপতে থাকে। সেই কম্পন দৃশ্যমান। সবাই জানে মীর বকৃশীর পদের 
ওপর তার চিরকালের দৃষ্টি। বাদশাহও সেকথা জানতেন। তবু আজ তিনিও যেন তার প্রসঙ্গ 
ইচ্ছা করে এডিয়ে গেলেন। 

সাদাত খাঁ বিদূপের স্বরে বলে ওঠে_ ও, সিদ্ধান্ত নেওয়া হয়ে গিয়েছে। তবে আর এখানে 
থেকে কি হবে। 

বাদশাহকে অভিবাদন না জানিয়ে, তার দিকে দৃষ্টিপাত না করেই ঘুরে দীড়িয়ে বেরিয়ে 
যাওয়াব জন্য প্রস্তুত হতেই সিরবুলিন্দ খা বলে ওঠে _ বাদশাহ রয়েছেন! 

--। 

সাদাত খাঁ একট্র ঘুবে দীড়িয়ে দায়সারা কুর্নিশ করে নিন্ত্ানস্ত হন। 

দরবারে সবার ভু-কুঁচকে ওঠে। ওুদ্ধত্বের একটা সীমা রয়েছে। ভেবেছে কি সাদাত খা? 
হিন্দুস্থান নাদির শাহের অধীনে চলে গিয়েছে? 

সাদাত খায়ের কিন্তু তাই ধারণা । সে ছুটতে ছুটতে গিয়ে সোজা নাদির শাহের শিবিরে 
প্রবেশ করে। পথটুকু অশ্বে এলে শীতের মধ্যাহ্ছে সে ঘর্ম-সিক্ত, রোধে ও উত্তেজনায় । 

নাদির শাহ তাকে এইভাবে প্রবেশ করতে দেখে, ইশারায় তার দেহরক্ষীদের বলেন, 
সাদাতের গতি রুদ্ধ করতে। মুহূর্তে তারা অস্ত্র নিয়ে সাদাত খাকে ঘিবে ফেলে। 

__ একি : আমি শাহের কাছে গুরুত্বপূর্ণ খবর নিয়ে যাচ্ছি। 

_- এভাবে দেখা করার হুকুম নেই। আপনি আগে অনুমতি নিয়েছেন? 

সেই সময় নাদির শাহ উচ্চকণ্ঠে বলে ওঠেন-_ ছেড়ে দাও। মোগল দরবারের টিলেঢালা 
বাবস্থা দেখে উনি ভেবেছিলেন এখানেও বোধহয় ওসব চলবে। ছেড়ে দাও । ভবিষ্যতে 
এভাবে এলে কোতল করবে । চিনে রাখো । 

এই অপমান সাদাত খাঁ গায়েও মাখল না। সে নাদির শাহের সম্মুখে এসে অভিবাদন 


৬৩০ 


করে বলে__ আপনাকে কিছু গুরুত্বপূর্ণ কথা বলতে চাই। এই মুহূর্তে বললে আপনারই সুবিধা। 
তবে আপনার অসুবিধা হলে আমি পরে আসতে পারি। 

-__ না, না অসুবিধা হবে কেন? তাছাড়া আপনি বলতে গেলে আমার অতিথি । একই 
দেশের মানুষ৷ এটুকু অগ্রাধিকার আপনার প্রাপ্য। 

-_ নিজামুল মুলক আপনাকে ঠকিয়েছে। দিল্লীর এশ্বর্য সম্বপ্ধে আপনার কোন ধারণা নেই 
বলেই ঠকাতে পেরেছেন। সামান্য কিছু অর্থ দিয়ে আপনাকে এখান থেকে বিদায় করার 
ব্যবস্থা করেছে। 

নাদির শাহ একটু ঝুঁকে পড়ে বলেন-_ তাই নাকি! বেশ মক্জার ব্াপার তো। একটু খুলে 
বলুন। 

__ আপনি বাদশাহকে হুকুম রুরুন যুদ্ধক্ষেত্রে আমির ওমরাহ আর তার বেগমদের 
যাবতীয় হীরে জহরত যা রয়েছে সব এনে আপনার কাছে জমা দিক-_ দেখবেন কী বিপুল 
তার পরিমাণ। আপনি জীবনে দেখেননি । এতো সামান্য অংশ। দিল্লীর কথা ছেড়েই দিলাম। 

.__স্থ। আপনি সৎপরামর্শ দিয়েছেন। আপনার কথা মনে রাখার চেষ্টা করব। আজই 
শাহানশাহের কাছে ফরমান পাঠাচ্ছি। সন্ধ্যার আগে সমস্ত দামী মণি মাণিক্য জমা দেওয়ার 
জন্য। 

সেইদিন মধযাহেন্র পর থেকে সায়াহ্‌ পর্যস্ত ওমরাহদের হারেমে শুধু কান্নাকাটি আর 
হাহাকার। তাদের কত সাধের অলঙ্কার, কয়েক পুরুষের হীরা, সব কিছু খুলে খুলে দিতে হল । 
ওমরাহেরাই বেগমদের কাছ থেকে সেগুলো হাত পেতে নিল। নেওয়ার সময় তাদের মুখের 
দিকে চাইতে পর্যন্ত পারল না। তাদের মানসিক অবস্থা তারা বুঝতে পারে । নিজেরাও মানসিক 
দিক দিয়ে বিপর্যস্ত। অপমানের তীব্র জ্বালার সঙ্গে আভিজাত্য খোয়ানোর শোক তাদের অস্তর 
ভারী করে তুলেছে। তারই চূড়ান্ত পরিণতি রইস খায়ের তরুণী বেগমের আত্মহত্যা । হীরক ূর্ণ 
গলাধঃকরণ করে সে দুঃসহ অন্তর্জালা থেকে নিষ্কৃতি পেল। 

সারা ছাউনিতে বিষাদের ছায়া। কেউ কারও মুখের দিকে চাইতে পারে না। সাদাত খা 
ঠিকই অনুমান করেছে। হিন্দুস্থানের প্রকৃত মালিক নাদির শাহ। বাদশাহ তার হাতের পৃতুল 
মাত্র। সেটা আরও দৃভাবে প্রমাণিত হল সন্ধ্যার পরে নাদির শাহের শেষ নির্দেশে। বাদশাহকে 
তিনি পরদিন পূর্বাহে, ওমরাহ-সহ তার শিবিরে ডেকে পাঠিয়েছেন। এই হুকুম অমান্য করার 
সাধ্য হিন্দুস্থানের শাহানশাহের নেই। কারণ এই শেষ নির্দেশের সঙ্গে বাদশাহের ছাউনির 
চতুর্দিকে নাদির শাহের সিপাহীদের দেখা গেল। তারা সমগ্র এলাকাটি কার্যত ঘিরে ফেলেছে। 
অর্থাৎ বাদশাহ তার হারেম সমেত কার্যত নাদির শাহের বন্দী। 

ওমরাহদের কয়েকজনের প্রাণের মায়া বড় বেশি। তারা মরতে ভয় পায়। কিন্তু কিছু 
সাধারণ সিপাহী এবং কিছু নি্নশ্রেণীর কর্মচারী আত্মহত্যা করল। তারা সইতে পারল না। তারা 
নিজেরা তেমন সম্মানীয় ব্যাক্তি নয় বলে, বাদশাহের সম্মানকে নিজেদের সম্মান বলে মনে 
করত। এর জন্য কত গর্ববোধ ছিল তাদের । সেখানে প্রচণ্ডতম আঘাত পেল তারা। 

সন্ধ্যায় দরবার খালি। বাদশাহ সবাইকে ডেকে বললেন-__ আমার সামনে এখন তিনটি 


১৩১ 


পথ খোলা রয়েছে। প্রথমটি হল, একবার শেষ চেষ্টা করা। সমস্ত শক্তি একত্রিত করে নাদির 
শাহের ওপর ঝাপিয়ে পড়া। 

একজন বলে-_ কিন্তু সেই চেষ্টা করার উপায় নেই। ওরা কার্যত আমাদের ঘিরে 
রেখেছে। সিপাহীরা নিজেবাও যদি চেষ্টা করে তাহলেও পারবে না। ওদের নিয়ন্ত্রিত করার 
মত কেউ নেই। 

-_ দ্বিতীয় পথ হল এই চড়াস্ত অপমান থেকে নিষ্কৃতি পেতে বিষপান করা। 

কামরুদ্দিন বলে-_ তাতে আপনি ব্যক্তিগত ভাবে বেঁচে যেতে পারেন, কিন্তু হিন্দুস্থান 
তাতে বাঁচবে না। যারা বেঁচে থাকবে তাদের সব সইতে হবে। 

হতাশ বাদশাহ বলেন-_- তাহলে নিঃসর্ত আত্মসমর্পণ! 

সবাই নীরব থাকে । এই কথার উত্তর তাদের জানা নেই। কিংবা খুব ভাল ভাবে জানা 
আছে। 

বাদশাহ বলেন-_ আমরা তাহলে আগামী কাল পূর্বাহ্নে নাদির শাহের শিবিরে যাচ্ছি। 

এবারও কেউ কোন উত্তর দেয় না। এই নীরবতার মধ্যেই দরবার শেষ হয়। এবং 
নীরবতার মাদাই সবাই বুঝে ফেলে কোন্‌ সিদ্ধান্তে তারা এল শেষ পর্যস্ত | 


পরদিন নাদির শাহের শিবিরে রাজকীয় শকটে উপস্থিত হলে নাদির শাহ নিজে তাকে 
সাদর অভ্যর্থনা জানান। তিনি তার বিশ্বস্ত অনুচর আবদুল বাকি খাঁকে বাদশাহের সামনেই 
তার তত্বাবধানের ভার দিলেন। 

মৃদু হেসে বাদশাহ বলেন-_ আলোচনার পরেই তো চলে যাব। আমার সঙ্গে যারা রয়েছে 
তারাই সব দেখাশোনা করতে পারবে। 

_- না না, আপনার জন্যে ওই যে সুন্দর শিবির স্থাপন করেছি। আমারটির চেয়েও ওটা 
দেখতে সুন্দর । আপনি হিন্দুস্থানের বাদশাহ, আপনার থাকার জায়গা সব চেয়ে যাতে ভাল হয় 
তার ক্রটি রাখিনি। আপনিই দেখুন। 

রাদশাহের মাথাটা একটু ঘুরে ওঠে মুহূর্তের জন্য । তিনি সামলে নিয়ে বলেন-_ আপনার 
আতিথ্য না. হয় গ্রহণ করলাম দু" একদিনের জন্য। কিন্তু বেগমরা রয়েছেন শাহাজাদা 
রয়েছে-_- তারা ব্যস্ত হয়ে উঠবে। 

--_ একটুও ভাববেন ন!। সবাইকে এখানে আনতে পাঠাচ্ছি। থাকুন না দুচারদিন। খুব 
খারাপ লাগবে না। এখানে যে যত খুশি গম নিতে পারে। গোস্তও সম্তা। নিজের চোখে 
দেখবেন সব। আপনার ওখানে শুনলাম সব কিছু আত্রণ। 

বাদশাহ দেখেন তার ওমরাহদের মুখ কালো হয়ে গিয়েছে। তিনি তাড়াতাড়ি নাদির শাহকে 
বলেন-- আপনি তো অনেক সম্পদ পেয়েছেন আমির ওমরাহদের কাছ থেকে। এবারে 
আপনি দেশে ফিরে যেতে পারেন। 

-- দোশে ? এখনি? দিল্লী যাব তো। 

আঁংকে ওঠে আমির ওমরাহেরা। খান দউরানের দুটি সাবধানবাণীব একটি অবহেল! করে 

চুড়ান্ত দুর্দশার মধ্যে পড়তে হয়েছে। এবারে দ্বিতীয়টি পালন না করতে পাবলে নির্ঘাত 
ভরাডুবি হবে। তিনি বলেছিলেন, নাদিরশাহকে কখনো যেন দিল্লীতে নিযে যাওয়া না হয়। 
কোন অবস্থাতেই নয়। 

উজির কামরুদ্দিন বলে__ নিজামুল মুলক -এর সঙ্গে আপনার যে চুক্তি হয়েছিল তাতে 
তো দিলীতে যাওয়ার কথাই ছিল না। 

নাদির শাহ একটু রূঢস্বরে বলেন-_ ছিল না। তবে এখন থাকবে। আমি বাদশাহের সঙ্গে 
দিল্লী যাচ্ছি। এখান থেকে আপনারা সবাই রওনা হবেন! একসঙ্গে যাব। 

সিরবুলিন্দ খা বলে ওঠে_ আমাদের লোকজন? 

__ সব বাবস্থা হবে। আপনারা একটু বসুন, আমি আসছি। 

নাদির শাহ বাইরে এসে তাঁর তোপচি বকশী এবং নিসিখচি বকশীকে ডাকলেন। তাদের 
হুকুম দেন-_ তোমর! কিজিলবাশ বাহিনী নিয়ে এই মুহূর্তে বাদশাহেব শিবিবে যাও। সেখানে 
প্রথমেই বেগম মালিকা-আল-জুমানি এবং শাহাজাদাকে বাদী আর খোজা সমেত এখানে 
পাঠিয়ে দেবে। অন্যান্য বেগমদেরও নিয়ে আসার ব্যবস্থা করবে। যখন দেখবে কোন আমির 
ওমরাহেব বেগমও বাকি নেই, সবাই চলে এসেছে, তখন ওখানকার কামান বারুদ সব দখল 
করবে। হাতি ঘোড়া সব কিছু নিয়ে নেবে। বাকি যে সব জিনিসপত্র পড়ে থাকবে লুঠ করে 
নেবে। বাদশাহের-সৈন্যরা বাধা দিতে পারে। তাই সব চেয়ে আগে তাদের কাবু করবে। তাদের 
বলে দেবে তারা যেন নিজের নিজের গ্রামে ফিরে যায়। এখানে তাদের কাজ ফুরিয়েছে। 

নাদির শাহ কিছুক্ষণ পরে এসে বাদশাহের পাশে বসেন। 

বাদশাহ বলেন-_ আমার ছাউনির জন্য একটু চিন্তিত আছি। 

_-সব চিন্তা দূর হয়ে যাবে। আপনার বেগম শাহজাদা সবাই অপরাহের মধ্যেই এখানে 
পৌঁছে যাবেন। 

এবারে বাদশাহ উঠে দাড়ান। --. তার অর্থ? ওরা স্বাই আপনার বন্দী? আমি আপনার 
বন্দী? ও 

গম্ভীব হযে নাদির শাহ বলেন__ আমি তো একবারও বলিনি যে আপনি বন্দী । আপনি 
আমার অতিথি । আপনার পরিবারও আমার অতিথি। 

সিরবুলিন্দ খা উতকঠিত স্বরে বলে ওঠেঁ_ আর আমাদের পরিবার? 

-- আপনারা সবাই দিল্লীতে গিয়ে পুনর্মিলিত হবেন ।মনেব মধো বিন্দুমাত্র সংশয় 
রাখবেন না। সেখানে গিয়ে আনন্দ করবেন। 

বাদশাহ বলেন __ কিন্তু আমার বাহিনী? কামান ? 

_ আপনার কামান বারুদ আমি আমার কাছে রেখেছি। আপনার বাহিনীর লোকের! 
এতক্ষণে বোধহয় তাদের প্রিয়জনের কাছে ফিরে যাওয়ার জন্য রওনা হয়ে গিয়েছে। 

বাদশাহ এবং আমির ওমরাহেরা সবাই স্তব্ধ হয়ে যান। 


ইতিহাসে বিধৃত রয়েছে যে এরপর নাদির শাহ দিল্লী অভিমুখে রওনা হগযার আগে 

সাদাত খাঁকে তার ওয়াকিলুল-মতুলাক নিযুক্ত করে তার সঙ্গে তমাস খা জালাইয়ারকে 
চারহাজার অশ্বারোহী সহ অগ্রগামী দল রূপে দিল্লীতে প্রেরণ করেন। ওদিকে দিল্লীতে কারনাল 
যুদ্ধক্ষেত্রের সর্বনাশা পরাজয়ের খবর পৌঁছানোর সঙ্গে সঙ্গে সেখানকার শাসনকর্তা লুৎফুল্লা 
খীঁস্থির করল প্রবল প্রতিরোধের সৃষ্টি করবে। কারনালে যে ঘটনাই ঘটুক না কেন, দিল্লীর 
ইজ্জত শেষ পর্যন্ত সে রক্ষা করে যাবে। তাই দিল্লী প্রবেশের প্রধান ফটক তার হুকুমে বন্ধ হয়ে 
গেল এবং কড়া প্রহারার ব্যবস্থা হল। ওদিকে দিল্লীর পারদর্শী এবং অভিজ্ঞ কোতোয়াল হাজি 
ফুলাদ খা এমন সব ব্যবস্থা নিল যাতে নগরবাসী আতঙ্কগ্রস্ত না হয়ে পড়ে এবং কোনরকম 
বিশৃঙ্খলার সৃষ্টি না হয়। 

কিন্তু এত প্রচেষ্টা, এত আয়োজন সব কিছু বিফলে গেল। কারণ বিশ্বাসঘাতক সাদাত খাঁ 
দিল্লী বিষয়ে খুঁটিনাটি সব কিছু নাদির শাহের কানে তুলে দিয়েছিল। সে বলেছিল, দিল্লীতে 
গিয়েই আসফ জাহ্‌কে কব্জা করতে হবে। কারণ তার কাছেই তোষাখানা এবং কোষাগারের 
চাবি রয়েছে। সে একাধারে যাদুকর এবং দার্শনিক। তাছাড়া প্রশাসক লুৎফুল্লা খা অত্যন্ত সৎ 
এবং বিশ্বাসী । স্বয়ং শাহানশাহের সিকা ব্যতীত সে কখনই দিল্লীতে প্রবেশের অনুমতি দেবে 
না। সে অনুমতি না দিলে দিল্লী অবরোধ করা ছাড়া গত্স্তর থাকবে না। ফলে রক্তপাত এবং 
সময়ের অপবায়। 

নাদির খা বাদশাহকে সিক্কার ব্যবস্থা করার নির্দেশ দিলেন এবং নিজেও হুকুম দিলেন 
তোষাখানা এবং কোষাগারের চাবি দিয়ে দেওয়ার জন্য। 

সাদাত খাঁ দিল্লী এসে দেখল প্রধান ফটক যথারীতি বন্ধ। সে তখন লুফুল্লা খাকে 
শাহানশাহের সিক্কা দেখাল। লুৎফুল্লা সব বুঝতে পেরেও সাদাত খাঁকে চাবি সমর্পণ করে। সে 
একবার আড়চোখে সাদাত খায়ের উৎফুল্ল মুখের দিকে চেয়ে তার আনন্দের মর্মার্থ বুঝতে 
পারে। ক্রোধে ঘৃণায় তার বাকরুদ্ধ হয়। সেই সময় তমাস খাঁ নাদিরের লিখিত নির্দেশ লুৎফুল্লা 
খায়ের হাতে দেয়। তাতে উল্লিখিত ছিল যে লুৎফুল্লা খা দিল্লীর প্রশাসক হিসাবে বহাল রইল 
এবং হাজি ফুলাদ খাঁ কোতোয়াল রূপে তার কাজ চালিয়ে যাবে। লুৎফুল্লার মনে হল সে 
বোধহয় কোন দুঃস্বপ্র দেখছে। হিন্দুস্থানের একচ্ছত্র অধিপতিকে ছাপিয়ে একজন বিদেশী 
এইদেশের রাজধানীর প্রশাসনের নোকরি বহাল রাখার নির্দেশ দিচ্ছে! মৃত্যুর চেয়েও এ 
যন্ত্রণাদায়ক। তবু সহ্য করতে হচ্ছে। কারণ ভবিষ্যৎ অনিশ্চিত। বাদশাহ কোথায় কি অবস্থায় 
রয়েছেন সেই খবর জানারও কোন উপায় নেই। 

কারনাল থেকে নাদির শাহ রওনা হলেন ভোরবেলা । বাদশাহকে খবর দিলেন তিনি যেন 
নাদির শাহের এক ক্রোশ পেছনে পেছনে আসেন। 

পাচদিনে সোনপথে পৌছোন শাহ। আসার পথে যথারীতি লুঠঠন ও হত্যা। যাত্রাপথে কিছু 
প্রাপ্তি না হলে এবং রক্ত না দেখলে কেমন নিম্ষলা মনে হয় তার কাছে। সোনপথের পর 
তিনি এলেন নিরেলায় এবং সেখান থেকে অবশেষে শালিমার উদ্যান। সিরবুলিন্দ খা 
শাহানশাহের সহ্যাত্রী হয়ে নাদিরের অত্যাচারের বীভৎসতা দেখে আর থাকতে পারে না। 
অসুস্থতার অছিলা করে দ্রুত রাজধানীতে গিয়ে নিজের গৃহে প্রবেশ করে শয্যায় শুয়ে পড়ে। 

নাদির শাহ শালিমারে অতিবাহিত করেন পাচদিন। কারণ তার কাছে খবর এসেছিল 
দিল্লীর অধিবাসীরা তাঁর ওপর আদৌ সন্তুষ্ট নয় এবং একটা কিছু বিশৃঙ্বলার সৃষ্টি হতে পাবে। 
নিজের নিরাপত্তার কথা চিত্তা করে তিনি ঠিক করলেন বাদশাহকে আগে নগরীতে প্রবেশ 
করতে বলবেন। তাহলে তাকে স্বচক্ষে দেখে শহরবাসীরা আশ্বস্ত হবে। তারপরে তিনি নিজে 
প্রবেশ করলে, ওরা অতটা উচ্ছৃঙ্ঘল আচরণ করবে না! তিনি বাদশাহকে নির্দেশ দিলেন 
রাজকীয় শকটে ছত্রধারীকে নিয়ে তিনি যেন আনুষ্ঠানিক ভাবে দিল্লীর কেন্লায় প্রবেশ করেন। 
তবে তার বসবাসের জন্য সাদাত খায়ের পরামর্শে নির্দিষ্ট করা হল আয়েশ মহল । বাদশাহকে 
বলে দেওয়া হল রাজধানীতে গিয়ে তিনি যেন যথাযথভাবে নাদির শাহের অভার্থনার ব্যবস্থা 
করেন। তাতে যেন বেশ আড়ম্বর হয়। বাদশাহ সেই অনুযায়ী প্রবেশ করলেন। 

পরদিন প্রভাতে নাদির শাহ তার বাহিনীর অধিকাংশ শহরের বাইরে রেখে বিশ হাজার 
অশ্বারোহী নিয়ে নগরে প্রবেশ করেন। এত অশ্বারোহী থাকা সত্তেও তিনি অতিমাত্রায় সতর্ক 
হয়ে প্রবেশ করেন। তিনি অশ্ব থেকে অবতরণের সঙ্গে সঙ্গে তাকে সম্মান প্রদর্শনের জন্য কামান 
গর্জন করে উঠল। বাদশাহ স্বয়ং এসে তাকে অভার্থনা জানিয়ে নাস্তা খেতে আমন্ত্রণ জানালেন। 
নাদির শাহ হিন্দুস্থানের বাদশাহের আগে আগে চললেন মহলের দিকে। 

ইতিহাসে বিশ্বাসঘাতক সাদাত খায়ের দিল্লী প্রবেশের অপর একটি কাহিনীও উল্লিখিত 
রয়েছে। তাতে বলা হয়েছে যে সাদাত খা চব্বিশ হাজার সৈন্য নিয়ে দিল্লীর দরওয়াজায় এসে 
দেখে সেটি বন্ধ এবং তুমুল যুদ্ধ ব্যতীত সেখানে প্রবেশের কোন সম্ভাবনা নেই। তখন সে 
মিথ্যা খবর পাঠায় মোগলদের কাছে যে নাদির শাহ পরাজিত। তার পশ্চাদ্ধাবন করেছে 
বাদশাহী ফৌজ। বাদশাহ জয়ী হয়ে ফিরে আসছেন। 

একথা শোনার সঙ্গে সঙ্গে দিল্লীর দরওয়াজা খুলে যায় এবং সাদাত খা সসৈন্যে প্রবেশ 
করে। 


নাদির শাহ বাদশাহের বসবাসের জন্য নির্দিষ্ট করে দিয়েছেন আয়েশ মহল। কেল্লার 
ভেতরের সব কিছু পুঙ্থানুপুশ্থরূপে তার নখদর্পণে । প্রথমে শুধুর বাদশাহ নন, সবাই এতে 
বিস্মিত হয়েছিল। এখন সেই বিস্ময় আর নেই। এখন সব স্পষ্ট। লুৎ ফুল্লা খা আর হাজি ফুলাদ 
খায়ের কাছে সব জলের মত স্পষ্ট হয় প্রথমে । তারপর সবার কাছে। সাদাত খা বিশ্বাসঘাতক 
রূপে চিহিন্ত হয়ে গিয়েছে। এখন শোনা যাচ্ছে বহুদিন থেকে নাকি নাদির শাহের সঙ্গে তার 
যোগাযোগ ছিল। তার উৎসাহে প্রধানত নাদিরের এদেশে পদার্পণ। নইলে দেশের প্রশাসনিক 
অবস্থা যতজঘনাই হোক না কেন, দূর থেকে সেটা ঠাহর করা সম্ভব ছিল না নাদিরের পক্ষে । 
অনেকে নিজামুল মূলকের দিকেও সন্দেহের দৃষ্টি ফেলত বটে। কিন্তু অকাট্য প্রমাণ এখনো 
পর্যস্ত মেলেনি। বরং সে যেভাবে কারনালে নাদির শাহের সঙ্গে চুক্তির ব্যবস্থা করেছিল তাতে 
দেশের সম্পদের হানি হত না। বাদশাহের লাঞ্কনাও হত না। এত হত্যাও হত না। অদৃষ্টে আরও 
কি রয়েছে কে জানে। ব্যাঘ্র রক্তের স্বাদ পেয়েছে কোথায় তার শেষ কেউ বলতে পারে না! 

কেল্লা অঞ্চলে বাদশাহের সিপাহী রয়েছে বটে, তবে তারা এখন একচ্ছত্র নয়, নাদিরের 

লোকও অনেক বয়েছে। তারা এখনো কোন মহল অধিকাব করতে হাত বাড়ায়নি। নাদির 
শাহের নির্দেশ নেই নিশ্চয় । থাকলে, এতক্ষণ পড়ে থাকত না। লুঠপাটের জন্য ওদের হাত 
সবসময় নিশপিশ করে। তার প্রত্যক্ষ প্রমাণ এখন সবাই পেয়ে গিয়েছে। যেখান দিয়ে ওদের 
বাহিনী গিয়েছে সেখানে রক্তপাত লুণ্ঠন আর ধর্ষণ। মানবিকতার বালাই নেই ওদের। 
মানবিকতা কাকে বলে সেই ধারণাও সম্ভবত ওদের নেই। 

বাদশাহের পিতামহী মেহের পরভীর অতি বৃদ্ধা হলেও, মস্তিষ্ক তার খুবই সজাগ । এই 
বয়সে সাধাবণত বাইরের অনেক বিষয়ে মানুষের হুঁশ থাকে না। কিন্তু তিনি সব খবর রাখেন। 
এমন কি নাদির শাহ তার পৌব্রের মাথাব ওপর চেপে বসে রয়েছে সেই খবরও অজানা নয়। 
নাদির শাহেব কেন্লায় প্রবেশের কথা শুনে তিনি কিছুক্ষণ বন্ধ ঘরে বসেছিলেন। তারপর 
মস্তিষ্ককে আবার সক্রিয় করে তোলেন। মোগল বংশেব পরিণতি বিষয়ে তাঁর যে ধারণা ছিল 
নাদির শাহ তাকে ওলোটপালট করে দিয়েছে। তিনি জানতেন মোগলদের গৌরবোজুল দিন 
আর কখনো ফিবে আসবে না। কারণ তেমন বাদশাহের জন্মগ্রহণের দিন গত হয়েছে। এই 
পরিবেশের মধো একজন আকবর কিংবা শাজাহানের জন্মগ্রহণ সম্ভব নয়। তবু তিনি কখনো 
কল্পনা করতে পারেননি য়ে সুদূর পারস্য থেকে একজন এসে হিন্দুস্থানের বাদশাহকে এমন 
নাস্তানাবুদ করবে, এভাবে মহম্মদ শাহ নাদির শাহের কাছে আত্মসমর্পণ করবে। মেহের 
পরভীরের ধারণা, ছিল, মোগল বংশ ধীরে ধীরে মুছে যাবে দেশেব অভ্যস্তরের শক্তির সঙ্গে 
সংঘর্ষে ক্ষয়ে ক্ষয়ে। অভাস্তরের শক্তি বলতে মারাঠা আর বাজপুত। তাদের সঙ্গে যুদ্ধে 
পরাজযে গ্লানি থাকলেও, এই অপমান থাকত না। কারণ তারা বহিরাগত নয়। তাদের সঙ্গে 
সংঘর্ষ বংশপরম্পবায়। সুদিনে মোগলরা জিতেছে, এখন তার জিতছে। এটা অনেকটা 
নিজেদের ব্যপাব। কিন্তু নাদির শাহের বিজয় এবং বাদশাহের শোচনীয় ব্যর্থতার কথা সারা 
দুনিযা জেন যাবে। তাই পিতামহী মেহের পরভীব নিজেকেই নিজে ধিক্কার দেন এতদিন 
জীবিত বয়েছেন বলে। 

তিনি সেইদিনহ মলিকা-আল-জুমানি থেকে শুরু করে হারেমে যত নারী রয়েছেন সবাইকে 
৬কে পাঠান। হারেমে শুধু বাদশাহের বেগম নন, অন্যান্যদের হারেমে আবও বেগম রয়েছে। 
আলিকা আল-জুমানির শরার ও মন ভাল ছিল না। এই সময়ে বৃদ্ধার ওই উদ্ভট আদেশে প্রথমে 
ক্মীপে ওঠেন । তারপব ভাবেন, বংশের মধো সবজোষ্টারূপে তার হুকুম করাব অধিকার 
পয়েছে বৈকি । বাদশাহের বেগমের ওপরও রয়েছে। নব্বই বছরের ওগর যার বয়হা তিনি কি 
সখ করে ডেকে পাগিযেছেন ? তাঁর ডাকে সাড়া দেওযাকে কতব্য বলে মেনে নেওয়া উচিত। 

সবাহ জাডো হয়। সংখ্যায় অনেক হল। তবে নাদিরের আকাশের নিচের হাবেমের মত 

ংখ্যা সাতহাজারে পৌছানো সম্ভব নয়। এককালে ছিল। 

পিতামহ পবভার বলেন-_ তোমবা সবাই এসেহা ক £ 

মালেকা আল-জুমানি বলেন-_ মনে হয়, সবাই এসেছে। 

7 আসলে ভাল । চোখে তা তেমন দেখি না। সব ঝাপসা লাগে। তাবে অনেকে এসোছে 
বুঝতে পারছি | মেষেরা জড়ো হলে তো সব চুপচাপ থাকে না। তাদের না-বলা কত কথা 

থাকে। সুযোগ পেলে বলতে ইচ্ছা হয়। তবু অনেক কথাই জীবনে না-বলা থেকে যায়। 
একজন ফোড়ন কাটে-- আপনারও রয়েছে নাকি? 

_-কি বললে? 

__বলছি, আপনার জীবনে না-বলা কথা অনেক রয়েছে কি? 

_- রয়েছে বৈকি। কার নেই? বিশেষ করে মোগল হারেমে ? ওসব কথা এখন থাক। 
তোমরা তো শুনেছ, এই হারেম এখন নাদির শাহের দয়ার ওপর নির্ভবশীল। কিন্তু হঠাত যদি 
সেই বর্বরটা আর দয়া না দেখায় ? 

-_- তার মানে? 

-- তাব মানে, খুব সহজ । হয়ত নিজেই এই হারেম বাবহার করতে চাইল । কিংবা ধর 
ভাগযোগ করে নিতে চাইল? 

-- তেমন হয় নাকি? 

_- হয না? কত হয়েছে । তোমরা পুরোনো কাহিনী শুনতেও চাও না, পড়তেও চাও না। 
তাই জান না। 

. একজন প্রশ্ন করে-_ আপনি কেন ডেকেছেন £ 

_- সেই কথা বলতে ডেকেছি। তোমরা বাজপুতদের কথা শুনেছ নিশ্চয়। 

-- কোন্‌ কথা? 

-_ সেই দেশের নারীদেব ওপর বাইবের কোন শক্তির হাত বাডানোর সম্ভাবনা থাকলে 
তারা কি করত? এখনো হয়ত তাই করবে। 

_-কি করবে? 

-- সেই কথাও শোনোনি? 

একজন বলে -_ আমাদের অত শুনে, অত জেনে কি হবে? 

হতাশ মেহের পবভীর বালেন -_ জহরব্রত কথাটা শুনেছ? 

-- জন্মেও শুনিনি। 

__ লাঞ্কনা এড়াতে ওরা দলর্বেধে আগুনের ওপর ঝাপিয়ে পড়ে মরত। 

__ লাভ? 

-- সম্মান বাঁচাত। 

__ তাই বলে ওইভাবে মৃত্যু £ ওরা সব পাগল নাকি? 

-__ তা বলতে পার। একরকম পাগলই বটে। ধর নাদির শাহ দল বেঁধে এল হারেমে। 
তোমাদের টেনে নিয়ে যাবে বলে । কি করবে? সুযোগ পেলে আত্মহত্যা করবে? 

একজন মিষ্টি কণ্ঠে বলে __ আচ্ছা, রাজপুত রাজাদের কয়জন কবে বেগম থাকে ? 

__ বেগম নয়, রানী। 

-- ওই হল। কয়জন করে থাকে ? মোগল হারেমের মত এত £' 

_- শুনেছি সাধারণত একজন থাকে । কখনো কখনো দুই তিন জন। তার বেশিও 1 

-- এমন শযে শয়ে তো নয়। 

_-না। 

__ তাই রাজার প্রতি তাদের একটা কৃতজ্ঞতাবোধ ছিল, একটা কর্তব্য-বোধ ছিল। 
আমাদের কৃতজ্ঞতাবোধ থাকা কি উচিতঃ এই যেমন ধরুন নাদির শাহের সাত হাজার কিংবা 
সাড়ে সাত হাজার। চেনে সবাইকে ? ওরাই বা কতটুকু চেনে শাহকে? ওদের কাছে নাদির 
শাহও যা, মহম্মদ শাহও তাই। আমাদের তেমন ধরে নিন না। 

স্তব্ধ হয়ে যান মেহের পরভীর। তার কিছুই বলার থাকে না। শুধু জিজ্ঞাসা করেন -_ 
তোমার নামটি কি? 

__ খুব সাধারণ নাম। অনেকের আছে। আমার নাম ফরজানা। 

-_ নাম সাধারণ হলেও তুমি মেয়েটি সাধারণ নও । বেশ, তবে তোমরা সব তাতেই প্রস্তুত 
বোঝা গেল। 

-_ হ্যা আমরা হাটে বেচা গরুর মত। যে কিনে নিয়ে দড়ি ধরে টানে, আমরা তার 
সঙ্গেই যাই। যতদিন বাদশাহের সম্মান ততদিন আমাদের সম্মান। তার সম্মান গেলে যে কেউ 
হাত বাড়াতে পারে। তাই বলে আগুনে পুড়ে মরব? বয়ে গিয়েছে। 

পরভীর এই মন্তব্যে কেপে ওঠেন। তিনি বুঝতে পারেন এদের আত্মমর্যাদা বোধ বলতে 
কিছুই নেই। মোগল বেগমের আত্মমর্যাদা যে কী এরা তার মর্মার্থ বোঝে না। মোগল বংশ 
সম্বদ্ধেও এদের ধারণা নেই। ঠিকই বলেছে, এরা গরুর মত, যখন যার তখন তার। এর জন্য 
এরা পুরোপুরি দায়ী নয়। মোগল বংশের পুরুষরাও সমানভাবে দায়ী। তারা তেমন হলে এরা 
এমন হতে পারত না। 


ওই মহলটা এত কাছে অথচ শাহাজাদা সুলতান আহমেদের কাছে মনে হচ্ছে ওটি যেন 
পারস্যের অস্তর্গত। ওখানে যাতায়াত কত নিশ্চিস্তের ছিল, এখন যেন কাছে থেকেও কত দূর। 
যেন গর্দানের বিনিময়ে ওখানে যেতে হবে। অবশ্য অতটা ঝুঁকির নয়। কেল্লার প্রাটারের 
বাইরে হলেও একেবারে লাগোয়া। ওখানে নাদির শাহের বর্বর বাহিনী যেতে সাহস পাবে না। 
তাহলে হারেমেও ঢুকতে পারত । তবু ওখানে যেতে হলে বেশি রাত করা উচিত নয়। 

কারানাল থেকে ফেরার পর শাহাজাদা লক্ষ্য করেছে বেগম উমদেন্েসা অসম্ভব রকম 
গম্ভীর হয়ে গিয়েছে। রসকষ বরাবর একটু কম, এখন ছিটেফৌটাও আছে বলে মনে হয় না। 
তবু এই কদিন ওর কাছেই রয়েছে। কিন্তু তাতে সে কৃতার্থ হয়নি মোটে। অথচ তার দিকে 
নজর রেখেছে ঠিকই। একটু বাইরে থেকে ঘুরে এলেই প্রশ্ন করে কোথায় সে গিয়েছিল। 

শেষে নিজেই সে প্রম্ম করে উমদেন্নেসাকে __ তোমার কি হয়েছে বলত £ 

বিস্মিত উমদেন্নেসা পাল্টা প্রশ্ন করে -_- তোমার কিছু হয়নি £ 

-__ তেমন তো কিছু বুঝতে পারছি না। 

বঙ্গের হাসি হেসে উমদেন্নেসা বলে ওঠে -_ এখনো পারছ না? আর কবে পারবে? 
গর্দান যাবার পরে? 

-- ও তুমি কারনাল যুদ্ধের কথা বলছ? 

__ ওই লজ্জার কথা ছাড়া এদেশের মানুষের দ্বিতীয় আলোচনার বিষয় আর কি থাকতে 
পারে? 

__ তাই বলে তো ভেঙে পড়লে চলবে না। 

__ তাই নাকি? বলতে চাইছ, এত অটল তুমি? নতুন উদ্যমের জন্য প্রস্তুত হচ্ছ বুঝি? 
নাদির শাহকে দিল্লী থেকে বিতাড়িত করার জন্য কৌশল অবলম্বনের চেষ্টা করছ? শক্তি সঞ্চয় 
করছ তলে তলে? 

-- সে কথা বলিনি। তাই বলে, এটাও ঠিক, যুদ্ধে হার জিৎ দুটোই রয়েছে। 

__ হ্যা. যুদ্ধে তা রয়েছে বটে। কিন্তু মাসের পর মাস নিষ্ক্রিয় থেকে শক্রকে আসার 
সবরকম সুবিধা করে দিয়ে শেষ পর্যস্ত বিনা যুদ্ধে আত্মসমর্পণের বেলায় হারজিৎ এর প্রশ্ন 
ওঠে না। 

__ তুমি বড্ড বাড়িয়ে বলছ। 

_- না একটুও বাড়াইনি। তোমাদের সবচেয়ে কে বেশি চিনেছে জান? 

- কে £ 

__ স্বয়ং নাদির শাহ। 

_- কি করে বুঝলে? 

__ নইলে তিনি কেল্লার মধ্যে পদার্পণের আগেই দিল্লীর বাদশাহের জন্য আয়েশ মহল, 
বাস করার জন্য নির্দিষ্ট করে দিতেন না। তিনি বুঝেছেন -- এরা এত বেশি আয়েশি যে 
এদের আড় কোনোদিই ভাঙবে না। 

__ শাহানশাহকে উদ্দেশ করে এই মন্তব্য তোমার করা উচিত হয়নি। 

_- যা পরিস্থিতি হয়েছে, তাতে উচিত অনুচিত কোন কিছুরই প্রশ্ন ওঠে না। দিল্লীর 
মোগল পরিবার সব কিছুর সীমা ছাড়িয়েছে। তাই আমি কিছু মানিনা। তুমি জান, মেহের 
পরতীর জানতে চেয়েছিলেন নাদির শাহ যদি এসে হারেমের নারীদের নিজেদের ভোগ্য বস্তু 
রূপে নিয়ে যেতে চায়, তাহলে তারা রাজপুত রমণীর মত আগুনে ঝাপিয়ে পড়বে কি না। 

_- শুনেছি শুনেছি। সব শোনা হয়ে গিয়েছে। 

_- ও, একথা তাহলে ঠিক কানে গিয়েছে? তা তোমার মতটা কি শুনি? 

-- আমার কোন মত নেই। 

_- আমার স্বামীর বেগম বারান্দা নান 
শাহ আমার কক্ষে আসে তাহলে যে কোন ভাবে আমি আত্মহত্যা করব। 

-_- কেন? 

__ শুধু নিজেকে বাঁচাতে নয়। নিজের মধ্যে যেটুকু মোগল-গরিমা রয়েছে তাকে বাঁচাতে! 
আমি পুরুষ হলে কারনাল থেকে ফিরে আসতাম না। 

শাহাজাদা হাসতে হাসতে বলে -- তুমি দেখছি মেবারের রানী। 

-- না সেই যোগ্যতা আমার নেই। থাকলে, আমার স্বামী এমন হত না। 

-_ ওসব বাজে কথা থাক । আমি একটু ঘুরে আসছি। 

-_ এর মধ্যেই যোগাড় করে ফেললে? 

--কী যা তা বলছ? আমার বলে মাথার ঠিক নেই। 

-_ তা বটে। আচ্ছা ফুলজানের কি হয়েছিল? 

চমকে ওঠে শাহাজাদা। বলে __ ফুলজান কে ? 

-_- আমি জানি, তূমি তাকে দেখেছ। ভালই দেখেছ। 

__ চিনতে পারলাম না। 

-_- মালেকা-আল-জুমানীর বাঁদী। তার ক্ষতবিক্ষত লাশ পাওয়া গিয়েছিল বাদশাহের 
ছাউনিতে। 

__ হ্যা পাওয়া গিয়েছিল বটে। খুবই দুঃখের। মেয়েটা নিশ্চয় নাদির শাহের গুপ্তচরের 
দলে নাম লিখিয়েছিল। 

__ তা হবে। তবে প্রশ্নটা কবতেই তোমার মুখের সবটুকু খুন উধাও হয়েছিল | যাও 
কোথায় যাবে। দেখ যদি কিছু পাওয়া যায়। এতবড় বাগিচা, বাদুড়ের ঠোকরানো ফলও 
গাছের নিচে পড়ে থাকতে পারে। 

অতি আনন্দে উমদেন্নেসার মুখের কাছে মুখ এনে শাহজাদা বলে -__ ওভাবে বলে না। 
প্রথম আর শেষে আমি তো তোমারই। 

বলেই উত্তবের অপেক্ষা না করে উমদেন্নেসার কক্ষ থেকে সে উধাও হয়। 

বাইরে এসে শাহাজাদা এগিয়ে যায় সেই মহলের দিকে । নিজের ঘরেই যেন চুরি করতে 
যাচ্ছে। কারনালের আগে সবার সামনে বীরদর্পে যেত ওখানে । এখন একটা সঙ্কোচ পেয়ে 
বসেছে। উমদেন্নেসা যেভাবে বলল, সেভাবে না বললেও যারা দেখবে তারা একটা কিছু 
ভাবতে পারে। ভাবতে পারে নিজেদের সঙ্গে সঙ্গে দেশের মানুষের সম্মান জলাঞ্জলি দিয়ে 
আবার অভিসার শুরু করেছে। উমদেন্নেসার মত একই মনোভাব হলে, ওরা তাকে নিললজ্জ, 
বেহায়া এবং আত্মমর্যাদাহীন ব্যক্তি বলে ভাবতে পারে। কিন্তু তাই বলে, যাকে দূর গ্রাম থেকে 
নিয়ে আসা হয়েছে, যে তারই ভরসায় এখানে রয়েছে, তার ভালমন্দ দেখাও তো কর্তবা। 
ওখানে গিয়ে দেখবে হযত খুরশিদা নেই। তাকে কেউ নিয়ে গিয়েছে। কিংবা অর্ধাহারে 
অনাহারে সে কৃশ হয়ে পড়েছে। তাকে দেখার কেউ নেই। যদি একটা কিছু অঘটন ঘটে যায় 
তাহলে রইস খায়ের কাছে মুখ দেখাবে কি করে? শাহাজাদা হয়েছে বলে তো অমানুষ হয়ে 
যেতে পারে না। শত হলেও সে ভবিষ্যতের শাহানশাহ। 

মহলের চৌহদি্দির মধ্যে প্রবেশ করে স্বস্তির নিঃশ্বাস ফেলে শাহাজাদা। আর কোন বাধা 
বিপত্তি নেই। এবার একটু মজা করা যেতে পারে। সে পা টিপে টিপে খুরশিদার ঘরের দিকে 
এগিয়ে যায়। উঃ কতদিন পরে তাকে পাওয়া যাবে। সেই মিষ্টি কণ্ঠস্বর শোনা যাবে। একটু 
কাছে টানলেই দেহের সঙ্গে মিশে যাবে। মনে হবে এতটুকু ওজন নেই। অস্তিত্বও নেই যেন। 
মিলেমিশে একাকার । সেও নিশ্চন্ম-একই আগ্রহ নিয়ে তার জন্য প্রতীক্ষা করছে। তার তো 
আর কেউ নেই। এতদিন কত উত্কণ্ঠায় না কাটিয়েছে। এবার নিশ্চিস্ত হবে। 

খুরশিদার ঘরের পাশে এসে দেখে দরজা ভেজানো । খোজাটা গেল কোথায় ? দেখে মনে 

হচ্ছে যেন পরিত্যক্ত কুঠি। খোজাটার নাম যেন কি ? মনে পড়ে না। কিন্তু সে কাছে এসে 
কুর্নিশ করবে তো। 

ভেজানো দরজা আস্তে করে ঠেলে শাহজাদা । সেটি খুলে যায়। ওদিকের খোলা বাতায়ন 
দিয়ে হ-হু করে হাওয়া আসায় দরজা দড়াম করে বন্ধ হয়ে যায়। শাহাজাদা এবারে দুহাতে 
দরজা ঠেলে ভেতরে প্রবেশ করে। শয্যা পাতা রয়েছে। কিন্তু কেউ নেই। কোথায় গেল £ 
পাশের কোন কক্ষে যেতে পারে বটে। একটু বসে শয্যার ওপর । 

অনেকক্ষণ অতিবাহিত হয়। তবু খুরশিদা এলো না। দুশ্চিন্তা হয় শাহজাদার। এতক্ষণে 
লক্ষ্য করে শয্যা পাতা রয়েছে বটে, কিন্তু সেই শয্যা ব্যবহৃত হয়েছে বলে মনে হচ্ছে না। 

কোথায় গেল সেই খোজা? নামটা কি যেন? হ্যাহ্যা __ আজিজ। 

শাহাজাদা অনভ্যন্ত কঠে চিৎকার করে ওঠে -_ আজিজ। 

কেউ আসে না। শাহাজাদা এঘর ও-ঘর ঘুরে বেড়ায়। তবে কি বর্বর নাদির শাহ তাকে 
তুলে নিয়ে গিয়েছে? তার পক্ষে সবই সম্ভব। না না খুরশিদা নাদির শাহের ভোগের সামন্ত্র 
হবে একথা সে ভাবতে পারে না। সে প্রতিহিংসা নেবে। হ্যা নাদির শাহের বুকে ছুরি চালিয়ে 
দিতে পারে। খুরশিদার জন) সব পারে। 

খুরশিদা সহসা তার সর্বস্ব হয়ে ওঠে। এতদিন বুঝতে পারেনি। আজ বুঝেছে সে 
তক্ততাউসেধ বিনিময়েও খুরশিদাকে পেতে চায়। দুনিয়ার সব কিছু একদিকে আর খুরশিদা 
অন্যদিকে । এতদিন কেন একথা বুঝতে পারেনি সে? জানলে মেহের পারভীরকে মিনতি 
করে তার কাছে রেখে যেত তাকে। খুরশিদার অস্তিত্বই তার কাছে যথেষ্ট । আর কিছু নয়। 

শাহাজাদা পাগলের মত ছুটে বাইরে বের হতে গিয়ে দেখে খোজা আজিজ সম্মুখে 
দণ্ডায়মান। 

-- আজিজ, খুরশিদা কোথায়? 

কুর্নিশ করে আজিজ বলে -_- তিনি নেই। 

_-- তুমি তার দায়িত্বে ছিলে। তোমাকে কতল করব। কে তাকে নিয়ে গিয়েছে? 

-_ কেউ না। 

__ কে তাকে হত্যা করেছে? 

--_ কেউ না। 

-_ তবে? শিগৃগির বল। 

__ যেদিন সাদাত খাঁ দিল্লীতে প্রবেশ করলেন, সেদিন তিনি স্বেচ্ছায় চলে গেলেন। আমি 
হাতে পায়ে ধরেছি। তাকে আমি শ্রদ্ধা করতাম। তিন শিল্পী ছিলেন। কিন্তু কিছুতেই ধরে রাখতে 
পারলাম না। 

_- কি হয়েছিল বল। 

-_- তিনি বললেন, মোগলদের এমন পরাজয় আমার কল্পনার অতীত ছিল আজিজ । 
আমি কিছুতেই নিজেকে সামলাতে পারছি না। দিল্লীর ওপর বিদেশীরা দাপিয়ে বেড়াবে, আমি 
ভাবতে পারিনি । শাহাজাদা যদি যুদ্ধে নিহত হতেন তাহলে আমি চিরকাল ওর সমাধিতে ফুল 

দিতাম। কিন্তু তিনি যে কি করছেন কিছুই জানি না। তবে তাঁকে আমি ভালবাসি । যদি কখনো 
শুনি দিল্লী আবার আগের মত হয়ে গিয়েছে, আমি নিজেই ফিরে আসব। তখন আমাকে কেউ 
যদি চিনতে না পারে আমি তোমার কুটিরে যাব। তুমি সঙ্গীত রসিক। আমাকে ফিরিয়ে দিতে 
পারবে না। 

-_ এই কথা বলেছে সে? সে কি করে ভাবল আমি তাকে ফিরিয়ে দেব? সে তো জানে 
না আমার কাছে সে কি। তোমাকে তার দেশের ঠিকানা দিলে তুমি যেতে পারবে? 

__ পারব শাহাজাদা, নিশ্চয় পারব। 

-_ রইস খায়ের কাছ থেকে ঠিকানা নিয়ে আমি তোমাকে দেব। রইসের মন ভাল নেই। 
তার বেগম আত্মহত্যা করেছে। কদিন যাক। 

__ কিন্তু তার আগে নাদির শাহকে যে চলে যেতে হবে। 

_-হ্যা। দেখি। | 

আজিজ শাহাজাদার চোখেমুখে একটা নতুন কিছু দেখে বিস্মিত হয়। তাকে এতদিন পরে 
একটা গোটা মানুষ বলে মনে হয় তার কাছে। 


দুদিন পরে নাদির শাহ শাহানশাহ্‌ শাজাহান নির্মিত দেওয়ানি-খাসের পাশে একটি মহলকে 
বসবাসের জন্য নির্বাচিত করলেন। মহম্মদ শাহ আসাদ বাড়িতে উঠে গেলেন। সেখানে গিয়েই 
তিনি নাদির শাহের সম্মানে একটি ভোজের আয়োজন করেন সেখানে খাদ্যতালিকা দেখে 
এবং তার আহ্বাদ গ্রহণ করে নাদির শাহ এবং তার পুত্র পরিজন বিমোহিত হলেন। মোগলদের 
আভিজাত্য যে কী তিনি এই প্রথম উপলব্ধি করলেন। তার মন বিগলিত হল। 

তিনি বাদশাহকে পাশে বসিয়ে নম্রকষ্ঠে বলেন __ আমি তো বরাবর বলেছি আপনার 
দেশ আপনারই থাকবে। এই মহান দেশ অধিকার করতে আমি আসিনি । ওই তো নিজামুল- 
মুল্ক দাড়িয়ে রয়েছেন। ও'র সঙ্গে আমার যে চুক্তি হয়েছে সেই অনুযায়ী অর্থ নিয়ে আমি 
আমার দেশে ফিরে যাব। 

বাদশাহ থেকে শুরু করে সব ওমরাহ যারা নাদির শাহের ভোজস্ভায় উপস্থিত ছিল সবার 
মন আনন্দে নেচে ওঠে। তারা ভাবে, অভাবনীয় য৷ ক্ষতি এর মধ্যেই হয়ে গিয়েছে। তবু আর 
যদি কোনরকম ক্ষতি না হয় সেও হবে পরম সৌভাগ্যের । এখন বোঝা যাচ্ছে নার্দির শাহ 
যতই নির্মম হোন না কেন, ত্বারও একটা মন রয়েছে। তিনি সুপুরুষ হলেও চোখে মুখে একটা 
রূঢ়তা, একটা নির্মমতা ভেসে ওঠে। ওদেশের সবার মধ্যেই অমন একটা ভাব। কথায় বার্তায় 
চালচলনে ওদের মধ্যে নরম ভাবই নেই। তাই নাদিরের লোকেরা কয়েকজন একসঙ্গে মিলে 
যখন রাস্তা দিয়ে চলে তাদের দেখে মেয়েরা তো বটেই এমনকি পুরুষেরাও লুকোতে পারলে 
বাঁচে। অস্তত কাছাকাছি আসতে সাহসী হয় না তারা। হিন্দুস্থানীদের চেহারার মধ্যে একটা 
পার্থক্য সহজে নজরে পড়ে । তাদের হাত-পা অনেক সাজানো-গোছানো। তাদের গায়ের ত্বক 
অনেক পেলব। তাদের কথাবার্তা চলাফেরায় একটা ছন্দ রয়েছে। হাকডাক তাদের অনেক 
কম। কথায় কথায় হুংকার দিয়ে ওঠে না । এমনকি পারস্য তুরস্ক সমরকন্দ ইত্যাদি স্থান থেকে 


১৪২ 


এসে যারা দুএক পুরুষ অতিবাহিত করেছে তারাও এমন হয়ে গিয়েছে । এখানকার জলবায়ুর 
গুণ, এখানকার সংস্কৃতির গুণ। মানুষ তো আর বন্য পশু নয়। 

নাদির শাহ না ঘরকা না ঘাটকা। নামে পারস্য, আসলে তুরস্ক তুর্কী ভাষাই বলতে শুধু 
অভ্যন্ত। তাঁর সঙ্গে আলোচনা চালাতে তাই বাদশাহের বেশ অসুবিধা হযেছিল। এখন কিছুটা 
সড়গড় হয়েছে। নাদির যদি খাঁটি পারসিক হতেন, তাহলে এমন হতেন না। কারণ পারস্যেরও 
সংস্কৃতি রয়েছে। অনেক শিল্পী কবির জন্মস্থান সেটি। নাদির শাহ যেভাবে যেখানে বড় হয়ে 
উঠেছেন সেখানে সংস্কৃতির ছোয়া লাগার সম্ভাবনা ছিল না। তার বাহিনী প্রধানত উত্তর আর 
উত্তর-পশ্চিম সীমান্তের পাহাড়ি অঞ্চলের মানুষ দিয়ে তৈরি। তাদের অধিকাংশের স্থায়ী কোন 
বাসগৃহও নেই। মমতাপূর্ণ পারিবারিক বন্ধনের আম্বাদ তারা অধিকাংশই পায়নি কখনো। 
যাযাবর না হলেও প্রায় সমগোত্রীয় বলা যেতে পারে। তাই নাদির শাহের সঙ্গে তাদের মিলেছে 
ভাল। তারা শৃঙ্খলাপরায়ণ, কিন্তু সেটি অর্থের বিনিময়ে । অর্থ বাতীত আর কিছু বোঝে না 
তারা। নাদির শাহ তাদের নাড়ি চেনেন। তাই কারনালে আমীর ওমরাহদের কাছ থেকে হীরে 
জহরৎ মোহর ইত্যাদি লুঠ করেই বাহিনীর তিন মাসের বেতন মিটিয়ে দিয়েছিলেন সঙ্গে 
সঙ্গে। অর্থ পেলে ওরা জান কবুল করবে, না পেলে বিদ্বোহ। কোন মধ্যপন্থা নেই। স্তোকবাক্যে 
তারা ভোলে না। মিষ্টি কথার তোয়াক্কা করে না। 

খানাপিনার পর নাদির শাহ নিজামুল মুল্ক আর সাদাত খাকে দেওয়ানি খাসের পাশে 
তার মহলের দরবারে যেতে বললেন । তার হাবভাবে অনুভূত হল দুজনার ওপর তিনি তুষ্ট। 
সম্ভবত দুজনা তাকে যেভাবে সাহায্য করেছে তার জন্য কৃতজ্ঞতা জানালেন। 

সাদাত খাঁকে তিনি প্রশ্ন করেন -_ আপনি খুঁড়িয়ে হাঁটছেন কেন। আপনার ক্ষত কি খুবই 
বেশি? 

__ হ্টা। আপনি আজ এসেছেন বলে কোনমতে হাজির হয়েছি। হাকিম আমাকে শয্যা 
ছেড়ে উঠতে নিষেধ করেছিলেন। অসহ্য যন্ত্রণা 

__ তবে এলেন কেনঃ আসা উচিত হয়নি। তেমন হলে না হয় আমি যেতাম আপনার 
কাছে। 

-_ লা না, তাকি হয়? আমি সেকথা ভাবতে পারি না। 

নিজামুল মুল্ক ঢোক গিলে বলে -_ সাদাত খী ঠিকই বলেছেন। আপনি হলেন দুনিয়ার 
শ্রেষ্ঠ সুলতান। 

__- কি বললেন? শ্রেষ্ঠ সুলতান? ঠিক বলেছেন তো? 

নিজামের উক্তিতে নাদির শাহের মাথায় একটি নতুন পরিকল্পনার উত্তব হয়। তিনি 
বাদশাহ মহম্মদ শাহের কাছে গিয়ে বলেন __ একটা কাজ করতে হবে। 

বাদশাহ প্রশ্নসূচক দৃষ্টিতে তার দিকে তাকান। 

নাদির শাহ বলেন _-_ আজই রাতের মধ্যে অস্তত কিছু মুদ্রা বের করতে হবে। তাতে ছাপা 
থাকবে “সুলতানের সুলতান, দুনিয়ার শ্রেষ্ঠ সুলতান নাদির শাহ।” আজকের মধ্যে দেখতে 
চাই। তারপর কাল থেকে কিছুদিন এইভাবে ছাপা হতে থাকবে। 

বাদশাহের মুখ কালো হয়ে যায়। 

শুনেছেন? 

-- অবশ্যই। 

বাদশাহ নিজামুল-মুল্ককে সঙ্গে সঙ্গে আদেশ দেন। কারণ নিজামই হল মীর বকৃসী। 
ব্যবস্থা তাকেই নিতে হবে আপাতত। সে-ই হল নষ্টের গোড়া। 

খানাপিনার পর যে স্বপ্ন দেখতে শুরু করেছিলেন বাদশাহ, তা একটি কথায় চূর্ণ হয়ে 
গেল। দিল্লীর বুকের ওপর বসে যদি নিজের নামে শ্রেষ্ঠ সুলতান বলে মুদ্রা বের করেন নাদির 
শাহ, তার একটি মাত্র অর্থ হল দিল্লী তার পদানত। কিন্তু সেই প্রন্ম তিনি তুলতে পারেন না। 
নিজামুল মুল্ক বেশি তোয়াজ করতে গিয়ে অমন বেসামাল কথা যদি না বলত তাহলে 
নাদিরের মাথায় এই মারাত্মক ধারণা স্থান পেত না! সাদাত খাঁ প্রকাশ্যে যা করেছে, নিজাম 
জ্ঞাতে বা অজ্ঞাতসারে তাই করে বসল । বাদশাহের সম্মানের ভরা-ডুবি হল। 

সাদাত খায়ের পায়ের যন্ত্রণা সহ্যের সীমা ছাড়িয়ে যেতে চায়। তবু সে দীত চেপে দাড়িয়ে 
থাকে। মনে হয় ক্ষতস্থানে পচন ধরেছে। সেই কবেকার ক্ষত। অযোধ্যা থেকে কারনালের পথে 
যাওয়ার আগে থেকে এই ক্ষত। যার জন্য অশ্বে না উঠে হস্তিপৃষ্ঠে রওনা হয়েছিল। তারপর 
কতদিন হয়ে গেল। কত পরিশ্রম এবং সেই সঙ্গে ক্ষতের প্রত্তি অবহেলা । আজ সুদে-আসলে 
শোধ হতে বসেছে। নাদির শাহকে সে বারবার দিল্লীতে থেকে যেতে বলেছে। কারণ তিনি না 
থাকলে বাদশাহ তাকে বাঁচিয়ে রাখবেন না। তবু নাদির রাজি হচ্ছেন না। নিজামুল মুল্ক তার 
কানে যে কী মন্ত্র দিয়েছে কে জানে । এতবড় দেশের ভয় দেখিয়েছে । আর দেখিয়েছে রাজপুত 
আর মারাঠার ভয়। মারাঠার অধিপতি বাজীরাও নাকি বলেছেন __ “এখন তামাম 
হিন্দুস্থানের একজন মাত্র শক্র। সে হচ্ছে নাদির শাহ।” কথাটা শাহের কানে পৌঁছে দিয়েছে 
নিজাম। তাই উস্ধুস্‌ করছেন তিনি। 

নাদির শাহ দরবারে প্রথমে দুজনার প্রভূত প্রশংসা করলেন। তারপর ঘোষণা করলেন__ 
আগামী কাল একটি বিশেষ দিন। আগামী কাল পারসিকদের নওরোজ । আবার একই দিনে 
এবারে পড়েছে ইদুজ্জোহা। ফলে দিনটির তাৎপর্য ভীষণ ভাবে বেড়ে গিম্েছে। আজ তাই 
সেই উপলক্ষে আমার লোকদের খিলাত বিতরণ করব। আপনারা দুজনা উপস্থিত থাকার জনা 
আমরা সন্তুষ্ট। আপনারা অনেক করেছেন আমাদের জন্য। 

এরপর একে একে নাদির বাহিনীর বিশেষ বিশেষ বক্তিবর্গকে শাহ খিলাত দিলেন। তারা 
অত্যন্ত বিনীত ও উৎফুল্প চিত্তে সেগুলো গ্রহণ করে। 

নাজিম একবার যস্ত্রণাকাতর সাদাত খায়ের মুখের দিকে আড়চোখে চাইল। বলা যায় না 
হয়ত তাদেরও এই সঙ্গে খিলাত দিয়ে বসবেন। কিন্তু খিলাত বিতরণ শেষ হলে তিনি নিশ্চিস্ত 
হয়ে আসন গ্রহণ করলেন। সবার মুখে হাসি। 

সহসা নাদির শাহের মুখ ভীষণ গম্ভীর হয়। দরবারের সবাই সন্ত্স্ত হয়ে ওঠে । তারা জানে 
সাধারণত রক্তপাতের পর তাণ্ন ক্রোধ প্রশমিত হয়। অনেক সময় দরবারের মধ্যে নিজেই সেই 
রক্তপাত ঘটান। অবশা সেই সমস্ত দরবার যুদ্ধক্ষেত্রের দরবার । নগরীর অস্টালিকায় দরবার 

বসিয়ে তেমন রক্তপাত তিনি ঘটাবেন কি না কেউ বুঝতে পারে না। 

নাদির শাহ চিৎকার করে ওঠেন -- সাদাত খাঁ। 

যন্ত্রণায় ক্রিষ্ট সাদাত খাঁ বলে ওঠে -_ হুজুর। 

-_ আপনার কাজের জন্য যতটুকু কৃতজ্ঞতা জানানোর আমি জানিয়েছি। আর নয়। 
ভাববেন না আপনার কাছে আমি ক্রীত হয়ে থাকব। আমাকে আপনি মূর্খ ভাবেন নাকি? 

দরবারের মধ্যে এভাবে বলায় সদাত খায়ের আত্মসম্মান তীব্র কশাঘাতে যেন কুঁকড়ে যায়। 
এতক্ষণের সুন্দর ব্যবহারের পরে হঠাৎ এই পরিবর্তনের হেতু কি, কেউ বুঝে উঠতে পারে না। 
সাদাত খাঁ বোঝার চেষ্টাও করে না। সে উপলব্ধি করে যে সে বিশ্বাসঘাতক এবং সেই পাপের 
যোগ্য শাস্তিই সে পাচ্ছে। 

নাদির শাহ কোন জবাব না পেয়ে আবার চিতকার করে ওঠেন -_ কি হল? জবাব 
দিচ্ছেন না কেন? 

-_ কি জবাব দেব আমার জানা নেই। আমার অপরাধ কোথায়? 

নাদির শাহ আসন ছেড়ে লাফিয়ে উঠে তাঁর পার্স্থিত যুদ্ধকালীন কুঠার তুলে নেন। 
বলেন -_ স্পর্ধা আপনার সীমা ছাড়িয়েছে। আমার কথার ওপর কথা বলছেন। ভেবেছেন 
এটা দিল্লীর দেওয়ানী খাস। আমি জানতে চাই, আপনার সেই দার্শনিক, সেই যার নাম 
বলেছিলেন আসফ জাহ। তার কাছে নাকি আছে গুপ্তধনের চাবিকাঠি? 

-_- কোষাগারের চাবি তার কাছে আছে। কিন্ত আপনি তো চাইলেন না। পরে বাদশাহকে 
বললেন, চুক্তি অনুযায়ী অর্থ নিয়ে দেশে ফিরে যাবেন। 

_- বললাম, আর তাই সত্য হয়ে গেল? এই যে আপনার শাগরেদ নিজাম। ইনি অত্যন্ত 
ধুরন্ধর। কারনাল থেকে সামান্য কিছু দিয়ে আমাকে বিদায় করতে চেয়েছিলেন। 

সাদাত খা মনে মনে বলে, তখন আমিই আপনাকে প্রকৃত হদিস দিয়েছিলাম । আজ অবশ্য 
সেজন্য আফসোসের সীমা নেই। কবে কোথায় সে কিংবা তার পূর্বপুরুষ জন্মগ্রহণ করেছিল 
তার ঠিক নেই। তারই মোহে যে দেশে বড় হয়ে উঠল, যে দেশের মানুষ তাকে নিজের বলে 
কাছে টেনে নিল, যে দেশ তাকে দিল যশ, অর্থ প্রতিপত্তি, সেই দেশের প্রতি বিশ্বাসঘাতকতা 
করল সে। আজ সে মন্ত্রণাকাতর, সে আহত, সে অপমানিত । ঠিক হয়েছে। আগামী কাল এ 
মুখ আর কেউ দেখতে পাবে না। আজ রাতের মধ্যে শেষ করে দেবে। 

দরবারের শেষে উভয়ে নতমস্তকে বের হয়ে আনে। 

নিজাম আহত কণ্ঠে বলে __ বাদশাহও আমাদের কখনো এভাবে বলেননি । এই জীবন 
আমার কাছে দুর্বহ হয়ে উঠেছে। এর থেকে পরিত্রাণ পেলে বেঁচে যাব। 

সাদাত খাঁ দীড়িয়ে পড়ে। বলে -_ সত্যিই তাই চান? 

_- অবশ্যই। 

_- আমার কাছে আছে। 

--কি। 

_- বিষ। তীব্র বিষ। একটি পানপাত্রের মধ্যে শরবত কিংরা জলের সঙ্গে মিশিয়ে খেয়ে 

নিলে কাল আর ঘুম ভাঙবে না। 

-- ঠিক আছে আমাকে দিন। আমরা তো দুজনা পাশাপাশি কক্ষে রাত কাটাবো। ভালই 
হবে। আপনাকে আর অযোধ্যায় যেতে হবে না। আমিও ফিরব না গুরঙ্গাবাদে। 

তারা দুজনা শয়নকক্ষে প্রবেশের আগে শরবত আনিয়ে নেয় দুটি পাত্রে। তারপর সাদাত 
খা একটি পুরিয়া নিজামুল মুল্ক এর হাতে গুঁজে দিয়ে ললান হেসে বলে __ আমি সঙ্গে করে 
নিয়ে ঘুরতাম। এমন একটা দিন আসতে পারে, আগে থেকে অনুমান করেছিলাম । 

নিঞ্জীমুল-মূল্ক পুরিয়াটি হাতে নিয়ে আহত সাদাত খাকে আলগোছে আলিঙ্গন করে বলে 
--_ বিদায়। 

_- বিদায়। 

দুজনা পাশাপাশি দুটি কক্ষে প্রবেশ করে। 

পরদিন দেখা গেল সাদাত খা মৃত অবস্থায় শযায় পড়ে রয়েছে। সেই সংবাদ পার্শ্ববর্তী 
কক্ষে দিতে গেল একজন বান্দা। সে দেখল নিজামুল মুল্ক নিদ্রিত। সে ঘাবড়ে গিয়ে একটু 
জোরে ডেকে ওঠে । শরবত খেয়ে নিদ্রা গিয়েছিল নিজাম। গাঢ ঘুমে আচ্ছন্ন ছিল। তাড়াতাড়ি 
চোখ কচলে বান্দার মুখের দিকে চায়। 

সে বলে __ সাদাত খা মৃত। 

__ তাই নাকি। ওঃ বড় দুঃখের । মারাত্মকভাবে জখম হয়েছিলেন। এই মৃত্যু ঘটতই-_ 
আজ না হোক কাল। তবে আফসোস এই যে ইদুজ্জোহার দিনে এমন হল। এও এক ধরনের 
কোরবানি -- কি বল? 

_- হ্যা মেহেরবান। আমি খবর দিয়ে আসি। 

__ যাও, তাড়াতাড়ি খবর দাও গিয়ে। 

নিজাম আড়মোড়া ভেঙে শুয়ে পড়তে গিয়ে আবার উঠে ভাবে, নাঃ এখন শোয়াটা 
(শোভনীয় হবে না। বিশেষ করে আজ ইদুজ্জোহা। এতক্ষণে কোরবানি শুরু হয়ে গিয়েছে। 
নাদির শাহের লোকেরা দিল্লীতে এই উৎসব জীবনে প্রথম এবং বোধহয় শেষবারের মত 
দেখবে। এমন অনুষ্ঠান তারা জীবনে দেখেনি । দলে দলে লোকে দরগা মসজিদে নামাজ 
পড়তে বসবে। এমন সুন্দরভাবে সজ্জিত হয়ে ওই সব পাহাড়ি অঞ্চলের মানুষেরা কখনো 
নামাজ পড়ে না। কোনদিন পড়ুক আর না পড়ুক একবার দেখে চোখ সার্থক করে নিক। 
নামাজের স্থানটি দূর থেকে দেখতে লাগে সাদা মেঘের মত। সবাই চেষ্টা করে যতটা সম্ভব 
শ্বেতবর্ণের পোশাক পরতে। এই রুচির সৃষ্টি কি কুঠার হাতে যুদ্ধক্ষেত্রে ঘুরে বেড়ালে হয়? এ 
হল অনেক দিনের অনুশাসনের ফল। সংস্কৃতি তো সাধনার ফসল । ওরা এর মর্ম বুঝবে কি 
করে? কিন্তু সাদাত খাঁ বড় কাচা কাজ করে ফেলল । মনে হয় সে ভয় পেয়েছিল। নিশ্চয় 
তাই। কিংবা যন্ত্রণা আর সহ্য করতে পারছিল না। যাই হোক. তার অন্তত শেষটুকু দেখে 
যাওয়া উচিত ছিল। বিশেষ করে নাদির শাহের দরবারে এসে স্পষ্ট যখন বোঝা গেল ভবিষ্যৎ 
এখনও অনিশ্চিত। সাদাত খা নাদিব শাহের সঙ্গে ওদেশে চলে যেতে পারত । সেটুকু করুণা 
নাদির শাহ নিশ্চয় দেখাতেন। কারণ যুদ্ধের প্রাথমিক অবস্থায় সে নাদিরের বন্দী হলেও সে যে 

কুশল সেনানায়ক এই খবর নাদির রাখেন। কারনালে অতিরিক্ত ব্যস্ততার জন্য সে ফাদে পড়ে 
গিয়েছিল। ওখানকার পরিস্থিতি সম্বন্ধে সমাক না জেনেই সে ছুটে গিয়েছিল নাদির শাহের 
সেনার পেছনে। সেটা ঠিক হয়নি। তবে নাদির শাহ তাকে ঠিক কাজে লাগাতেন। তিনি মানুষ 
চেনেন। 


মালিকা-আল-জুমানি একাকী নিজের কক্ষে বসে ছিলেন। এখান থেকে বাইরের কোন 
দৃশ্য চোখে পড়ার ভয় নেই। কেল্লার সামনে এবং দূরে যেখানেই দৃষ্টি ফেলেছেন, দেখতে 
পেয়েছেন বিজাতীয় সব মানুষজন। তারা বুক ফুলিয়ে হেঁটে বেড়াচ্ছে । অথচ যারা চিরকাল 
এই সব এলাকায় ঘুরেছে ফিরেছে, কেল্লা সংলগ্ন দোকানপাটে সওদা করেছে তারা যেন 
সঙ্কুচিত। অচেনা লোকগুলোর কথায় বিগলিত হয়ে উত্তর দিতে তাদের সম্মানে বাধে। তাই 
সযত্তে এড়িয়ে যায়। তবু বিদেশীরা গায়ে পড়ে জোর করে কথা বলতে চাইলে একটা কিছু না 
বলে থাকা যায় না। তাদের যা প্রতাপ, বলা যায় না মুখের ওপব আঘাত করতে পারে। চেহারা 
ভাবভঙ্গি সবই তো ওইরকম। যেন একপাল পাহাড়ি ভলুক আর চিতা ছেড়ে দেওয়া হয়েছে 
শহরের পথে ঘাটে। 

ওইসব দৃশ্য এক আধটা চোখে পড়ছিল মালিকা-আল-জুমানির। তাই তিনি তার শয়ন ও 
বিশ্রামের কক্ষ পরিবর্তন করেছেন। এখান থেকে বাইরের দৃশ্য চোখে পড়ার কোন সম্ভাবনা 
নেই। তিনি মূর্খ নন। তাই জানেন, এভাবে পেছনের কক্ষে সবে আসার মধ্যে তার পরাজিতের 
মানসিকতাই প্রতিফলিত হয়েছে। জেনেশুনেও মেনে নিতে হয়েছে। যারা অক্ষম তাদের 
আত্মমর্যাদা থাকতে অবশ্যই পারে, কিন্তু তাই বলে অতীত গৌরব নিয়ে উদ্ধত হওয়ার প্রশ্ন 
ওঠে না। প্রথম যখন মোগল বংশের বেগম হয়ে এলেন, তখনও মোগলদের সেই প্রতাপ ছিল 
না। কিন্ত তারা স্বাধীন ছিল। এই দেশের মুখে কেউ কলঙ্কের কালিমা মাখিয়ে দেয়নি তখনো। 
ঝগড়া বিবাদ যড়যন্ত্র হত্যা সবই ছিল বরাবরের মত, তবে সেগুলো ছিল শরিকী বিবাদ। 
কিংবা বড়জোর রাজপুত বা মারাঠাদের সঙ্গে। তারা তো আর ভিনদেশি নয়। তাদের কাছে 
পবাজিত হলে এভাবে ইজ্জত নষ্ট হয় না। 

তিনি হলেন হিন্দুস্থানের প্রধানা বেগম। সেই সম্মানের তুলনা ছিল না। অথচ তাকে এবং 
শাহাজাদাকে কারনালে নিজেরই শিবিরে নাদির শাহের বন্দিত্ব মাথা পেতে মেনে নিতে 
হয়েছিল। এই দিল্লীতে কেল্লায় ভেতরেও তার চেয়ে বেশি আর কি ? সম্মানের সব কটি 
পালক ওরা একে একে টেনে উপড়ে ফেলে দিয়েছে। নিজেকে এখন নিশ্চয় পালক-ছাড়ানো 
মুরগির মত দেখতে লাগছে, নবজাত শিশুব মত যারা সরু সরু হাত পা ছড়িয়ে পড়ে থাকে 
অসহায় অবস্থায়। 

বাদী পরভেজ একপাত্র শরবত নিয়ে এসে দাঁড়ায়। আগে ছিল ফুলজান, এখন হয়েছে 
পরভেজ। তাকেই বেশি পছন্দ করতেন তিনি। তার মধ্যে একটা অকৃত্রিম ভাব ছিল, যা এই 
হারেমে দুর্লভ। পরভেজ ফাইফরমাস খাটে যন্ত্রের মত। কিন্তু ফুলজানের মধ্যে হাদয়ের স্পর্শ 
ছিল। খুব ভাল লাগত। যদিও কখনো কখনো অতি উৎসাহে সে শোভনীয়তার মাত্রা ছাড়াত। 

তবে তার ওপর শাহ্জাদার যে দৃষ্টি পড়েছিল তা তিনি জানতেন। মৃদু তিরস্কারও করেছিলেন 
পুত্রকে একদিন। মনে হয় তাতে কাজ হয়নি । তার দৃঢ় ধারণা পুত্রের কাছে অভিসারে যেতে 
গিয়ে ফুলজান কোন কামোম্মত্ত সিপাহীর খপ্পরে পড়েছিল। লোকটা ধরা পড়ল না। 

শরবতের পাত্র বাদীর হাত থেকে নিতে গিয়ে সাদাত খায়ের কথা মনে হয়। গতকাল এই 
রকম শরবতের পাত্রে বিষ মিশিয়ে খেয়ে সে মারা গিয়েছে। অবশ্য সাধারণ সবাই জানে 
আঘাতজনিত কারণে তার মৃত্যু হয়েছে। হাকিমকে বলে দেওয়া হয়েছে বেন প্রকৃত কারণ 
প্রকাশ না পায়। সাদাত খায়ের বেগম আর পুত্রকন্যাদের আনতে অযোধ্যায় লোক পাঠানো 
হয়েছে। পুত্রকন্যারা এখনো সাবালক হয়নি। 

পরভেজের হাতে পাত্রটি ফিরিয়ে দিয়ে মালিকা আল-জুমানি ভাবেন, তিনিও সাদাত 
খায়ের মত মরতে পারেন। অপমানের হাত থেকে নিষ্থৃতি পাওয়া কত সহজ। কিন্তু সত্যই কি 
তাই? আজ যদি ওইভাবে তিনি মৃত অবস্থায় শয্যায় পড়ে থাকতেন, তাহলে বোধহয় 
বাদশাহের পরিবারের লজ্জা আরও বৃদ্ধি পেত। মানুষ যেমন অস্ত্রে বলীয়ান হয়, মানসিক 
দিক দিয়ে তেমনি বলীয়ান হতে পারে । সেটাও কম না। সাদাত খা সেদিক দিয়েও পরাজিত। 
বেগমের মধ্যে আত্মহত্যার চিস্তা কখনো উদয় হয়নি। এতেই বোঝা যায় তিনি এই বিষয়ে 
সাদাতের চেয়ে বলীয়সী। তার অনেক বার মনে হয়েছে, নাদির শাহ শুধু যুদ্ধবিদ্যায় নয়, 
মনের দিক দিয়েও মোগলদের পেছনে ফেলে দিয়েছেন। নইলে কারনালের যুদ্ধক্ষেত্রে 
বাদশাহের ওপর অমন প্রভুত্ব বিস্তার করতে পারতেন না। এখন সেটা আরও চেপে বসেছে। 
বাদশাহ পায়ের নীচের মাটি যেন একেবারেই হারিয়ে ফেলতে বসেছেন। তাঁর হালফিল 
আচার-আচরণের মধ্যে সেটা দিনকে দিন প্রকট হয়ে উঠছে। এখন তিনি মালিকা-আল- 
জুমানির কাছেও আসতে চান না। একটা সঙ্কোচ তাকে দূরে সরিয়ে রাখে। শুধু নাদির শাহ 
দেখা করতে বললে যেতে হয়। তিনি বাদশাহ বলেই তাকে প্রয়োজন হয় নাদির শাহের। তার 
সইসাবুদ না হলে তো চলে না। নইলে আসল আলোচনা হয় নিজামুল মুলক, কামরুদ্দিন, 
সিরবুলিন্দ ইত্যাদির আমির উজিরদের সঙ্গে। আলোচনার বিষয়বস্তু যে কী সেই বিষয়েও 
বোধহয় তেমন ওয়াকিবহাল নন বাদশাহ। তেমন আগ্রহও নেই। হাল ছেড়ে দিয়ে বসে 
রয়েছেন। শেষ পর্যস্ত যা হয় হোক, নাদির শাহ বিদায় হলেই যেন বাঁচেন তিনি। চেহারাও 
তাঁর খুব খারাপ হয়েছে। বাদশাহ আলমশীরের একেবারে শেষ বয়সের যে তসবির আঁকা 
রয়েছে, হুবহু তেমন দেখতে লাগে। অথচ কারনালে যাওয়ার আগেও তিনি সুদর্শন দেখতে 
ছিলেন। 

মালিকা-আল-জুমানি পেছনের এই কক্ষের বাতায়নপথে বাইরে চেয়ে থাকেন। এখানে 
বসে নবাগত বিদেশীদের ওদ্বত্বপূর্ণ চলাফেরা চোখে পড়ে না। 


কোতোয়াল হাজি ফুলদ ঝা নাদির শাহের দরবারে তার দশনপ্রার্থী হয়। নাদির একটু 
বিস্মিত হয়ে তাকে ডেকে পাঠান। 
-_ বল। 


১৪৮ 


-_- খোদাবন্দ, শহরের হালচাল মোটামুটি ভাল হলেও, একটা বিষয়ে আমি একটু 
অসুবিধায় পড়ছি। | 

__- কোন বিষয়ে। 

_- আপনার সঙ্গে যারা এসেছে, তারা মাঝে মাঝে না বুঝে একটু আধটু অত্যাচার করে 
ফেলছে। যদি তাদের বুঝিয়ে সুঝিয়ে নরম করা যায়। 

নাদির শাহ চেঁচিয়ে ওঠেন __ এ কথার অর্থ? 

কোতোয়াল ভয় পেয়ে যায়। সে বলে -_- আপনার সিপাহীরা সবাই লম্বা চওড়া । তাদের 
কথাবার্তার মধো বেশ একটা শক্তির পরিচয় পাওয়া যায়। আসলে তো তারা সবাই খুব 
শক্তিশালী । কারও হাত ধরে সামান্য একটু টানলেই, মনে হয় হাত ছিঁড়ে গেল। এই কথাটা 
ওদের একটু বুঝিয়ে দেওয়ার যদি ব্যবস্থা করা যায়। 

নাদির শাহ হো হো করে হেসে ওঠেন। তিনি বলেন -- ওরা কেউ মারামারি করবে না, 
বন্দুক ছুঁড়বে না। আমি বলে দিয়েছি। 

__ হ্যা, ওরা আপনার কথা অক্ষরে অক্ষরে পালন করছে। তবু ভুল বোঝাবুঝি হচ্ছে। 
কাউকে আদর করে হাত ধরে হেঁচকা টান দিলে কাধ থেকে হাত ছিঁড়ে যাওয়ার উপক্রম হচ্ছে। 

__ ঠিক বলেছ। তোমাদের এখানে সবাই নরয় নরম আর দুর্বল দেখতে । আমি বলে 
দিচ্ছি, কারও গায়ে হাত দিয়ে যেন কথা না বলে। এখন দেখছি আমি না এসে আমার দেশের 
মেয়েদের শুধু যদি পাঠাতাম, তাহলেও বোধহয় শেষ পর্যস্ত জিততে পারত। তোমার কথায় 
আমার চোখ খুলে গিয়েছে । 

কোতোয়াল কুর্নিশ করে বিদায় নিতে গেলে নাদির শাহ গস্তীর স্বরে বলেন -- নিজাম 
আর সিরবুলিন্দ যেন খুব তাড়াতাড়ি আমার সঙ্গে দেখা করো। 

ওরা দুজনা প্রবেশ করতেই নাদির শাহ কঠোর স্বরে বলে ওঠেন -_ আমার টাকা কোথায়? 

নিজাম অতি বিনয়ের সঙ্গে বলে __ তার যোগাড়ের চেষ্টাই আমরা করছি খোদাবন্দ। 

-_ আর কতদিন? তুমি কারনালে আমাকে নতুন পেয়ে পঞ্চাশ লক্ষ টাকায় রফা 
করেছিলে । আমাকে ঠকাতে চেয়েছিলে। 

__ না হুজুর। ঠকাবার চেষ্টা করিনি। আমি বাদশাহের হয়ে চুক্তি করেছিলাম । তাতে তার 
মঙ্গল চিন্তা করেছিলাম আবার দেখেছিলাম আপনিও যাতে মোটা অঙ্ক পান। 

__- মোটা অঙ্ক? ওটা মোটা অঙ্ক হল? 

-_ এখন ওসব প্রসঙ্গ না তোলাই ভাল। এখন তো বিশকোটি টাকায় রফা হয়েছে। এই 
পরিমাণ যথেষ্ট। পৃথিবীর যে কোন দেশের পক্ষে সাধ্যাতিরিক্ত। 

-_ আমি অস্বীকার করছি না। কিন্তু কবে পাব? 

__ অনুগ্রহ করে আর কয়েকদিন সময় দিন। বন্দোবস্ত প্রায় করে ফেলেছি। 

__ আমি আপনার কথার ওপর নির্ভর করে দেশে আমার জ্ঞেষ্ঠ পুত্র রেজা কুলির কাছে 
লোক পাঠিয়েছি। বলে দিয়েছি আগামী তিন বছরের জন্য সমস্ত চাবীদের খাজনা মকুফ। না 
পেলে আমার মুখ থাকবে? 

_- নিশ্চিন্তে থাকুন। মুখ আপনার থাকবে। সামান্য সুযোগ পেয়ে যিনি প্রজাদের এতখানি 
মঙ্গল করেন, তার মুখ উজ্জ্বল হতে বাধা । এই সুদূর দেশে পড়ে থেকেও প্রথম সুযোগে যার 
প্রজাদের কথা সর্বপ্রথম মনে পড়ে যায় তার মাথা কখনো নিচু হয় না। 

সিরবুলিন্দ অবাক হয়ে নিজামের দিকে চেয়ে থাকে। দারুণ কথা বলেছে তো নিজাম। 
লোকটা শুধু বুদ্ধিমান নয়, তার প্রতিভা আছে। সেই প্রতিভাই হয়ত নাদির শাহের আজকের 
সম্বোধনকে গায়ে মাখতে দিচ্ছে না। নাদির শাহ এতদিন যে সমস্ত সম্মানসূচক শব্দ প্রয়োগ 
করতেন সম্বোধন করার সময় আজ সেগুলি উহ্য থেকে যাচ্ছে। নিজামও গায়ে মাখছে না। 
পরাক্রাত্ত শত্রর মনকে বশে আনতে হলে অমন অনেক কিছুর বেলায় অন্ধ ও বধির হতে হয়। 
আত্মসম্মানের চেয়ে দেশের সম্মান সেখানে আগে। রাজপুতরা এই ব্যাপারে বরাবর গুলিয়ে 
ফেলে। মারাঠীরা অনেক বেশি বাস্তববাদী । 

নিজামের কথায় নাদির শাহ আর কিছু বলেন না। তাঁকে কিছুটা শান্ত দেখাচ্ছিল। কিন্তু 
সেই সময় তমাস খাঁ জালাইর উত্তেজিত হয়ে প্রবেশ করে। 

নাদিরের জুকুষ্তিত হয়। প্রশ্ন করেন-_ কি হয়েছে উকিল? 

তমাস খাঁ জালাইর বলে -_- খাদ্যের ঘাটতি পড়েছে। অশ্বারোহীরা অসস্তুষ্ট। তাদের দিকে 
তাকানো যায় না হুজুর। দিন রাত এত পরিশ্রমের পরে তারা একটু খেতে পাবে, তাও জুটছে 
না। 

নিজাম বুঝতে পারে তমাস খা মারাত্মক খেলা খেলছে। সে নাদির শাহকে উস্কাতে চেষ্টা 
করছে। সে সফলও হয়। 

নাদির হুংকার দিয়ে ওঠেন -_ এতবড় শহরে খাদ্য নেই। একথা বিশ্বাস করতে বল? 

__ তা বলছি না। তবে আপনার অনুমতি ব্যতীত তো হাত দেওয়া যায় না। 

_-- কোথায় আছে খাদ্য ? 

-- শহরের দক্ষিণ-পশ্চিম পাহাড়গঞ্জে। সেখানে খাদ্যভাণ্ার রয়েছে। 

__ কিছু সশস্ত্র অশ্বারোহী নিয়ে যাও। যারা গম কিনতে চায়, তাদেরও যেতে বল। 

সিষবুলিন্দ তাড়াতাড়ি বলে ওঠে __ ওভাবে হবে না মেহেরবান। একটা মূল্য ধার্য করে 
দিতে হবে। নইলে অশাস্তির সৃষ্টি হবে। 

তমাস খাঁ কড়া ভাবে বলে -_ ওসব আপনাকে ভাবতে হবে না। আমি দেখে নেব। 

সে ছুটে চলে যায়। 

নিজাম এবারে বলে -_ এখনি আপনার উকিলকে নিবৃত্ত করতে হবে শাহ। দিল্লীবাসী ওই 
ভাগারের ওপর নির্ভর করে থাকে। 

-__ তাই বলে আমার লোক না খেতে পেয়ে মরবে? 

-__ কেউ মরবে না। তবে একটু সুষ্ঠুভাবে বণ্টনের ব্যবস্থা করা প্রয়োজন । মূল্য ধার্য করতে 
হবে। 

-_ উকিল তো বলল, সে'দর ঠিক করে দেবে। 

-_ তিনি শহরের হালচাল কিছু জানেন না। বাদশাহের তরফ থেকে একজন কেউ গেলে 

সব কিছু বজায় থাকত। কারণ শুধু তমাস খাঁ অশ্বারোহীর দল নিয়ে গেলে স্থানীয় লোকদের 
মনে সন্দেহ দানা বাধবে। তাতে ঝঞ্জাট হতে পারে। 

--_ কিছু হবে না। ওসব ঝগ্জাট ঝামেলা কিভাবে মোকাবিলা করতে হয় তমাস খা উকিল 
ভালরকম জানে। 

__ আড়তে যারা দানাশস্য রাখে, দরে না পোষালে তাবাও বিক্ষুব্ধ হতে পারে। 

_- আঃ বড্ড বেশি বিরক্ত করছেন আপনি। যান টাকার যোগাড় করুন গে । আসল 
কাজ ফেলে রেখে এসব নিয়ে মাথা ঘামাবেন না। 

নিজামুল মুল্ক-এর আর কিছু বলার থাকে না। তবে তার এবং সিরবুলিন্দের আশঙ্কা 
বেড়ে যায়। 


কুলসুম হাপাতে হাঁপাতে এসে উমদেন্লেসার কক্ষে প্রবেশ করে। উত্তেজনায় তার মুখমণ্ডল 
রক্তবর্ণ। দিল্লীতে এখনো বেজায় ঠাণ্ডা, তবু কুলসুম ঘর্মাক্ত। সে তার ওড়না দিয়ে ঘাম মুছতে 
ভুলে যায়। তার চোখ বড় বড় হয়ে উঠেছে। 

- -_ কি হয়েছে রে কুলসুম । 

-- শাহাজাদা কোথায়? 

__ আমি কি করে জানব? তবে খুরশিদা বিদায় নেওয়ার পরে সে তো চরিত্রবান হয়ে 
উঠেছে। তুই-ই বলেছিস। 

-- আপনি রসিকতা করছেন বেগম সাহেবা % জানেন কি হয়েছে? 

-__ বললে তো জানব। 

__ নাদির শাহকে বন্দী করে বিষ থাইয়ে মারা হয়েছে। . 

উমদেশ্নেসা পালক্ক ছেড়ে উঠে দাঁড়িয়ে বলে -__ কী বলছিস তুই? স্বপ্র দেখছিস? 

-__ না। সবাই বলছে। রাস্তায় ছোটাছুটি । নাদির শাহের লোকজনকে দেখলেই খুন করে 
ফেলা হচ্ছে। সবাই ক্ষেপে গিয়েছে। কত আর সইবে? চূড়াস্ত অপমান করেছে ও আমাদের 
বাদশাহকে। আর পরিত্রাণ নেই। 

_-- গুজবে বিশ্বাস করিস না। নাদির শাহ অত সোজা লোক নন। 

-- গুজব? আমির নিয়াজ খায়ের বাড়িতে নাদির শাহ সিপাহি দিয়েছিলেন পাহারা 
দেবার জন্য । নিয়াজ খা নিজে চেয়ে নিয়েছিলেন । 

-_ কেন? 

-__ নাদির শাহের সিপাহীদের ভয়ে । তারা মাঝে মাঝে হামলা চালায় বলে। বাড়িতে 
ওদের নিজেদের লোক দেখলে ওরা কিছু বলবে না। 

_-_ সে কথা অবশ্য ঠিক। অনেকেই ত্বার কাছ থেকে সিপাহী চেয়ে নিয়েছে নিজের বাড়ি 
পাহারা দেওয়ার জন্য। 

__ নিয়াজ খা নিজের হাতে তাদের সব কয়টাকে খুন করেছেন । 

-- সেকি ? কেন? 

-_ নাদির শাহ তো নেই। ভয়টা কিসের? ওরা যত হিংশ্রই হোক। মাথা যেখানে নেই, 
সেখানে ওরা কি করবে। মাথাতেই তো বুদ্ধি থাকে। ওরা সব লুকিয়ে লুকিয়ে রয়েছে। যে 
যেদিক দিয়ে পারে পালাচ্ছে। 

-__ এত কথা তোকে কে বলল? 

কুলসুম হাসতে হাসতে বলে -_ আমির নিয়াজ খায়ের বাড়ির খিদমতগার রসুলকে দেখি 
সদর রাস্তায় দাড়িয়ে নাচছে। আমি ভাবলাম পাগল হয়েছে বুঝি। ও আমাদেরই গ্রামের 
আবদুল চাচার মেজ ছেলে। তাই কষ্ট হল। ওর কাছে গিয়ে দীড়ালাম। ও বলল ““অমন হ্যা 
করে দেখছ কি কুলসুম, তুমিও নাচ।” ওর মুখে শুনলাম ওদের বাড়ির সব কটাকে নিয়াজ খা 
নিজে সাবাড় করেছেন। পথ ঘাট খাঁ-খাঁ। ভয়ে তাই চলে এলাম। শাহাজাদা কোথায়? 

-- আমি জানি না! 

-- খোঁজ করা দরকার। 

__ কিছু করতে হবে না। তোর কথা যদি সত্যি হয় তাহলে সব তো চুকেই গেল। 
শাহাজাদা আবার মধু খেতে শুরু করবে। 

বাঁদী কুলসুম বেগম উমদেন্নেসাকে যে কথা বলল, তা কিন্তু এতটুকুও অত্যুক্তি নয়। তবে 
নাদির শাহের মৃত্যুসংবাদ নিছক গুজব। তমাস খাঁ পাহাড়গঞ্জে অশ্বারোহী নিয়ে গিয়ে যখন 
শস্যভাণ্ডার খুলে দেওয়ার হুকুম দেয়, তখন মজুতদাররা ঘোর আপত্তি জানায় । তমাস খা 
বলে টাকায় দশ সের করে গম দির্তে হবে। ওরা জানায় এই দুর্দিনে সেটা অসম্ভব। কারণ 
নাদির শাহের সৈন্যদের বাড়তি চাপে অন্যান্য শস্যভাগ্ডার নিঃশেষিত প্রায়। তমাস খা ক্ষেপে 
গিয়ে জোর করে ভাশার খুলে দেয় এবং তার দলের অনেকে গম নিতে শুরু করে। এই সময় 
নিয়াজ খাঁ তার দলবল নিয়ে সেখানে উপস্থিত হয়। সে আড়তদার আর মজুতদারদের 
মনোভাব বুঝতে পেরে তাদের উসকানি দিতে থাকে। ফলে বু লোক জমায়েত হয়। নাদিরের 
বিরুদ্ধে তাদের চরম বিদ্বেষভাব বাস্তব রূপ নেয়। ওখানে যে যে নাসিখচি বশী ছিল জনতা 
প্রথমেই তাদের খুন করল। তমাস খাঁ লুকিয়ে পালিয়ে গেল। এরপর গণুগোল সারা দিল্লীতে 
ছড়িয়ে পড়ল। নাদিরের লোকজন একে একে খুন হতে লাগল। 

উজির কামরুদ্দিনের জামাতা সৈয়দ নিয়াজ খা নিজের বাসগৃহের প্রহরীদের খুন করে 
সন্তুষ্ট থাকল না। সে তার সাগরেদ শাহ নওয়াজ খাকে নিয়ে তাগুব চালাতে থাকে। সে পাঁচশো 
অশ্বারোহীকে নিয়ে হস্তীশালায় হামলা করে। সেখানকার অধিকর্তাকে খুন করে সমস্ত হস্তী 
ছেড়ে দেয়। এই সময় সাদাত খের বাহিনীর অনেকে তার সঙ্গে যোগ দেয়। তারা প্রথম 
থেকেই শুধু পরাজয়ের মুখ দেখে এসেছে। সেই কারনালে যুদ্ধ শুরু হতে না হতেই পরাজয় 
বরণ। তারপর সেখানে বন্দীদশা । সেই পরাজয় তবু তারা সহ্য করেছিল, কিন্তু দিল্লীতে নাদির 
শাহ যে তাদের শাসনকর্তাকে চরম অপমান করেছেন এই খবরও পৌঁছেছিল তাদের কানে। 
অবশেষে ভগ্রহৃদয়ে সাদাত খায়ের মৃত্যুবরণ তাদের মনে সহ্যাতিরিক্ত দাগা দিয়েছিল। তাই 
আজ সুযোগ পেয়ে তারা প্রতিহিংসা চরিতার্থতায় মত্ত হয়ে উঠেছে। তারা শুনেছে সাদাত 
খায়ের বেগম ও পুত্রকন্যাদের নিয়ে আসতে একজন আমির গিয়েছেন অযোধ্যায়। তারা 

বেগমের কাছে প্রমাণ করে দেবে, মৃত ব্যক্তিকে ফিরিয়ে আনার সাধ্য না থাকলেও, তার মনে 
সাস্তবনার প্রলেপ মাখাতে কিছু অস্তৃত করতে পেরেছে। 


একতরফা খুনখারাপি যখন চলছে দিল্লীর পথেঘাটে, তখন নাদির শাহের কাছে ছুটে ছুটে 
আসে তার সেনারা, আমিররা । তিনি অটল। শেষে তমাস খাঁ এসে পুষ্থানুপুঙ্থভাবে আনুপূর্বিক 
সমস্ত ঘটনার কথা খুলে বলে নাদির শাহকে । তিনি একবার স্থির দৃষ্টিতে তমাসের দিকে চেয়ে 
বলেন -- আমি বাদশাহের সঙ্গে একটু কথা বলে নিতে চাই। 

.বাদশাহকে আমন্ত্রণ জানানো হয়। তিনি আসেন। নাদির শাহ তাকে বসতে অনুরোধ 
করেন। বাদশাহ ভাবেন অনুরোধের অর্থ হল আজ্ঞা । তিনি আসন গ্রহণ করেন। 

নাদির শাহ প্রশ্ন করেন -_ বাইরে নাকি খুব গগুগোল হচ্ছে। আপনি জানেন কিছু? 

__ আমিও তেমন শুনেছি। 

__ আপনার রাজধানীতে এসব হচ্ছে আমির ওমরাহদের পাঠিয়ে খবর নিয়েছেন? 

__ এইবার নেব ভাবছি। বড় বেশি বাড়াবাড়ি হচ্ছে। 

-- কারা করছে এসব? 

__ ঠিক জানি না। 

-_ আপনি মহলে গিয়ে বিশ্রাম করুন, আমি তমাস খাঁ এবং আরও দু-একজনকে নিয়ে 
নিজে দেখে আসছি। . 

-_ না না, ওভাবে যাবেন না। আপনার বিপদ ঘটতে পারে। শহরবাসীরা ক্ষেপে যেতে 
পারে। 

নাদির শাহ হেসে বলেন _- আমাদের যুদ্ধ এখনো শেষ হয়নি। দেশে ফিরে যাওয়ার 
আগে হবেও না। আমি এখনো! নিজেকে যুদ্ধক্ষেত্রে রয়েছি বলে মনে করি। তাই মৃত্যু যদি 
ঘটে, ঘটবে। 

নাদির শাহ তার দ্বিতীয় পুত্র নসরুল্লা মির্জাকে ডাকেন। 

সে এসে দীড়ালে তিনি বাদশাহকে বলেন -- আপনি তো জানেন এ আমার দ্বিতীয় পুত্র। 
বয়স মাত্র একুশ। এর বড়টি এখন আমার হয়ে পারস্য শাসন করছে। তার বয়স পঁচিশ। তবু 
এত কম বয়সেও ওরা বুঝতে শিখেছে জীবনটা কিরকম। ওরা জানে মৃত্যু যে কোন মুহূর্তে 
আসতে পারে। ওরা জানে ভুলের কোন ক্ষমা নেই। আমারই রক্তমাংস দিয়ে তৈরি এদের 
দেহ। তবু ভুল করলে আমি নিজে এদের মৃত্যুদণ্ড দেব এবং সেই দণ্ড কার্যকরী হয়েছে কি না 
নিজে দেখব। 

বাদশাহ বিচলিত হয়ে বলেন -__ আপনি ভয়ানক কথা বলছেন। 

__ হ্যা আপনার কাছে ভয়ানক, তবে আমাদের কাছে স্বাভাবিক। আমি আপনাকে কথা 
দিয়েছিলাম দিল্লীর কোন মানুষের ওপর আমার সিপাহীরা কোন রকম অত্যাচার করবে না। 
আমি জানি তারা আমার হুকুম মানবে। না মেনে তাদের গত্যন্তর নেই। কারণ আমাকে অমান্য 
করার একটাই অর্থ, মৃত্যু। তাই আমি কাসেম বেগ খা, তমাস খাঁ উকিল আর আর আবদুল 

বাকি খাকে সঙ্গে নিয়ে বাইরে যাচ্ছি। আমি চাদনী চক অবধি যাব। 

বাদশাহ ভেতরে ভেতরে কাপতে থাকেন। তিনি জেনেছেন নাদির শাহের লোকেরা বেশি 
মরছে। দিল্লীবাসী ক্ষেপে গিয়ে যথেচ্ছভাবে তাদের হত্যা করছে। তিনি নাদিরের দিকে দু পা 
এগিয়ে এসেও থেমে যান। তিনি জানেন, নাদির দুর্িবার। তার গতি রুদ্ধ করার চেষ্টা করে 
লাভ নেই। 

কেল্লার বাইরে এসেই নাদির শাহ চারদিকে একবার দূকপাত করেন। তিনি দেখেন তার 
দুর্ধর্ষ অশ্বারোহীর দল আদেশের অপেক্ষায় সারি সারি দাঁড়িয়ে রয়েছে। অদূরে এবং আরও 
দুরে চিৎকার-চেঁচামেচির আওয়াজ শোনা যাচ্ছে। ছোটাছুটিও করছে অনেকে। তিনি জানেন, 
অধিকাংশ মানুষই ভীতু । তারা অনেক সময় সামান্য কারণে কিংবা বিনা কারণেই চিৎকার 
করে দৌড়োদৌড়ি করে। নিজের চোখে সব দেখতে হবে। তবে তার আগে একটি বিষয়ে 
নিশ্চিস্ত হতে হবে। সৈয়দ নিয়াজ খায়ের একটা ব্যবস্থা করতে হবে। লোকটার সঙ্গে তার 
পরিচয় হয়েছিল। উজির কামরুদ্দিন খায়ের জামাতা হিসাবে সে একটু বেশি ঘনিষ্ঠ হয়েছিল। 
সেই সুবাদে নিজের গৃহে সে তৃকী সিপাহী মোতায়েন করেছিল। একজন চর এসে খবব দিয়ে 
গিয়েছে সেই সিপাহীদের সে স্বহস্তে হত্যা করেছে। শুধু তাই নয় সে শাহ নওয়াজ বলে 
একজনকে সঙ্গে নিয়ে হস্তীশালা আক্রমণ করে সব নষ্ট করেছে। বাদশাহ তো মূর্খ । তার 
ধমনীতে কোনদিন তৈমুরের রক্ত থাকলেও আলস্যে আর অবহেলায় সেই রক্তের শ্রোত জমাট 
বেঁধে গিয়েছে। তার জীবনের একমাত্র লক্ষ্য হল আলস্যে আর বিলাসিতায় কালাতিপাত করা। 
যে মানুষ গণনা আর তুকতাকে বিশ্বাস করে তার জীবনে সক্রিয়তা বলতে আর কিছুই অবশিষ্ট 
থাকে না। তাই আজ তিনি নিজের রাজধানীতে থেকেও অন্যের পদানত। কিন্তু এখনো কিছু 
দেখতে ধাকি রয়েছে তার। নাদির শাহের সেই মূর্তি এখনো দেখেননি তিনি। 

বাকি খাকে দুইশত অশ্বারোহী সমেত তিনি পাঠান নিয়াজ খায়ের অনুসন্ধানে । ছকুম দেন 
তাকে খুঁজে পাওয়া গেলে প্রকাশ্য রাজপথে ফাঁসিতে ঝুলিয়ে দেওয়া হয় যেন। তার আদেশের 
জনা অপেক্ষা করার প্রয়োজন নেই। 

অশ্বপৃষ্ঠে তিনি এগিয়ে যান নগরীর মধ্যস্থলের দিকে । কিছু কিছু মৃতদেহ পড়ে থাকতে 
দেখেন এবং তারা সব তারই দলের লোক। তার রক্ত ফুটতে শুরু করে। সঙ্গীরা তার 
ভাবভঙ্গি দেখে বুঝতে পারে ঝড় আসন্ন। তারা বারবার তাকে সাবধান করে দেয়। এভাবে 
জীবন বিপন্ন না করতে তারা সাধ্যসাধনা গুরু করে। তিনি অবিচল। ওদের কথার কোন 
জবাবও তিনি দেন না। এগিয়ে চলেন তিনি । আগে পাহাড় গঞ্জ, তারপর চাদনী চক। নিজের 
চোখে তিনি দেখতে চান। তারপর ব্যবস্থা । শত হলেও তিনি কথা দিয়েছিলেন" বাদশাহকে 
দিল্লীবাসী অতাচারিত হবে না তার লোকের হাতে । দেখেশুনে মনে হচ্ছে সেই কথা রাখার 
প্রয়োজন ফুরিয়েছে। তবু আর একটু দেখে নিতে চান। 

ঠিক সেই সময়ে অজ্ঞাত স্থান থেকে বন্দুকের আওয়াজ শোনা যায়। তার সঙ্গীদের মধ্যে 
একজন অশ্বপূৃষ্ঠ থেকে ভূমিতে পড়ে ছটফট করতে থাকে! তিনি সঙ্গে সঙ্গে নেমে ঝুঁকে পড়ে 
দেখেন সে স্থির হয়ে গেল! তার অশ্বটি নীরবে দীঁড়িয়ে রইল। বন্দুকের আওয়াজের সঙ্গে 

সঙ্গে ইস্টক বর্ষণ শুরু হল তীদের লক্ষা করে। তিনি লাফিয়ে অশ্বে আরোহণ করেন। যে সমস্ত 
দলপতি তাকে রক্ষা করার জনা তার চারদিকে ঘিরে দাঁড়িয়েছিল তাদের উদ্দেশে তিনি বলেন 
__ প্রতিটি গৃহে আগুন জ্বালিয়ে দাও, পুরুষ নারী শিশু কাউকে রেয়াত করবে ন।। প্রতিটি 
গৃহে লুঠ চালাবে । কোন ক্ষমা নেই কোন অনুকম্পা নেই। পাশের ওই মসজিদের শীর্ষ থেকে 
যেন আমি দেখতে পাই দিল্লীর আশেপাশে সর্বত্র ধুমউদশীরণ হচ্ছে। অধিবাসীরা ছোটাছুটি 
করেও যেন নিস্তার না পায়। সন্ধ্যা অবধি সময় দিলাম তোমাদের। শেষ করে দাও। তারপরে 
আমার কাছে গিয়ে খবর দেবে ওই রৌশনাদ-দৌলা মসজিদে । আমি ওখানে আছি! . 

একটা হুংকার ওঠে। নাদির শাহ মসজিদে গিয়ে প্রবেশ কবেন। আর ততবার লোকজন 
সৈন্যসামস্ত শুরু করে দেয় টাদনী চক থেকেই। প্রথমে সোনাব দোকান লুঠ শুরু হল। সেই 
সঙ্গে হত্যা। তারপর তুলোপট্রি। সবাই দিশেহারা । তারা নিরীহ নিরপরাধ মানুষ । কিন্তু আজ 
নাদিরের কাছে দিল্লীর প্রতিটি মানুষ অপরাধী। পাচবছরের শিশু অপরাধী, অশীতিপর বৃদ্ধ 
বৃদ্ধাও অপরাধী, গর্ভবতী রম্রণী অপরাধী, কিশোর-কিশোরী অপরাধী, রাস্তার মোড়ের অন্ধ 
খঞ্জ ভিক্ষুক অপরাধী। ক্ষমা নেই। পারস্য থেকে অভিযান চালিয়ে যাবতীয় শক্তি যেন 
আজকের দিনের জন্য সঞ্চিত ছিল। কারনালের যুদ্ধ এর কাছে ছিল ছেলেখেলা । তাতে আর 
কতজনের মৃত্যু হয়েছে? 

দ্বিপ্রহরের্র আগেই দিল্লীর আকাশ বাতাস ধোঁয়ায় ধৌয়ায় ছেয়ে যায়। ক্রন্দন আর 
আর্তনাদে কান পাতা দায় হয়ে ওঠে। হারেমের সবাই নিজ নিজ কক্ষ থেকে বাইরে বিস্তৃত 
প্রাঙ্গণে এসে দীড়ায়। এ কি হল? কেন এমন হল £ অনেকে শুনেছে বিষপ্রয়োগে নাদির শাহের 
মৃত্যু হয়েছে। তারা হতবাক হয়। অনেকে আসল সতাটি জানতে পেরেছে। তাদের হৃদকম্পন 
শুরু হয়। নাদির শাহ কি তাদেরও টেনে বের করে নিয়ে যাবেন £ তার হারেম নাকি খোলা 
আকাশের নিচে । তাঁর হারেমের রমণীরা শকটের পরিবর্তে সৈনাদের সঙ্গে পা মিলিয়ে হেঁটে 
স্থান থেকে স্থানাস্তবে যাতায়াত করে। তাদের দলে কেল্লার বেগমদের নিয়ে শিয়ে মিলিয়ে 
দেবেন না তো? তাহলে নির্ঘাত মৃত্যু । এত ধকল সইবে না। একটু আরাম, একটু বিলাসিতা 
থাকলে তার সাথে জাহান্নামে যেতেও তারা প্রস্তুত। কারণ বলশালী পুরুষ না হলে ভরসা করা 
যায় না। সেদিক দিয়ে নাদির শাহ নিজেকে খুবই বলশালী রূপে প্রমাণ করেছেন। 

ওদিকে বৃদ্ধা পিতামহী মোহের পারভীরকে কেউ বলে এসেছে যে সারা দিল্লী শহর 
জুলছে। সেই থেকে তিনি ভগ্ন কণ্ঠে যত জোরে পাবেন বাদশাহের ডাক নাম ধরে ডাকছেন। 
তিনি নিজের শয্যার ওপর বসে বলে চলেন -- সব গেল। মান সম্মান গেল । প্রাণও যাবে 
এবারে । ভালই হবে। জুড়িয়ে যাবে। 

মালিকা-অল-জুমানি বাদশাহকে বলেন -_ নাদির শাহকে বল, এসব বন্ধ করতে। সব যে 
শেষ হয়ে গেল। 

__ তিনি কেল্লাতে নেই। 

__- কোথাও না কোথাও আছেন। যেখানেই থাকুন, আমির পাঠাও । খুঁজে বের করুক। 

_- পাঠিয়ে হবে কি £ 

-- তিনি থামতে বলবেন, তার লোকদের। 

__ ওরা শুনবে নাকি ? একবার স্বাদ পেয়েছে। 

বেগম সাহেবা এবারে ভর্সনার স্বরে বলেন __ উনি হিন্দুস্থানের বাদশাহ নন, উনি 
নাদির শাহ। সৈন্যদল ওর বিশাল হলেও তার অঙ্গুলি হেলনে সব চলে । নিজের সঙ্গে তুলনা 
করে ওঁর বিচার করবে না। 

বেগম সাহেবা কথনো এভাবে স্বামীকে বলেননি । কিন্তু আজও যদি না বলেন কবে 
বলবেন ? আজকের দিনকে যে পৃথিবীব শেষ দিন বলে মনে হচ্ছে। আগামী কাল পূর্ব দিগন্তে 
সূর্যের উদয় হবে কি না কেউ বলতে পারবে না। তাই স্বামীকে সহজ সত্য কথাটা বলে দিলেন 
তিনি। 

তার কথায় বাদশাহ এতটুকুও উম্মা প্রকাশ করলেন না। তিনি নত্রস্বরে বলেন __ দেখি, 
নিজামুল-মুলক তো কেল্লাতেই রয়েছেন। তাকে পাঠাতে চেষ্টা করছি। 

একটু পরেই নিজামকে পাওয়া গেল। বাদশাহকে দেখে নিজাম বলে ওঠে __- এমন স্বপ্নেও 
ভাবিনি। চারিদিকে শুধু আগুন আর আগুন । রাস্তাঘাটে শুধু লাশ আর লাশ। বড় বড় কাঠের 
কড়ি-বরগা আগুনে পুড়ে সশব্দে ভেঙে ভেঙে পডছে। সেই সঙ্গে পড়ছে অট্রালিকা। চোখে 
দেখা যায় না খোদাবন্দ। শুনলাম প্রায় প্রত্যেক গৃহে রমণীরা গলায় দড়ি দিয়ে ঝুলছে। অনেকে 
বিষপান করেছে। তারা জানত নাদির শাহের লোকের কাছে তারা জঘন্যতম ভাবে 
অত্যাচারিতা হবে। শিশুরা মরে পড়ে রয়েছে। কারও গলায় পা চাপা দিয়ে মারা হয়েছে। 
বন্দুকের কুঁদো দিয়ে কারও মাথা চৌচির করে দেওয়া হয়েছে। উঃ আমি বোধহয় পাগল হয়ে 
যাব। 

-__ বন্ধ করুন। 

--কিকরে? 

-_- নাদির শাহকে বলে। 

_- তাঁকে কোথায় পাব? 

সেই সময় কামরুদ্দিন এসে বলে __ আমি জানি, তিনি কোথায় আছেন। 

__ কোথায়? 

__ সোনার গম্থুজ মসজিদে। 

__ রৌশনাদ-দৌলা মসজিদে? 

__ হ্যা। সেখানে বসে তিনি সৈন্যদের পরিচালনা করছেন। 

বাদশাহ বলেন __ আপনারা দুজনা এখনি যান, গিয়ে ওঁকে বলুন, আমার অনুরোধ, আর 
নয়, এবারে বন্ধ করুন। 

কামরুদ্দিন বলেন __ শুনবেন উনি? 

__ মনে হয় শুনবেন। 

দুজনা কেল্লা থেকে বেব হয়। বাস্তাঘাটের দিকে তাকানো যায় না। শুধু রক্তনদী আর 
মৃতদেহের ছড়াছড়ি। বড় বড় অক্টালিকা ধ্বংসম্তূপে পরিণত হয়েছে। অধিবাসীদের অধিকাংশই 

বেঁচে নেই। বাকিরা কোথায় গিয়ে লুকিয়েছে কেউ বলতে পারে না। ওরা যে রাস্তা ধরেছিল, 
সেই রাস্তার ওপর দিয়ে যেন ঝড় বয়ে গিয়েছে। এখন এই মহল্লা ছেড়ে অন্য দিকে গিয়ে 
তাণুব শুরু করেছে। আর্তনাদ আর হৈ চৈ কান পাতলেই শোনা যায়। সেই সঙ্গে গলগল করে 
ধোঁয়া উঠে আকাশের দিকে ধাওয়া করছে। তারাও যেন নাদির শাহের লোকদের হাত থেকে 
নিষ্কৃতি পেতে চায়। 

্বর্ণ-গম্ুজ মসজিদের দিকে যেতে যেতে উজির কামরুদ্দিনের বুক কাপে। কন্যা এসে তাকে 
জামাতার কাগুকারখানার কথা সব খুলে বলেছেন। শুনে চমকে উঠেছিল কামরুদ্গিন। এমন 
মূর্খের মত কাজ কেন করতে গেল কে জানে । কনা বলেছে সে গুজবে বিশ্বাস করেছিল। 
উজির কিন্তু কন্যার কথা বিশ্বাস করেনি। সৈয়দ নিয়াজ খাঁ অত কাচা বুদ্ধির মানুষ নয়। 
আসলে সে নিশ্চয় একটা বিদ্রোহের সৃষ্টি করতে চেয়েছিল এবং ভেবেছিল সে কৃতকার্য হবে। 
কিন্তু হয়নি। নাদির শাহকে সে চিনতে পারেনি। তার একাজ নাদির শাহের কানে পৌঁছেছে কি 
না কে জানে। যেভাবে জালের মত তাঁর লোকজন ছড়িয়ে ছিটিয়ে থাকে কানে না যাওয়ার 
কথা নয়। তাই যত মসজিদের দিকে এগিয়ে যাচ্ছে উজির তত তার বুক যেন ঠাণ্ডা হয়ে 
আসছে। 

অবশেষে মসজিদে পৌঁছোয় দুজনা। নাদির শাহ তাদের মসজিদের ওপর থেকে ডাকেন। 
তারা সেখানে গেলে, সেখান থেকে শহরের অনেকটা অংশ দৃষ্টিগোচর হয় । তখনো অনেক 
জায়গায় আগুন জুলছে। 

নাদির নিষ্ঠুর হেসে বলে -_ এবারে ওই পুব দিকটা শুরু করব। ওদিকে এখনো হাত 
পড়েনি। 

নিজাম বলে ওঠে __ না না আর নয় খোদাবন্দ। এবারে ওদের রক্ষা করুন। 

-_ কেন? বাদশাহ পাঠিয়েছেন বুঝি? 

_ হ্যা, নইলে আপনার কাছে আসতে সাহস পেতাম না। 

__ আমি তেমনই অনুমান করেছিলাম। বেশ আর কিছুক্ষণ পর থেকে শাস্তি বিরাজ 
করবে শহরে । অপরাহর পর থেকে আর একটিও রক্তপাতের ঘটনা ঘটবে না। আগুনও 
লাগানো হবে না। কিন্তু বাদশাহকে যে একটা অনুরোধ করতে চাই। অনুরোধটা যেন থাকে। 

-__ নিশ্চয়ই থাকবে। 

-_ আপনারা দুজনা রয়েছেন। তবে উজির কামরুদ্দিনের মন খারাপ থাকবে, তাই 
নিজামকেই ভার দিতে চাই। 

নিজাম বলে -_ বলুন কি করতে হবে। 

__ খান দউরান আর সাদাত খাঁ দুজনাই মৃত। তাদের যে সম্পদ রয়েছে, যে হীরা মজুত 
রয়েছে সবই দুএকদিনের মধ্যে আমার কাছে পৌঁছে দিতে হবে। এর অন্যথা হালে চলবে না। 

কামরুদ্দিন আর কথোপকথনের মধ্যে থাকতে পারে না। নাদির শাহ হঠাৎ কেন বলতে 
গেলেন যে তার মন খারাপ থাকবে? তিনি কি নিয়াজের কথা এর মধ্যেই জেনে গিয়েছেন ? 

নিজামুল মুলক বলে _- এ আর বেশি কি ? বাদশাহ নিশ্চয় রাজি হবেন। 

-__ আমার আরও অনেক দাবিই তো রয়েছে । আমার ন্যায্য পাওনা অর্থই এখনো মিটল 
না। 

নিজাম মরিয়া হয়ে বলে ওঠে __ সব হবে। আপনি খুন বন্ধ করুন। ওই দেখুন আপনার 
লোক কিভাবে ওই কিশোর দুটিকে কুপিয়ে মেরে ফেলল । এ যে চোখে দেখা যায় না। 

নাদির শান্ত ক্ঠে বলেন -_ আপনাদের হিন্দুস্থানের মানুষ বলে অমন মনে হচ্ছে। ওরা 
যদি আমার কেউ হত আপনার ভালই লাগত। 

-_ না না। আমরা এভাবে নিরাপরাধীদের গায়ে হাত দিই না। ওসব আমাদের এঁতিহ্যে 
নেই। আপনি ভালভাবে খোঁজ নোবেন। 

__ কি জানি। এমনিতেই এতবড় সাম্রাজ্য গড়ে উঠল গায়ে হাত বুলিয়ে দিতে দিতে? 

উত্তেজিত নিজামুল মুল্ক একদিকে আঙুল দিয়ে দেখিয়ে বলে -_ ওই দেখুন ঘর থেকে 
টেনে বের করে ওই নারীর ওপর ঝাপিয়ে পড়ল আপনার লোক। 

__ বাদশাহ তাহলে সত্যই শাস্তি চান? 

-_ হ্যা, হাজার বার শাস্তি চান। 

-- মনে থাকে যেন আমার দাবির কথা। 

নাদির শাহ একজনকে ইঙ্গিত করলেন। সেই লোকটি সঙ্গে সঙ্গে আর একদিকে হাত 
ওঠালো। 

প্রচণ্ড শব্দে নাকাড়া বাজতে শুরু করল মসজিদের পাশের একটি চাতাল থেকে । ক্রমাগত 
বাজতেই থাকে। নিজাম বিস্মিত হয়ে দেখে যারা এতক্ষণ আক্রমণ চালাচ্ছিল তারা থেমে 
গেল। হাত গুটিয়ে নিয়ে তারা সবাই রাস্তার ওপর এসে সারিবদ্ধ হয়ে দড়াল। 

নাদির শাহ বলেন -_- যতদূর এই শব্দ শোনা যাচ্ছে প্রতিটি স্থানে আমার লোকেরা 
এইভাবে সব ছেড়ে দিয়ে রাস্তার ওপর সারিবদ্ধ হয়ে দাড়িয়েছে এতক্ষণে । তারা অপেক্ষা 
করছে তাদের নিজেদের দলপতি কখন এসে ছাউনিতে ফিরিয়ে নিয়ে যাবে। 

উজির কামরুদ্দিন পর্যস্ত সব ভুলে বিস্মিত হয়ে বলে ওঠে __ অবিশ্বাস্য । 

নাদির বলেন __ কতকিছু অবিশ্বাস্য ঘটে যায় উজির সাহেব। ৩বে কোন কিছু করতে 
গেলে তার আগে দীর্ঘদিনের অনুশীলনের প্রয়োজন হয়। নিজের তাবের লোকদের হঠাৎ 
একত্রিত করে কোন জায়গায় হামলা চালানো হয় না। তাতে স্থায়ী ফল পাশয়া যায় না। 
অন্যকে বিরক্ত করা হয় মাত্র। তার ফল মারাত্মক। আমি আপনাদের বলেছি আমার নিজের 
পুত্রও যদি এমন ফীাচা কাজ করে তাহলে সে চরম শান্তি পাবে। 

_- আপনি আমাকে এত কথা বলছেন কেন? প্রথমেই বলেছিলেন আমার মন খারাপ 
থাকবে। কেন? 

নাদির একটু হেসে বলেন __ আপনার জামাতা অন্যায় করেছিলেন! তাকে পাহাড় গঞ্জের 
মোড়ে লট্‌কে দেওয়া হয়েছে। তার সঙ্গী শাহ নওয়াজও পাশাপাশি ঝুলছে। দুটিতে মানিয়েছে 
বেশ। আমার দুই পুত্র ওইরকম কিছু করলে তাদেরও একই দশা হত। ওতে আমার আফসোস 
হয় না। 

কামরুদ্দিন মাথায় হাত দিয়ে বসে পড়ে । নিজাম তার পাশে বসে পড়ে তাকে সাস্তবনা দিতে 
থাকে। কামরুদ্দিন লোকটা মানুষ হসাবে ভাল। তাছাড়া সে তার কুটম্বও বটে। 


সেইদিনই রাতে নাদির শাহ হুকুম দেন যত মানুষ প্রাণ হারিয়েছে তাদের মৃতদেহ হিন্দু 
মুসলমান নির্বিশেষে একত্রিত করে আগুন ধরিয়ে দেওয়া হোক। যে সব অট্টালিকা পুড়ে নষ্ট 
হযেছে তাদের কড়ি বরগা ইত্যাদি যেন এই দাহ কার্ষে বাবহার করা হয়। তিনি নিজে দেখতে 
চান পবদিন একটিও মৃতদেহ যেন কোথাও পড়ে না থাকে । কোতোয়াল হাজি ফালাদ খায়ের 
ওপর তিনি দায়িত্ব দেন। বলেন সুচারুরূপে এই কাজ করতে পারলে তার পদোন্নতি হবে। সে 
সমস্ত দিল্লী নগরীর কোতোয়াল। এখানকার পারসিক, হিন্দুস্থানী সব অধিবাসীর ভালমন্দের 
ভার তার ওপর। 

পরদিন দিল্লীর পূর্বাকাশে নতুন সূর্যের উদয় হল। আগের দিনের দুর্ধৃতির চিহ বহন করে 
দিল্লী জেগে উঠল। চাপা কান্না শোনা গেলেও কোথাও কোন হৈ চৈ নেই। বরং 
অস্বাভাবিকভাবে শাস্ত দিল্লীর এই পরিবেশ। কয়েক লক্ষ মৃত সম্ভতানের শোক নগরী নীরবে 
সহা করে যাবে। তার বুক ফাটবে কয়েক দশক ধরে। তার কণ্ঠে তো স্বর নেই যে কাদবে। তবে 
এদশা' তার বু আগে একবার হয়েছিল। সেবারে তৈমুর এসেছিল। সেই তৈমুর নাদির শাহের 
আদর্শ । সুতরাং তিনি তৃপ্ত। এতিহ্যশালী কোন বংশের ধারক না হওয়ার যে ক্ষোভ, শিক্ষায় 
দীক্ষায়, রুচিশীল হতে নাপারার হীনম্মন্যতা, আরও হাজার রকমের অভাব তাকে যে দগ্ষে 
দক্ধে মারছিল, রক্তল্নাতা দিল্লীকে দেখে তিনি হয়ত কিছুটা স্বত্তি পেয়েছেন। অতীত গৌরব 
ধুয়ে ধুয়ে অনেক কাল কাটিয়েছে এরা । তাই তিনি এসেছেন আর এক তৈমুর হয়ে। এরা তাকে 
তোয়াজ করতে বাধ্য । কারণ নিজেদের পূর্বপুরুষ আসল তৈমুরের কথা এরা ভুলেছে। ফলে 
যোগ্যতাও হারিয়েছে। 


এবারে হিসাব-নিকাশ । নাদির শাহ বিস্মিত হন বাদশাহ মহম্মদ শাহের কথা ভেবে। এত 
কিছুর পরেও তার হুশ হল না। এখনো অর্ধনিদ্রিত। তিনি বাদশাহকে স্পষ্টভাবে বলেছেন যে 
যে সব আমির-ওমরাহ এতদিন তাকে ঘিরে রেখেছিল এবং এখনো রেখেছে তারা সবাই 
বিশ্বাসঘাতক । একমাত্র খান-দউরান এবং মুষ্টিমেয় কয়েকজন ব্যতীত কেউ ভার মঙ্গল 
চায়নি। তাঁর দুর্ভাগ্য যে খান দউরান যুদ্ধের প্রথম অবস্থায় নিহত হলেন! 

তার কথা শুনে বাদশাহ বলেছিলেন __- কেন? নিজাম, সাদাত খা, এঁরা যথেষ্ট 
বিশ্বাসভাজন। 

__ আপনি অন্ধ। আপনি জানেন না এরা দুজন আমাকে পত্র দিয়ে হিন্দুস্থানে ডেকেছিল। 
একথা বলতাম না। কিন্তু এখনো আমি আপনার মঙ্গল চাই। আমি চলে যাওয়ার পরে যাতে 
আপনি আবার বিপদে না পড়েন সেজন্য সাবধান করে দিচ্ছি মাত্র। এখন আমার কথা শোনা 
আর না শোনা আমার অভিরুচি। যাহোক, আপনাকে আমি চিনে নিয়েছি। এখান থেকে যা 
কিছু প্রাপ্য আমি নিজের উদ্যোগেই নেব। খান দউরান আর সাদাত খায়ের সব কিছু পেয়ে 


৯৫৯ 


গিয়েছি। তার এক ভাইপো সফদর জং আর জামাতা আবুল মনসুর খা সব মিটিয়ে দিয়েছে। 
থমথমে মুখে বাদশাহ বলেন -_ শুনেছি। 

-__ আরও অনেক আমির ওমরাহের কাছ থেকে সংগ্রহ করেছি। 

_ শুনেছি। 

_- আপনার কষ্ট হচ্ছে না? রাগ? 

-__ কত পুরুষের সম্পদ ওগুলো । মনে ব্যথা তো লাগেই। 

__ আপনার জায়গায় আমি হলে কি করতাম জানেন? 

_-কি £ 

__ এই মুহূর্তে আপনাকে খুন করতাম, কিংবা নিজে আত্মহত্যা করতাম। পৃথিবীতে এত 
এম্বর্য থাকতে পারে আমার ধারণায় ছিল না। শুধু দিল্লী বোধহয় গোটা পৃথিবীকে কিনতে 
পারে। আমি জানি, এখনো আপনার জিনিসে হাত পড়েনি আমার। সেগুলোও নিয়ে যাব। 
তবু আমার দুটো বিষয়ে আফসোস রয়ে যাবে। দুটো কর্তব্য আমি অপূর্ণ রেখে যাচ্ছি। 
জেনেশুনেই রেখে যাচ্ছি। 

বাদশাহ নীরব থাকেন। 

-__ আপনার জানতে ইচ্ছা হল না কোন্‌ দুটি অপূর্ণ রেখে যাচ্ছি? 

-__ অন্যের বিষয়ে কৌতৃহলী হওয়া শোভনীয় নয়। আমার স্বভাবও নয়। 

-_- আশ্চর্য! শুনেছি আপনাদের বংশে অনেকে কিতাব লেখেন। এ বংশে কোথা থেকে 
ওসব এল বুঝতে পারি না। তবে ওসব জিনিস কোন বাদশাহ বা সুলতান বংশে যে থাকা ভাল 
নয়, এই জ্ঞান আমার হল। কৌতৃহলও থাকবে না, সক্রিয়তাও থাকবে না __ তাহলে দেশ 
চালাবেন কি করে? কিতাব লিখে লিখে? 

__ তেমনও হয়েছে দিল্লীতে। 

__ সেইজন্যেই বোধহয় বারবার বিদেশীরা এসে আছড়ে পড়ে অল্প আয়াসে লুটে পুটে 
নিয়ে যায়। 

__ হয়ত। 

_- আচ্ছা ওই দুটো কাজ ফেলে রাখার জন্য দেশে গিয়ে কি আমার আফসোস হবে? 

আমাকে স্পষ্ট না বললে বুঝতে পারব না। 

__ একটা হল, নিজামুল মুলক্‌-এর মত চতুর শয়তান বিশ্বাসঘাতককে আস্ত রেখে 
যাওয়া । আমার উচিত ছিল ওকে শেষ করে দেওয়া । কতকগুলো কারণে পারলাম না। ওই 
শয়তান হয়ত আপনার কোন কাজে লেগে যাবে। আর দ্বিতীয়টা? 

বাদশাহ বলেন __ বলুন। 

-_- আপনাকে তক্ততাউস থেকে সরিয়ে অন্য কাউকে বসিয়ে না যাওয়া। 

বাদশাহ মহম্মদ শাহ নীরব থাকেন। তার মুখমণ্ডলে যদি সৃন্ষবাতিসূন্ষ্ম কোন রেখা ফুটেও 
ওঠে সেটি দৃষ্টিগোচর হয় না। তিনি পূর্বের মতই বসে থাকেন। যে স্থানে মান অপমানের মত 
পার্থিব অনুভূতি বা অন্য কোন ইন্দ্রিয় গ্রাহ্যাতা হাত পায় না, তিনি যেন সেই জায়গায় বসে 
রয়েছেন। বর 


নাদির শাহ এই ধবনেক মানুষের সাঙ্গে আহা কথা কা এশাযাশ কারন! তিপ্দস্থান 
আক্রমণের ফলে এটি একটি অভিনব অভিজ্ঞতা | একট! [বিশাল সামাভিগখ অলাম্মর হও কা 
অদ্ভুত মানসিকতা । 

নাদির শাহ নিজের গবজে প্রশ্ন করেন -- কী, কোন ম্তুর। করালন আতা 

বাদশাহ এবারে বলেন 7 শুনতে চান ৮ 

_- নিশ্চয়। 

- আমাকে বেখে কিংবা সরি দিয়ে অথবা নিজামকে বাচিয়ে লেখে বা মেলে হেল 
আপনি হিন্দুহ্থানের ইতিহারসবু ছিটিফৌোটা পবিবৃ$নগ্ আনত সবশেন আা। চযভাবে চলছে 
সেইভাবেই গড়িয়ে গড়িয়ে চলবে । আমাকে সবিষে কাকে লস্গাবেন ৮ আদিল বংশে তেমন 
কবিৎকর্মা এখন কেউ নেই। আমি জানি আপনি কোন আফগান পা কোন ভি ছিঃ (ভাবে, 
আনবেন না। সুতরাং আমিই থাকব । লোকে আমাকে চেনে, ভানে আমি লোকটা আঙাচার 
নই। “জিজিয়া' তুলে দিয়েছি বলে আপনি দোষাবোপ করেছেন ব্বাব। তাতেই রি তনপ্রিয। 
কারণ যাদের আপনি অবিশ্বাসী বলে গণা কারেন, তাদের সংখ্যা এদেশে অনেক পেশি । তাচ্গাডা 
তাদের ওপর বাড়তি বোঝা চাপাব কেন % অনা ধমের বলে ৮ ওসব আপনার দেশে ৯৮৮7৩ 
পাবে, এখানে চলবে না। তাই আলমশীরেব মত বার্তিব্‌ সান্্রভত টবছুরা টবো হসে গেল। 
আব নিজামেব বিশ্বাসঘাতকতাব কথা বলছেন? কে বিশ্বাননাভিক নয়? তল সব কিছু নিয়ে 
এই বিশাল দ্রেশ গড়িয়ে গড়িয়ে চলছে। আপনাদের মত কেউ কেও মাঝে মাকে এসে সাভাবে 
ধাক। দেখ। খুব কষ্ট হয়। তাবপর আবার সব ঠিক হয়ে যায । 12 দেশ অবিরল সম্পদ সি 
করে চলেছে, সেই দেশের ক সম্পদ আপনারা অপহরণ করবেন? কবেকখওল পুন অসিধা 
হবে। আবার গড়িয়ে গড়িয়ে চলবে। নিয়মিতভাবে এপেশা খালে ওদি সম্পদ »লে না যায় 
তাহলে পরিপূর্ণ হয়ে উঠতে বেশিদিন সময় লাগে না। এদেশবে গাব কলে দেওয়ার সাধ 
আপনাদেব কারও নেই। অস্তেব বড়াই ধতহ করুন। 

নাদির শাহ স্মিত হবে যন। যে মানুষটাকে নিচ্চ্ধা অপদাপু ভবে অবতেলা বারিছেন, 
প্রকাবাজ্তরে অপমানও করেছেন, সেই মানুষটার চিত্তা ₹ত গভাব হইনি খুন দার্শনিক । উন্নত 
মত্ত তার নুয়ে আসতে ঢায়। তবু জোব করে ভিনি সো পাথন,। ঠাদেশেরি ভালবাথু বঙ 
থারাপ। ভাবালুতা এনে দেয়। তাতে তার চলবে না। কাদণ ভাব দেশ এত এশর্ধশালা শয়। 
তাব দেশকে চিরকাল এই ভাবেই অর্থ সংগ্রহ করতে হাবে। এদিকে তল ভমকি । হাদিও 
সেই দেশের একটি অংশের সঙ্গে তার নিবিড় সম্পর্ক। সেই “দশের ভাষা ভার মাতৃভাষা । 
মহম্মদ শাহকেও তাই তার সঙ্গে অধিকাংশ সময়ে তলী ভাবাম কথোপকথন চালাতে হয়েছে 
তাই বলে মহম্মদ শাহকে গম্ভ্রম জানাতে গিয়ে কিছু কম নিবে গেলে চলবে না 

_- আপনার মার বক্‌সা আগামী কাল আপনা পাযাগাবের অর্দ আমায় দেবেন 
বলেছেন। মিলিয়ে দেখতে হবে। 

_ দেখবেন। 

__ আপনাব তোপখানায় যে সমস্ত দ্রব্য রয়েছে তাল মুলাও শুনলাম কয়েখ, নটি টাকা 
হবে। 
নাদিব/১১ 


-- হতেই পাবে। 

- আপনি জানেন না? 

-- শা, দরকার পড়েনি । তবে এবারে জানতে হবে। কারণ প্রজাদের জানার অধিকার 
আছে। তারা দাবি করবে না কখানো। দাবি করার কথা কল্পনাও করে না। তবু আমি নিজে 
(থাকে জানাব ভাবছি। 

-- আমি কাল অপবাহু আপনাকে সমস্ত জিনিসের একটা তালিকা দেব। জীবনে কোন 
কিছু অস্পষ্ট বাখা আমার স্বভাব নয়। 

-_ খুব ভাল অভ্যাস। 

পরদিন তালিকা প্রস্তুত করে নাদির শাহ একবার ভাবেন, বাদশাহকে ডেকে পাঠাবেন। 
পরে কি ভেবে খবব পাঠালেন, মহম্মদ শাহকে যে তিনি নিজেই আসছেন তালিকা নিষে। 

বাদশাহ তার শয়নকক্ষ সংলগ্ন একটি আলোবাতাসযুক্ত কক্ষে নাদির শাহকে অভ্যর্থনা 
জানান। তিনি আসন গ্রহণ করলে একজন সুসজ্জিতা পরিচারিকা মণি-মাণিক্য খচিত সুদৃশ্য 
পাত্রে তাব কাছে গিয়ে শরবত নিয়ে দীড়ায়। 

নাদির শাহ শখবতেব কথা ভুলে পাঞটিব দিকে হা করে চেয়ে থেকে বলেন - এটি তো 
খুবই মূলাবান দেখছি। 

-- হতে পারে। 

নাদির শাহ একটু ইতস্তত করেই পাত্রটি তলে নিয়ে ওষ্টে স্পর্শ কবেন। তারপর পান 
কবতে করতে বলেন -_ এখন বুঝতে পারছি আপনাব কাছে মুলাবান দ্রব্য সামগ্লীর কোন 
হিসাব নেই কেন* এই সব জিনিস আপনি প্রতিনিয়ত দেখছেন, বাবহার করছেন। এদেব মূল্য 
বুঝতে হলে যে অভাববোধ থাকতে হয য আকাউক্ষী থাকতে হয় আপনার মাধ সেটি সৃষ্টি 
হয়নি। কারণ আপনারা কল্পনাতীত প্রাচুর্যের মধো বড হয়ে উঠেছেন। 

_ বাদশাহ সেই প্রসঙ্গে না গিষে স্মিত হেসে বলেন -- আপনি বিনা দ্বিধায় শরবত পান 
করলেন। সন্দেহ হল না? এইটাই তো আপনাকে হত্যা করাব প্রকৃষ্ট সময় ছিল। 

-- ধিক বলেছেন। একটু দ্বিধাবেধ ছিল আমাব। তবু আপনাকে অবিশ্বাস করতে 
পারলাম না। 

-- হিন্দুস্থান আক্রমণের ফলে এইটাই আপনাব সবাসাষ বড় লাভ। 

_- হা, নাক্তিগত ভাবে হয়ত তাই। কিন্তু আমি কখনো আপনার মত দেশকে এবং 
দোশের মানুষদের অবহেল করি না। 'জিজিয়া” চালু হলে অনেকেব অসুবিধা হলেও, রাজকোষ 
পূর্ণ হত। তাই দিযে ইচ্ছা করলে আপনি অনেক কিছু করতে পাবতেন। তবে আপনাব হয়ত 
প্রযোজন হয় না। কিন্তু আমাদেব দেশে প্রতি কণা খাদ,শসা, প্রতিটি সুবর্ণমুদ্রাব মূল্য অপরিসীম 
আপনাব মত দুহাতে অপচয় করার ক্ষমতা আমাদের নেই। আসলে আমরা দূজনা দুই পথের 
পথিক। আমাদের দেশ এবং পরিবেশের পার্থক্য আমাদের এমন করে গড়ে তুলেছে। 

--_ এটাই খাঁটি কখা। 

নাদিব শাহ এবাবে তার তৈরি ফর্দটি বাদশাহের হাতে দেন। 


১৬২ 


১। বাদশাহ ও ওমবাতদের হীবা মণিমাণিকা ইত্যাদি . পঁচিশ কোটি টাকা 
২। বাসনপত্র ও মণিমাণিকাখটিত অস্ত্রসমূহেব হাতল 


ও ময়ূর সিংহাসন . হাহা কটি টাকা 
৩। স্বর্ণমুদ্রা ও রৌপামুদ্রা -. পঁচিশ কোতি টাকা 
8৪1 স্বর্ণ ও রৌপানির্মিত গলানো ভোজন পাত্র পাচ (কোটি লা 
৫1 অতি সুক্ষ বস্ত্র মসলিন ইতাদি মূলাবান দ্রবা . দাহ (ছি টাকা 
৬। আসবাবপত্র এবং অন্যানা মুলাবান সামগ্্ী - তিন কোটি টাকা 
৭! যুদ্ধে বাবহারেব যোগা অস্ত্রাদি এ কামান ১ (গতি টাকা 
৮। তৃস্তী একহাতে 
৯। অশ্ব "শাহ ধাতেশ 
১০। উষ্টু - দশ হাজার 
১১। খোজা - একশত 
১২। মুনশা -- এবশাত ত্রিশ 
১৩। কর্মকার - দুঠশঙ 
১৪। বুজি - তিনশ 
১৫। ছুতোর মিস্ত্রি দুই শত 
১৬। ভাক্কব ও পাথব কাটার মিস্টরী এও 


বাদশাহ ফর্দটি হাতে নিয়ে পডতে পড়তে এক জাযগাথ এনে মান তাব দহ বেদনা রি 
হয়ে ওঠে। তবু শেষ পর্যন্ত পড়ে খান! 

নাদিব শাহ বলেন __ ফর্দাটি আপনি বেখে দিন। আপনার মীব বকশীকে দোবেন। 

_- কিছুই বাকি রাখেননি। 

__ উপায নেই। আমাব সিপাহীরা বহুদিন দেশছাড়া। তাদের পাওনা একপাল মিটিয়েছি। 
এবারে আরও বেশি দিতে হবে। তাছাড়া পারসোর অবস্থা ভাল নয! 

-- আমার একটি অনুরোধ বয়েছে। 

-_" না। কোন অনুরোধ নয়। এটিই চড়ান্ত। এর মধো কোনরকম মাপস চলবে না। আমি 
জানি আপনি কিসের কথা বলছেন । কারণ তাই নিয়ে রাস্তাঘাটে শুনছি আনেক আলোচনা 
হচ্ছে। কিন্ত এ বিষবে আমি কোন কথা বল/ত চাই না। আমি যে ভিন্দুস্থান বিজয় বালেছি 
সেটাই হবে তার শ্রেষ্ট নিদর্শন। জানি না পরে সেটিকে কেউ গলিয়ে ফেলবে কি ন'। খুব 
অভাবে না পড়লে আমি অন্তত সেটিকে আস্ত রাখাব চেষ্টা করব। 

__ বুঝতে পেরেছেন দেখছি। আপনার এই পদাক্ষেপ অনুমান করে হারেমে কয়েলদিন 
আগে থেকে কান্নার বোল উঠেছে। ময়ূর সিংহাসন শুধু হারেমের নয়, এদেশের মানুষের 

-_ সেই জনোই তো ওটি পেতে আমি সবচেয়ে বেশি আগ্রহী । 

বাদশাহ নীরব থাকেন। 


৪ 
্ে 
কে 


কোটি /কোটি টাকার হারা জহরত স্বর্ণ রৌপ্য নিঃশব্দে হাতবদল হল কেউ জানতেও পারল 
না। জানলেন, জুক্ষেপ করল না। কিন্তু যেদিন রব উঠল নাদির শাহ আজকে ময়ূর সিংহাসন 
নিয়ে যাবেন তাব নিজেব আস্তানায় সেদিন সহস্র সহস্র মানুষ ছুটে আসে কেল্লার প্রাকারের 
কাছে। আগে থেকে নাদির শাহেব অগণিত অশ্বাবোহী কেল্লা ঘিরে রাখে। কিন্তু তাদের কেউ 
ভয পায় না। দিল্লীবাসী হিংশ্র নয়, তারা কাতব এই বিশেষ দিনটিতে । অনেকে হাহাকার করে, 
অনেকে চোখের জল ফেলে। তাদের প্রাণ-ভ্রমর আজ ছিনিয়ে নিয়ে যাবে ওরা । ময়ূর 
সিংহাসনের প্রতিটি মণি মাণিকোব অণ্ুতে পরমাণুতে স্বর্ণ রৌপ্যের পরতে পরতে মিশে রয়েছে 
তামাম হিন্দুহ্ানের যযাদা ও সন্ত্রমবোধ। 

বাইবে থেকে ভেসে আসছে আক্ষেপ ও বিলাপের ধবনি। নাদির শাহ অস্বস্তি অনুভব 
করেন। তার মনে হয় এইভাবে যদি দলে দলে এদেশের অধিবাসী খালি হাতেও ছুটে আসে 
তাহলে তান সমস্ত বাহিনা ভিসে যাবে৷ তাব ভয় হয এবা বুঝি কেল্লার ফটকের ওপর আছড়ে 
পড়বে। তাহলে আর উপায় নেই। 

সেই সনয অনাদিকে রেক্লা শীর্ম থেকে একাকী বাদশাহ মহম্মদ শাহ এক দৃষ্টে চেয়ে ছিলেন 
দেওয়ান-ই খাসেব দিকে। কিন্তু বেশিক্ষণ ওভাবে থাকলেন না। পায়চারী করতে শুরু করেন-_ 
একনার এদিকে, একবাব ওদিকে । বাইরের কোলাহল তাব কানে এসে ধাক্কা খায়। অস্থির করে 
তোলে তাকে। 

(সই সময স্বয়ং বেগম সাহেবা সেখানে এসে উপস্থিত হন। 

_ তৃমি। 

--- চ?ল এলাম। তুমি পালিযে এসেছ। আমি কিন্তু পালিয়ে আসিনি । আমি এসেছি 
পিতামহী মেহের পবভিনেব হুকুমে । 

এবি একাও খাবদতি পারব না? এখানো হুকুম? 
- নাদির শাহের কামের চেখে এই হকৃম সহসগুণ মিষ্টি। অবশ্য যদি সই বোধ তোমার 
থাকে। 
১2) 

মালিক আল জুখানি নাতে পারেন শাহানশাহেব মন একেবাবে ভেডে গিয়েছে। নইলে 
তিণি এট বিহ বলতেন তিনি গাঁনেন বাইরে ঘেনন দেশবাসীর বাধভাঙা ঢেউ, কেল্পাব 
৩ তল তেমনি প্রতিটি এণোখায়, প্রতিটি বাতাঘন আর গবাক্ষের কাছে তারেমের রমণীত্দর 
ভিড । সলাহ দেখতে চাম সঙাই ময়র সিংহাসন স্থান্ত হচ্ছে কি না। সবার মনে এখানো 
এবটা আশা বহে, যে শেরপযস্ত নাদির শাহ ওটি নেবেন না। 

বাদশ|ত বেশনেল সঙ্গে হীলে প্রারে পিতামহার কক্ষে প্রবেশ করেন। 

(বগম মোহের পরডিন শষণর ওপর একটা বড তাকিয়ায় ঠেস দিয়ে বসে ছিলেন। 


বাদশাহ বলতে পাবেন, অঙ্ক কিছুদিনের মধ্যে ভাব মখ বেশ শুকিয়ে গিয়েছে। তীর গায়ের 


ণ৬ এর জন্য হাকে ঠস্তাদ নার্শত একটি মৃত্ির মত দেখতে লাগছে। মুখমণ্ডলের মধ্যে তার 

পৌত্রকে দেখতে পেয়েই তিনি বলে ওঠেন _- যা শুনছি তা কি সত? 

__ কি শুনেছেন? 

-__ সেই বর্বরটা নাকি মযুবসিংহাসন নিয়ে যেতে চায় £ 

খবরটা বেগম মেহেব পবভিরকে জানানো নিষেধ ছিল। তবু কোন এক বেগম কিংবা 
বাদীর তর সয়নি। সুতরাং উত্তর একটা দিতেই হবে। 

বাদশাহ বলেন -- হ্যা। 

__ দেওয়া চলবে না। শুনলাম সবই নিয়েছে। এটা দেওয়া চলবে না। 

_- ঠিক আছে। আমি গিয়ে দেখছি। 

_- এখানো প্রতারণা? এই বৃদ্ধার সঙ্গেও প্রতারণা? এইটকই শিখেছ শুধু । যাদের দেহেও 
বল নেই, মনেও শক্তি নেই, তারা এইসব আঁকাবীকা পথে চলতে অভ্যস্ত হয। 

-- আপনি এভাবে বলবেন না। 

-- কেন বলব নাঃ খাঁর সঙ্গে দিনের পর দিন আলোচনা কবে কিছু ঠিক করতে পারলে 
না, এখন গিয়েই ঠিক করে ফেলবে? আসলে তোমরা বাদশাহ হয়ে জম্মাও নি, জোর করে 
তোমাদের বাদশাহ করা হয়েছে। 

_- এখন কি সেই কথা বলার সময় ? 

-- না। কিন্তু অতি কষ্টে এই কথা বের হয়ে আসে । একবার ভাব সেইদিনের কথা, যেদিন 
শাহানশাহ শাজাহান অমন সুন্দর তক্ততাউস তৈবি কবতে দিয়ে বেগম মমতাজের সঙ্গে দেখা 
করতে এলেন হাবেমে। দুজনাব চোখে তখন কোন্‌ দৃষ্টি ছিলি? সেই দৃষ্টি বর্তমান পেরিয়ে 
সুদূর ভবিষ্যতেব দিকে নিবদ্ধ ছিল। সেই দিনে কি আজকের এই দিনের কথা তাদের দুজনার 
কেউ কল্পনা করতে পেরেছিলেন? 

- আব বলবেন না। আমি সইতে পারব না। আমিই এব জন্য দায়ী। 

__ হ্যা প্রত্যক্ষভাবে তুমি, কিন্ত পরোন্মভাবে আরও অনেকেই। তবে তাবা সবাই মোগল 

₹শের। 

মেই সময় বাইরে থেকে লক্ষ কণ্ঠে আর্তিস্বব কর্ণকুহর বিদীর্ণ কবতে চায়। 

বৃদ্ধা আশঙ্কিত দৃষ্টিতে চেয়ে বলে - কি হল? 

বাদশাহ বুঝলেন, যা হওযাব তা হয়ে গেল। 

একট পরেই কযেকজন বেগম এসে বাদশাহকে দেখেও এতটুকু অপ্রস্তুত না হয়ে কাদতে 
কাদতে বলে --- ওরা নিয়ে গেল। আমর! নিঃস্গ হয়ে গেলাম । ওরা নিয়ে গেল। 

বৃদ্ধা বড় বড় চোখে চেয়ে বলেন __ কী নিয়ে গেল। 

__ সর্বস্ব । ওরা ময়ূরসিংহাসন নিয়ে চলে গেল। 

বৃদ্ধা সেই ভাবেই চেয়ে রইলেন। তার চোখের পলক পড়ে না। তার হাত-পা সব স্থিব। 
তিনি সেই একই ভাবে তাকিয়ায় হেলান দিয়ে চেয়ে থাকেন। তারপর একটু পরে তার মাথা 
একদিকে ঝুঁকে পড়ে। 

বাদশাহ ছুটে যান তার পাশে । বেগমণ্ড বান। কিন্তু ততক্ষণে তিনি ময়ূরসিংহাসনের মায়া 
পরিত্যাগ করে অক্ষত আত্মগরিমা নিয়ে চলে গিয়েছেন অনেক দূরে। 

পরিশিষ্ট 


নাদির শাহের হিন্দুস্থান অভিযান সার্থক। তার স্বপ্ন ফলবতী । দিখিজয়ী বীরের মতই তিনি 
স্বদেশে প্রত্যাবর্তন করবেন। তিনি অপরিমেয় সম্পদ বাহুবলে আহরণ করেছেন। ময়ূর 
সিংহাসন তার দখলে । সাধারণ দৃষ্টিতে আর কিছু তার কাম্য থাকতে পারে না। 

তবু নাদির শাহের মনের নিভৃত কোণের অন্ধকার থেকে উঁকি মারে আব একটি স্পৃহা । 
আভিজাত্যেব আরকে নিজের বংশটিকে একটু চুবিয়ে নেওয়া । নাদির কুলি আজ নাদির শাহ 
হয়েছেন বটে, তাই বলে তো আর তার অতি সাধারণ অতীতকে ধুয়ে মুছে ফেলা যায় না। 
কোথায় দিল্লীর শাহানশাহের বংশ আর কোথায় তাঁর বংশ। সুযোগ যখন এসেছে তখন 
পুরোপুরি তার সদ্ধাবহার করে নেওয়া বুদ্ধিমানের কাজ। 

বাদশাহকে তিনি একদিন বললেন -_ আমার পুত্র নাসরুল্লাকে তো আপনি দেখলেন এত, 
তার সম্বন্ধে কি ধারণা হল? 

বাদশাহ মনে মনে অত্যন্ত বিরক্ত হন। সবই তো নেওয়া হল, এখনো নড়ছে না কেন তার 
জন্য তার দুশ্চিস্তা। এর মধ্যে আবাব গায়ে পড়ে আলাপ । নিশ্চয় অন্য মতলব । পিতামহী 
নাকি অনেককে বলেছেন হামেশা, নাদির শাহকে খুব বেশি আমল না দিতে। যতক্ষণ থাকবেন 
এখানে, ততক্ষণ চেয়ে যাবেন। তার খাই-এর শেষ নেই। 

তাই নাসরুল্লার প্রসঙ্গ উত্থাপন করতে তিনি সাবধান হয়ে যান এবং অত্যন্ত দায়সারাভাবে 
বলেন -_ মন্দ কি ? ভালই তো। 

নাদির শাহ একটু যেন ঠোকর খান। বলেন -_ ব্যস এইটুকু ? আপনি ওকে চিনতে 
পারেননি । 

-- হতে পারে। 

-* আমি ঠিক করেছি আপনাদের বংশের একটি মেয়েকে আমার পুত্রেব সঙ্গে সাদি দেব। 

-- কি বললেন? 

-- আপনি »মকে উঠলেন কেন % আমি অন্যান কিছু বলেছি? 

-_- কি বললেন সেটা শুনব তো” 

নাদিব শাহ্‌ তুর হেসে বলেন -_- আমি আমার দূতকে আপনার কাছে পাঠাইনি যে বিদায় 
করে দেবেন কিংবা হত্তা করবেন। আমি নিজেই সশরীরে আপনার সম্মুখে উপস্থিত। সুতবাং 
যদি সত্যিই শুনে না থাকেন তাহলে আবাব বলছি! আপনাব বংশের কোন কন্যাকে আমার 
পুত্রবধূ করে নিয়ে যাব। 

শাহানশাহের বুকের ভেতরে মোচড় দিয়ে ওঠে। তিনি এই কদিন ভাবছিলেন মযুব 
সিংহাসন চলে বাওয়াব সময় তাঁর বংশমর্ধাদা চরমতম নিচে গিয়ে রশ তার চেয়ে 
আব নিচে নামার আশঙ্কা নেই। কিন্তু এখন দেখছেন এর যেন তল নেই। ওই বর্ববের পুত্রের 

সঙ্গে বিবাহ হবে মোগল বংশের কোন কন্যার! এই বংশেব যে কোন কন্যাই বঙ্গতে গেলে 
সঙ্গীত রসিকা। যে কেউ দুচার পাতা লিখতে পারে। সে ওই নির্বাসনে গেলে যে শুকিয়ে মারে 
যাবে। ূ 

বাদশাহ টোক গিলে কোনবকমে বলেন -- অনুসন্ধান করতে হবে। 

অতি উৎসাহে নাদির শাহ বলেন -_- সব ঠিক হয়ে গিয়েছে! এখন আপনার অনুমতিব 
অপেক্ষায় শুধু। 

মহম্মদ শাহ ভাবেন, কোন্‌ উজবুক তার মেয়েটিকে জলে ভাসিয়ে দিতে চাইছে? মুখে 
বলেন --কাব কনা? 

--” ইয়াজদান বক্স্‌। 

-_ সে বলেছে£ 

- না, ঠিক করে রেখেছি আমি । অনেক খোজখবর করেই তার মেয়েকে নিরধাচন 
করলাম। শাহানশাহ আলমশীরের সাক্ষাৎ প্রপোত্রী। 

-- সব খবরই বাখেন দেখছি। 

' নাদিব শাহ এবারে বলেন -- সেই দিক দিয়ে আমি সব সময় আপনার চেয়ে অনেকখানি 
এগিয়ে । আর আপনি তো ভালভাবেই জানেন, ইয়াজদান বকস্‌কে রাজি করাতে খুব বেশি 
অসুবিধা হবে না। 

মনে মনে সেটা স্বীকার করেন বাদশাহ। বেচারা ইয়াজদান। তার ওপর শেষ পর্যস্ত কোপ 
গড়ল। 


বিবাহের দিন গণামান্য সবাই নিমস্ত্রিত হল। না এসে উপায় নেই বলে সবাইকেই আসতে 
হল। কান্ট হাসি হাসতে হল। উপহার প্রদান করতে হল। 

বাদশাহও এলেন। ইয়াজদান তার দিকে করণ দৃষ্টিতে চাইলেন। কিছু বলার নেই। তাকে 
দেখে মেয়েটির চোখ দিয়ে টস্‌ টস্‌ করে অশ্রু গড়িয়ে পড়ল। তিনি কাছে গিয়ে তার মাথায় 
হাত বেখে নিম্ন বরে বলেন - - আমি একটা অপদার্থ রে। তবে তোর জন্য (খাদার কাছে 
প্রার্থনা জানাব। তিনি সহাশক্তি দেবেন নিশ্চয় । পরে সব মানিয়ে নিতে পারবি। হয়ত ভালই 
হবে। 

মেন্যটির মুখের দিকে চেয়ে আর কিছু বলতে পারলেন না তিনি । সাদির আগে পান্রের 
সাত পুরুষের পরিচয় প্রদানের প্রথা রয়েছে মোগল বংশে । নইলে এই বংশের কান কনা 
অনাত্র যায না। অর্থাং আভিজাতোর প্রমাণের জন্য এই পরিচয় প্রদান । নাদির শাতের নিকট 
লোক পাঠানো হয়েছিল এঁতিহ্য অনুযায়ী । তিনি ভ্রুকুঞ্চিত করে কর্কশ কগে বলেছিলেন -- 
ইয়াজদান বক্স্‌্কে বলে দেবেন নাসরুল্লার পিতার নাম নাদির শাহ, তার পিতা তরবারির 
পুত্র, তাব পিতা তববাবির পুত্র ' এইভাবে সাত পুরুম নয় সম্ভব পুরুষ... 1" সুতবাং বলার 
কিছু ছিল না। 


বাদশাহ ইয়াজাদান বকস্-এর কন্যাকে পঞ্যাশ হাজার টাকার হাবকখচিত একটি কণ্ঠহার 
ও পাঁচহাজার টাকা উপহার দিলেন । ইয়াজদানকে একান্তে বললেন-_ সই সব দিন থাকলে 
এই সামান্য উপহারের কথা ভাবতে পাবতাম না। কিন্তু আমার কিছুই নেই! খুঁজে পেতে এইটি 
পাওয়া গেল। 

ইয়াজদান বলে -_ সেজন্যে দুঃখ করবেন না। মেয়েটা শাস্তিতে থাকাতি পারলে বীচি! 

নাদিব শাহ সেদিন কিছু দিলেন না। শুধু দেখে গেলেন সব। তারপর তিনি জানতে 
পারলেন বাদশাহ কত মুল্যের উপহাব দিয়েছেন। পরদিনই তিনি সবাইকেজানিয়ে পুত্রবধূকে 
পাচলক্ষ টাকাব জড়োয়ার গহনা দিয়ে এলেন। 

কিন্তু সবাধ শেষে একটি কথা বলার বয়েছে। নাদির শাহ বযেছেন অথচ রক্তপাত ঘটবে 
নাএ তো হয না। শুভ অনুষ্ঠান হলেও খুন খারাপি না হালে যেন তেমন জমে না কিছু। 

পুত্রের বিবাহে নাদির শাহ জাঁকজমকের ক্রটি রাখেননি । আলোকমালায় সুসজ্জিত কবা 
হয়েছিল সমস্ত অঞ্চলটি। বাজি পোড়ানো হল নানান বকমের। বাজধানীব অধিবাসীদের 
নিঃসাড় মনে সাড়া না জাগলেও তাদের চোখে পড়েছিল সেই উৎসবের দৃশ্য। 

এই উৎসবে নাদির শাহের সাধের কিজিলবাস্‌ অশ্বারোহীদেব জনা পনেবো কুডিজন নৃতে। 
এবং সঙ্গীতে আসব জমিয়ে তুলল । খুব বেশি আনন্দ দিতে হলে ধর্মকে টেনে আনতে হয। 
সেটা করতে গিয়ে তারা নিজেদের বিপদ ডেকে আনল । নাদির শাহ আসর ছেড়ে চলে 
গিয়েছেন তখন। অতি উৎসাহী কিজিলবাস সিপাহারা আসরকে মাতিয়ে তুলতে হোসেনের 
শোকগাথা মর্মস্পর্শী সুরে আবৃত্তি করতে শুরু কবল। আসবেব কেউ-ই অশ্রু সংববণ কবতে 
পারল না। 

পরদিন প্রত্যুষেই নাদির শাহের কাছে সংবাদ পৌঁছে গেল। ক্রোধে তিনি উন্মন্ড হয়ে 
উঠলেন। চিৎকার করে বললেন -- কী! নাসরল্লাব সাদিব আসবে অশ্রজল? সব কটাকে এই 
মুহূর্তে বেধে নিষে এস। আমি তো নতুন বলছি না. অনেকদিন থেকে বলে আসছি আনন্দের 
অনুষ্ঠানে ওসব চলবে না। এটা কোরান-বিরুদ্দ। কোপানকে অশ্রদ্ধা কবা হয়েছে। সুন্নি এতিহ্যে 
এটা ঘোর অন্যায়। 

সেই দিনই ওই বিশজন হতভাগাকে দিল্লীব এক ফটকেব সামনে টুকরো টুকরো করে 
কেটে ফেলে বাথা হল। এব পরে নাদিব শাহ দিল্লী পবিতআগ কহ চলে খাওয়ার পারেও সই 
টুকবোগডলো পচে গলে হাড বেরিয়ে পড়ে বইল বহুদিন নাদিব শাহের নৃসংশতার শেষ নিদর্শন 
বাপি। 

